BILAG XXIV — Offentliggørelse af specialiseret långivning og aktieeksponeringer

**Skema EU CR10 – Offentliggørelse af specialiseret långivning og aktieeksponeringer.** Fast skemaformat.

1. Institutterne offentliggør de oplysninger, som er omhandlet i artikel 438, litra e), i forordning (EU) nr. 575/2013 ("CRR")[[1]](#footnote-1), ved at følge instrukserne i dette bilag til udfyldelse af skema EU CR10, som findes i bilag XXIII til EBA's IT-løsninger. Institutterne skal offentliggøre:
   1. oplysninger om følgende typer af specialiserede långivningseksponeringer, der er omhandlet i tabel 1 i artikel 153, stk. 5:

* "projektfinansiering" i skema EU CR10.1,
* "indtægtsgenerende fast ejendom og erhvervsejendomme med høj volatilitet" i skema EU CR10.2,
* "projektfinansiering" i skema EU CR10.3,
* "råvarefinansiering" i skema EU CR10.4,
  1. oplysninger om aktieeksponeringer i skema EU CR10.5.

|  |  |
| --- | --- |
| **Kolonnereference** | **Henvisninger til retsakter og instrukser** |
| **Forklaring** |
| a | **Balanceførte eksponeringer**  Institutterne offentliggør eksponeringsværdien af balanceførte eksponeringer i overensstemmelse med artikel 166, stk. 1-7, og artikel 167, stk. 1, i forordning (EU) nr. 575/2013. |
| b | **Ikkebalanceført eksponering**  Institutterne offentliggør eksponeringsværdien af ikkebalanceførte eksponeringer i overensstemmelse med artikel 166 og artikel 167, stk. 2, i forordning (EU) nr. 575/2013 uden hensyntagen til konverteringsfaktorerne i artikel 166, stk. 8 eller 9, i forordning (EU) nr. 575/2013 eller procentsatserne i artikel 166, stk. 10, i forordning (EU) nr. 575/2013.  Ikkebalanceførte eksponeringer omfatter alle forpligtede, men ikketrukne beløb og alle ikkebalanceførte poster som anført i bilag I til forordning (EU) nr. 575/2013. |
| c | **Risikovægt**  Dette er en fast kolonne for skema EU CR 10.1 til EU CR 10.4. Den må ikke ændres.  Denne kolonne er blevet fastsat i henhold til artikel 153, stk. 5, i forordning (EU) nr. 575/2013 for skema EU CR10.1 til EU CR10.4. For skema EU CR 10.5 er denne kolonne fleksibel. Institutterne anvender de relevante risikovægte i overensstemmelse med artikel 133, stk. 3-6, og artikel 495a, stk. 3, i forordning (EU) nr. 575/2013. |
| d | **Eksponeringsværdi**  Eksponeringsværdi i overensstemmelse med artikel 166 eller 167 i forordning (EU) nr. 575/2013.  Denne kolonne omfatter summen af eksponeringsværdien af balanceførte og eksponeringsværdien af ikkebalanceførte eksponeringer efter konverteringsfaktorer og procentsatser i overensstemmelse med artikel 166, stk. 8-10, i forordning (EU) nr. 575/2013. |
| e (skema EU CR10.1 til EU CR10.4) | **Risikovægtede eksponeringer (specialiseret långivning omfattet af kategoriseringsmetoden)**  De risikovægtede eksponeringer beregnet i henhold til artikel 153, stk. 5, i forordning (EU) nr. 575/2013, efter anvendelse af støttefaktorer, i overensstemmelse med artikel 501 og 501a i forordning (EU) nr. 575/2013, hvis relevant. |
| f (skema EU CR10.1 til EU CR10.4) | **Forventet tab (specialiseret långivning omfattet af kategoriseringsmetoden)**  Det forventede tab beregnet i overensstemmelse med artikel 158, stk. 6, i forordning (EU) nr. 575/2013. |
| f (skema EU CR10.5) | **Forventet tab (aktieeksponeringer i henhold til den forenklede risikovægtningsmetode)**  Det forventede tab beregnet i overensstemmelse med artikel 158, stk. 7, i forordning (EU) nr. 575/2013, hvis relevant. |

|  |  |
| --- | --- |
| **Række nr.** | **Henvisninger til retsakter og instrukser** |
| **Forklaring** |
| Lovbestemt kategori | **Skema EU CR10.1 – EU CR10.4**  De lovbestemte kategorier for specialiseret långivning omfattet af kategoriseringsmetoden for hver klasse af specialiseret långivning, jf. artikel 153, stk. 5, i forordning (EU) nr. 575/2013 og i det endelige udkast til reguleringsmæssige tekniske standarder for kategoriseringsmetoden. |
| Kategorier | **Skema EU CR10.5 Fleksibelt skemaformat**  Institutterne medtager de relevante lovbestemte kategorier i henhold til artikel 133, stk. 3-6, og artikel 495a, stk. 3, i forordning (EU) nr. 575/2013. |

1. Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og om ændring af forordning (EU) nr. 648/2012, som ændret ved (EU) 2024/1623 ([EUT L 176 af 27.6.2013, s. 1](https://eur-lex.europa.eu/legal-content/DA/AUTO/?uri=OJ:L:2013:176:TOC)). [Forordning - EU - 2024/1623 - DA - EUR-Lex (europa.eu)](https://eur-lex.europa.eu/legal-content/DA/TXT/?uri=OJ:L_202401623)). [↑](#footnote-ref-1)