ANEXA II

Instrucțiuni pentru modelele de prezentare generală a informațiilor

**Modelul EU OV1 – Prezentare generală a cuantumurilor totale ale expunerilor la risc.** Format fix.

1. Instituțiile aplică instrucțiunile de mai jos pentru a completa modelul EU OV1 care figurează în anexa I la soluțiile informatice ale ABE, în aplicarea articolului 438 litera (d) din Regulamentul (UE) nr. 575/2013 („CRR”)[[1]](#footnote-2).
2. Dacă este cazul, instituțiile explică, în comentariul explicativ care însoțește modelul, efectul aplicării pragurilor de capital și al nededucerii elementelor din fondurile proprii asupra calculării fondurilor proprii și a cuantumurilor expunerilor la risc.

|  |  |
| --- | --- |
| **Referințe juridice și instrucțiuni** | |
| **Numărul coloanei** | **Explicație** |
| a | **Cuantumurile totale ale expunerii la risc (TREA)**  Cuantumul total al expunerii la risc calculat în conformitate cu articolul 92 alineatul (4) din Regulamentul (UE) nr. 575/2013 pentru rândurile 1-28, cu articolul 92 alineatul (3) din regulamentul respectiv pentru rândul 29, precum și cu articolele 95, 96 și 98 din Regulamentul (UE) nr. 575/2013. |
| b | **TREA (T-1)**  TREA, astfel cum a fost publicat în perioada anterioară de publicare a informațiilor. |
| c | **Cerințe totale de fonduri proprii**  Cerințele de fonduri proprii corespunzătoare cuantumurilor ponderate la risc ale expunerilor (RWEA) pentru diferitele categorii de risc. |
| **Referințe juridice și instrucțiuni** | |
| **Numărul rândului** | **Explicație** |
| 1 | **Riscul de credit (excluzând CCR)**  Cuantumurile ponderate la risc ale expunerilor (RWEA) și cerințele de fonduri proprii calculate în conformitate cu partea a treia titlul II capitolele 1-4 din Regulamentul (UE) nr. 575/2013 și cu articolul 379 din Regulamentul (UE) nr. 575/2013. RWEA pentru riscul de credit al contrapărții [Regulamentul (UE) nr. 575/2013] și pentru expunerile din securitizare din afara portofoliului de tranzacționare sunt excluse și sunt publicate pe rândurile 6 și 16 din prezentul model. Instituțiile includ în cuantumul publicat pe acest rând RWEA și cerințele de fonduri proprii pentru riscul aferent tranzacțiilor incomplete calculate în conformitate cu articolul 379 din Regulamentul (UE) nr. 575/2013. |
| 2 | **Riscul de credit (excluzând CCR) – din care abordarea standardizată**  RWEA și cerințele de fonduri proprii calculate în conformitate cu abordarea standardizată CR (partea a treia titlul II capitolul 2 din Regulamentul (UE) nr. 575/2013 și articolul 379 din Regulamentul (UE) nr. 575/2013). |
| 3 | **Riscul de credit (excluzând CCR) – din care abordarea IRB de bază (F-IRB)**  RWEA și cerințele de fonduri proprii calculate în conformitate cu abordarea CR – abordarea pe modele interne de rating de bază [partea a treia titlul II capitolul 3 din Regulamentul (UE) nr. 575/2013], excluzând RWEA publicate pe rândul 4 pentru expunerile din finanțări specializate care fac obiectul abordării bazate pe încadrare și pe rândul EU 4a pentru titlurile de capital care fac obiectul metodei simple de ponderare la risc și incluzând RWEA și cerințele de fonduri proprii calculate în conformitate cu articolul 379 din Regulamentul (UE) nr. 575/2013. |
| 4 | **Riscul de credit (excluzând CCR) – din care: abordarea bazată pe încadrare**  RWEA și cerințele de fonduri proprii pentru expunerile provenind din finanțări specializate care fac obiectul abordării bazate pe încadrare, calculate în conformitate cu articolul 153 alineatul (5) din Regulamentul (UE) nr. 575/2013. |
| EU 4a | **Riscul de credit (excluzând CCR) – din care: titluri de capital conform metodei simple de ponderare la risc**  RWEA și cerințele de fonduri proprii pentru expunerile din titluri de capital atunci când se aplică dispozițiile tranzitorii de la articolul 495 alineatul (1) litera (b) din Regulamentul (UE) nr. 575/2013. |
| 5 | **Riscul de credit (excluzând CCR) – din care abordarea IRB avansată (A­IRB)**  RWEA și cerințele de fonduri proprii calculate în conformitate cu abordarea CR – abordarea bazată pe modele interne de rating avansată [partea a treia titlul II capitolul 3 din Regulamentul (UE) nr. 575/2013], excluzând RWEA publicate pe rândul 4 pentru expunerile din finanțări specializate care fac obiectul abordării bazate pe încadrare și pe rândul EU 4a pentru titlurile de capital care fac obiectul metodei simple de ponderare la risc și incluzând RWEA și cerințele de fonduri proprii calculate în conformitate cu articolul 379 din Regulamentul (UE) nr. 575/2013. |
| 6 | **Riscul de credit al contrapărții – CCR**  RWEA și cerințele de fonduri proprii calculate în conformitate cu partea a treia titlul II capitolul 6 din Regulamentul (UE) nr. 575/2013 pentru riscul de credit al contrapărții. |
| 7 | **CCR – din care abordarea standardizată**  RWEA și cerințele de fonduri proprii calculate în conformitate cu partea a treia titlul II capitolul 6 secțiunea 3 din Regulamentul (UE) nr. 575/2013. |
| 8 | **CCR – din care metoda modelului intern (MMI)**  RWEA și cerințele de fonduri proprii calculate în conformitate cu articolul 283 din Regulamentul (UE) nr. 575/2013. |
| EU 8a | **CCR – din care expuneri față de o CPC**  RWEA și cerințele de fonduri proprii calculate în conformitate cu partea a treia titlul II capitolul 6 secțiunea 9 din Regulamentul (UE) nr. 575/2013. |
| 9 | **CCR – din care alte CCR**  RWEA și cerințele de fonduri proprii pentru CCR care nu sunt publicate pe rândurile 7, 8 și EU 8a. |
| 10 | **Riscul de ajustare a evaluării creditului – riscul CVA**  RWEA și cerințele de fonduri proprii calculate în conformitate cu partea a treia titlul VI din Regulamentul (UE) nr. 575/2013. |
| EU 10a | **Riscul CVA – din care abordarea standardizată (SA)**  RWEA și cerințele de fonduri proprii calculate în conformitate cu articolul 383 din Regulamentul (UE) nr. 575/2013. |
| EU 10b | **Riscul CVA – din care abordarea de bază (F-BA și R-BA)**  RWEA și cerințele de fonduri proprii calculate în conformitate cu articolul 384 din Regulamentul (UE) nr. 575/2013. |
| EU 10c | **Riscul CVA – din care abordarea simplificată**  RWEA și cerințele de fonduri proprii calculate în conformitate cu articolul 385 din Regulamentul (UE) nr. 575/2013. |
| 11 | Nu se aplică |
| 12 | Nu se aplică |
| 13 | Nu se aplică |
| 14 | Nu se aplică |
| 15 | **Riscul de decontare**  RWEA și cerințele de fonduri proprii calculate pentru riscul de decontare/livrare în conformitate cu articolul 378 din Regulamentul (UE) nr. 575/2013. |
| 16 | **Expunerile din securitizare din afara portofoliului de tranzacționare (după plafon)**  RWEA și cerințele de fonduri proprii calculate în conformitate cu partea a treia titlul II capitolul 5 din Regulamentul (UE) nr. 575/2013. |
| 17 | **Securitizare – din care abordarea SEC-IRBA**  RWEA și cerințele de fonduri proprii calculate în conformitate cu abordarea în materie de reglementare SEC-IRBA, utilizată conform ierarhiei abordărilor prevăzute la articolul 254 din Regulamentul (UE) nr. 575/2013. |
| 18 | **Securitizare – din care SEC-ERBA (inclusiv IAA)**  RWEA și cerințele de fonduri proprii calculate în conformitate cu abordarea în materie de reglementare SEC-ERBA (inclusiv IAA), utilizată conform ierarhiei abordărilor prevăzute la articolul 254 din Regulamentul (UE) nr. 575/2013. |
| 19 | **Securitizare – din care abordarea SEC-SA**  RWEA și cerințele de fonduri proprii calculate în conformitate cu abordarea în materie de reglementare SEC-SA, utilizată conform ierarhiei abordărilor prevăzute la articolul 254 din Regulamentul (UE) nr. 575/2013. |
| EU 19a | **Securitizare – din care 1 250 %/deducere**  RWEA și cerințele de fonduri proprii pentru expunerile din securitizare din afara portofoliului de tranzacționare ponderate la risc cu o pondere de 1 250 % sau deduse din fondurile proprii în conformitate cu partea a treia titlul II capitolul 5 din Regulamentul (UE) nr. 575/2013. |
| 20 | **Riscul de poziție, riscul valutar și riscul de marfă (riscul de piață)**  RWEA și cerințele de fonduri proprii calculate în conformitate cu partea a treia titlul IV din Regulamentul (UE) nr. 575/2013. |
| 21 | **Riscul de piață – din care abordarea standardizată alternativă (A-SA)**  RWEA și cerințele de fonduri proprii calculate în conformitate cu partea a treia titlul IV capitolul 1a din Regulamentul (UE) nr. 575/2013.  Până la data aplicării utilizării abordărilor alternative prevăzute în partea a treia titlul IV capitolele 1a și 1b din Regulamentul (UE) nr. 575/2013 în scopul calculării efective a cerințelor de fonduri proprii menționate la articolul 92 alineatul (4) litera (b) punctul (i), la articolul 92 alineatul (4) litera (c) și la articolul 92 alineatul (5) literele (b) și (c) din regulamentul respectiv, acest rând nu se aplică. |
| EU 21a | **Riscul de piață – din care abordarea standardizată simplificată (S-SA)**  RWEA și cerințele de fonduri proprii calculate în conformitate cu articolul 325a din Regulamentul (UE) nr. 575/2013.  Până la data aplicării utilizării abordărilor alternative prevăzute în partea a treia titlul IV capitolele 1a și 1b din Regulamentul (UE) nr. 575/2013 în scopul calculării efective a cerințelor de fonduri proprii menționate la articolul 92 alineatul (4) litera (b) punctul (i), la articolul 92 alineatul (4) litera (c) și la articolul 92 alineatul (5) literele (b) și (c) din regulamentul respectiv, acest rând nu se aplică. |
| 22 | **Riscul de piață – din care abordarea alternativă bazată pe modele interne (A-IMA)**  RWEA și cerințele de fonduri proprii calculate în conformitate cu partea a treia titlul IV capitolul 1b din Regulamentul (UE) nr. 575/2013.  Până la data aplicării utilizării abordărilor alternative prevăzute în partea a treia titlul IV capitolele 1a și 1b din Regulamentul (UE) nr. 575/2013 în scopul calculării efective a cerințelor de fonduri proprii menționate la articolul 92 alineatul (4) litera (b) punctul (i), la articolul 92 alineatul (4) litera (c) și la articolul 92 alineatul (5) literele (b) și (c) din regulamentul respectiv, acest rând nu se aplică. |
| EU 22a | **Expuneri mari**  RWEA și cerințele de fonduri proprii calculate în conformitate cu articolul 92 alienatul (4) litera (b) punctul (ii) din Regulamentul (UE) nr. 575/2013. |
| 23 | **Reclasificări între expunerile din portofoliul de tranzacționare și cele din afara acestuia**  RWEA și cerințele de fonduri proprii calculate în conformitate cu articolul 104a alineatele (3), (4) și (6) din Regulamentul (UE) nr. 575/2013. |
| 24 | **Riscul operațional**  RWEA și cerințele de fonduri proprii calculate în conformitate cu partea a treia titlul III din Regulamentul (UE) nr. 575/2013. |
| EU 24a | **Expuneri față de criptoactive**  RWEA și cerințele de fonduri proprii calculate în conformitate cu tratamentul prudențial tranzitoriu menționat la articolul 501d alineatul (2) din Regulamentul (UE) nr. 575/2013. |
| 25 | **Cuantum sub pragurile pentru deducere (supus unei ponderi de risc de 250 %)**  Acest cuantum reprezintă suma cuantumurilor elementelor supuse unei ponderi de risc de 250 % menționate la articolul 48 alineatul (4) din Regulamentul (UE) nr. 575/2013, după aplicarea ponderii de risc de 250 %. Cuantumurile respective includ:   * creanțele privind impozitul amânat care se bazează pe profitabilitatea viitoare și decurg din diferențe temporare și care, agregate, reprezintă 10 % sau mai puțin din elementele de fonduri proprii de nivel 1 de bază ale instituției, calculate în conformitate cu articolul 48 alineatul (1) litera (a) din Regulamentul (UE) nr. 575/2013; * investițiile semnificative într-o entitate din sectorul financiar, deținerile directe, indirecte și sintetice ale respectivei instituții de instrumente de fonduri proprii de nivel 1 de bază ale acelor entități care, agregate, reprezintă 10 % sau mai puțin din elementele de fonduri proprii de nivel 1 de bază ale instituției, calculate în conformitate cu articolul 48 alineatul (1) litera (b) din Regulamentul (UE) nr. 575/2013.   Informațiile de pe acest rând sunt publicate numai în scop informativ, întrucât cuantumul inclus aici este inclus și pe rândul 1, unde instituțiilor li se solicită să publice informații despre riscul de credit. |
| 26 | **Pragul minim privind cerințele de capital aplicat (%)**  Pragul minim privind cerințele de capital, exprimat ca procent, aplicat de instituție pentru  a calcula valoarea ajustării pragului minim pe rândurile 27 și 28: factorul „x” în temeiul articolului 92 alineatul (3) și al articolului 465 alineatul (1) din Regulamentul (UE) nr. 575/2013.  Acest rând nu se aplică instituțiilor care fac obiectul exceptării prevăzute la articolul 92 alineatul (3) al doilea paragraf din Regulamentul (UE) nr. 575/2013. |
| 27 | **Ajustarea pragului minim (înainte de aplicarea plafonului tranzitoriu)**  Pentru instituțiile care fac obiectul pragului minim privind cerințele de capital în conformitate cu articolul 92 alineatul (3) litera (a) din Regulamentul (UE) nr. 575/2013, creșterea cuantumului TREA, pe baza pragului minim privind cerințele de capital aplicat pe rândul 26, fără aplicarea plafonului tranzitoriu prevăzut la articolul 465 alineatul (2) din Regulamentul (UE) nr. 575/2013.  Acest rând nu se aplică instituțiilor care fac obiectul exceptării prevăzute la articolul 92 alineatul (3) al doilea paragraf din Regulamentul (UE) nr. 575/2013. |
| 28 | **Ajustarea pragului minim (după aplicarea plafonului tranzitoriu)**  Pentru instituțiile care fac obiectul pragului minim privind cerințele de capital în conformitate cu articolul 92 alineatul (3) litera (a) din Regulamentul (UE) nr. 575/2013, creșterea cuantumului TREA, pe baza pragului minim privind cerințele de capital aplicat pe rândul 26, după aplicarea plafonului tranzitoriu prevăzut la articolul 465 alineatul (2) din Regulamentul (UE) nr. 575/2013.  Acest rând nu se aplică instituțiilor care fac obiectul exceptării prevăzute la articolul 92 alineatul (3) al doilea paragraf din Regulamentul (UE) nr. 575/2013. |
| 29 | **Total**  Cuantumul total al expunerii la risc, calculat în conformitate cu articolul 92 alineatul (3) și cu articolele 95, 96 și 98 din Regulamentul (UE) nr. 575/2013.  Acest rând este egal cu suma următoarelor rânduri: 1, 6, 10, 15, 16, 20, EU 22a, 23, 24, EU 24a, 28. |

**Modelul EU KM1 – model pentru indicatorii-cheie.** Format fix.

1. Instituțiile aplică instrucțiunile furnizate mai jos în prezenta anexă pentru completarea modelului EU KM1 care figurează în anexa I la soluțiile informatice ale ABE, în aplicarea articolului 447 literele (a)-(g) din Regulamentul (UE) nr. 575/2013 și a articolului 438 litera (b) din Regulamentul (UE) nr. 575/2013.

|  |  |
| --- | --- |
| **Referințe juridice și instrucțiuni** | |
| **Numărul coloanei** | **Explicație** |
| a-e | Perioadele de publicare a informațiilor T, T-1, T-2, T-3 și T-4 se definesc ca fiind perioade trimestriale și se completează în funcție de frecvența stabilită la articolele 433, 433a, 433b și 433c din Regulamentul (UE) nr. 575/2013.  Instituțiile care publică trimestrial informațiile cuprinse în prezentul model furnizează date pentru perioadele T, T-1, T-2, T-3 și T-4; instituțiile care publică semestrial informațiile cuprinse în prezentul model furnizează date pentru perioadele T, T-2, și T-4; iar instituțiile care publică anual informațiile cuprinse în prezentul model furnizează date pentru perioadele T și T-4.  Instituțiile fac publice datele corespunzătoare perioadelor de publicare a informațiilor.  Publicarea datelor pentru perioadele anterioare nu este necesară atunci când datele sunt publicate pentru prima oară. |
| **Referințe juridice și instrucțiuni** | |
| **Numărul rândului** | **Explicație** |
| 1 | **Fonduri proprii de nivel 1 de bază (CET1)**  Cuantumul fondurilor proprii de nivel 1 de bază este cuantumul publicat de instituții în anexa VII la soluțiile informatice (rândul 29 din modelul EU CC1 Compoziția fondurilor proprii reglementate). |
| 2 | **Fonduri proprii de nivel 1**  Cuantumul fondurilor proprii de nivel 1 este cuantumul publicat de instituții în anexa VII la soluțiile informatice ale ABE (rândul 45 din modelul EU CC1 Compoziția fondurilor proprii reglementate). |
| 3 | **Fonduri proprii totale**  Cuantumul fondurilor proprii totale este cuantumul publicat de instituții în anexa VII din soluțiile informatice ale ABE (rândul 59 din modelul EU CC1 Compoziția fondurilor proprii reglementate). |
| 4 | **Cuantumul total al expunerii la risc**  Cuantumul total al expunerii la risc (TREA) este cuantumul publicat de instituții în anexa VII din soluțiile informatice ale ABE (rândul 60 din modelul EU CC1 Compoziția fondurilor proprii reglementate). |
| 4a | **Cuantumul total al expunerii la risc înainte de aplicarea pragului minim**  Pentru instituțiile care fac obiectul pragului minim privind cerințele de capital în conformitate cu articolul 92 alineatul (3) din Regulamentul (UE) nr. 575/2013, cuantumul total al expunerii la risc (TREA) înainte de aplicarea pragului minim, astfel cum este definit la articolul 92 alineatul (4) din Regulamentul (UE) nr. 575/2013.  Pentru TREA înainte de aplicarea pragului minim, cuantumul publicat ar trebui să excludă orice ajustare a TREA efectuată după aplicarea pragului minim privind cerințele de capital. |
| 5 | **Rata fondurilor proprii de nivel 1 de bază (%)**  Rata fondurilor proprii de nivel 1 de bază este valoarea publicată de instituții în anexa VII din soluțiile informatice (rândul 61 din modelul EU CC1 Compoziția fondurilor proprii reglementate). |
| 5a | Nu se aplică |
| 5b | **Rata fondurilor proprii de nivel 1 de bază luând în considerare TREA fără aplicarea pragului minim (%)**  Rata fondurilor proprii de nivel 1 de bază, astfel cum este definită la articolul 92 alineatul (2) litera (a) din Regulamentul (UE) nr. 575/2013, exprimată ca procent din cuantumul total al expunerii la risc calculat prin excluderea impactului pragului minim privind cerințele de capital în conformitate cu articolul 92 alineatul (4) din Regulamentul (UE) nr. 575/2013. |
| 6 | **Rata fondurilor proprii de nivel 1 (%)**  Rata fondurilor proprii de nivel 1 este valoarea publicată de instituții în anexa VII la soluțiile informatice (rândul 62 din modelul EU CC1 Compoziția fondurilor proprii reglementate). |
| 6a | Nu se aplică |
| 6b | **Rata fondurilor proprii de nivel 1 luând în considerare TREA fără aplicarea pragului minim (%)**  Rata fondurilor proprii de nivel 1, astfel cum este definită la articolul 92 alineatul (2) litera (b) din Regulamentul (UE) nr. 575/2013, exprimată ca procent din cuantumul total al expunerii la risc calculat prin excluderea impactului pragului minim privind cerințele de capital în conformitate cu articolul 92 alineatul (4) din Regulamentul (UE) nr. 575/2013. |
| 7 | **Rata fondurilor proprii totale (%)**  Rata fondurilor proprii totale este valoarea publicată de instituții în anexa VII la soluțiile informatice (rândul 63 din modelul EU CC1 Compoziția fondurilor proprii reglementate). |
| 7a | Nu se aplică |
| 7b | **Rata fondurilor proprii totale luând în considerare TREA fără aplicarea pragului minim (%)**  Rata fondurilor proprii totale, astfel cum este definită la articolul 92 alineatul (2) litera (c) din Regulamentul (UE) nr. 575/2013, exprimată ca procent din cuantumul total al expunerii la risc calculat prin excluderea impactului pragului minim privind cerințele de capital în conformitate cu articolul 92 alineatul (4) din Regulamentul (UE) nr. 575/2013. |
| EU 7d | **Cerințele de fonduri proprii suplimentare pentru abordarea riscurilor, altele decât riscul asociat folosirii excesive a efectului de levier (%)**  Cerințele de fonduri proprii suplimentare pentru abordarea riscurilor, altele decât riscul asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE, exprimate ca procent din cuantumul total al expunerii la risc. |
| EU 7e | **din care: vor consta în fonduri proprii de nivel 1 de bază (puncte procentuale)**  Partea din cerințele de fonduri proprii suplimentare pentru abordarea riscurilor, altele decât riscul asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE, care trebuie să fie acoperită cu fonduri proprii de nivel 1 de bază în conformitate cu articolul 104a alineatul (4) primul și al treilea paragraf. |
| EU 7f | **din care: vor consta în fonduri proprii de nivel 1 (puncte procentuale)**  Partea din cerințele de fonduri proprii suplimentare pentru abordarea riscurilor, altele decât riscul asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE, care trebuie să fie acoperită cu fonduri proprii de nivel 1 în conformitate cu articolul 104a alineatul (4) primul și al treilea paragraf. |
| EU 7g | **Cerințe totale de fonduri proprii SREP (rata TSCR) (%)**  Suma valorilor determinate în conformitate cu punctele (i) și (ii), după cum urmează:   1. rata fondurilor proprii totale (8 %), astfel cum se specifică la articolul 92 alineatul (1) litera (c) din Regulamentul (UE) nr. 575/2013; 2. cerințele de fonduri proprii suplimentare pentru abordarea riscurilor, altele decât riscul asociat folosirii excesive a efectului de levier (cerințele pilonului 2 – P2R), impuse de autoritatea competentă în temeiul articolului 104 alineatul (1) litera (a) din Directiva 2013/36/UE și determinate în conformitate cu criteriile specificate în Ghidul ABE EBA/GL/2018/03*[[2]](#footnote-3)* („EBA SREP GL”), exprimate ca procentaj din RWEA totale.   Acest element trebuie să reflecte rata cerinței totale de capital SREP (TSCR), astfel cum a fost comunicată instituției de către autoritatea competentă. TSCR este definită în secțiunile 7.4 și 7.5 din EBA SREP GL.  Dacă instituția este obligată să respecte pragul minim privind cerințele de capital, datele raportate trebuie să reprezinte TSCR necesară pentru a îndeplini cerințele la data de raportare, având în vedere dispozițiile articolului 104a alineatul (6) din Directiva 2013/36/UE.  În cazul în care autoritatea competentă nu a comunicat cerințe de fonduri proprii suplimentare impuse pentru a aborda riscurile, altele decât riscul asociat folosirii excesive a efectului de levier, se raportează numai punctul (i). |
| 8 | **Amortizorul de conservare a capitalului (%)**  Cuantumul fondurilor proprii pe care instituțiile sunt obligate să le mențină în conformitate cu articolul 128 alineatul (1) și cu articolul 129 din Directiva 2013/36/UE, exprimat ca procentaj din RWEA totale. |
| EU 8a | **Amortizorul de conservare aferent riscului macroprudențial sau sistemic identificat la nivelul unui stat membru (%)**  Cuantumul amortizorului de conservare aferent riscului macroprudențial sau sistemic identificat la nivelul unui stat membru, care poate fi impus în conformitate cu articolul 458 din Regulamentul (UE) nr. 575/2013 în plus față de amortizorul de conservare a capitalului, exprimat ca procentaj din RWEA totale. |
| 9 | **Amortizorul anticiclic de capital specific instituției (%)**  Cuantumul fondurilor proprii pe care instituțiile sunt obligate să le mențină în conformitate cu articolul 128 punctul (2), cu articolul 130 și cu articolele 135-140 din Directiva 2013/36/UE, exprimat ca procentaj din RWEA totale.  Procentajul reflectă cuantumul fondurilor proprii necesare pentru îndeplinirea cerințelor respective privind amortizorul de capital la data publicării informațiilor. |
| EU 9a | **Amortizorul de risc sistemic (%)**  Cuantumul fondurilor proprii pe care instituțiile sunt obligate să le mențină în conformitate cu articolul 128 punctul (5), cu articolele 133 și 134 din Directiva 2013/36/UE, exprimat ca procentaj din RWEA totale.  Procentajul reflectă cuantumul fondurilor proprii necesare pentru îndeplinirea cerințelor respective privind amortizorul de capital la data publicării informațiilor. |
| 10 | **Amortizorul instituțiilor de importanță sistemică globală (%)**  Cuantumul fondurilor proprii pe care instituțiile sunt obligate să le mențină în conformitate cu articolul 128 punctul (3) și cu articolul 131 din Directiva 2013/36/UE, exprimat ca procentaj din RWEA totale.  Procentajul reflectă cuantumul fondurilor proprii necesare pentru îndeplinirea cerințelor respective privind amortizorul de capital la data publicării informațiilor. |
| EU 10a | **Amortizorul altor instituții de importanță sistemică (%)**  Cuantumul fondurilor proprii pe care instituțiile sunt obligate să le mențină în conformitate cu articolul 128 punctul (4) și cu articolul 131 din Directiva 2013/36/UE, exprimat ca procentaj din RWEA totale.  Procentajul reflectă cuantumul fondurilor proprii necesare pentru îndeplinirea cerințelor respective privind amortizorul de capital la data publicării informațiilor. |
| 11 | **Cerința de amortizor combinat (%)**  În conformitate cu articolul 128 punctul (6) din Directiva 2013/36/UE, exprimat ca procentaj din RWEA totale. |
| EU 11a | **Cerințele globale de capital (OCR) (%)**  Suma dintre (i) și (ii), după cum urmează:   1. rata TSCR menționată pe rândul EU 7d; 2. în măsura în care acest lucru este aplicabil din punct de vedere juridic, rata cerinței de amortizor combinat menționate la articolul 128 punctul (6) din Directiva 2013/36/UE.   Acest element trebuie să reflecte rata cerinței globale de capital (OCR), astfel cum este definită în secțiunea 1.2 din EBA SREP GL.  În cazul în care nu se aplică nicio cerință de amortizor, se publică numai punctul (i). |
| 12 | **Fondurile proprii de nivel 1 de bază după îndeplinirea cerințelor totale de fonduri proprii SREP (%)** |
| 13 | **Indicatorul de măsurare a expunerii totale**  Indicatorul de măsurare a expunerii totale conform cuantumului publicat de instituții în anexa XI la soluțiile informatice ale ABE (rândul 24 din modelul EU LR2 – LRCom: Publicarea informațiilor comune cu privire la indicatorul efectului de levier). |
| 14 | **Indicatorul efectului de levier (%)**  Indicatorul de măsurare a expunerii totale în conformitate cu valoarea publicată de instituții în anexa XI la soluțiile informatice ale ABE (rândul 25 din modelul EU LR2 – LRCom: Publicarea informațiilor comune cu privire la indicatorul efectului de levier). |
| EU 14a | **Cerințele de fonduri proprii suplimentare pentru abordarea riscului asociat folosirii excesive a efectului de levier (%)**  Cerințele de fonduri proprii suplimentare pentru abordarea riscului asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE, exprimate ca procentaj din indicatorul de măsurare a expunerii totale.  Cerințele de fonduri proprii suplimentare în conformitate cu valoarea publicată de instituții în anexa XI la soluțiile informatice ale ABE (rândul EU­26a din modelul EU LR2 – LRCom: Publicarea informațiilor comune cu privire la indicatorul efectului de levier). |
| EU 14b | **din care: vor consta în fonduri proprii de nivel 1 de bază (puncte procentuale)**  Partea din cerințele de fonduri proprii suplimentare pentru abordarea riscului asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE, care trebuie să fie acoperită cu fonduri proprii de nivel 1 de bază în conformitate cu articolul 104a alineatul (4) al treilea paragraf.  Cerințele de fonduri proprii suplimentare în conformitate cu valoarea publicată de instituții în anexa XI la soluțiile informatice ale ABE (rândul EU­26b din modelul EU LR2 – LRCom: Publicarea informațiilor comune cu privire la indicatorul efectului de levier). |
| EU 14c | **Cerințele totale privind indicatorul efectului de levier din cadrul SREP (%)**  Suma dintre (i) și (ii), după cum urmează:  (i) cerința minimă privind indicatorul efectului de levier specificată la articolul 92 alineatul (1) litera (d) din Regulamentul (UE) nr. 575/2013 sau cerința privind indicatorul efectului de levier ajustat calculată în conformitate cu articolul 429a alineatul (7) din Regulamentul (UE) nr. 575/2013, după caz;  (ii) cerințele de fonduri proprii suplimentare pentru abordarea riscului asociat folosirii excesive a efectului de levier (cerințele pilonului 2 – P2R), impuse de autoritatea competentă în temeiul articolului 104 alineatul (1) litera (a) din Directiva 2013/36/UE, exprimate ca procentaj din indicatorul de măsurare a expunerii totale.  Acest element trebuie să reflecte rata cerinței totale privind indicatorul efectului de levier din cadrul SREP (TSLRR), astfel cum a fost comunicată instituției de către autoritatea competentă.  În cazul în care autoritatea competentă nu a impus cerințe de fonduri proprii suplimentare pentru a aborda riscul asociat folosirii excesive a efectului de levier, se raportează numai punctul (i). |
| EU 14d | Cerința privind amortizorul pentru indicatorul efectului de levier (%)  Articolul 92 alineatul (1a) din Regulamentul (UE) nr. 575/2013.  Amortizorul privind indicatorul efectului de levier aplicabil în conformitate cu valoarea publicată de instituții în anexa XI la soluțiile informatice ale ABE (rândul 27 din modelul EU LR2 – LRCom: Publicarea informațiilor comune cu privire la indicatorul efectului de levier) |
| EU 14e | **Cerința globală privind indicatorul efectului de levier (%)**  Suma rândurilor EU 14c și EU 14d. |
| 15 | **Totalul activelor lichide cu un nivel ridicat de calitate (HQLA) (valoarea ponderată – medie)**  Instituțiile publică valoarea ponderată a activelor lichide în conformitate cu articolul 9 din Regulamentul delegat (UE) 2015/61 al Comisiei[[3]](#footnote-4) înainte de a aplica mecanismul de ajustare prevăzut la articolul 17 alineatul (2) din Regulamentul delegat (UE) 2015/61. |
| EU 16a | **Ieșiri de numerar – Valoare ponderată totală**  Instituțiile publică suma valorilor ponderate ale ieșirilor lor de numerar, astfel cum este publicată în anexa XIII (rândul 16 din modelul EU LIQ1 – Informații cantitative aferente LCR). |
| EU 16b | **Intrări de numerar – Valoare ponderată totală**  Instituțiile publică suma valorilor ponderate ale intrărilor lor de numerar, astfel cum este publicată în anexa XIII (rândul 20 din modelul EU LIQ1 – Informații cantitative aferente LCR). |
| 16 | **Ieșiri de numerar nete totale (valoare ajustată)**  Instituțiile publică, ca valoare ajustată, ieșirile nete de lichidități, care sunt egale cu totalul ieșirilor minus reducerea pentru intrările exceptate integral minus reducerea pentru intrările care fac obiectul plafonului de 90 % minus reducerea pentru intrările care fac obiectul plafonului de 75 %. |
| 17 | **Indicatorul de acoperire a necesarului de lichiditate (%)**  Instituțiile publică, ca valoare ajustată, procentajul corespunzător elementului „Indicatorul de acoperire a necesarului de lichiditate (%)”, astfel cum este definit la articolul 4 alineatul (1) din Regulamentul delegat (UE) 2015/61.  Indicatorul de acoperire a necesarului de lichiditate este egal cu raportul dintre rezerva de lichidități a unei instituții de credit și ieșirile sale nete de lichidități în decursul unei perioade de criză de 30 de zile calendaristice și se exprimă ca procentaj. |
| 18 | **Finanțarea stabilă disponibilă totală**  Instituțiile publică cuantumul finanțării stabile disponibile în conformitate cu partea a șasea titlul IV capitolul 3 din Regulamentul (UE) nr. 575/2013, astfel cum este publicat în anexa XIII la soluțiile informatice (rândul 14 din modelul EU LIQ2 – Indicatorul de finanțare stabilă netă). |
| 19 | **Finanțarea stabilă necesară totală**  Instituțiile publică cuantumul finanțării stabile necesare în conformitate cu partea a șasea titlul IV capitolul 4 din Regulamentul (UE) nr. 575/2013, astfel cum este publicat în anexa XIII la soluțiile informatice (rândul 33 din modelul EU LIQ2 – Indicatorul de finanțare stabilă netă). |
| 20 | **Indicatorul de finanțare stabilă netă (NSFR) (%)**  Indicatorul de finanțare stabilă netă în conformitate cu articolul 428b din Regulamentul (UE) nr. 575/2013. |

**Modelul EU INS1 – Participații în întreprinderi de asigurare:** Format fix.

1. Instituțiile aplică instrucțiunile furnizate mai jos în prezenta anexă pentru completarea modelului EU INS1 care figurează în anexa I, în aplicarea articolului 438 litera (f) din Regulamentul (UE) nr. 575/2013.

|  |  |
| --- | --- |
| **Referințe juridice și instrucțiuni** | |
| **Numărul coloanei** | **Explicație** |
| a | **Valoarea expunerii**  Valoarea expunerii aferente instrumentelor de fonduri proprii deținute în orice întreprindere de asigurare, întreprindere de reasigurare sau holding de asigurare pe care instituțiile nu le deduc din fondurile lor proprii în conformitate cu articolul 49 din Regulamentul (UE) nr. 575/2013 atunci când își calculează cerințele de capital pe bază individuală, subconsolidată și consolidată. |
| b | **Cuantumul expunerii la risc**  Cuantumul expunerii la risc a instrumentelor de fonduri proprii deținute în orice întreprindere de asigurare, întreprindere de reasigurare sau holding de asigurare pe care instituțiile nu le deduc din fondurile lor proprii în conformitate cu articolul 49 din Regulamentul (UE) nr. 575/2013 atunci când își calculează cerințele de capital pe bază individuală, subconsolidată și consolidată. |

**Modelul EU INS2 – Conglomerate financiare – Informații privind fondurile proprii și rata de adecvare a capitalului.** Format fix.

1. Instituțiile aplică instrucțiunile furnizate mai jos în prezenta anexă pentru completarea modelului EU INS2 care figurează în anexa I la soluțiile informatice ale ABE, în aplicarea articolului 438 litera (g) din Regulamentul (UE) nr. 575/2013.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| 1 | **Cerințele de fonduri proprii suplimentare ale conglomeratului financiar (cuantum)**  Cuantumul cerințelor de fonduri proprii suplimentare ale conglomeratului financiar, calculat în conformitate cu articolul 6 din Directiva 2002/87/CE a Parlamentului European și a Consiliului[[4]](#footnote-5) și cu anexa I la directiva respectivă, în cazul în care se aplică metoda 1 sau 2 prevăzută în anexa I. |
| 2 | **Rata de adecvare a capitalului conglomeratului financiar (%)**  Rata de adecvare a capitalului conglomeratului financiar calculată în conformitate cu articolul 6 din Directiva 2002/87/CE a Parlamentului European și a Consiliului și cu anexa I la directiva respectivă, în cazul în care se aplică metoda 1 sau 2 prevăzută în anexa I. |

**Tabelul EU OVC – Informații privind ICAAP.** Format flexibil.

1. Instituțiile aplică instrucțiunile furnizate mai jos în prezenta anexă pentru completarea modelului EU OVC care figurează în anexa I, în aplicarea articolului 438 literele (a) și (c) din Regulamentul (UE) nr. 575/2013.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| (a) | **Abordarea în ceea ce privește evaluarea caracterului adecvat al capitalului lor intern**  Instituțiile publică un rezumat al abordării lor în ceea ce privește evaluarea caracterului adecvat al capitalului lor intern pentru a susține activitățile curente și viitoare. |
| (b) | **La solicitarea autorității competente relevante, rezultatele procesului de evaluare a adecvării capitalului intern al instituției**  Instituțiile publică aceste informații numai atunci când acest lucru este solicitat de autoritatea competentă relevantă. |

**Modelul EU CMS1 – Comparație la nivel de risc între cuantumul ponderat la risc al expunerii conform abordării bazate pe modele și conform abordării standardizate.** Format fix.

1. Instituțiile aplică instrucțiunile furnizate mai jos în prezenta anexă pentru completarea modelului EU CMS1 care figurează în anexa I, în aplicarea articolului 438 literele (d) și (da) din Regulamentul (UE) nr. 575/2013.
2. Prezentul model se publică numai de către instituțiile care utilizează orice model intern aprobat de autoritatea competentă pentru calcularea cuantumurilor ponderate la risc ale expunerilor și care nu fac obiectul exceptării prevăzute la articolul 92 alineatul (3) al doilea paragraf din Regulamentul (UE) nr. 575/2013.
3. Dacă este cazul, instituțiile explică, în comentariul explicativ care însoțește modelul, efectul aplicării pragurilor de capital și al nededucerii elementelor din fondurile proprii asupra calculării fondurilor proprii și a cuantumurilor ponderate la risc ale expunerilor.
4. În plus, în cazul în care expunerile IRB au fost, în conformitate cu instrucțiunile de pe rândurile de mai jos, excluse din clasele lor de expuneri IRB și publicate într-una dintre clasele de expuneri din cadrul abordării standardizate enumerate în model, instituțiile specifică, în comentariul explicativ care le însoțește, clasele lor inițiale de expuneri IRB.

|  |  |
| --- | --- |
| **Referințe juridice și instrucțiuni** | |
| **Numărul coloanei** | **Explicație** |
| a | **RWEA pentru abordările bazate pe modele pe care instituțiile au aprobarea autorităților de supraveghere să le utilizeze**  Partea din RWEA calculată cu ajutorul modelelor interne aprobate de autoritatea competentă. |
| b | **RWEA pentru portofoliile în cazul cărora se utilizează abordări standardizate**  Partea din RWEA calculată conform abordărilor standardizate. |
| c | **RWEA efective totale**  Suma coloanelor a și b; și anume RWEA pe care instituțiile le raportează în conformitate cu abordările aplicabile. RWEA efective totale publicate pe rândul 8 reprezintă cuantumul înainte de ajustarea pragului minim privind cerințele de capital. |
| d | **RWEA calculate utilizând abordarea standardizată integrală**  RWEA în scopul comparării activelor ponderate la risc conform abordării standardizate integrale (S-TREA) cu RWEA calculate conform abordării bazate pe modele pe care băncile au aprobarea autorităților de supraveghere de a le utiliza în conformitate cu cadrul Basel și conform cerinței prevăzute la articolul 438 litera (da) din Regulamentul (UE) nr. 575/2013.  Instituțiile publică RWEA, calculate în conformitate cu articolul 92 alineatele (5) și (6) din Regulamentul (UE) nr. 575/2013, fără a aplica dispozițiile tranzitorii de la articolul 465 din Regulamentul (UE) nr. 575/2013.  Cuantumul total publicat pe rândul 8 va fi baza pentru calcularea pragului minim privind cerințele de capital la sfârșitul perioadei de tranziție pentru calcularea pragului minim privind cerințele de capital. |
| EU d | **RWEA care reprezintă baza pentru calcularea pragului minim privind cerințele de capital**  RWEA în scopul furnizării bazei pentru calcularea pragului minim privind cerințele de capital, astfel cum se prevede la articolul 438 litera (d) din Regulamentul (UE) nr. 575/2013. Instituțiile publică RWEA calculate în conformitate cu articolul 92 alineatele (5) și (6) din Regulamentul (UE) nr. 575/2013, după aplicarea dispozițiilor tranzitorii de la articolul 465 din Regulamentul (UE) nr. 575/2013.  Cuantumul total al RWEA publicate pe rândul 8 reprezintă baza pentru calcularea pragului minim privind cerințele de capital. |
| **Referințe juridice și instrucțiuni** | |
| **Numărul rândului** | **Explicație** |
| 1 | **Riscul de credit (cu excepția riscului de credit al contrapărții)**  RWEA calculate în conformitate cu partea a treia titlul II capitolele 1-4 din Regulamentul (UE) nr. 575/2013. |
| 2 | **Riscul de credit al contrapărții**  RWEA calculate în conformitate cu partea a treia titlul II capitolul 6 din Regulamentul (UE) nr. 575/2013. |
| 3 | **Ajustarea evaluării creditului**  RWEA calculate în conformitate cu partea a treia titlul VI din Regulamentul (UE) nr. 575/2013. |
| 4 | **Expunerile din securitizare din portofoliul bancar**  RWEA calculate în conformitate cu partea a treia titlul II capitolul 5 din Regulamentul (UE) nr. 575/2013. |
| 5 | **Riscul de piață**  RWEA calculate în conformitate cu partea a treia titlul IV din Regulamentul (UE) nr. 575/2013. |
| 6 | **Riscul operațional**  RWEA calculate în conformitate cu partea a treia titlul III din Regulamentul (UE) nr. 575/2013. |
| 7 | **Alte cuantumuri ale expunerii la risc**  RWEA care nu sunt incluse pe rândurile 1-6 [de exemplu, RWEA care rezultă din riscul de decontare (rândul 15 din modelul OV1) și cuantumurile sub pragurile pentru deducere (rândul 25 din modelul OV1)]. |
| 8 | **Total**  Suma rândurilor 1-7. |

**Modelul EU CMS2 – Comparație la nivel de clasă de active între cuantumul ponderat la risc al expunerii conform abordării bazate pe modele și conform abordării standardizate pentru riscul de credit.** Format fix.

1. Instituțiile aplică instrucțiunile furnizate mai jos în prezenta anexă pentru completarea modelului EU CMS2 care figurează în anexa I, în aplicarea articolului 438 literele (d) și (da) din Regulamentul (UE) nr. 575/2013.
2. Prezentul model se publică numai de către instituțiile care calculează RWEA pentru riscul de credit utilizând abordări bazate pe modele interne de rating (IRB) în conformitate cu partea a treia titlul II capitolul 3 din Regulamentul (UE) nr. 575/2013 și care nu fac obiectul exceptării prevăzute la articolul 92 alineatul (3) al doilea paragraf din Regulamentul (UE) nr. 575/2013.
3. Dacă este cazul, instituțiile explică, în comentariul explicativ care însoțește modelul, efectul aplicării pragurilor de capital și al nededucerii elementelor din fondurile proprii asupra calculării fondurilor proprii și a cuantumurilor ponderate la risc ale expunerilor.

|  |  |
| --- | --- |
| **Referințe juridice și instrucțiuni** | |
| **Numărul coloanei** | **Explicație** |
| a | **RWEA pentru abordările bazate pe modele pe care instituțiile au aprobarea autorităților de supraveghere să le utilizeze**  Partea din RWEA calculată cu ajutorul abordării bazate pe modele interne de rating (IRB) aprobate de autoritatea competentă. |
| b | **RWEA pentru coloana (a) dacă se recalculează utilizând abordarea standardizată**  RWEA calculate conform abordărilor IRB aprobate de autoritatea competentă din coloana (a) recalculate utilizând abordarea standardizată. Cu alte cuvinte, RWEA corespunzătoare abordării standardizate pentru coloana (a). |
| c | **RWEA efective totale**  RWEA pe care instituțiile le raportează ca cerințe reale. Suma dintre RWEA calculate conform abordărilor IRB pe care instituțiile au aprobarea autorităților de supraveghere să le utilizeze și RWEA calculate conform abordărilor standardizate. |
| d | **RWEA calculate utilizând abordarea standardizată integrală**  RWEA în scopul comparării activelor ponderate la risc utilizând abordarea standardizată integrală pentru riscul de credit (S-RWEA) la nivel de clasă de active cu RWEA corespunzătoare conform abordării bazate pe modele pe care băncile au aprobarea autorităților de supraveghere de a le utiliza pentru riscul de credit, în conformitate cu cadrul Basel și conform cerinței prevăzute la articolul 438 litera (da) din Regulamentul (UE) nr. 575/2013.  Instituțiile publică RWEA calculate în conformitate cu articolul 92 alineatele (5) și (6) din Regulamentul (UE) nr. 575/2013, fără a aplica dispozițiile tranzitorii de la articolul 465 din Regulamentul (UE) nr. 575/2013. |
| EU d | **RWEA care reprezintă baza pentru calcularea pragului minim privind cerințele de capital**  RWEA în scopul furnizării bazei pentru calcularea pragului minim privind cerințele de capital, astfel cum se prevede la articolul 438 litera (d) din Regulamentul (UE) nr. 575/2013. Instituțiile publică RWEA calculate în conformitate cu articolul 92 alineatele (5) și (6) din Regulamentul (UE) nr. 575/2013, aplicând dispozițiile tranzitorii de la articolul 465 din Regulamentul (UE) nr. 575/2013. |
| **Referințe juridice și instrucțiuni** | |
| **Numărul rândului** | **Explicație** |
| 1, EU1a, EU1b, EU1c, EU1d, 2, 3,5, 5.1, 5.2, EU 5a, EU 5b, EU 5c, 6, 6.1, EU6.1a, EU6.1b,EU 7a, EU 7b, EU 7c, EU 7d, EU 7e, EU 7f, 8 | Instituțiile includ defalcarea cuantumurilor ponderate la risc ale expunerilor pe clase de expuneri și subclase de expuneri, astfel cum sunt definite în conformitate cu articolul 147 din Regulamentul (UE) nr. 575/2013.  În cazul în care expunerile IRB ar fi fost încadrate într-o altă clasă de expuneri conform abordării standardizate (SA), expunerile IRB sunt excluse din clasele lor de expuneri IRB și sunt publicate într-una dintre următoarele clase de expuneri conform abordării standardizate, astfel cum sunt definite în conformitate cu articolul 112 din Regulamentul (UE) nr. 575/2013:   * clasificate ca expuneri față de bănci multilaterale de dezvoltare conform SA; * clasificate ca expuneri față de organizații internaționale conform SA; * clasificate ca expuneri garantate cu bunuri imobile și ca expuneri ADC conform SA; * clasificate ca expuneri în stare de nerambursare conform SA; * clasificate ca expuneri din datorii subordonate conform SA; * clasificate ca obligațiuni garantate conform SA; clasificate drept creanțe asupra instituțiilor și societăților cu o evaluare a creditului pe termen scurt conform SA.   Pentru clasa de expuneri „Societăți”, instituțiile publică, de asemenea, subtotalurile pentru expunerile F-IRB și pentru expunerile A-IRB pe rândurile 5.1 și 5.2 din prezentul model.  Rândurile 4 și 7 nu se aplică în UE.  Pe rândul 8 „Altele”, instituțiile publică expunerile încadrate în clasa de expuneri IRB „Active, altele decât cele care reprezintă creanțe de natura creditelor” și expunerile IRB care ar fi fost alocate în clasa de expuneri SA „Alte elemente”. |
| 9 | **Total**  Suma rândurilor 1, EU1a, EU1b, EU1c, EU1d, 2, 3, 5, 6, EU7a, UE 7b, EU7c, EU7d, EU7e, EU7F, 8. |

1. Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012, astfel cum a fost modificat prin Regulamentului (UE) 2024/1623 [[JO L 176, 27.6.2013, p. 1](https://eur-lex.europa.eu/legal-content/RO/TXT/?uri=OJ%3AL%3A2013%3A176%3ATOC); [Regulamentul (UE) 2024/1623 – RO – EUR-Lex (europa.eu)](https://eur-lex.europa.eu/legal-content/RO/TXT/?uri=OJ:L_202401623)]. [↑](#footnote-ref-2)
2. Ghidul EBA/GL/2018/03 al Autorității Bancare Europene din 19 iulie 2018 privind procedurile și metodologiile comune revizuite pentru procesul de supraveghere și evaluare (SREP) și pentru simulările de criză prudențiale. [↑](#footnote-ref-3)
3. Regulamentul delegat (UE) 2015/61 al Comisiei din 10 octombrie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește cerința de acoperire a necesarului de lichiditate pentru instituțiile de credit (JO L 11, 17.1.2015, p. 1). [↑](#footnote-ref-4)
4. Directiva 2002/87/CE a Parlamentului European și a Consiliului din 16 decembrie 2002 privind supravegherea suplimentară a instituțiilor de credit, a întreprinderilor de asigurare și a întreprinderilor de investiții care aparțin unui conglomerat financiar și de modificare a Directivelor 73/239/CEE, 79/267/CEE, 92/49/CEE, 92/96/CEE, 93/6/CEE și 93/22/CEE ale Consiliului și a Directivelor 98/78/CE și 2000/12/CE ale Parlamentului European și ale Consiliului (JO L 35, 11.2.2003, p. 1). [↑](#footnote-ref-5)