LIITE XXIV – Erityiskohteiden rahoitukseen liittyviä vastuita ja oman pääoman ehtoisia vastuita koskevien tietojen julkistaminen

**Lomake EU CR10 – Erityiskohteiden rahoitukseen liittyvät vastuut ja oman pääoman ehtoiset vastuut.** Vakiomuotoinen lomake.

1. Laitosten on julkistettava asetuksen (EU) N:o 575/2013[[1]](#footnote-1), jäljempänä ”vakavaraisuusasetus”, 438 artiklan e alakohdassa tarkoitetut tiedot noudattamalla jäljempänä tässä liitteessä annettuja ohjeita täyttääkseen EPV:n tietoteknisten ratkaisujen liitteessä XXIII olevan lomakkeen EU CR10. Laitosten on julkistettava seuraavat:
   1. 153 artiklan 5 kohdan taulukossa 1 tarkoitetut tiedot seuraavan tyyppisistä erityiskohteiden rahoitukseen liittyvistä vastuista:

* ”Hankerahoitus” lomakkeessa EU CR10.1;
* ”Tuloa tuottavat kiinteistöt ja suuren volatiliteetin liikekiinteistöt” lomakkeessa EU CR10.2;
* ”Kohteiden rahoitus” lomakkeessa EU CR10.3;
* ”Hyödykkeiden rahoitus” lomakkeessa EU CR10.4;
  1. tiedot oman pääoman ehtoisista vastuista lomakkeessa EU CR10.5.

|  |  |
| --- | --- |
| **Sarakkeen viite** | **Lainsäädäntöviitteet ja ohjeet** |
| **Selitys** |
| a | **Taseeseen kirjatut vastuut**  Laitosten on ilmoitettava taseeseen kirjattujen vastuiden vastuuarvo asetuksen (EU) N:o 575/2013 166 artiklan 1–7 kohdan ja 167 artiklan 1 kohdan mukaisesti. |
| b | **Taseen ulkopuoliset vastuut**  Laitosten on ilmoitettava taseen ulkopuolisten vastuiden vastuuarvo asetuksen (EU) N:o 575/2013 166 artiklan ja 167 artiklan 2 kohdan mukaisesti ottamatta huomioon asetuksen (EU) N:o 575/2013 166 artiklan 8 tai 9 kohdassa määritettyjä luottovasta-arvokertoimia tai 166 artiklan 10 kohdassa määritettyjä prosenttiosuuksia.  Taseen ulkopuoliset vastuut sisältävät kaikki sitoumukseen kuuluvat nostamattomat määrät sekä kaikki asetuksen (EU) N:o 575/2013 liitteessä I luetellut taseen ulkopuoliset erät. |
| c | **Riskipaino**  Tämä on lomakkeiden EU CR 10.1–EU CR 10.4 vakiomuotoinen sarake. Sitä ei saa muuttaa.  Tämä sarake on määritetty asetuksen (EU) N:o 575/2013 153 artiklan 5 kohdan mukaisesti lomakkeiden EU CR10.1–EU CR10.4 osalta. Lomakkeen EU CR 10.5 osalta tämä sarake on joustava. Laitosten on sovellettava asetuksen (EU) N:o 575/2013 133 artiklan 3–6 kohdan ja 495 a artiklan 3 kohdan mukaisesti sovellettavia riskipainoja. |
| d | **Vastuuarvo**  Tässä tarkoitetaan asetuksen (EU) N:o 575/2013 166 tai 167 artiklan mukaista vastuuarvoa.  Tässä sarakkeessa ilmoitetaan taseeseen kirjattujen vastuiden vastuuarvon ja taseen ulkopuolisten vastuiden vastuuarvon summa asetuksen (EU) N:o 575/2013 166 artiklan 8–10 kohdan mukaisten luottovasta-arvokerrointen ja prosenttiosuuksien soveltamisen jälkeen. |
| e (lomakkeet EU CR10.1 – EU CR10.4) | **Riskipainotetut vastuuerät (erityiskohteiden rahoitukseen liittyvät vastuut, joihin sovelletaan ryhmittelymenetelmää)**  Tässä ilmoitetaan asetuksen (EU) N:o 575/2013 153 artiklan 5 kohdan mukaisesti laskettu riskipainotettujen vastuuerien määrä tarvittaessa asetuksen (EU) N:o 575/2013 501 ja 501 a artiklan mukaisten tukikertoimien soveltamisen jälkeen. |
| f (lomakkeet EU CR10.1 – EU CR10.4) | **Odotettujen tappioiden määrä (erityiskohteiden rahoitukseen liittyvät vastuut, joihin sovelletaan ryhmittelymenetelmää)**  Asetuksen (EU) N:o 575/2013 158 artiklan 6 kohdan mukaisesti laskettu odotettujen tappioiden määrä. |
| f (lomake EU CR10.5) | **Odotettujen tappioiden määrä (oman pääoman ehtoiset vastuut, joihin sovelletaan yksinkertaisen riskipainon menetelmää)**  Tapauksen mukaan asetuksen (EU) N:o 575/2013 158 artiklan 7 kohdan mukaisesti laskettu odotettujen tappioiden määrä. |

|  |  |
| --- | --- |
| **Rivinumero** | **Lainsäädäntöviitteet ja ohjeet** |
| **Selitys** |
| Sääntelyn mukainen ryhmä | **Lomakkeet EU CR10.1 – EU CR10.4**  Tässä ilmoitetaan ryhmittelymenetelmän alaiseen erityiskohteiden rahoitukseen sovellettavat sääntelyn mukaiset ryhmät kunkin erityiskohteiden rahoitukseen liittyvän vastuuryhmän osalta, sellaisina kuin ne on määritelty asetuksen (EU) N:o 575/2013 153 artiklan 5 kohdassa ja ryhmittelymenetelmää koskevien teknisten sääntelystandardien lopullisessa luonnoksessa. |
| Ryhmät | **Lomake EU CR10.5 Joustava**  Laitosten on ilmoitettava asetuksen (EU) N:o 575/2013 133 artiklan 3–6 kohdan ja 495 a artiklan 3 kohdan mukaisesti oman pääoman ehtoisiin vastuisiin sovellettavat sääntelyn mukaiset ryhmät. |

1. Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten vakavaraisuusvaatimuksista ja asetuksen (EU) N:o 648/2012 muuttamisesta, sellaisena kuin se on muutettuna asetuksella (EU) 2024/1623([EUVL L 176, 27.6.2013, s. 1](https://eur-lex.europa.eu/legal-content/FI/AUTO/?uri=OJ:L:2013:176:TOC); [Asetus - EU - 2024/1623 - FI - EUR-Lex (europa.eu)](https://eur-lex.europa.eu/legal-content/FI/TXT/?uri=OJ:L_202401623)). [↑](#footnote-ref-1)