**PRÍLOHA XXX – Tabuľky a vzory na zverejňovanie informácií o štandardizovanom prístupe a internom prístupe pre trhové riziko: pokyny**

1. Táto príloha obsahuje pokyny, ktoré musia inštitúcie dodržiavať pri zverejňovaní informácií uvedených v článkoch 435, 445 a 455 nariadenia (EÚ) č. 575/2013[[1]](#footnote-2) („CRR“) s cieľom vyplniť tabuľky a vzory na zverejňovanie informácií o trhovom riziku, ktoré sú uvedené v prílohe XXIX dokumentu s IT riešeniami orgánu EBA.

**Tabuľka EU MRA** **– Požiadavky na zverejňovanie kvalitatívnych informácií týkajúcich sa trhového rizika:** Textové polia s ľubovoľným formátom

1. Inštitúcie zverejňujú informácie uvedené v článku 435 ods. 1 písm. a) až d) nariadenia (EÚ) č. 575/2013 v súvislosti s trhovým rizikom podľa pokynov uvedených nižšie v tejto prílohe s cieľom vyplniť tabuľku EU MRA, ktorá je uvedená v prílohe XXIX.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
| a) | Inštitúcie pri zverejňovaní informácií uvedených v článku 435 ods. 1 písm. a) a d) nariadenia (EÚ) č. 575/2013 o cieľoch riadenia rizík a politikách na riadenie trhového rizika zahŕňajú:   * vysvetlenie strategických cieľov svojho manažmentu pri vykonávaní obchodných činností, * opis politík uvedených v článku 104 ods. 1 na určenie toho, ktorá pozícia sa má zahrnúť do obchodnej knihy, vrátane vymedzenia neuplatnených pozícií (*stale positions*) a politík riadenia rizík na monitorovanie uvedených pozícií. Inštitúcie musia navyše opísať prípady, keď sa nástroje priraďujú do obchodnej alebo bankovej knihy v rozpore so všeobecnými predpokladmi týkajúcimi sa kategórie ich nástroja vrátane trhovej a reálnej hodnoty takýchto prípadov, ako aj akékoľvek reklasifikácie z jednej knihy do druhej od posledného obdobia vykazovania vrátane reálnej hodnoty takýchto prípadov a dôvodu reklasifikácie; * opis interných činností v oblasti presunu rizika vrátane druhov deskov na interný presun rizika; * postupy zavedené na identifikáciu, meranie, monitorovanie a kontrolu trhových rizík inštitúcie, * politiky týkajúce sa hedžingu a zmierňovania rizika, * stratégie a postupy monitorovania trvalej účinnosti hedžingov. |
| b) | Inštitúcie pri zverejňovaní informácií uvedených v článku 435 ods. 1 písm. b) nariadenia (EÚ) č. 575/2013 o štruktúre a organizácii funkcie riadenia trhového rizika zahŕňajú:   * opis štruktúry riadenia trhového rizika vytvorenej na implementáciu stratégií a postupov inštitúcií uvedených vyššie v riadku a), * opis vzťahov a komunikačných mechanizmov medzi jednotlivými stranami zapojenými do riadenia trhového rizika. |
| c) | Inštitúcie pri zverejňovaní informácií uvedených v článku 435 ods. 1 písm. c) nariadenia (EÚ) č. 575/2013 o rozsahu a charaktere systémov vykazovania a merania trhového rizika poskytujú opis rozsahu a charakteru systémov vykazovania a merania trhového rizika. |
| (EU d) | Inštitúcie pri zverejňovaní informácií uvedených v článku 445 ods. 1 nariadenia (EÚ) č. 575/2013 o všeobecnom prehľade pozícií obchodnej knihy uvádzajú všeobecný opis svojich pozícií obchodnej knihy. |

**Vzor EU MR1 – Trhové riziko podľa alternatívneho štandardizovaného prístupu (ASA)**: pevný formát

1. Inštitúcie zverejňujú informácie uvedené v článku 445 nariadenia (EÚ) č. 575/2013 podľa pokynov uvedených nižšie v tejto prílohe s cieľom vyplniť vzor EU MR1, ktorý je uvedený v prílohe XXIX. Inštitúcie do tohto vzoru nezahŕňajú žiadne údaje o svojom desku na interný presun rizika (IRT).

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
|  | **Metóda založená na citlivosti**  v súlade s treťou časťou hlavou IV kapitolou 1a oddielom 2 nariadenia (EÚ) č. 575/2013. |
| 1 | **Všeobecné úrokové riziko (GIRR)**  podľa článku 325c ods. 2 písm. a) a článku 325d ods. 1 bodu i) nariadenia (EÚ) č. 575/2013. |
| 2 | **Akciové riziko (EQU)**  podľa článku 325c ods. 2 písm. a) a článku 325d ods. 1 bodu v) nariadenia (EÚ) č. 575/2013. |
| 3 | **Komoditné riziko (COM)**  podľa článku 325c ods. 2 písm. a) a článku 325d ods. 1 bodu vi) nariadenia (EÚ) č. 575/2013. |
| 4 | **Devízové riziko (FX)**  podľa článku 325c ods. 2 písm. a) a článku 325d ods. 1 bodu vii) nariadenia (EÚ) č. 575/2013. |
| 5 | **Riziko kreditného rozpätia (CSR) pre nesekuritizácie**  podľa článku 325c ods. 2 písm. a) a článku 325d ods. 1 bodu ii) nariadenia (EÚ) č. 575/2013. |
| 6 | **Riziko kreditného rozpätia pre sekuritizáciu neobsiahnuté v alternatívnom korelačnom obchodnom portfóliu (mimo ACTP CSR)**  podľa článku 325c ods. 2 písm. a) a článku 325d ods. 1 bodu iii) nariadenia (EÚ) č. 575/2013. |
| 7 | **Riziko kreditného rozpätia pre sekuritizáciu obsiahnuté v alternatívnom korelačnom obchodnom portfóliu (ACTP CSR)**  podľa článku 325c ods. 2 písm. a) a článku 325d ods. 1 bodu iv) nariadenia (EÚ) č. 575/2013. |
|  | **Riziko zlyhania**  v súlade s treťou časťou hlavou IV kapitolou 1a oddielom 5 nariadenia (EÚ) č. 575/2013. |
| 8 | **Nesekuritizácie**  podľa článku 325c ods. 2 písm. b) a tretej časti hlavy IV kapitoly 1a oddielu 5 pododdielu 1 nariadenia (EÚ) č. 575/2013. |
| 9 | **Sekuritizácia neobsiahnutá v alternatívnom korelačnom obchodnom portfóliu (mimo ACTP)**  podľa článku 325c ods. 2 písm. b) a tretej časti hlavy IV kapitoly 1a oddielu 5 pododdielu 2 nariadenia (EÚ) č. 575/2013. |
| 10 | **Sekuritizácia obsiahnutá v alternatívnom korelačnom obchodnom portfóliu (ACTP)**  podľa článku 325c ods. 2 písm. b) a tretej časti hlavy IV kapitoly 1a oddielu 5 pododdielu 3 nariadenia (EÚ) č. 575/2013. |
|  | **Reziduálne riziko**  Tretia časť hlava IV kapitola 1a oddiel 4 nariadenia (EÚ) č. 575/2013. |
| EU 11a | **Exotické podkladové aktíva**  podľa článku 325c ods. 2 písm. c) a článku 325u ods. 2 písm. a) nariadenia (EÚ) č. 575/2013. |
| EU 11b | **Ostatné reziduálne riziká**  podľa článku 325c ods. 2 písm. c) a článku 325u ods. 2 písm. b) nariadenia (EÚ) č. 575/2013. |
| 12 | **Požiadavky na celkové vlastné zdroje (OFR)**  Súčet riadkov 1 až EU11b. |
| **Písmeno stĺpca** | **Vysvetlenie** |
|  | **Požiadavky na celkové vlastné zdroje (OFR)** |
| a | Zverejňovanie informácií o požiadavkách na vlastné zdroje podľa článku 438 písm. d) nariadenia (EÚ) č. 575/2013, vypočítaných ako jednoduchý súčet súm uvedených vyššie v riadkoch 1 až EU 11b. |

**Tabuľka EU MRB: Požiadavky na zverejňovanie kvalitatívnych informácií pre inštitúcie, ktoré používajú alternatívny prístup interného modelu**: formát s ľubovoľným textom

1. Inštitúcie zverejňujú informácie uvedené v článku 455 písm. a), b), c), d), e) a f) nariadenia (EÚ) č. 575/2013 podľa pokynov uvedených nižšie v tejto prílohe s cieľom vyplniť tabuľku EU MRB, ktorá je uvedená v prílohe XXIX.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
|  | Inštitúcie pri zverejňovaní informácií uvedených v článku 455 prvom odseku písm. a) nariadenia (EÚ) č. 575/2013 o alternatívnych interných modeloch trhového rizika zahŕňajú: |
| EU a) | ciele inštitúcie pri vykonávaní obchodných činností, ako aj postupy uplatňované na identifikáciu, meranie, monitorovanie a kontrolu trhových rizík inštitúcie. Túto informáciu možno poskytnúť tak, že sa uvedie krížový odkaz na tabuľku EU MRA; |
| EU b) | politiky uvedené v článku 104 ods. 1 na určenie toho, ktorá pozícia sa má zahrnúť do obchodnej knihy. Túto informáciu možno poskytnúť tak, že sa uvedie krížový odkaz na tabuľku EU MR A; |
| EU c) | štruktúru a organizáciu funkcie riadenia trhového rizika a jej správu a riadenie; |
| A) B) Všeobecný opis štruktúry trading deskov a druhov nástrojov, ktoré sú zahrnuté do trading desku podľa AIMA v súlade s článkom 455 ods. 1 písm. c), d) nariadenia (EÚ) č. 575/2013. | |
| B a) | Inštitúcie pri zverejňovaní informácií podľa článku 455 ods. 1 písm. c) nariadenia (EÚ) č. 575/2013 uvádzajú všeobecný opis štruktúry trading deskov, na ktoré sa vzťahujú interné modely uvedené v článku 325az, vrátane rozšíreného opisu – pre každý desk – obchodnej stratégie desku, nástrojov, ktoré má povolenie používať, a hlavných druhov rizika súvisiacich s týmto deskom; |
| Inštitúcie pri zverejňovaní informácií podľa článku 455 ods. 1 písm. d) nariadenia (EÚ) č. 575/2013 uvádzajú všeobecný prehľad pozícií obchodnej knihy, na ktoré sa nevzťahujú interné modely uvedené v článku 325az, vrátane všeobecného opisu štruktúry desku a typu nástrojov zahrnutých do deskov alebo kategórií deskov v súlade s článkom 104b. |
| B) C) E) Opis hlavných charakteristických znakov modelov používaných na konsolidovanej úrovni vrátane prístupov používaných pri validácii modelov a procesov modelovania. | |
| B b) c) d) e) | Inštitúcie pri zverejňovaní informácií podľa článku 455 ods. 1 písm. f) bodu i) nariadenia (EÚ) č. 575/2013 uvádzajú: rozsah, hlavné charakteristické znaky a kľúčové zvolené možnosti modelovania rôznych interných modelov uvedených v článku 325az nariadenia (EÚ) č. 575/2013, ktoré sa používajú na výpočet hodnôt rizikových expozícií pre hlavné modely používané na konsolidovanej úrovni, a opis toho, do akej miery tieto interné modely zastupujú všetky modely používané na konsolidovanej úrovni, prípadne aj: i) rozšírený opis prístupu modelovania použitého na výpočet predpokladaného schodku uvedeného v článku 325ba ods. 1 písm. a) CRR vrátane frekvencie aktualizácie údajov. |
| C a) | Inštitúcie pri zverejňovaní informácií podľa článku 455 ods. 1 písm. f) bodu ii) nariadenia (EÚ) č. 575/2013 uvádzajú, ak je to relevantné: rozšírený opis metodiky použitej na výpočet miery rizika v rámci stresového scenára uvedenej v článku 325ba ods. 1 písm. b) nariadenia (EÚ) č. 575/2013 okrem špecifikácií stanovených v článku 325bk ods. 3 nariadenia (EÚ) č. 575/2013. |
| D) Opis interných modelov na výpočet požiadavky na krytie rizika zlyhania. | |
| 1. b) | Inštitúcie pri zverejňovaní informácií podľa článku 455 ods. 1 písm. f) bodu iii) nariadenia (EÚ) č. 575/2013 uvádzajú, ak je to relevantné: rozšírený opis prístupu modelovania použitého na výpočet požiadavky na krytie rizika zlyhania podľa článku 325ba ods. 2 nariadenia (EÚ) č. 575/2013 vrátane frekvencie aktualizácie údajov. |

**Vzor EU MR2 – Trhové riziko podľa alternatívneho prístupu interného modelu (AIMA):** pevný formát

1. Inštitúcie zverejňujú informácie uvedené v článku 455 ods. 2 nariadenia (EÚ) č. 575/2013 podľa pokynov uvedených nižšie v tejto prílohe s cieľom vyplniť vzor EU MR2, ktorý je uvedený v prílohe XXIX. Inštitúcie do tohto vzoru nezahŕňajú žiadne údaje o svojom desku na interný presun rizika (IRT).

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
| 1 | **Miera rizika neobmedzeného predpokladaného schodku (UESt)**  Zverejňovaná hodnota sa vypočítava na úrovni celkového portfólia, a nie na úrovni širokej kategórie rizika podľa článkov 325bb a 325bc nariadenia (EÚ) č. 575/2013. |
| 2 | **Miera rizika neobmedzeného predpokladaného schodku pre rizikové faktory kategórie úrokového rizika**  Zverejňovaná hodnota sa vypočítava pre rizikové faktory kategórie úrokového rizika podľa článkov 325bb, 325bc a 325bd nariadenia (EÚ) č. 575/2013. |
| 3 | **Miera rizika neobmedzeného predpokladaného schodku pre rizikové faktory kategórie akciového rizika**  Zverejňovaná hodnota sa vypočítava pre rizikové faktory kategórie akciového rizika podľa článkov 325bb, 325bc a 325bd nariadenia (EÚ) č. 575/2013. |
| 4 | **Miera rizika neobmedzeného predpokladaného schodku pre rizikové faktory kategórie komoditného rizika**  Zverejňovaná hodnota sa vypočítava pre rizikové faktory kategórie komoditného rizika podľa článkov 325bb, 325bc a 325bd nariadenia (EÚ) č. 575/2013. |
| 5 | **Miera rizika neobmedzeného predpokladaného schodku pre rizikové faktory kategórie devízového rizika**  Zverejňovaná hodnota sa vypočítava pre rizikové faktory kategórie devízového rizika podľa článkov 325bb, 325bc a 325bd nariadenia (EÚ) č. 575/2013. |
| 6 | **Miera rizika neobmedzeného predpokladaného schodku pre rizikové faktory kategórie rizika kreditného rozpätia**  Zverejňovaná hodnota sa vypočítava pre rizikové faktory kategórie rizika kreditného rozpätia podľa článkov 325bb, 325bc a 325bd nariadenia (EÚ) č. 575/2013. |
| 7 | Súčet miery rizika neobmedzeného predpokladaného schodku pre hlavné kategórie faktorov rizika (∑UESit)  Súčet riadkov 2 až 6. |
| 8 | **Miera predpokladaného schodku (ESt)**  Miera rizika predpokladaného schodku sa vypočítava v súlade s článkom 325ba ods. 1 písm. a) bodom i) nariadenia (EÚ) č. 575/2013. |
| 9 | **Miera rizika v rámci stresového scenára (SSt)**  Miera rizika v rámci stresového scenára sa vypočítava v súlade s článkom 325ba ods. 1 písm. a) bodom ii) nariadenia (EÚ) č. 575/2013. |
| 10 | **Požiadavka na krytie rizika zlyhania (DRCt)**  Požiadavka na krytie rizika zlyhania sa vypočítava v súlade s článkom 325ba ods. 2 písm. a) nariadenia (EÚ) č. 575/2013. |
| 11 | **PLAaddon**  Táto hodnota sa vypočítava v súlade s článkom 325ba ods. 3 nariadenia (EÚ) č. 575/2013 v spojení s článkom 10 ods. 1 nariadenia (EÚ) 2022/2059. |
| 12 | **OFR pre súvahové a podsúvahové činnosti plus PLAaddon (AIMA + PLAaddon)**  Táto hodnota sa vypočítava v súlade s článkom 10 ods. 1 nariadenia (EÚ) 2022/2059. Pripočítava sa hodnota riadku 11. |
| 13 | **Celkové OFR podľa ASA pre trading desky, ktoré nie sú oprávnené používať AIMA (ASAnon-aima)**  Táto hodnota sa vypočítava v súlade s článkom 325ba ods. 3 nariadenia (EÚ) č. 575/2013. |
| 14 | **Rozdiel v OFR podľa AIMA a ASA pre trading desky podľa AIMA (AIMA – ASAaima)**  Táto hodnota sa vypočítava ako rozdiel medzi požiadavkami na vlastné zdroje podľa AIMA pre desky podľa AIMA [článok 10 ods. 1 nariadenia (EÚ) 2022/2059] a hodnotou požiadaviek na vlastné zdroje podľa ASA pre všetky desky podľa AIMA (prehľad portfólií) [článok 10 ods. 1 nariadenia (EÚ) 2022/2059]. |
| 15 | **OFR podľa ASA pre všetky trading desky (vrátane tých, na ktoré sa vzťahuje AIMA) (ASAall portfolio)**  Táto hodnota sa vypočítava v súlade s článkom 325ba ods. 3 nariadenia (EÚ) č. 575/2013. |
| 16 | **Požiadavky na celkové vlastné zdroje podľa AIMA (TotalAIMA)**  Táto hodnota sa vypočítava v súlade s článkom 325ba ods. 3 nariadenia (EÚ) č. 575/2013. |
| **Písmeno stĺpca** | **Vysvetlenie** |
| a | Zverejňovanie najnovšej miery rizika [riadky 1 až 10] alebo požiadaviek na vlastné zdroje [riadky 11 až 16] v bežnom štvrťroku. |
| b | Stredná hodnota miery rizika [riadky 1 až 10] za predchádzajúcich 60 pracovných dní [riadky 1 až 9] alebo za predchádzajúcich 12 týždňov [riadok 10] v bežnom štvrťroku. |
| c | Najvyššia miera rizika za predchádzajúcich 60 pracovných dní [riadky 1 až 6] v bežnom štvrťroku. |
| d | Najnižšia miera rizika za predchádzajúcich 60 pracovných dní [riadky 1 až 6] v bežnom štvrťroku. |
| e | Počet prekročení v rámci spätného testovania [riadok 1]  Počet prekročení vykázaných v tejto bunke je počet použitý na určenie dodatočnej hodnoty v súlade tabuľkou 3 článku 325bf ods. 6 písm. b) nariadenia (EÚ) č. 575/2013. Prekročenia, ktoré sú vylúčené so súhlasom príslušného orgánu, sa nezahŕňajú. |
| f | Najnovšia miera rizika [riadky 1 až 10] alebo požiadavky na vlastné zdroje [riadky 11 až 16] v predchádzajúcom štvrťroku. |
| g | Stredná hodnota miery rizika [riadky 1 až 10] za predchádzajúcich 60 pracovných dní [riadky 1 až 9] alebo za predchádzajúcich 12 týždňov [riadok 10] v predchádzajúcom štvrťroku. |

**Vzor EU MR3 – Trhové riziko podľa zjednodušeného štandardizovaného prístupu (SSA)**: pevný formát

1. Inštitúcie zverejňujú informácie uvedené v článku 445 nariadenia (EÚ) č. 575/2013 podľa pokynov uvedených nižšie v tejto prílohe s cieľom vyplniť vzor EU MR 3, ktorý je uvedený v prílohe XXIX dokumentu s IT riešeniami.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
|  |  |
| 1 | **Úrokové riziko (všeobecné a špecifické)**  Všeobecné a špecifické riziko pozícií v obchodovaných dlhových nástrojoch v obchodnej knihe v súlade s treťou časťou hlavou IV kapitolou 2 nariadenia (EÚ) č. 575/2013, s výnimkou špecifického rizika súvisiaceho so sekuritizáciou. |
| 2 | **Akciové riziko (všeobecné a špecifické)**  Všeobecné a špecifické riziko pozícií v kapitálových cenných papieroch v obchodnej knihe v súlade s treťou časťou hlavou IV kapitolou 2 nariadenia (EÚ) č. 575/2013. |
| 3 | **Komoditné riziko**  Riziko pozícií v komoditách v súlade s treťou časťou hlavou IV kapitolou 4 nariadenia (EÚ) č. 575/2013. |
| 4 | **Devízové riziko**  Riziko devízových pozícií v súlade s treťou časťou hlavou IV kapitolou 3 nariadenia (EÚ) č. 575/2013. |
| 5 | **Sekuritizácia (špecifické riziko)**  Špecifické riziko sekuritizačných pozícií v obchodnej knihe v súlade s treťou časťou hlavou IV kapitolou 2 článkami 337 a 338 nariadenia (EÚ) č. 575/2013. |
| 6 | **OFR S-SA spolu**  Zverejňovanie požiadaviek na vlastné zdroje uvedených v článku 438 písm. d) nariadenia (EÚ) č. 575/2013, vypočítané ako jednoduchý súčet hodnôt uvedených vyššie v riadkoch 1 až 5 pre stĺpec a a vypočítané ako jednoduchý súčet hodnôt uvedených vyššie v riadkoch 1 až 4 pre stĺpce b, c a d. |
| **Písmeno stĺpca** | **Vysvetlenie** |
|  | **Priame produkty** |
| a | Pozície v produktoch, ktoré nie sú voliteľné a nie sú zahrnuté v prístupoch regulačných technických predpisov pre riziko iné ako delta pri opciách v rámci štandardizovaného prístupu k trhovému riziku[[2]](#footnote-3). |
|  | **Opcie** |
| b | **Zjednodušený prístup**  Opcie alebo waranty v zmysle vymedzenia v tretej časti hlave IV kapitole 2 článku 329 ods. 3 nariadenia (EÚ) č. 575/2013, pre ktoré inštitúcie vypočítavajú požiadavky na vlastné zdroje súvisiace s rizikom iným než delta pomocou zjednodušeného prístupu[[3]](#footnote-4). |
| c | **Prístup delta plus**  Opcie alebo waranty v obchodnej knihe v zmysle vymedzenia v tretej časti hlave IV kapitole 2 článku 329 ods. 3 nariadenia (EÚ) č. 575/2013, pre ktoré inštitúcie vypočítavajú požiadavky na vlastné zdroje súvisiace s rizikom iným než delta pomocou prístupu delta plus[[4]](#footnote-5). |
| d | **Prístup na základe scenárov**  Opcie alebo waranty v obchodnej knihe v zmysle vymedzenia v tretej časti hlave IV kapitole 2 článku 329 ods. 3 nariadenia (EÚ) č. 575/2013, pre ktoré inštitúcie vypočítavajú požiadavky na vlastné zdroje súvisiace s rizikom iným než delta pomocou prístupu založeného na scenároch[[5]](#footnote-6). |

1. Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a o zmene nariadenia (EÚ) č. 648/2012, zmenené nariadením (EÚ) 2024/1623 [[Ú. v. EÚ L 176, 27.6.2013, s. 1](https://eur-lex.europa.eu/legal-content/SK/AUTO/?uri=OJ:L:2013:176:TOC); [Nariadenie (EÚ) 2024/1623 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=OJ:L_202401623)]. [↑](#footnote-ref-2)
2. V zmysle vymedzenia v DELEGOVANOM NARIADENÍ KOMISIE (EÚ) č. 528/2014 z 12. marca 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre riziko iné než delta pri opciách v štandardizovanom prístupe k trhovému riziku (Ú. v. EÚ L 148, 20.5.2014, s. 29). [↑](#footnote-ref-3)
3. V zmysle vymedzenia v DELEGOVANOM NARIADENÍ KOMISIE (EÚ) č. 528/2014 z 12. marca 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre riziko iné než delta pri opciách v štandardizovanom prístupe k trhovému riziku (Ú. v. EÚ L 148, 20.5.2014, s. 29). [↑](#footnote-ref-4)
4. V zmysle vymedzenia v DELEGOVANOM NARIADENÍ KOMISIE (EÚ) č. 528/2014 z 12. marca 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre riziko iné než delta pri opciách v štandardizovanom prístupe k trhovému riziku (Ú. v. EÚ L 148, 20.5.2014, s. 29). [↑](#footnote-ref-5)
5. V zmysle vymedzenia v DELEGOVANOM NARIADENÍ KOMISIE (EÚ) č. 528/2014 z 12. marca 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre riziko iné než delta pri opciách v štandardizovanom prístupe k trhovému riziku (Ú. v. EÚ L 148, 20.5.2014, s. 29). [↑](#footnote-ref-6)