ANNESS XXXIV – Struzzjonijiet għad-divulgazzjoni tal-mudelli tal-politika ta’ remunerazzjoni

**Tabella EU REMA – Politika ta’ remunerazzjoni:** Format flessibbli

1. L-istituzzjonijiet għandhom jiddikjaraw l-informazzjoni msemmija fil-punti (a), ((b), (c), (d), (e), (f), (j) u (k) tal-Artikolu 450(1) u tal-Artikolu 450(2) CRR[[1]](#footnote-1) billi jsegwu l-istruzzjonijiet ipprovduti hawn taħt f’dan l-Anness sabiex jimlew it-Tabella EU REMA li hija ppreżentata fl-Anness XXXIII tas-soluzzjonijiet tal-IT tal-EBA.
2. Din it-tabella għandha format flessibbli. F’każ li l-istituzzjonijiet japplikaw format differenti, dawn għandhom jipprovdu informazzjoni komparabbli mal-informazzjoni meħtieġa f’din it-tabella, b’livell simili ta’ granularità u inkluża l-informazzjoni ta’ sustanza kollha meħtieġa.
3. Għall-finijiet ta’ din it-tabella u tal-mudelli spjegati f’dan l-anness, għoti jfisser l-għoti ta’ remunerazzjoni varjabbli għal perjodu speċifiku ta’ dovuti, indipendentement mill-punt ta’ żmien attwali meta jitħallas l-ammont mogħti.

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| (a) | Informazzjoni relatata mal-korpi li jissorveljaw ir-remunerazzjoni. Id-divulgazzjonijiet għandhom jinkludu:   * l-isem, il-kompożizzjoni u l-mandat tal-korp ewlieni (il-korp maniġerjali u l-kumitat ta’ remunerazzjoni, fejn stabbilit) li jissorvelja l-politika ta’ remunerazzjoni u n-numru ta’ laqgħat li jsiru minn dak il-korp ewlieni matul is-sena finanzjarja; * konsulenti esterni li l-parir tagħhom ikun intalab, il-korp li bih ġew ikkummissjonati, u f’liema oqsma tal-qafas ta’ remunerazzjoni; * deskrizzjoni tal-kamp ta’ applikazzjoni tal-politika ta’ remunerazzjoni tal-istituzzjoni (pereż. skont ir-reġjuni, il-linji operatorji), inkluż kemm din tkun applikabbli għal sussidjarji u għal fergħat li jinsabu f’pajjiżi terzi; * deskrizzjoni tal-persunal jew tal-kategoriji ta’ persunal li l-attivitajiet professjonali tagħhom għandhom impatt materjali fuq il-profil tar-riskju tal-istituzzjonijiet (persunal identifikat). |
| (b) | Informazzjoni relatata mat-tfassil u mal-istruttura tas-sistema ta’ remunerazzjoni għall-persunal identifikat. Id-divulgazzjonijiet għandhom jinkludu:   * ħarsa ġenerali lejn il-karatteristiċi u l-objettivi ewlenin tal-politika ta’ remunerazzjoni, u informazzjoni dwar il-proċess tat-teħid ta’ deċiżjonijiet użat għad-determinazzjoni tal-politika ta’ remunerazzjoni u r-rwol tal-partijiet konċernati rilevanti (pereż. il-laqgħa tal-azzjonisti); * informazzjoni dwar il-kriterji użati għall-kejl tal-prestazzjoni u għall-aġġustament tar-riskju ex ante u ex post; * jekk il-korp maniġerjali u l-kumitat ta’ remunerazzjoni, fejn stabbilit, irrieżaminax il-politika ta’ remunerazzjoni tal-istituzzjoni matul l-aħħar sena, u jekk iva, ħarsa ġenerali lejn kwalunkwe tibdil li sar, ir-raġunijiet għal dawk it-tibdiliet u l-impatt tagħhom fuq ir-remunerazzjoni; * informazzjoni dwar kif l-istituzzjoni tiżgura li l-persunal fil-funzjonijiet ta’ kontroll intern jiġi rremunerat b’mod indipendenti min-negozji li jissorvelja; * il-politiki u l-kriterji applikati għall-għoti ta’ remunerazzjoni varjabbli ggarantita u ta’ pagamenti ta’ terminazzjoni tal-impjieg. |
| (c) | Deskrizzjoni tal-modi li bihom riskji kurrenti u futuri jitqiesu fil-proċessi ta’ remunerazzjoni  Id-divulgazzjonijiet għandhom jinkludu ħarsa ġenerali lejn ir-riskji ewlenin, il-kejl tagħhom u kif dawn il-miżuri jaffettwaw ir-remunerazzjoni. |
| (d) | Il-proporzjonijiet bejn ir-remunerazzjoni fissa u varjabbli stabbiliti f’konformità mal-punt (g) tal-Artikolu 94(1) tad-Direttiva (UE) 2013/36 (“CRD”)[[2]](#footnote-2) |
| (e) | Deskrizzjoni tal-modi li bihom l-istituzzjoni tfittex li torbot il-prestazzjoni matul perjodu ta’ kejl tal-prestazzjoni mal-livelli ta’ remunerazzjoni  Id-divulgazzjonijiet għandhom jinkludu:   * ħarsa ġenerali lejn il-kriterji u l-metrika ewlenija tal-prestazzjoni għall-istituzzjoni, għal-linji operatorji u għall-individwi. * ħarsa ġenerali lejn kif l-ammonti ta’ remunerazzjoni varjabbli individwali huma marbuta mal-prestazzjoni tal-istituzzjoni kollha u mal-prestazzjoni individwali. * informazzjoni dwar il-kriterji użati sabiex jiġi ddeterminat il-bilanċ bejn tipi differenti ta’ strumenti mogħtija inklużi ishma, interess proprjetarju ekwivalenti, opzjonijiet u strumenti oħra * informazzjoni dwarw il-miżuri li l-istituzzjoni se timplimenta sabiex taġġusta r-remunerazzjoni varjabbli f’każ li l-metrika tal-prestazzjoni tkun dgħajfa, inklużi l-kriterji tal-istituzzjoni għad-determinazzjoni tal-metrika tal-prestazzjoni meta l-metrika tal-prestazzjoni titqies “dgħajfa”. F’konformità mal-punt (n) tal-Artikolu 94(1) CRD, sabiex titħallas jew tiġi vestita, ir-remunerazzjoni varjabbli trid tkun iġġustifikata fuq il-bażi tal-prestazzjoni tal-istituzzjoni, tal-unità operatorja u tal-individwu konċernat. L-istituzzjonijiet għandhom jispjegaw il-kriterji/il-limiti sabiex jiġi ddeterminat li l-prestazzjoni hija dgħajfa u li ma tiġġustifikax li r-remunerazzjoni varjabbli tista’ titħallas jew tiġi vestita. |
| (f) | Deskrizzjoni tal-modi li bihom l-istituzzjoni tfittex taġġusta r-remunerazzjoni sabiex tqis il-prestazzjoni fit-tul  Id-divulgazzjonijiet għandhom jinkludu:   * ħarsa ġenerali lejn il-politika tal-istituzzjoni dwar id-differiment, il-ħlas fl-istrument, il-perjodi ta’ żamma u l-vestiment ta’ remunerazzjoni varjabbli inkluż meta din tkun differenti fost il-persunal jew il-kategoriji ta’ persunal. * informazzjoni tal-kriterji tal-istituzzjoni għal aġġustamenti ex post (malus matul id-differiment u l-irkupru wara l-vestiment, jekk permess mil-liġi nazzjonali). * meta applikabbli, ir-rekwiżiti ta’ parteċipazzjoni azzjonarja li jistgħu jiġu imposti fuq il-persunal identifikat. |
| (g) | Id-deskrizzjoni tal-parametri ewlenin u tar-raġuni wara kwalunkwe skema ta’ komponenti varjabbli u kwalunkwe benefiċċju ieħor mhux fi flus, kif imsemmi fil-punt (f) tal-Artikolu 450(1) CRR. Id-divulgazzjonijiet għandhom jinkludu:   * Informazzjoni dwar l-indikaturi speċifiċi tar-riskju/tal-prestazzjoni użati sabiex jiġu ddeterminati l-komponenti varjabbli tar-remunerazzjoni u l-kriterji użati sabiex jiġi ddeterminat il-bilanċ bejn tipi differenti ta’ strumenti mogħtija, inklużi ishma, interessi ta’ sjieda ekwivalenti, strumenti marbuta mal-ishma, strumenti ekwivalenti mhux fi flus, opzjonijiet u strumenti oħra. |
| (h) | Fuq talba mill-Istat Membru jew mill-awtorità kompetenti rilevanti, ir-remunerazzjoni totali għal kull membru tal-korp maniġerjali jew tal-maniġment superjuri, kif imsemmi fil-punt (j) tal-Artikolu 450(1) CRR |
| (i) | Informazzjoni dwar jekk l-istituzzjoni tibbenefikax minn deroga stabbilita fl-Artikolu 94(3) CRD, kif imsemmi fil-punt (k) tal-Artikolu 450(1) CRR  Għall-finijiet ta’ dan il-punt, l-istituzzjonijiet li jibbenefikaw minn tali deroga għandhom jindikaw jekk din hijiex fuq il-bażi tal-punt (a) u/jew il-punt (b) tal-Artikolu 94(3) CRD. Dawn għandhom jindikaw ukoll liema mir-rekwiżiti ta’ remunerazzjoni japplikaw id-deroga/i, (jiġifieri l-punt (l) u/jew (m) u/jew (o) tal-Artikolu 94(1) CRD), in-numru ta’ membri tal-persunal li jibbenefikaw mid-deroga/i u r-remunerazzjoni totali tagħhom, maqsuma f’remunerazzjoni fissa u varjabbli. |
| (j) | L-istituzzjonijiet il-kbar għandhom jiddikjaraw l-informazzjoni kwantitattiva dwar ir-remunerazzjoni tal-korp maniġerjali kollettiv tagħhom, filwaqt li jagħmlu distinzjoni bejn membri eżekuttivi u mhux eżekuttivi, kif imsemmi fl-Artikolu 450(2) CRR. |

**Mudell EU REM1 – Remunerazzjoni mogħtija għas-sena finanzjarja:** Format fiss

1. L-istituzzjonijiet għandhom japplikaw l-istruzzjonijiet ipprovduti hawn taħt f’dan l-Anness sabiex jimlew il-Mudell EU REM1 kif ippreżentat fl-Anness XXXIII ta’ dan ir-Regolament ta’ Implimentazzjoni, b’applikazzjoni tal-punt (h)(i)-(ii) tal-Artikolu 450(1) CRR.

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 1 u 9 | Numru ta’ persunal identifikat  In-numru ta’ persunal li l-attivitajiet professjonali tiegħu għandhom impatt materjali fuq il-profil tar-riskju tal-istituzzjonijiet f’konformità mal-Artikolu 92 CRD u mar-Regolament ta’ Delega tal-Kummissjoni dwar il-persunal identifikat[[3]](#footnote-3) li jimplimenta l-Artikolu 94(2) CRD (persunal identifikat) u huwa benefiċjarju tal-komponenti tar-remunerazzjoni elenkati f’dan il-mudell. Dan għandu jiġi kkalkolat bl-użu tal-approċċ tal-FTE (ekwivalenti għall-full time) għall-persunal identifikat minbarra l-membri tal-korp maniġerjali, f’liema każ in-numri għandhom jiġu ddikjarati bħala għadd ta’ persunal. |
| 2 | Remunerazzjoni fissa totali  Somma tal-ammonti fir-ringieli minn 3 sa 7 ta’ dan il-mudell |
| 3 | li minnhom: ibbażati fuq flus  L-ammont ta’ remunerazzjoni bbażata fuq flus fir-remunerazzjoni varjabbli |
| EU-4 a | li minnhom: ishma jew interessi ta’ sjieda ekwivalenti  Is-somma tal-ammonti ta’ ishma jew ta’ interessi ta’ sjieda ekwivalenti, soġġetta għall-istruttura legali tal-istituzzjoni konċernata msemmija fil-punt (l)(i) tal-Artikolu 94(1) CRD, fiir-remunerazzjoni fissa. |
| 5 | li minnhom: strumenti marbuta b’ishma jew strumenti ekwivalenti mhux fi flus  Is-somma tal-ammonti ta’ strumenti marbuta mal-ishma jew ta’ strumenti ekwivalenti mhux fi flus imsemmija fil-punt (l)(i) tal-Artikolu 94(1) CRD, fir-remunerazzjoni fissa |
| EU-5x | li minnhom: strumenti oħrajn  L-ammont ta’ strumenti oħrajn imsemmija fil-punt (l)(ii) tal-Artikolu 94(1) CRD, fir-remunerazzjoni fissa |
| 7 | li minnhom: forom oħra  L-ammonti ta’ remunerazzjoni fissa mogħtija għas-sena finanzjarja li mhumiex iddikjarati f’ringieli oħra taħt l-intestatura tar-remunerazzjoni fissa totali  Dan jista’ jinkludi kontribuzzjonijiet regolari proporzjonati tal-pensjoni, jew benefiċċji (meta t-tali benefiċċji ma jqisux kwalunkwe kriterju tal-prestazzjoni), imsemmija fil-premessa (64) CRD jew forom oħra ta’ remunerazzjoni bħall-benefiċċji għall-karozza. |
| 10 | Remunerazzjoni varjabbli totali  Is-somma tal-ammonti fir-ringieli 11, EU-13a, EU-13b, EU-14x u 15 ta’ dan il-mudell  Is-somma tal-komponenti kollha ta’ remunerazzjoni li mhumiex remunerazzjoni fissa li tiġi ddikjarata fir-ringiela 2 ta’ dan il-mudell, inklużi l-pagamenti ggarantiti varjabbli u ta’ terminazzjoni tal-impjieg mogħtija matul dik is-sena. |
| 11 | li minnhom: ibbażati fuq flus  L-ammont ta’ remunerazzjoni bbażata fuq il-flus fir-remunerazzjoni varjabbli |
| 12, EU-14a, EU-14b, EU-14y u 16 | li minnhom: differiti  L-ammonti ta’ remunerazzjoni varjabbli minn tipi differenti ta’ komponenti li huma differiti, iddeterminati f’konformità mal-Artikolu 94 CRD. |
| EU-13 a | li minnhom: ishma jew interessi ta’ sjieda ekwivalenti  Is-somma tal-ammonti ta’ ishma jew ta’ interessi ta’ sjieda ekwivalenti, soġġetta għall-istruttura legali tal-istituzzjoni kkonċernata msemmija fil-punt (l)(i) tal-Artikolu 94(1) CRD, fir-remunerazzjoni varjabbli |
| EU-13b | li minnhom: strumenti marbuta b’ishma jew strumenti ekwivalenti mhux fi flus  Is-somma tal-ammonti ta’ strumenti marbuta mal-ishma jew strumenti ekwivalenti mhux ta’ flus imsemmija fil-punt (l)(i) tal-Artikolu 94(1) CRD, fir-remunerazzjoni varjabbli |
| EU-14x | li minnhom: strumenti oħrajn  L-ammont ta’ strumenti oħra msemmija fil-punt (l)(ii) tal-Artikolu 94(1) CRD, fir-remunerazzjoni varjabbli |
| 15 | li minnhom: forom oħra  L-ammonti ta’ remunerazzjoni varjabbli mogħtija għas-sena finanzjarja li mhumiex dawk iddikjarati f’ringieli oħra taħt l-intestatura tar-remunerazzjoni varjabbli |
| 17 | Remunerazzjoni totali  Is-somma tal-ammonti fir-ringieli 2 u 10 ta’ dan il-mudell. |
| **Ittra ta’ kolonna** | **Spjegazzjoni** |
| a | Funzjoni Superviżorja tal-MB  Il-Korp Maniġerjali fil-funzjoni Superviżorja tiegħu, bħala l-korp maniġerjali li jaġixxi fir-rwol tiegħu ta’ sorveljanza u ta’ monitoraġġ tat-teħid ta' deċiżjonijiet maniġerjali, kif iddefinit fil-punt (8) tal-Artikolu 3(1) CRD  L-istituzzjonijiet għandhom jiddikjaraw informazzjoni bbażata fuq in-numru ta’ impjegati.  F’konformità mal-Artikolu 13 CRR, l-istituzzjonijiet prinċipali tal-UE għandhom jiddikjaraw din l-informazzjoni fuq il-bażi tas-sitwazzjoni konsolidata tagħhom u s-sussidjarji l-kbar tal-istituzzjonijiet prinċipali tal-UE għandhom jiddikjaraw din l-informazzjoni fuq bażi individwali jew, meta applikabbli f’konformità ma’ dan ir-Regolament u mas-CRD, fuq bażi subkonsolidata. F’din il-kolonna l-entità ta’ divulgazzjoni se tirrifletti l-informazzjoni dwar il-korp maniġerjali tagħha. Jekk skont l-Artikoli 6 u 13 CRR, id-divulgazzjoni tkun fil-livell konsolidat jew subkonsolidat, l-informazzjoni dwar il-persunal identifikat tal-korpi maniġerjali tas-sussidjarji għandha tiġi ddikjarata skont il-qasam tan-negozju rilevanti |
| b | Funzjoni ta’ Ġestjoni tal-MB  Il-membri tal-Korp Maniġerjali, li huma responsabbli għall-funzjonijiet ta’ Ġestjoni tiegħu  L-istituzzjonijiet għandhom jiddikjaraw informazzjoni bbażata fuq in-numru ta’ impjegati.  L-istituzzjonijiet għandhom jiddikjaraw informazzjoni bbażata fuq in-numru ta’ impjegati. F’konformità mal-Artikolu 13 CRR. L-istituzzjonijiet prinċipali tal-UE għandhom jiddikjaraw din l-informazzjoni fuq il-bażi tas-sitwazzjoni konsolidata tagħhom u s-sussidjarji l-kbar tal-istituzzjonijiet prinċipali tal-UE għandhom jiddikjaraw din l-informazzjoni fuq bażi individwali jew, meta applikabbli f’konformità ma’ dan ir-Regolament u mas-CRD, fuq bażi subkonsolidata. F'din il-kolonna, l-entità ta’ divulgazzjoni se tirrifletti l-informazzjoni dwar il-korp maniġerjali tagħha. Jekk skont l-Artikoli 6 u 13 CRR, id-divulgazzjoni tkun fil-livell konsolidat jew subkonsolidat, l-informazzjoni dwar il-persunal identifikat tal-korpi maniġerjali tas-sussidjarji għandha tiġi ddikjarata skont il-qasam tan-negozju rilevanti |
| c | Maniġment superjuri ieħor  Maniġment superjuri kif iddefinit fil-punt (9) tal-Artikolu 3(1) CRD  L-istituzzjonijiet għandhom jiddikjaraw in-numru ta’ maniġers superjuri li ma jiġux iddikjarati taħt il-Korp Maniġerjali fil-funzjoni maniġerjali tiegħu u bħala Persunal identifikat ieħor. L-istituzzjonijiet għandhom jiddikjaraw informazzjoni bbażata fuq FTE. |
| d | Persunal identifikat ieħor  Persunal ieħor minbarra l-Korp Maniġerjali fil-funzjoni Superviżorja tiegħu jew fil-funzjoni Maniġerjali tiegħu, u għajr għall-maniġment superjuri, li l-attivitajiet professjonali tiegħu għandhom impatt materjali fuq il-profil tar-riskju tal-istituzzjoni f’konformità mal-kriterji stabbiliti fir-Regolament ta’ Delega tal-Kummissjoni dwar il-persunal identifikat li jimplimenta l-Artikolu 94(2) CRD u, fejn xieraq, fuq il-bażi tal-kriterji tal-istituzzjonijiet  L-istituzzjonijiet jistgħu jinkludu f’dan il-mudell id-diżaggregazzjoni skont l-oqsma ta’ negozju proposti fil-mudell EU REM5. L-istituzzjonijiet għandhom jiddikjaraw informazzjoni bbażata fuq FTE. |

**Mudell EU REM2 – Pagamenti speċjali lil persunal li l-attivitajiet professjonali tagħhom għandhom impatt materjali fuq il-profil tar-riskju tal-istituzzjonijiet (persunal identifikat):** Format fiss

1. L-istituzzjonijiet għandhom jiddikjaraw l-informazzjoni msemmija fil-punt (h)(v)-(vii) tal-Artikolu 450(1) CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU REM2 li huwa ppreżentat fl-Anness XXXIII ta’ dan ir-Regolament ta’ Implimentazzjoni.

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 1, 4 u 6 | **Numru ta’ persunal identifikat**  In-numru ta’ persunal identifikat li l-attivitajiet professjonali tiegħu għandhom impatt materjali fuq il-profil tar-riskju tal-istituzzjonijiet f’konformità mal-Artikolu 92 CRD u mar-Regolament ta’ Delega tal-Kummissjoni dwar il-persunal identifikat li jimplimenta l-Artikolu 94(2) CRD, għal kull komponent tar-remunerazzjoni speċifiku  Għall-kolonni a u b (MB) ta’ dan il-mudell, il-valur għandu jkun ibbażat fuq l-għadd ta’ persunal. Għall-kolonni c u d ta’ dan il-mudell, il-valur għandu jiġi kkalkolat permezz tal-metodu tal-FTE (ekwivalenti għal full-time).  Ir-ringiela 4 ta’ dan il-mudell tirreferi għal pagamenti ta’ terminazzjoni tal-impjieg mogħtija f’perjodi preċedenti u mħallsa matul is-sena finanzjarja (is-sena attwali) filwaqt li r-ringiela 6 ta’ dan il-mudell tirreferi għall-għoti matul is-sena finanzjarja (is-sena attwali). |
| 2 | **Għotjiet ta’ remunerazzjoni varjabbli ggarantita – Ammont totali**  L-ammont ta’ għotjiet ta’ remunerazzjoni varjabbli ggarantita, kif imsemmi fil-punt (e) tal-Artikolu 94(1) CRD. |
| 3 | **Li minnhom għotjiet ta’ remunerazzjoni varjabbli ggarantiti mħallsa matul is-sena finanzjarja, li ma jitqisux fil-limitu massimu tal-bonus**  L-ammonti ta’ għotjiet ta’ remunerazzjoni varjabbli ggarantiti kif imsemmi fil-punt (e) tal-Artikolu 94(1) CRD mħallsa matul is-sena finanzjarja (is-sena attwali), li ma jitqisux fil-limitu massimu tal-bonus  Fir-rigward tal-informazzjoni dikjarata msemmija fil-punti (g) u (h)(v)-(vi) tal-Artikolu 450(1) CRR, l-istituzzjonijiet għandhom jiddikjaraw b’mod ċar jekk l-informazzjoni kwantitattiva aggregata dwar ir-remunerazzjoni mqassma skont il-qasam tan-negozju tirriflettix il-limitu massimu tal-bonus meta jkunu involuti pagamenti ġodda ta’ ffirmar tal-kuntratt inizjali u ta’ terminazzjoni. |
| 5 | **Pagamenti ta’ terminazzjoni tal-impjieg mogħtija f’perjodi preċedenti, li tħallsu matul is-sena finanzjarja – Ammont totali**  L-ammont ta’ pagamenti ta’ terminazzjoni tal-impjieg kif imsemmija fil-punt (h) tal-Artikolu 94(1) CRD li ngħataw fil-perjodi preċedenti u li tħallsu matul is-sena finanzjarju (is-sena attwali) |
| 7 | **Pagamenti ta’ terminazzjoni tal-impjieg mogħtija matul is-sena finanzjarja – Ammont totali**  L-ammont ta’ pagamenti ta’ terminazzjoni tal-impjieg kif imsemmija fil-punt (h) tal-Artikolu 94(1) CRD mogħti matul is-sena finanzjarju (is-sena attwali) |
| 8 | **Li minnhom, pagamenti ta’ terminazzjoni tal-impjieg mogħtija matul is-sena finanzjarja – Imħallsa matul is-sena finanzjarja**  L-ammont ta’ pagamenti ta’ terminazzjoni tal-impjieg kif imsemmija fil-punt (h) tal-Artikolu 94(1) CRD mogħti matul is-sena finanzjarju li tħallas matul is-sena finanzjarja |
| 9 | **Li minnhom, pagamenti ta’ terminazzjoni tal-impjieg mogħtija matul is-sena finanzjarja – Differiti**  L-ammonti ta’ pagamenti ta’ terminazzjoni tal-impjieg kif imsemmija fil-punt (h) tal-Artikolu 94(1) CRD, mogħtija matul is-sena finanzjarja, li huma differiti, iddeterminati f’konformità mal-Artikolu 94 CRD |
| 10 | **Li minnhom, pagamenti ta’ terminazzjoni tal-impjieg imħallsa matul is-sena finanzjarja, li ma jitqisux fil-limitu massimu tal-bonus**  L-ammonti ta’ pagamenti ta’ terminazzjoni tal-impjieg imħallsa kif imsemmi fil-punt (h) tal-Artikolu 94(1) CRD, mħallsa matul is-sena finanzjarja, li ma jitqisux fil-limitu massimu tal-bonus  Fir-rigward tal-informazzjoni dikjarata msemmija fil-punti (g) u (h)(v)-(vi) tal-Artikolu 450(1) CRR, l-istituzzjonijiet għandhom jiddikjaraw b’mod ċar jekk l-informazzjoni kwantitattiva aggregata dwar ir-remunerazzjoni mqassma skont il-qasam tan-negozju tirriflettix il-limitu massimu tal-bonus meta jkunu involuti pagamenti ġodda ta’ ffirmar tal-kuntratt inizjali u ta’ terminazzjoni. |
| 11 | **Li minnhom, pagamenti ta’ terminazzjoni tal-impjieg mogħtija matul is-sena finanzjarja – L-ogħla pagament li ngħata lil persuna waħda**  L-ammont tal-ogħla pagament ta’ terminazzjoni ta’ impjieg, kif imsemmi fil-punt (h) tal-Artikolu 94(1) CRD, li ngħata lil persuna waħda matul is-sena finanzjarja. |
| **Ittra ta’ kolonna** | **Spjegazzjoni** |
| a | **Funzjoni Superviżorja tal-MB**  Il-Korp Maniġerjali fil-funzjoni Superviżorja tiegħu, bħala l-korp maniġerjali li jaġixxi fir-rwol tiegħu ta’ sorveljanza u ta’ monitoraġġ tat-teħid ta’ deċiżjonijiet tal-maniġment, kif iddefinit fil-punt (8) tal-Artikolu 3(1) CRD (Għadd ta’ persunal) |
| b | **Funzjoni ta’ Ġestjoni tal-MB**  Il-membri tal-Korp Maniġerjali, li huma responsabbli għall-funzjonijiet ta’ Ġestjoni tiegħu (Għadd ta’ persunal) |
| c | **Maniġment superjuri ieħor**  Maniġment superjuri kif iddefinit fil-punt (9) tal-Artikolu 3(1) CRD  L-istituzzjonijiet għandhom jiddikjaraw in-numru ta’ maniġers superjuri li ma jiġux iddikjarati taħt il-Korp Maniġerjali fil-funzjoni ta’ ġestjoni tiegħu u bħala Persunal identifikat ieħor (FTE). |
| d | **Persunal identifikat ieħor**  Persunal ieħor minbarra l-Korp Maniġerjali fil-funzjoni Superviżorja tiegħu jew fil-funzjoni Maniġerjali tiegħu, u għajr għall-maniġment superjuri, li l-attivitajiet professjonali tiegħu għandhom impatt materjali fuq il-profil tar-riskju tal-istituzzjoni f’konformità mal-kriterji stabbiliti fir-Regolament ta’ Delega tal-Kummissjoni dwar il-persunal identifikat li jimplimenta l-Artikolu 94(2) CRD u, fejn xieraq, fuq il-bażi tal-kriterji tal-istituzzjonijiet  L-istituzzjonijiet jistgħu jinkludu f’dan il-mudell id-diżaggregazzjoni skont l-oqsma ta’ negozju proposti fil-mudell EU REM5 (FTE). |

**Mudell EU REM3 – Remunerazzjoni differita:** Format fiss

1. L-istituzzjonijiet għandhom jiddikjaraw l-informazzjoni msemmija fil-punt (h)(iii)-(iv) tal-Artikolu 450(1) CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU REM3 li huwa ppreżentat fl-Anness XXXIII ta’ dan ir-Regolament ta’ Implimentazzjoni.

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 1 | **Funzjoni Superviżorja tal-MB**  Il-Korp Maniġerjali fil-funzjoni Superviżorja tiegħu, bħala l-korp maniġerjali li jaġixxi fir-rwol tiegħu ta’ sorveljanza u ta’ monitoraġġ tat-teħid ta' deċiżjonijiet maniġerjali, kif iddefinit fil-punt (8) tal-Artikolu 3(1) CRD  Somma tal-ammonti fir-ringieli 2, 3, 4, 5, u 6 ta’ dan il-mudell |
| 2, 8, 14 u 20 | **Ibbażata fuq flus**  L-ammont ta’ remunerazzjoni bbażata fuq il-flus fir-remunerazzjoni varjabbli |
| 3, 9, 15 u 21 | **Ishma jew interessi ta’ sjieda ekwivalenti**  Is-somma tal-ammonti ta’ ishma jew ta’ interessi ta’ sjieda ekwivalenti, soġġetta għall-istruttura legali tal-istituzzjoni kkonċernata msemmija fil-punt (l)(i) tal-Artikolu 94(1) CRD, fir-remunerazzjoni varjabbli |
| 4, 10, 16 u 22 | **Strumenti marbuta b’ishma jew strumenti ekwivalenti mhux fi flus**  Is-somma tal-ammonti ta’ strumenti marbuta mal-ishma jew strumenti ekwivalenti mhux ta’ flus imsemmija fil-punt (l)(i) tal-Artikolu 94(1) CRD, fir-remunerazzjoni varjabbli |
| 5, 11, 17 u 23 | **Strumenti oħrajn**  L-ammont ta’ strumenti oħra msemmija fil-punt (l)(ii) tal-Artikolu 94(1) CRD, fir-remunerazzjoni varjabbli |
| 6, 12, 18 u 24 | **Forom oħra**  L-ammonti ta’ remunerazzjoni varjabbli minbarra dawk iddikjarati fir-ringieli “Ibbażati fuq flus”, “Ishma jew interessi ta’ sjieda ekwivalenti, soġġetti għall-istruttura legali tal-istituzzjoni konċernata jew għal strumenti marbuta mal-ishma jew għal strumenti ekwivalenti mhux fi flus” u “Strumenti oħrajn”  Dan jista’ jinkludi kontribuzzjonijiet regolari proporzjonati tal-pensjoni, jew benefiċċji (meta t-tali benefiċċji ma jqisux kwalunkwe kriterju tal-prestazzjoni), imsemmija fil-premessa (64) CRD jew forom oħra ta’ remunerazzjoni bħall-benefiċċji għall-karozza. |
| 7 | **Funzjoni ta’ Ġestjoni tal-MB**  Il-membri tal-Korp Maniġerjali, li huma responsabbli għall-funzjonijiet ta’ Ġestjoni tiegħu; is-somma tal-ammonti fir-ringieli 8, 9, 10, 11 u 12 ta’ dan il-mudell. |
| 13 | **Maniġment superjuri ieħor**  Maniġment superjuri kif iddefinit fil-punt (9) tal-Artikolu 3(1) CRD; is-somma tal-ammonti fir-ringieli 14, 15, 16, 17 u 18 ta’ dan il-mudell  L-istituzzjonijiet għandhom jiddikjaraw in-numru ta’ maniġers superjuri li ma jiġux iddikjarati taħt il-Korp Maniġerjali fil-funzjoni maniġerjali tiegħu u bħala Persunal identifikat ieħor. |
| 19 | **Persunal identifikat ieħor**  Persunal ieħor minbarra l-Korp Maniġerjali fil-funzjoni Superviżorja tiegħu jew fil-funzjoni Maniġerjali tiegħu, u għajr għall-maniġment superjuri, li l-attivitajiet professjonali tiegħu għandhom impatt materjali fuq il-profil tar-riskju tal-istituzzjoni f’konformità mal-kriterji stabbiliti fir-Regolament ta’ Delega tal-Kummissjoni dwar il-persunal identifikat li jimplimenta l-Artikolu 94(2) CRD u, fejn xieraq, fuq il-bażi tal-kriterji tal-istituzzjonijiet; is-somma tal-ammonti fir-ringieli 20, 21, 22, 23 u 24 ta’ dan il-mudell |
| 25 | **Ammont totali**  Somma tal-ammonti fir-ringieli 1, 7, 13, u 19 ta’ dan il-mudell |
| **Ittra ta’ kolonna** | **Spjegazzjoni** |
| a | **Ammont totali ta’ remunerazzjoni differita mogħti għall-perjodi ta’ prestazzjoni preċedenti**  L-ammont ta’ remunerazzjoni differita, kif iddeterminat f’konformità mal-Artikolu 94 CRD, li ngħata għal perjodi ta’ prestazzjoni preċedenti (is-somma tal-ammonti fil-kolonni b u c ta’ dan il-mudell) |
| b | **Li minnu dovut għall-vestiment fis-sena finanzjarja**  L-ammont ta’ remunerazzjoni differita mogħtija għal perjodi ta’ prestazzjoni preċedenti, kif iddeterminat f’konformità mal-Artikolu 94 CRD, li huwa dovut għall-vestiment fis-sena finanzjarja |
| c | **Li minnu għall-vestiment fis-snin finanzjarji sussegwenti**  L-ammont ta’ remunerazzjoni differita mogħtija għal perjodi ta’ prestazzjoni preċedenti, kif iddeterminat f’konformità mal-Artikolu 94 CRD, li se jiġi vestit fis-snin finanzjarji sussegwenti |
| d | **Ammont ta’ aġġustament fil-prestazzjoni li sar fis-sena finanzjarja fir-remunerazzjoni differita li kien dovut għall-vestiment fis-sena finanzjarja**  L-ammont ta’ aġġustament fil-prestazzjoni għar-remunerazzjoni differita, kif iddeterminat f’konformità mal-Artikolu 94 CRD, li kien dovut għall-vestiment fis-snin finanzjarji |
| e | **Ammont ta’ aġġustament fil-prestazzjoni li sar fis-sena finanzjarja fir-remunerazzjoni differita li kien dovut għall-vestiment fi snin finanzjarji futuri**  L-ammont tal-aġġustament fil-prestazzjoni għar-remunerazzjoni differita, kif iddeterminat f’konformità mal-Artikolu 94 CRD, li kien dovut għall-vestiment fis-snin tal-prestazzjoni futuri |
| f | **Ammont totali ta’ aġġustament matul is-sena finanzjarja minħabba aġġustamenti impliċiti ex post matul is-sena finanzjarja (jiġifieri tibdiliet fil-valur tar-remunerazzjoni differita minħabba tibdiliet fil-prezzijiet tal-istrumenti)**  Meta rilevanti, l-ammont ta’ tibdil fil-valur matul is-sena finanzjarja minħabba aġġustamenti impliċiti ex post, bħal tibdiliet fil-valur tar-remunerazzjoni differita minħabba tibdiliet fil-prezzijiet tal-istrumenti, stmati fuq bażi tal-aħjar sforz. |
| UE - g | **Ammont totali ta’ remunerazzjoni differita mogħti qabel is-sena finanzjarja li tħallas fis-sena finanzjarja**  L-ammont ta’ remunerazzjoni differita, kif iddeterminat f’konformità mal-Artikolu 94 CRD, li tħallas fis-sena finanzjarja  Malli tiġi vestita r-remunerazzjoni differita, din għandha titqies bħala mħallsa. |
| UE - h | **Total tal-ammont tar-remunerazzjoni differita mogħti għall-perjodu ta’ prestazzjoni preċedenti li ġie vestit iżda li huwa soġġett għal perjodi ta’ żamma**  L-ammont ta’ remunerazzjoni differita, mogħti għall-perjodi ta’ prestazzjoni preċedenti, li ġie vestit iżda huwa soġġett għal perjodi ta’ żamma, kif iddeterminat f’konformità mal-Artikolu 94 CRD |

**Mudell EU REM4 – Remunerazzjoni ta’ miljun EUR jew aktar fis-sena:** Format fiss

1. L-istituzzjonijiet għandhom jiddikjaraw l-informazzjoni msemmija fil-punt (i) tal-Artikolu 450(1) CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU REM4 li huwa ppreżentat fl-Anness XXXIII ta’ dan ir-Regolament ta’ Implimentazzjoni.
2. Id-data għandha tiġi ppreżentata bl-użu ta’ ċifri ta’ tmiem is-sena kontabilistika f’EUR. L-ammonti kollha għandhom jiġu ddivulgati bħala ammonti sħaħ, jiġifieri ammonti mhux arrotondati, f’euro (eż. EUR 1 234 567 minflok EUR 1,2 miljun). Meta r-remunerazzjoni tkun f’munita li ma tkunx l-EUR, ir-rata tal-kambju użata mill-Kummissjoni għall-programmazzjoni finanzjarja u għall-baġit għal Diċembru tas-sena ta’ rapportar għandha tintuża għall-konverżjoni taċ-ċifri konsolidati li għandhom jiġu ddikjarati.

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| minn 1 sa 8 | Remunerazzjoni ta’ bejn EUR 1 miljun u EUR 5 miljun għal kull sena finanzjarja, diżaggregata skont meded ta’ EUR 500 000 |
| minn 9 sa x | Remunerazzjoni ta’ aktar minn EUR 5 miljun għal kull sena finanzjarja, diżaggregata skont meded ta’ EUR 1 miljun |
| **Ittra ta’ kolonna** | **Spjegazzjoni** |
| a | In-numru ta’ persunal identifikat li ġie rremunerat EUR 1 miljun jew aktar għal kull sena finanzjarja  L-istituzzjonijiet għandhom jiddikjaraw informazzjoni bbażata fuq in-numru ta’ impjegati. |

**Mudell EU REM5 – Informazzjoni dwar persunal li l-attivitajiet professjonali tagħhom għandhom impatt materjali fuq il-profil tar-riskju tal-istituzzjonijiet (persunal identifikat):** Format fiss

1. L-istituzzjonijiet għandhom jiddikjaraw l-informazzjoni msemmija fil-punt (g) tal-Artikolu 450(1) CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU REM5 li huwa ppreżentat fl-Anness XXXIII ta’ dan ir-Regolament ta’ Implimentazzjoni.
2. Fir-rigward tal-kolonni bid-diżaggregazzjoni tal-oqsma tan-negozju, is-self kollu, inkluż is-self fil-livell tal-operaturi, għandu jiġi inkluż fis-self fil-livell tal-konsumatur. Għal operazzjonijiet bankarji għall-investiment, din għandha tinkludi l-finanzi korporattivi u n-negozjar u l-bejgħ. Gwida ulterjuri dwar l-attivitajiet inklużi f’dawk il-linji operatorji tista’ tinstab fl-Artikolu 317 CRR fit-tabella li tiddefinixxi l-linji operatorji fl-approċċ standardizzat għar-riskju operazzjonali.

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 1 | **Total tan-numru ta’ persunal identifikat**  Il-membri tal-persunal, li l-attivitajiet professjonali tagħhom għandhom impatt materjali fuq il-profil tar-riskju tal-istituzzjonijiet (persunal identifikat) ta’ istituzzjoni u tas-sussidjarji tagħha, inklużi sussidjarji mhux soġġetti għas-CRD u l-membri kollha tal-korpi maniġerjali rispettivi tagħhom  Il-valur għandu jiġi ddikjarat fuq il-bażi tal-FTE. |
| 2 | **li minnhom: membri tal-MB**  In-numru ta’ membri fil-Korp maniġerjali rispettiv fil-funzjoni Superviżorja tiegħu u fil-funzjoni Maniġerjali tiegħu, u fil-Korp Maniġerjali kollu |
| 3 | **li minnhom: maniġment superjuri ieħor**  Persunal ieħor minbarra l-membri tal-Korp Maniġerjali, li huma l-maniġment superjuri kif iddefinit fil-punt (9) tal-Artikolu 3(1) CRD |
| 4 | **li minnhom: persunal identifikat ieħor**  Persunal ieħor għajr għall-membri tal-Korp Maniġerjali, u għajr għall-maniġment superjuri, li l-attivitajiet professjonali tiegħu għandhom impatt materjali fuq il-profil tar-riskju tal-istituzzjoni f’konformità mal-kriterji stabbiliti fir-Regolament ta’ Delega tal-Kummissjoni dwar il-persunal identifikat li jimplimenta l-Artikolu 94(2) CRD u, fejn xieraq, fuq il-bażi tal-kriterji tal-istituzzjonijiet |
| 5 | **Remunerazzjoni totali tal-persunal identifikat**  L-ammont totali ta’ remunerazzjoni għandu jfisser il-forom kollha ta’ remunerazzjoni fissa u varjabbli u għandu jinkludi pagamenti u benefiċċji, monetarji jew mhux monetarji, mogħtija direttament lill-persunal minn jew f’isem istituzzjonijiet bi skambju għas-servizzi professjonali mwettqa mill-persunal, pagamenti tal-imgħax riportati fis-sens tal-punt (d) tal-Artikolu 4(1) tad-Direttiva 2011/61/UE[[4]](#footnote-4), u pagamenti oħra magħmula permezz ta’ metodi u permezz ta’ vetturi li, jekk ma jiġux ikkunsidrati bħala remunerazzjoni, iwasslu għal ċirkomvenzjoni tar-rekwiżiti ta’ remunerazzjoni tas-CRD. |
| 6 | **li minnhom: remunerazzjoni varjabbli**  Is-somma tal-komponenti ta’ remunerazzjoni kollha li mhumiex remunerazzjoni fissa li huma msemmija fir-ringiela 7 ta’ dan il-mudell. |
| 7 | **li minnhom: remunerazzjoni fissa**  L-istituzzjonijiet għandhom jikkunsidraw ir-remunerazzjoni bħala fissa meta l-kundizzjonijiet għall-għoti tagħha u l-ammont tagħha:   1. ikunu bbażati fuq kriterji ddeterminati minn qabel; 2. ma jkunux diskrezzjonali b’tali mod li jirriflettu l-livell ta’ esperjenza professjonali u l-anzjanità tal-persunal; 3. ikunu trasparenti fir-rigward tal-ammont individwali mogħti lill-membru tal-persunal individwali; 4. ikunu permanenti, jiġifieri miżmuma fuq perjodu marbut mar-rwol speċifiku u mar-responsabbiltajiet organizzazzjonali; 5. ma jkunux revokabbli; l-ammont permanenti jinbidel biss permezz ta’ negozjar kollettiv jew wara negozjar mill-ġdid f’konformità mal-kriterji nazzjonali dwar l-iffissar tal-pagi; 6. ma jistgħux jitnaqqsu, jiġu sospiżi jew jitħassru mill-istituzzjoni; 7. ma jipprovdux inċentivi għas-suppożizzjoni tar-riskju; kif ukoll 8. ma jiddependux fuq il-prestazzjoni. |
| **Ittra ta’ kolonna** | **Spjegazzjoni** |
| a, b u c | **Korp maniġerjali (MB)**  Il-Korp maniġerjali tal-istituzzjoni, bid-diżaggregazzjoni tal-funzjoni Superviżorja u l-funzjoni Maniġerjali  L-istituzzjonijiet għandhom jiddikjaraw informazzjoni bbażata fuq in-numru ta’ impjegati. |
| minn d sa h | **Oqsma tan-negozju**  L-oqsma ewlenin tan-negozju tal-istituzzjoni, bħal Operazzjonijiet bankarji għall-investiment, Operazzjonijiet bankarji għall-konsumatur, Ġestjoni tal-assi, Funzjonijiet korporattivi, Funzjonijiet ta’ kontroll intern indipendenti  L-informazzjoni għandha tiġi ddikjarata fuq il-bażi tal-FTE. |
| i | **L-oħrajn kollha**  L-oqsma tan-negozju l-oħra kollha li ma kinux koperti fil-kolonni preċedenti separatament  L-informazzjoni għandha tiġi ddikjarata fuq il-bażi tal-FTE. |

1. Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u li jemenda r-Regolament (UE) Nru 648/2012, kif emendat mir-Regolament (UE) 2024/1623 ([ĠU L 176, 27.6.2013, p. 1](https://eur-lex.europa.eu/legal-content/MT/AUTO/?uri=OJ:L:2013:176:TOC); [Ir-Regolament - UE - 2024/1623 - MT - EUR-Lex (europa.eu)](https://eur-lex.europa.eu/legal-content/MT/TXT/?uri=CELEX:32024R1623)). [↑](#footnote-ref-1)
2. DIRETTIVA 2013/36/UE TAL-PARLAMENT EWROPEW U TAL-KUNSILL tas-26 ta’ Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338). [↑](#footnote-ref-2)
3. IR-REGOLAMENT DELEGAT TAL-KUMMISSJONI (UE) Nru 604/2014 tal-4 ta' Marzu 2014 li jissupplimenta d-Direttiva 2013/36/UE tal-Parlament Ewropew u tal-Kunsill f'dak li jikkonċerna l-istandards tekniċi regolatorji fir-rigward tal-kriterji kwalitattivi u kwantitattivi xierqa biex jiġu identifikati l-kategoriji ta' persunal li l-attivitajiet professjonali tagħhom għandhom impatt materjali fuq il-profil tar-riskju tal-istituzzjoni (ĠU L 167, 6.6.2014, p. 30). [↑](#footnote-ref-3)
4. Id-Direttiva 2011/61/UE tal-Parlament Ewropew u tal-Kunsill tat-8 ta’ Ġunju 2011 dwar Maniġers ta’ Fondi ta’ Investiment Alternattivi u li temenda d-Direttivi 2003/41/KE u 2009/65/KE u r-Regolamenti (KE) Nru 1060/2009 u (UE) Nru 1095/2010 (ĠU L 174, 1.7.2011, p. 1) [↑](#footnote-ref-4)