XXIV. melléklet – Speciális hitelezési és részvényjellegű kitettségek nyilvánosságra hozatala

**EU CR10 tábla – Speciális hitelezési és részvényjellegű kitettségek.** Kötött formátumú tábla.

1. Az intézmények az EBH IT-megoldásainak XXIII. mellékletében található EU CR10 tábla e mellékletben foglalt útmutató szerinti kitöltésével hozzák nyilvánosságra az 575/2013/EU rendelet (CRR)[[1]](#footnote-1) 438. cikkének e) pontjában említett információkat. Az intézményeknek nyilvánosságra kell hozniuk a következőket:
   1. a 153. cikk (5) bekezdésének 1. táblázatában említett speciális hitelezési kitettségek következő típusaira vonatkozó adatok:

* „Projektfinanszírozás” (az EU CR10.1 táblában);
* „Jövedelemtermelő ingatlanok és magas volatilitású kereskedelmi ingatlanok” (az EU CR10.2 táblában);
* „Tárgyieszköz-finanszírozás” (az EU CR10.3 táblában);
* „Árufinanszírozás” (az EU CR10.4 táblában);
  1. a részvényjellegű kitettségekre vonatkozó adatok (az EU CR10.5 táblában).

|  |  |
| --- | --- |
| **Oszlop jelölése** | **Jogszabályi hivatkozások és útmutató** |
| **Magyarázat** |
| a | **Mérlegen belüli kitettség**  Az intézményeknek fel kell tüntetniük a mérlegen belüli kitettségek kitettségértékét az 575/2013/EU rendelet 166. cikke (1)–(7) bekezdésének és 167. cikke (1) bekezdésének megfelelően. |
| b | **Mérlegen kívüli kitettség**  Az intézményeknek fel kell tüntetniük a mérlegen kívüli kitettségek kitettségértékét az 575/2013/EU rendelet 166. cikkének és 167. cikke (2) bekezdésének megfelelően, az 575/2013/EU rendelet 166. cikkének (8) vagy (9) bekezdésében meghatározott esetleges hitel-egyenértékesítési tényezők, illetve az 575/2013/EU rendelet 166. cikkének (10) bekezdésében meghatározott százalékos arányok figyelembevétele nélkül.  A mérlegen kívüli kitettségek magukban foglalják az összes lekötött, de le nem hívott összeget és az összes mérlegen kívüli tételt, az 575/2013/EU rendelet I. mellékletében felsoroltak szerint. |
| c | **Kockázati súly**  Ez az EU CR 10.1–EU CR 10.4 táblák kötött formátumú oszlopa. Tartalma nem változtatható meg.  Ez az oszlop az EU CR10.1–EU CR10.4 táblák esetében az 575/2013/EU rendelet 153. cikke (5) bekezdésének megfelelően került meghatározásra. Az EU CR 10.5 tábla esetében ez rugalmasan kitölthető oszlop. Az intézményeknek a releváns kockázati súlyokat az 575/2013/EU rendelet 133. cikkének (3)–(6) bekezdésével és 495a. cikkének (3) bekezdésével összhangban kell alkalmazniuk. |
| d | **Kitettségérték**  Az 575/2013/EU rendelet 166. vagy 167. cikke szerinti kitettségérték.  Ez az oszlop a mérlegen belüli kitettségeknek és a mérlegen kívüli kitettségeknek az 575/2013/EU rendelet 166. cikkének (8)–(10) bekezdése szerinti hitel-egyenértékesítési tényezők és százalékos arányok utáni összegét tartalmazza. |
| e (EU CR10.1–EU CR10.4 tábla) | **Kockázattal súlyozott kitettségérték (Speciális hitelezés (slotting módszer))**  Az 575/2013/EU rendelet 153. cikke (5) bekezdésének megfelelően számított, kockázattal súlyozott kitettségérték adott esetben az 575/2013/EU rendelet 501. és 501a. cikke szerinti szorzók alkalmazása után. |
| f (EU CR10.1–EU CR10.4 tábla) | **Várható veszteségérték (Speciális hitelezés (slotting módszer))**  Az 575/2013/EU rendelet 158. cikke (6) bekezdésének megfelelően számított várható veszteségérték. |
| f (EU-CR10.5 tábla) | **Várható veszteségérték (Részvényjellegű kitettségek az egyszerű kockázati súlyozási módszer szerint)**  Adott esetben az 575/2013/EU rendelet 158. cikke (7) bekezdésének megfelelően számított várható veszteségérték. |

|  |  |
| --- | --- |
| **Sor jelölése** | **Jogszabályi hivatkozások és útmutató** |
| **Magyarázat** |
| Szabályozói kategória | **EU CR10.1 – EU CR10.4 tábla**  A slotting módszer alá tartozó speciális hitelezésre alkalmazandó szabályozói kategóriák a speciális hitelezési kitettségek egyes osztályai esetében; az 575/2013/EU rendelet 153. cikkének (5) bekezdésében és a slotting módszerrre vonatkozó végleges szabályozástechnikai standardtervezetben meghatározottak szerint. |
| Kategóriák | **EU CR10.5 tábla Rugalmasan kitölthető**  Az intézményeknek fel kell tüntetniük az 575/2013/EU rendelet 133. cikkének (3)–(6) bekezdése és 495a. cikkének (3) bekezdése alapján a részvényekre alkalmazandó szabályozói kategóriákat. |

1. Az (EU) 2024/1623 rendelettel módosított 575/2013/EU európai parlamenti és tanácsi rendelet (2013. június 26.) a hitelintézetekre vonatkozó prudenciális követelményekről és a 648/2012/EU rendelet módosításáról ([HL L 176., 2013.6.27., 1. o.](https://eur-lex.europa.eu/legal-content/HU/AUTO/?uri=OJ:L:2013:176:TOC); [(EU) 2024/1623 rendelet – HU – EUR-Lex (europa.eu)](https://eur-lex.europa.eu/legal-content/HU/TXT/?uri=OJ:L_202401623)). [↑](#footnote-ref-1)