ПРИЛОЖЕНИЕ XXIV — Оповестяване на експозициите по специализирано кредитиране и капиталови инструменти

**Образец EU CR10 – Експозиции по специализирано кредитиране и капиталови инструменти** Образецът е със зададен формат.

1. Институциите оповестяват информацията, посочена в член 438, буква д) от Регламент (ЕС) № 575/2013[[1]](#footnote-1) („РКИ“), като попълват образец EU CR10 от приложение XXIII към ИТ решенията на ЕБО, следвайки изложените по-долу в настоящото приложение указания. Институциите оповестяват:
   1. информация за следните видове експозиции към специализирано кредитиране в таблица 1 от член 153, параграф 5:

* „финансиране на проекти“ — в образец EU CR10.1;
* „недвижими имоти, генериращи доходи, и търговски недвижими имоти с висока променливост“ — в образец EU CR10.2;
* „финансиране на обекти“ — в образец EU CR10.3;
* „финансиране на стоки“ — в образец EU CR10.4;
  1. информация за експозициите в капиталови инструменти — в образец EU CR10.5.

|  |  |
| --- | --- |
| **Колона** | **Препратки към нормативни актове и указания** |
| **Обяснение** |
| a | **Балансови експозиции**  Институциите оповестяват стойността на балансовите експозиции в съответствие с член 166, параграфи 1—7 и член 167, параграф 1 от Регламент (ЕС) № 575/2013. |
| б | **Задбалансови експозиции**  Институциите оповестяват стойността на задбалансовите експозиции в съответствие с член 166 и член 167, параграф 2 от Регламент (ЕС) № 575/2013, без да взимат предвид конверсионните коефициенти, посочени в член 166, параграф 8 или 9 от Регламент (ЕС) № 575/2013, нито процентите, посочени в член 166, параграф 10 от Регламент (ЕС) № 575/2013.  Задбалансовите експозиции включват всички неусвоени части по поети задължения и всички задбалансови позиции, изброени в приложение I към Регламент (ЕС) № 575/2013. |
| в | **Рисково тегло**  Форматът на тази колона е зададен за образци EU CR 10.1 — EU CR 10.4. Той не може да бъде променян.  Тази колона е определена в съответствие с член 153, параграф 5 от Регламент (ЕС) № 575/2013 за образци EU CR10.1 — EU CR10.4. За образец EU CR 10.5 тази колона е без зададен формат. Институциите прилагат съответните рискови тегла в съответствие с членове от член 133, параграф 3 — 6 и член 495а, параграф 3 от Регламент (ЕС) № 575/2013. |
| г | **Стойност на експозицията**  Стойността на експозицията в съответствие с член 166 или 167 от Регламент (ЕС) № 575/2013.  В тази колона се посочва общата стойност на балансовите и задбалансовите експозиции след прилагането на конверсионните коефициенти и процентите по член 166, параграфи 8—10 от Регламент (ЕС) № 575/2013. |
| д (образци EU CR10.1—EU CR10.4) | **Рисково претеглена стойност на експозициите (експозиции към специализирано кредитиране по разграничителния подход)**  Рисково претеглената стойност на експозициите, изчислена в съответствие с член 153, параграф 5 от Регламент (ЕС) № 575/2013, след прилагане на евентуално приложимите коефициенти за подпомагане в съответствие с член 501 и 501а от Регламент (ЕС) № 575/2013. |
| е (образци EU CR10.1—EU CR10.4) | **Очаквана загуба (експозиции към специализирано кредитиране по разграничителния подход)**  Размерът на очакваната загуба, изчислен в съответствие с член 158, параграф 6 от Регламент (ЕС) № 575/2013. |
| е (образец EU CR10.5) | **Очаквана загуба (експозиции към капиталови инструменти по подхода за опростено определяне на рисковите тегла)**  Размерът на очакваната загуба, изчислен в съответствие с член 158, параграф 7 от Регламент (ЕС) № 575/2013, когато е приложимо. |

|  |  |
| --- | --- |
| **Ред №** | **Препратки към нормативни актове и указания** |
| **Обяснение** |
| Регулаторна категория | **Образци EU CR10.1—EU CR10.4**  Регулаторните категории, приложими към специализираното кредитиране по разграничителния подход за всеки клас експозиции към специализирано кредитиране, както са посочени в член 153, параграф 5 от Регламент (ЕС) № 575/2013 и в окончателния проект на РТС относно разграничителния подход. |
| Категории | **Образец EU CR10.5 Без зададен формат**  Институциите включват съответните регулаторни категории, приложими за капиталови инструменти съгласно член 133, параграф 3 — 6 и член 495а, параграф 3 от Регламент (ЕС) № 575/2013. |

1. Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012, изменен с Регламент (ЕС) 2024/1623 ([ОВ L 176, 27.6.2013 г., стр. 1](https://eur-lex.europa.eu/legal-content/BG/TXT/?uri=OJ%3AL%3A2013%3A176%3ATOC); [Регламент — ЕС — 2024/1623 — BG — EUR-Lex (europa.eu)](https://eur-lex.europa.eu/legal-content/BG/TXT/?uri=OJ:L_202401623)). [↑](#footnote-ref-1)