PRILOGA XXIV – Razkritje izpostavljenosti iz naslova posebnih kreditnih aranžmajev in lastniških instrumentov

**Predloga EU CR10 – Izpostavljenosti iz naslova posebnih kreditnih aranžmajev in lastniških instrumentov.** Fiksna predloga.

1. Institucije razkrijejo informacije iz člena 438, točka (e), Uredbe (EU) št. 575/2013 (CRR)[[1]](#footnote-1) ob upoštevanju navodil iz te priloge za izpolnjevanje predloge EU CR10 iz Priloge XXIII k rešitvam IT EBA. Institucije razkrijejo:
   1. informacije o naslednjih vrstah izpostavljenosti iz naslova posebnih kreditnih aranžmajev iz razpredelnice 1 člena 153(5):
      * „kreditih za financiranje projektov“ v predlogi EU CR10.1,
      * „nepremičninah, ki ustvarjajo dohodke, in poslovne nepremičninah z visoko nestanovitnostjo stopnje izgub“ v predlogi EU CR10.2,
      * „kreditih za financiranje fizičnih sredstev“ v predlogi EU CR10.3,
      * „kreditih za financiranje blaga“ v predlogi EU CR10.4;
   2. informacije o izpostavljenostih iz naslova lastniških instrumentov v predlogi EU CR10.5.

|  |  |
| --- | --- |
| **Stolpec** | **Pravna podlaga in navodila** |
| **Pojasnilo** |
| a | **Bilančne izpostavljenosti**  Institucije razkrijejo vrednost izpostavljenosti bilančnih izpostavljenosti v skladu s členom 166(1) do (7) in členom 167(1) Uredbe (EU) št. 575/2013. |
| b | **Zunajbilančne izpostavljenosti**  Institucije razkrijejo vrednost izpostavljenosti zunajbilančnih izpostavljenosti v skladu s členom 166 in členom 167(2) Uredbe (EU) št. 575/2013 brez upoštevanja konverzijskih faktorjev iz člena 166(8) ali (9) Uredbe (EU) št. 575/2013 ali drugih odstotkov iz člena 166(10) Uredbe (EU) št. 575/2013.  Zunajbilančne izpostavljenosti zajemajo vse odobrene, a nečrpane zneske in vse zunajbilančne postavke iz Priloge I k Uredbi (EU) št. 575/2013. |
| c | **Utež tveganja**  To je fiksen stolpec za predloge EU CR10.1 do EU CR10.4. Ne sme se ga spreminjati.  Ta stolpec je bil določen v skladu s členom 153(5) Uredbe (EU) št. 575/2013 za predloge EU CR10.1 do EU CR10.4. Za predlogo EU CR10.5 je ta stolpec prilagodljiv. Institucije uporabijo ustrezne uteži tveganja v skladu s členom 133(3) do (6) in členom 495a(3) Uredbe (EU) št. 575/2013. |
| d | **Vrednost izpostavljenosti**  Vrednost izpostavljenosti v skladu s členom 166 in členom 167 Uredbe (EU) št. 575/2013.  Ta stolpec vključuje vsoto vrednosti izpostavljenosti bilančnih izpostavljenosti in vrednosti izpostavljenosti zunajbilančnih izpostavljenosti po uporabi konverzijskih faktorjev in odstotkov v skladu s členom 166(8) do (10) Uredbe (EU) št. 575/2013. |
| e (predloge EU CR10.1 do EU CR10.4) | **Znesek tveganju prilagojenih izpostavljenosti (izpostavljenosti iz naslova posebnih kreditnih aranžmajev po pristopu razporejanja)**  Znesek tveganju prilagojenih izpostavljenosti, izračunan v skladu s členom 153(5) Uredbe (EU) št. 575/2013, po upoštevanju faktorjev za podporo v skladu s členom 501 in 501a Uredbe (EU) št. 575/2013, kjer je relevantno. |
| f (predloge EU CR10.1 do EU CR10.4) | **Znesek pričakovane izgube (izpostavljenosti iz naslova posebnih kreditnih aranžmajev po pristopu razporejanja)**  Znesek pričakovane izgube, izračunan v skladu s členom 158(6) Uredbe (EU) št. 575/2013. |
| f (predloga EU CR10.5) | **Znesek pričakovane izgube (izpostavljenosti iz naslova lastniških instrumentov po pristopu enostavnih uteži tveganja)**  Znesek pričakovane izgube, izračunan v skladu s členom 158(7) Uredbe (EU) št. 575/2013, kjer je relevantno. |

|  |  |
| --- | --- |
| **Številka vrstice** | **Pravna podlaga in navodila** |
| **Pojasnilo** |
| Regulativna kategorija | **Predloge EU CR10.1 – EU CR10.4**  Regulativne kategorije, ki se uporabljajo za posebne kreditne aranžmaje po pristopu razporejanja, za vsako kategorijo izpostavljenosti iz naslova posebnih kreditnih aranžmajev; kot je določeno v členu 153(5) Uredbe (EU) št. 575/2013 in v končnem osnutku regulativnih tehničnih standardov o pristopu razporejanja. |
| Kategorije | **Predloga EU CR10.5 Prilagodljivo**  Institucije vključijo ustrezne regulativne kategorije, ki se uporabljajo za lastniške instrumente v skladu s členom 133(3) do (6) in členom 495a(3) Uredbe (EU) št. 575/2013. |

1. Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in o spremembi Uredbe (EU) št. 648/2012, kot je bila spremenjena z Uredbo (EU) 2024/1623 ([UL L 176, 27.6.2013, str. 1](https://eur-lex.europa.eu/legal-content/SL/AUTO/?uri=OJ:L:2013:176:TOC); [Uredba - EU - 2024/1623 - SL - EUR-Lex (europa.eu)](https://eur-lex.europa.eu/legal-content/SL/TXT/?uri=OJ:L_202401623)). [↑](#footnote-ref-1)