**XXX. MELLÉKLET – A piaci kockázatok sztenderd és belső módszer szerinti kezelésének nyilvánosságra hozatalával kapcsolatos táblázatok és táblák: Útmutató**

1. Ez a melléklet tartalmazza az intézmények által az 575/2013/EU rendelet[[1]](#footnote-2) (CRR) 435., 445. és 455. cikkében említett információknak az EBH IT-megoldásainak XXIX. mellékletében található, piaci kockázatra vonatkozó nyilvánosságra hozatali táblák kitöltése során követendő útmutatót.

**EU MRA táblázat: A piaci kockázattal kapcsolatos minőségi nyilvánosságra hozatali követelmények:** Szabadon kitölthető szövegmezők

1. Az intézmények a XXIX. mellékletben található EU MRA táblázat e mellékletben foglalt útmutató szerinti kitöltésével hozzák nyilvánosságra az 575/2013/EU rendelet 435. cikke (1) bekezdésének a)–d) pontjában említett, a piaci kockázatra vonatkozó információkat.

|  |  |
| --- | --- |
| **Jogszabályi hivatkozások és útmutató** | |
| **Sor jelölése** | **Magyarázat** |
| a | A kockázatkezelési célkitűzésekre és szabályokra vonatkozó, az 575/2013/EU rendelet 435. cikke (1) bekezdésének a) és d) pontjában említett információk nyilvánosságra hozatala keretében az intézményeknek a piaci kockázat kapcsán ismertetniük kell a következőket:   * a vezetés által a kereskedési tevékenységek folytatása során követett stratégiai célkitűzések magyarázata; * a kereskedési könyvben szerepeltetendő pozíciók meghatározására szolgáló, a hosszú ideje tartott pozíciók fogalommeghatározását és az ilyen pozíciók nyomon követésére vonatkozó kockázatkezelési politikákat is tartalmazó, a 104. cikk (1) bekezdésében említett szabályzatok leírása. Ezen túlmenően az intézményeknek ismertetniük kell azokat az eseteket, amikor az instrumentumokat az instrumentumkategóriájukra vonatkozó általános feltételezések ellenére a kereskedési vagy a banki könyvhöz rendelik – feltüntetve azok piaci és valós értékét – és a két könyv között az utolsó adatszolgáltatási időszak óta bekövetkezett átsorolásokat is, feltüntetve az átsorolt eszközök valós értékét és az átsorolás okát; * a belső kockázatátruházási tevékenységek leírása, beleértve a belső kockázatátruházási részleg típusait; * az intézmény piaci kockázatainak azonosítása, mérése, nyomon követése és ellenőrzése céljából alkalmazott folyamatok; * a kockázat mérséklésére és fedezésére vonatkozó szabályok; * a kockázatfedezés folyamatos hatékonyságának monitorozását szolgáló stratégiák és folyamatok. |
| b | A piacikockázat-kezelési funkció szerkezeti és szervezeti felépítésére vonatkozó, az 575/2013/EU rendelet 435. cikke (1) bekezdésének b) pontjában említett információk nyilvánosságra hozatala keretében az intézményeknek ismertetniük kell a következőket:   * az „a” sorban tárgyalt stratégiák és folyamatok végrehajtása érdekében létrehozott piacikockázat-irányítási struktúra leírása; * a piacikockázat-kezelésben részt vevő különböző felek közötti kapcsolatok és kommunikációs mechanizmusok leírása. |
| c | A kockázatjelentési és -mérési rendszerek hatókörére és jellegére vonatkozó, az 575/2013/EU rendelet 435. cikke (1) bekezdésének c) pontjában említett információk nyilvánosságra hozatala keretében az intézményeknek a piaci kockázat kapcsán ismertetniük kell a kockázatjelentési és -mérési rendszerek hatókörét és jellegét. |
| EU (d) | A kereskedési könyvi pozíciók általános áttekintésére vonatkozó, az 575/2013/EU rendelet 445. cikkének (1) bekezdésében említett információk nyilvánosságra hozatala keretében az intézményeknek általános magyarázatot kell adniuk kereskedési könyvi pozícióikról. |

**EU MR1 tábla – Piaci kockázat az alternatív sztenderd módszer (ASA) alapján**: Kötött formátum

1. Az intézmények a XXIX. mellékletben található EU MR1 tábla e mellékletben foglalt útmutató szerinti kitöltésével hozzák nyilvánosságra az 575/2013/EU rendelet 445. cikkében említett információkat. Az intézmények ebben a táblában nem tüntetik fel a belső kockázatátruházási részlegükre ((IRT-részlegükre) vonatkozó adatokat.

|  |  |
| --- | --- |
| **Jogszabályi hivatkozások és útmutató** | |
| **Sor száma** | **Magyarázat** |
|  | **Érzékenységen alapuló módszer**  az 575/2013/EU rendelet harmadik része IV. címe 1a. fejezetének 2. szakasza szerint. |
| 1 | **Általános kamatlábkockázat (GIRR)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának i. alpontja szerint. |
| 2 | **Részvénypiaci kockázat (EQU)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának v. alpontja szerint. |
| 3 | **Árukockázat (COM)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának vi. alpontja szerint. |
| 4 | **Devizaárfolyam-kockázat (FX)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának vii. alpontja szerint. |
| 5 | **Nem értékpapírosítások hitelfelár-kockázata (CSR)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának ii. alpontja szerint. |
| 6 | **Alternatív korrelációkereskedési portfólióba nem tartozó értékpapírosítások hitelfelár-kockázata (non-ACTP CSR)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának iii. alpontja szerint. |
| 7 | **Alternatív korrelációkereskedési portfólióba tartozó értékpapírosítások hitelfelár-kockázata (ACTP CSR)**  az 575/2013/EU rendelet 325c. cikke (2) bekezdésének a) pontja és 325d. cikke 1. pontjának iv. alpontja szerint. |
|  | **Nemteljesítési kockázat**  az 575/2013/EU rendelet harmadik része IV. címe 1a. fejezetének 5. szakasza szerint. |
| 8 | **Nem értékpapírosítások**  az 575/2013/EU rendelet 325c. cikke (2) bekezdésének b) pontja és harmadik része IV. címe 1a. fejezete 5. szakaszának 1. alszakasza szerint. |
| 9 | **Alternatív korrelációkereskedési portfólióba nem tartozó értékpapírosítások (non-ACTP)**  az 575/2013/EU rendelet 325c. cikke (2) bekezdésének b) pontja és harmadik része IV. címe 1a. fejezete 5. szakaszának 2. alszakasza szerint. |
| 10 | **Alternatív korrelációkereskedési portfólióba tartozó értékpapírosítások (ACTP)**  az 575/2013/EU rendelet 325c. cikke (2) bekezdésének b) pontja és harmadik része IV. címe 1a. fejezete 5. szakaszának 3. alszakasza szerint. |
|  | **Fennmaradó kockázat**  Az 575/2013/EU rendelet harmadik része IV. címe 1a. fejezetének 4. szakasza. |
| EU 11a | **Alapul szolgáló egzotikus eszközök**  az 575/2013/EU rendelet 325c. cikke (2) bekezdésének c) pontja és 325u. cikke (2) bekezdésének a) pontja szerint. |
| EU 11b | **Egyéb fennmaradó kockázatok**  az 575/2013/EU rendelet 325c. cikke (2) bekezdésének c) pontja és 325u. cikke (2) bekezdésének b) pontja szerint. |
| 12 | **Teljes szavatolótőke-követelmény (OFR)**  Az 1–EU 11b. sor összege. |
| **Oszlop betűjele** | **Magyarázat** |
|  | **Teljes szavatolótőke-követelmény (OFR)** |
| a | Az 575/2013/EU rendelet 438. cikkének d) pontjában említett szavatolótőke-követelmények nyilvánosságra hozatala, az 1–EU 11b. sorban megadott értékek egyszerű összegeként kiszámítva. |

**EU MRB táblázat: Az alternatív belső modellen alapuló módszert (AIMA) alkalmazó intézményekre vonatkozó minőségi nyilvánosságra hozatali követelmények**: Szabadon kitölthető szövegmezők

1. Az intézmények a XXIX. mellékletben található EU MRB táblázat e mellékletben foglalt útmutató szerinti kitöltésével hozzák nyilvánosságra az 575/2013/EU rendelet 455. cikkének a), b), c), d), e) és f) pontjában említett információkat.

|  |  |
| --- | --- |
| **Jogszabályi hivatkozások és útmutató** | |
| **Sor jelölése** | **Magyarázat** |
|  | A piaci kockázat alternatív belső modelljeire vonatkozó, az 575/2013/EU rendelet 455. cikke 1a) pontjában említett információk nyilvánosságra hozatala keretében az intézményeknek ismertetniük kell a következőket: |
| EU (a) | a kereskedési tevékenységek folytatása során az intézmény által követett célkitűzések, valamint az intézmény piaci kockázatainak azonosítása, mérése, nyomon követése és ellenőrzése céljából alkalmazott folyamatok leírása. Ez az információ megadható az EU MRA táblázatra való kereszthivatkozással. |
| EU (b) | a kereskedési könyvben szerepeltetendő pozíciók meghatározására szolgáló, a 104. cikk (1) bekezdésében említett szabályzatok. Ez az információ megadható az EU MR A táblázatra való kereszthivatkozással; |
| EU (c) | a piacikockázat-kezelési funkció és irányítás szerkezeti és szervezeti felépítése; |
| (A) (B) Általános leírás a kereskedési részleg struktúrájáról és az AIMA hatálya alá tartozó kereskedési részlegbe tartozó eszköztípusokról az 575/2013/EU rendelet 455. cikke (1) bekezdésének c) és d) pontjával összhangban. | |
| B (a) | Az 575/2013/EU rendelet 455. cikke (1) bekezdésének c) pontjában említett információk nyilvánosságra hozatala keretében az intézményeknek a 325az. cikkben említett belső modellek hatálya alá tartozó kereskedési részlegek struktúrájának általános leírását kell ismertetniük, beleértve az egyes részlegek üzleti stratégiájának, az ott engedélyezett instrumentumoknak és az említett részleggel kapcsolatos főbb kockázati típusoknak az általános leírását; |
| Az 575/2013/EU rendelet 455. cikke (1) bekezdésének d) pontjában említett információk nyilvánosságra hozatala keretében az intézményeknek a 325az. cikkben említett belső modellek hatálya alá nem tartozó kereskedési könyvi pozíciók általános áttekintését kell ismertetniük, beleértve a 104b. cikkel összhangban a részlegek struktúrájának és a részlegekbe vagy a részlegkategóriákba tartozó eszköztípusoknak az általános leírását; |
| B) C) E) A konszolidált szinten alkalmazott modellek fő jellemzőinek leírása, beleértve a modellek és modellezési folyamatok validálása során alkalmazott módszereket is. | |
| B (b) (c) (d) (e) | Az 575/2013/EU rendelet 455. cikke (1) bekezdése f) pontjának i. alpontjában említett információk nyilvánosságra hozatala keretében az intézményeknek a következőket kell ismertetniük: az 575/2013/EU rendelet 325az. cikkében említett, a konszolidált szinten használt fő modellek kockázati kitettségértékeinek kiszámításához használt különböző belső modellek alkalmazási köre, fő jellemzői és fő modellezési választásai, valamint annak leírása, hogy ezek a belső modellek milyen mértékben képviselik a konszolidált szinten használt összes modellt, beleértve adott esetben a következőket: i. a CRR 325ba. cikke (1) bekezdésének a) pontjában említett várható többletveszteség kiszámításához alkalmazott modellezési módszer átfogó ismertetése az adatok frissítésének gyakoriságára is kiterjedően. |
| C (a) | Az 575/2013/EU rendelet 455. cikke (1) bekezdése f) pontjának ii. alpontjában említett információk nyilvánosságra hozatala keretében az intézményeknek értelemszerűen a következőket kell feltüntetniük: az 575/2013/EU rendelet 325ba. cikke (1) bekezdésének b) pontjában említett, stresszforgatókönyv szerinti kockázati mérték kiszámításához használt módszertan átfogó ismertetése, az 575/2013/EU rendelet 325bk. cikkének (3) bekezdésében előírt jellemzők kivételével. |
| D) A nemteljesítési kockázatra vonatkozó tőkekövetelmény kiszámításához használt belső modellek leírása | |
| 1. (b) | Az 575/2013/EU rendelet 455. cikke (1) bekezdése f) pontjának iii. alpontjában említett információk nyilvánosságra hozatala keretében az intézményeknek értelemszerűen a következőket kell feltüntetniük: az 575/2013/EU rendelet 325ba. cikkének (2) bekezdésében említett, a nemteljesítési kockázatra vonatkozó tőkekövetelmény kiszámításához használt modellezési módszer átfogó leírása, az adatok frissítésének gyakoriságára is kiterjedően. |

**EU MR2 tábla – Piaci kockázat az alternatív belső modell módszer (AIMA) alapján:** Kötött formátum

1. Az intézmények a XXIX. mellékletben található EU MR2 tábla e mellékletben foglalt útmutató szerinti kitöltésével hozzák nyilvánosságra az 575/2013/EU rendelet 455. cikkének 2. pontjában említett információkat. Az intézmények ebben a táblában nem tüntetik fel a belső kockázatátruházási részlegükre ((IRT-részlegükre) vonatkozó adatokat.

|  |  |
| --- | --- |
| **Jogszabályi hivatkozások és útmutató** | |
| **Sor száma** | **Magyarázat** |
| 1 | **Korlátozás nélküli várható többletveszteség-mérték (UESt)**  A megadott értéket az 575/2013/EU rendelet 325bb. és 325bc. cikkével összhangban a teljes portfólió szintjén kell kiszámítani, és nem valamely tág kockázati kategória szintjén. |
| 2 | **Korlátozás nélküli várható többletveszteség-mérték a kamatláb kockázatitényező-kategória esetében**  A megadott értéket az 575/2013/EU rendelet 325bb., 325bc. és 325bd. cikkével összhangban a kamatlábkockázati kategória kockázati tényezőire vonatkozóan kell kiszámítani. |
| 3 | **Korlátozás nélküli várható többletveszteség-mérték a részvény kockázatitényező-kategória esetében**  A megadott értéket az 575/2013/EU rendelet 325bb., 325bc. és 325bd. cikkével összhangban a részvénypiaci kockázati kategória kockázati tényezőire vonatkozóan kell kiszámítani. |
| 4 | **Korlátozás nélküli várható többletveszteség-mérték az áru kockázatitényező-kategória esetében**  A megadott értéket az 575/2013/EU rendelet 325bb., 325bc. és 325bd. cikkével összhangban az árukockázati kategória kockázati tényezőire vonatkozóan kell kiszámítani. |
| 5 | **Korlátozás nélküli várható többletveszteség-mérték a devizaárfolyam kockázatitényező-kategória esetében**  A megadott értéket az 575/2013/EU rendelet 325bb., 325bc. és 325bd. cikkével összhangban a devizaárfolyam-kockázati kategória kockázati tényezőire vonatkozóan kell kiszámítani. |
| 6 | **Korlátozás nélküli várható többletveszteség-mérték a hitelfelár kockázatitényező-kategória esetében**  A megadott értéket az 575/2013/EU rendelet 325bb., 325bc. és 325bd. cikkével összhangban a hitelfelár-kockázati kategória kockázati tényezőire vonatkozóan kell kiszámítani. |
| 7 | **A korlátozás nélküli várható többletveszteség-mérték összege az egyes tág kockázatitényező-kategóriák esetében** (∑UESit)  A 2–6. sor összege. |
| 8 | **Várható többletveszteség-mérték (ESt)**  A várható többletveszteség kockázati mértékét az 575/2013/EU rendelet 325ba. cikke (1) bekezdése a) pontjának i. alpontjával összhangban kell kiszámítani. |
| 9 | **Stresszforgatókönyv szerinti kockázati mérték (SSt)**  A stresszforgatókönyv szerinti kockázati mértéket az 575/2013/EU rendelet 325ba. cikke (1) bekezdése a) pontjának ii. alpontjával összhangban kell kiszámítani. |
| 10 | **Nemteljesítési kockázatra vonatkozó tőkekövetelmény (DRCt)**  A nemteljesítési kockázatra vonatkozó tőkekövetelményt az 575/2013/EU rendelet 325ba. cikke (2) bekezdésének a) pontjával összhangban kell kiszámítani. |
| 11 | **PLAaddon**  Ezt az értéket az 575/2013/EU rendelet 325ba. cikkének (3) bekezdésével összhangban kell kiszámítani, összefüggésben az (EU) 2022/2059 rendelet 10. cikkének (1) bekezdésével. |
| 12 | **A mérleg szerinti és mérlegen kívüli üzleti tevékenységek szavatolótőke-követelménye plusz Plaaddon (AIMA + PLAaddon)**  Ezt az értéket az (EU) 2022/2059 rendelet 10. cikkének (1) bekezdésével összhangban kell kiszámítani. Hozzá kell adni a 11. sor értékét. |
| 13 | **Az AIMA használatára nem jogosult kereskedési részlegek teljes ASA szerinti szavatolótőke-követelménye (ASAnon-aima)**  Ezt az értéket az 575/2013/EU rendelet 325ba. cikkének (3) bekezdésével összhangban kell kiszámítani. |
| 14 | **Az AIMA és az ASA szerinti szavatolótőke-követelmények különbsége az AIMA hatálya alá tartozó kereskedési részlegek esetében (AIMA – ASAaima)**  Ezt az értéket az AIMA-részlegek AIMA szerinti szavatolótőke-követelményei (az (EU) 2022/2059 rendelet 10. cikkének (1) bekezdése) és az összes AIMA-részleg ASA szerinti szavatolótőke-követelményeinek értéke (portfóliónézet) közötti különbségként kell kiszámítani (az (EU) 2022/2059 rendelet 10. cikkének (1) bekezdése). |
| 15 | **Az ASA szerinti szavatolótőke-követelmény valamennyi kereskedési részleg esetében (beleértve az AIMA hatálya alá tartozókat is) (ASAall-portfólió)**  Ezt az értéket az 575/2013/EU rendelet 325ba. cikkének (3) bekezdésével összhangban kell kiszámítani. |
| 16 | **Az AIMA szerinti szavatolótőke-követelmény összesen (AIMA összesen)**  Ezt az értéket az 575/2013/EU rendelet 325ba. cikkének (3) bekezdésével összhangban kell kiszámítani. |
| **Oszlop betűjele** | **Magyarázat** |
| a | A folyó negyedév legutóbbi kockázati mértékének [1–10. sor] vagy szavatolótőke-követelményeinek [11–16. sor] nyilvánosságra hozatala. |
| b | A folyó negyedév kockázati mértékének [1–10. sor] számtani átlaga az előző 60 munkanap [1–9. sor] vagy az előző 12 hét [10. sor] tekintetében. |
| c | A folyó negyedév legmagasabb kockázati mértéke [1–6. sor] az előző 60 munkanap tekintetében. |
| d | A folyó negyedév legalacsonyabb kockázati mértéke [1–6. sor] az előző 60 munkanap tekintetében. |
| e | Az utóteszteléssel mért túllépések száma [1. sor]  Ebben a mezőben a túllépések számát, vagyis azt a számot kell megadni, amely az 575/2013/EU rendelet 325bf. cikke (6) bekezdésének b) pontjában szereplő 3. táblázattal összhangban a többlet meghatározására szolgál. Az illetékes hatóság engedélyével kizárt túllépések nem tartoznak ide. |
| f | Az előző negyedév legutóbbi kockázati mértéke [1–10. sor] vagy szavatolótőke-követelményei [11–16. sor]. |
| g | Az előző negyedév kockázati mértékének [1–10. sor] számtani átlaga az előző 60 munkanap [1–9. sor] vagy az előző 12 hét [10. sor] tekintetében. |

**EU MR3 tábla – Piaci kockázat az egyszerűsített sztenderd módszer (SSA) alapján** Kötött formátum

1. Az intézmények az IT-megoldások XXIX. mellékletében található EU MR3 tábla e mellékletben foglalt útmutató szerinti kitöltésével hozzák nyilvánosságra az 575/2013/EU rendelet 445. cikkében említett információkat.

|  |  |
| --- | --- |
| **Jogszabályi hivatkozások és útmutató** | |
| **Sor száma** | **Magyarázat** |
|  |  |
| 1 | **Kamatlábkockázat (általános és egyedi)**  A forgalmazott, hitelviszonyt megtestesítő értékpapírokban meglévő, kereskedési könyvben nyilvántartott pozíciók általános és egyedi kockázata az 575/2013/EU rendelet harmadik része IV. címe 2. fejezetének megfelelően, kivéve az értékpapírosításhoz kapcsolódó egyedi kockázatot |
| 2 | **Részvénypiaci kockázat (általános és egyedi)**  A kereskedési könyvben nyilvántartott részvénypozíciók általános és egyedi kockázata az 575/2013/EU rendelet harmadik része IV. címe 2. fejezetének megfelelően. |
| 3 | **Árukockázat**  Árupozíciók kockázata az 575/2013/EU rendelet harmadik része IV. címe 4. fejezetének megfelelően. |
| 4 | **Devizaárfolyam-kockázat**  Devizapozíciók kockázata az 575/2013/EU rendelet harmadik része IV. címe 3. fejezetének megfelelően. |
| 5 | **Értékpapírosítás (egyedi kockázat)**  A kereskedési könyvben nyilvántartott értékpapírosítási pozíciók egyedi kockázata az 575/2013/EU rendelet harmadik része IV. címe 2. fejezete 337. és 338. cikkének megfelelően |
| 6 | **Az SSA szerinti szavatolótőke-követelmény összesen**  Az 575/2013/EU rendelet 438. cikkének d) pontjában említett szavatolótőke-követelmények nyilvánosságra hozatala, az „a” oszlop esetében az 1–5. sorban szereplő összegek, a „b”, „c” és „d” oszlop esetében pedig az 1–4. sorban szereplő összegek egyszerű összegeként kiszámítva. |
| **Oszlop betűjele** | **Magyarázat** |
|  | **Sima termékek** |
| a | Olyan termékpozíciók, amelyek nem opcionálisak, és nem szerepelnek az opciókkal kapcsolatos, piaci kockázati sztenderd módszer szerinti nem delta kockázatokat kezelését meghatározó szabályozástechnikai standardok módszereiben[[2]](#footnote-3). |
|  | **Opciók** |
| b | **Egyszerűsített megközelítés**  Az 575/2013/EU rendelet harmadik része IV. címe 2. fejezete 329. cikkének (3) bekezdésében meghatározott opciók vagy opciós utalványok, amelyekre vonatkozóan az intézmények a nem delta kockázattal kapcsolatos szavatolótőke-követelményeket az egyszerűsített módszer alkalmazásával számítják ki[[3]](#footnote-4). |
| c | **Delta plusz módszer**  Az 575/2013/EU rendelet harmadik része IV. címe 2. fejezete 329. cikkének (3) bekezdésében meghatározott, kereskedési könyvben nyilvántartott opciók vagy opciós utalványok, amelyekre vonatkozóan az intézmények a nem delta kockázattal kapcsolatos szavatolótőke-követelményeket a delta plusz módszer alkalmazásával számítják ki[[4]](#footnote-5). |
| d | **Forgatókönyvmódszer**  Az 575/2013/EU rendelet harmadik része IV. címe 2. fejezete 329. cikkének (3) bekezdésében meghatározott, kereskedési könyvben nyilvántartott opciók vagy opciós utalványok, amelyekre vonatkozóan az intézmények a nem delta kockázattal kapcsolatos szavatolótőke-követelményeket a forgatókönyvmódszer alkalmazásával számítják ki[[5]](#footnote-6). |

1. Az (EU) 2024/1623 rendelettel módosított 575/2013/EU európai parlamenti és tanácsi rendelet (2013. június 26.) a hitelintézetekre vonatkozó prudenciális követelményekről és a 648/2012/EU rendelet módosításáról ([HL L 176., 2013.6.27., 1. o.](https://eur-lex.europa.eu/legal-content/HU/AUTO/?uri=OJ:L:2013:176:TOC); [(EU) 2024/1623 rendelet – HU – EUR-Lex (europa.eu)](https://eur-lex.europa.eu/legal-content/HU/TXT/?uri=OJ:L_202401623)). [↑](#footnote-ref-2)
2. Az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről szóló, 2014. március 12-i 528/2014/EU FELHATALMAZÁSON ALAPULÓ BIZOTTSÁGI RENDELETBEN meghatározottak szerint (HL L 148., 2014.5.20., 29. o.). [↑](#footnote-ref-3)
3. Az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről szóló, 2014. március 12-i 528/2014/EU FELHATALMAZÁSON ALAPULÓ BIZOTTSÁGI RENDELETBEN meghatározottak szerint (HL L 148., 2014.5.20., 29. o.). [↑](#footnote-ref-4)
4. Az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről szóló, 2014. március 12-i 528/2014/EU FELHATALMAZÁSON ALAPULÓ BIZOTTSÁGI RENDELETBEN meghatározottak szerint (HL L 148., 2014.5.20., 29. o.). [↑](#footnote-ref-5)
5. Az 575/2013/EU európai parlamenti és tanácsi rendeletnek az opciókkal kapcsolatos, piaci kockázati sztenderd módszer szerinti nem delta kockázatok kezelését meghatározó szabályozástechnikai standardok tekintetében történő kiegészítéséről szóló, 2014. március 12-i 528/2014/EU FELHATALMAZÁSON ALAPULÓ BIZOTTSÁGI RENDELETBEN meghatározottak szerint (HL L 148., 2014.5.20., 29. o.). [↑](#footnote-ref-6)