ANNESS XXVIII – Struzzjonijiet għad-divulgazzjoni dwar l-iskoperturi għall-pożizzjonijiet ta’ titolizzazzjoni

**Tabella EU SECA - Rekwiżiti ta’ divulgazzjoni kwalitattiva relatati mal-iskoperturi tat-titolizzazzjoni.** Kaxxi tat-test b’format liberu għad-divulgazzjoni ta’ informazzjoni kwalitattiva

1. L-istituzzjonijiet għandhom jiddivulgaw l-informazzjoni msemmija fil-punti (a) sa (i) tal-Artikolu 449 tar-Regolament (UE) 575/2013[[1]](#footnote-1) (“CRR”) billi jsegwu l-istruzzjonijiet ipprovduti hawn taħt f’dan l-Anness sabiex jimlew it-tabella EU SECA li hija ppreżentata fl-Anness XXVII tas-soluzzjonijiet tal-IT tal-EBA.

|  |  |
| --- | --- |
| **Referenzi legali u struzzjonijiet** | |
| **Referenza tar-ringiela** | **Spjegazzjoni** |
| (a) | Deskrizzjoni tal-attivitajiet ta’ titolizzazzjoni u ta’ rititolizzazzjoni; inklużi l-objettivi ta’ ġestjoni tar-riskju u ta’ investiment b’rabta ma’ dawn l-attivitajiet, ir-rwol tagħhom fit-tranżazzjonijiet ta’ titolizzazzjoni u ta’ rititolizzazzjoni u jekk jużawx il-qafas ta’ titolizzazzjoni Sempliċi Trasparenti u Standardizzata (STS) u kemm jużaw it-tranżazzjonijiet ta’ titolizzazzjoni għat-trasferiment tar-riskju ta’ kreditu tal-iskoperturi titolizzati għal terzi persuni b’deskrizzjoni separata, fejn applikabbli, tal-politika ta’ trasferiment tar-riskju ta’ titolizzazzjoni sintetika tagħhom, f’konformità mal-punt (a) tal-Artikolu 449 CRR |
| (b) | It-tip ta’ riskju li l-istituzzjonijiet huma skoperti għalih fl-attivitajiet ta’ titolizzazzjoni u ta’ rititolizzazzjoni tagħhom skont il-livell ta’ anzjanità tal-pożizzjonijiet ta’ titolizzazzjoni rilevanti, filwaqt li jipprovdu distinzjoni bejn pożizzjonijiet ta’ STS u mhux ta’ STS u:  i) ir-riskju miżmum fi tranżazzjonijiet oriġinati minnhom stess;  ii) ir-riskju mġarrab fir-rigward ta’ tranżazzjonijiet oriġinati minn terzi persuni,  f’konformità mal-punt (b) tal-Artikolu 449 CRR |
| (c) | L-approċċi tal-istituzzjonijiet għall-kalkolu tal-ammonti tal-iskopertura ponderati għar-riskju li japplikaw għall-attivitajiet ta’ titolizzazzjoni tagħhom, inklużi t-tipi ta’ pożizzjonijiet ta’ titolizzazzjoni li għalihom japplika kull approċċ b’distinzjoni bejn pożizzjonijiet ta’ STS u mhux ta’ STS, f’konformità mal-punt (c) tal-Artikolu 449 CRR |
| (d) | Lista ta’ SSPEs li jaqgħu fi kwalunkwe waħda mill-kategoriji li ġejjin, b’deskrizzjoni tat-tipi ta’ skoperturi tal-instituzzjoni għal dawk l-SSPEs, inklużi l-kuntratti tad-derivattivi:  (i) SSPEs li jakkwistaw skoperturi oriġinati mill-istituzzjonijiet;  (ii) SSPEs sponsorjati mill-istituzzjonijiet;  (iii) SSPEs u entitajiet ġuridiċi oħra li għalihom l-istituzzjonijiet jipprovdu servizzi relatati mat-titolizzazzjoni, bħal servizzi ta’ konsulenza, ta’ servizzjar tal-assi jew ta’ ġestjoni;  (iv) SSPEs inklużi fl-ambitu tal-konsolidament prudenzjali tal-istituzzjonijiet,  f’konformità mal-punt (d) tal-Artikolu 449 CRR |
| (e) | Lista ta’ kwalunkwe entità ġuridika li fir-rigward tagħha l-istituzzjonijiet iddivulgaw li pprovdew appoġġ f’konformità mal-punt (e) tal-Artikolu 449 tal-Kapitolu 5 It-Titolu II tal-Parti Tlieta tas-CRR |
| (f) | Lista ta’ entitajiet ġuridiċi affiljati mal-istituzzjonijiet u li jinvestu f’titolizzazzjonijiet oriġinati mill-istituzzjonijiet jew f’pożizzjonijiet ta’ titolizzazzjoni maħruġa minn SSPEs sponsorjati mill-istituzzjonijiet, f’konformità mal-punt (f) tal-Artikolu 449 CRR |
| (g) | Sommarju tal-politiki kontabilistiċi tagħhom għall-attività ta’ titolizzazzjoni, inkluża, fejn rilevanti, distinzjoni bejn il-pożizzjonijiet ta’ titolizzazzjoni u ta’ rititolizzazzjoni, f’konformità mal-punt (g) tal-Artikolu 449 CRR |
| (h) | L-ismijiet tal-ECAIs użati għat-titolizzazzjonijiet u t-tipi ta’ skoperturi li għalihom tintuża kull aġenzija, f’konformità mal-punt (h) tal-Artikolu 449 CRR |
| (i) | Fejn applikabbli, deskrizzjoni tal-Approċċ ta’ Valutazzjoni Interna kif stabbilit fil-Kapitolu 5 tat-Titolu II tal-Parti Tlieta tas-CRR, inkluża l-istruttura tal-proċess ta’ valutazzjoni interna u r-relazzjoni bejn il-valutazzjoni interna u l-klassifikazzjonijiet esterni tal-ECAI rilevanti ddikjarati f’konformità mal-punt (h), il-mekkaniżmi ta’ kontroll għall-proċess ta’ valutazzjoni interna inkluża diskussjoni dwar l-indipendenza, l-akkontabilità, u r-rieżami tal-proċess ta’ valutazzjoni interna, it-tipi ta’ skoperturi li għalihom jiġi applikat il-proċess ta’ valutazzjoni interna u l-fatturi ta’ stress użati għad-determinazzjoni tal-livelli ta’ tisħiħ fil-kreditu, f’konformità mal-punt (i) tal-Artikolu 449 CRR |

**EU SEC1 - Skoperturi ta’ titolizzazzjoni fil-portafoll mhux tan-negozjar.** Format fiss.

1. L-istituzzjonijiet għandhom jiddikjaraw l-informazzjoni msemmija fil-punt (j) tal-Artikolu 449 CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU SEC1 li huwa ppreżentat fl-Anness XXVII ta’ dan ir-Regolament ta’ Implimentazzjoni. Fin-narrattiva li takkumpanja l-mudell, l-istituzzjonijiet għandhom jispjegaw jekk għandhomx programmi ABCP fit-titolizzazzjonijiet tradizzjonali tagħhom, u, jekk ikollhom, il-volum tat-tranżazzjonijiet ABCP.

|  |  |
| --- | --- |
| **Referenzi legali u struzzjonijiet** | |
| **Referenza tal-kolonna** | **Spjegazzjoni** |
| a - g | **Istituzzjoni taġixxi bħala oriġinatur**  Meta l-“istituzzjoni taġixxi bħala oriġinatur”, kif iddefinit fil-punt (13) tal-Artikolu 4(1) CRR, l-iskoperturi ta’ titolizzazzjoni huma l-pożizzjonijiet miżmuma, anki meta ma jkunux eliġibbli għall-qafas ta’ titolizzazzjoni minħabba n-nuqqas ta’ trasferiment tar-riskju sinifikanti. Skoperturi ta’ titolizzazzjoni fi tranżazzjonijiet li jkunu kisbu trasferiment ta’ riskju sinifikanti (SRT) għandhom jiġu ppreżentati separatament.  L-istituzzjonijiet oriġinaturi għandhom jiddikjaraw l-ammont riportat fid-data tad-divulgazzjoni tal-iskoperturi ta’ titolizzazzjoni kurrenti kollha li jżommu fit-tranżazzjonijiet ta’ titolizzazzjoni li oriġinaw. Bħala tali, skoperturi ta’ titolizzazzjoni fil-karta bilanċjali (pereż. bonds, self subordinat) kif ukoll skoperturi u derivattivi li ma jidhrux fil-karta bilanċjali (pereż. linji ta’ kreditu subordinati, faċilitajiet ta’ likwidità, swaps tar-rati tal-imgħax, swaps ta’ inadempjenza ta’ kreditu, eċċ.) f’dik it-titolizzazzjoni għandhom jiġu ddikjarati. |
| h - k | **Istituzzjoni taġixxi bħala sponsor**  Meta “l-istituzzjoni taġixxi bħala sponsor” (jew “sponser” kif iddefinit fil-punt (14) tal-Artikolu 4(1) CRR) l-iskoperturi tat-titolizzazzjoni għandhom jinkludu skoperturi għal veikoli ta’ karti kummerċjali li għalihom l-istituzzjoni tipprovdi titjib, likwidità u faċilitajiet oħrajn għall-programm kollu. Meta l-istituzzjoni taġixxi kemm bħala oriġinatur kif ukoll bħala sponsor, din għandha tevita għadd doppju. F’dan ir-rigward, l-istituzzjoni tista’ tgħaqqad iż-żewġ kolonni ta’ “istituzzjoni taġixxi bħala oriġinatur” u “istituzzjoni taġixxi bħala sponsor” u tuża l-kolonni ta’ “istituzzjoni taġixxi bħala oriġinatur/sponsor”. |
| l - o | **Istituzzjoni taġixxi bħala investitur**  Skoperturi ta’ titolizzazzjoni meta “l-istituzzjoni taġixxi bħala investitur” huma l-pożizzjonijiet ta’ investiment mixtrija fi ftehimiet ta’ terzi persuni.  Is-CRR ma jipprovdix definizzjoni espliċita għall-investitur. Għalhekk, f’dan il-kuntest għandu jinftiehem bħala istituzzjoni li jkollha pożizzjoni ta’ titolizzazzjoni fi tranżazzjoni ta’ titolizzazzjoni li għaliha la tkun l-oriġinatur, u lanqas l-isponsor.  F’każ li l-aggregazzjoni ta’ skoperturi titolizzati tkun taħlita tat-tipi ta’ pożizzjoni ta’ titolizzazzjoni, l-istituzzjoni għandha tindika l-aktar tip importanti. |
| a – d; h, i, l, m | **Tranżazzjonijiet tradizzjonali**  F’konformità mal-punt (13) tal-Artikolu 242 CRR, b’rabta mal-punt (9) tal-Artikolu 2 tar-Regolament (UE) 2017/2402[[2]](#footnote-2), “titolizzazzjoni tradizzjonali” tfisser titolizzazzjoni li tinvolvi t-trasferiment tal-interess ekonomiku fl-iskoperturi li jkunu qed jiġu titolizzati. Dan għandu jitwettaq bit-trasferiment tas-sjieda tal-iskoperturi titolizzati mill-istituzzjoni oriġinatriċi lil SSPE jew permezz ta’ subparteċipazzjoni minn SSPE. It-titoli maħruġa ma jirrappreżentawx obbligi ta’ pagament tal-istituzzjoni oriġinatriċi.  Fil-każ ta’ titolizzazzjonijiet tradizzjonali fejn l-oriġinatur ma jkollu l-ebda pożizzjoni, l-oriġinatur ma għandux jikkunsidra dik it-titolizzazzjoni fid-divulgazzjoni ta’ dan il-mudell. |
| e, f, j, n | **Tranżazzjonijiet sintetiċi**  F’konformità mal-punt (14) tal-Artikolu 242 CRR, b’rabta mal-punt (10) tal-Artikolu 2 tar-Regolament (UE) 2017/2402, “titolizzazzjoni sintetika” tfisser titolizzazzjoni li fiha t-trasferiment tar-riskju jinkiseb bl-użu ta’ derivattivi tal-kreditu jew garanziji, u l-iskoperturi li jiġu ttitolizzati jibqgħu skoperturi tal-istituzzjoni oriġinatriċi.  Jekk l-istituzzjoni tkun xtrat protezzjoni, għandha tiddikjara l-ammonti tal-iskopertura netti li tkun skoperta għalihom u li ma jkunux soġġetti għall-protezzjoni mixtrija taħt il-kolonni oriġinatur/sponsor (jiġifieri l-ammont li mhuwiex kopert) ta’ dan il-mudell. Jekk l-istituzzjoni tkun biegħet protezzjoni, l-ammont tal-iskopertura tal-protezzjoni tal-kreditu għandu jiġi ddikjarat fil-kolonna “investitur” ta’ dan il-mudell. |
| a, b, h, l, | **Skopertura STS**  L-ammont totali ta’ pożizzjonijiet ta’ titolizzazzjoni STS f’konformità mal-kriterji stabbiliti fl-Artikoli minn 18 sa 26 tar-Regolament (UE) 2017/2402 |
| b, d, f | **Skopertura SRT**  L-ammont totali ta’ pożizzjonijiet ta’ titolizzazzjoni li fir-rigward tagħhom l-istituzzjoni oriġinatriċi kisbet trasferiment tar-riskju sinifikanti (SRT) f’konformità mal-Artikolu 244 (titolizzazzjoni tradizzjonali) u mal-Artikolu 245 (titolizzazzjoni sintetika) CRR |

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 06, 12 | **Rititolizzazzjoni**  L-ammont totali ta’ pożizzjonijiet pendenti ta’ rititolizzazzjoni kif iddefiniti fil-punti (63) u (64) tal-Artikolu 4(1) CRR  L-iskoperturi ta’ titolizzazzjoni kollha relatati mar-rititolizzazzjoni għandhom jimtlew fir-ringieli “rititolizzazzjoni”, u mhux fir-ringieli preċedenti (skont it-tip ta’ assi sottostanti) li jkun fihom biss skoperturi ta’ titolizzazzjoni għajr ir-rititolizzazzjoni. |

**Mudell EU SEC2 - Skoperturi ta’ titolizzazzjoni fil-portafoll tan-negozjar.** Format fiss.

1. L-istituzzjonijiet għandhom jiddikjaraw l-informazzjoni msemmija fil-punt (j) tal-Artikolu 449 CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU SEC2 li huwa ppreżentat fl-Anness XXVII ta’ dan ir-Regolament ta’ Implimentazzjoni.
2. L-istituzzjonijiet għandhom jirreferu għall-istruzzjonijiet tal-Mudell EU SEC1 - Skoperturi ta’ titolizzazzjoni fil-portafoll mhux tan-negozjar.

**Mudell EU SEC3 - Skoperturi ta’ titolizzazzjoni fil-portafoll mhux tan-negozjar u rekwiżiti kapitali regolatorji assoċjati - istituzzjoni li taġixxi bħala oriġinatur jew bħala sponsor.** Format fiss.

1. L-istituzzjonijiet għandhom jiddikjaraw l-informazzjoni msemmija fil-punt (k)(i) tal-Artikolu 449 CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU SEC3 li huwa ppreżentat fl-Anness XXVII ta’ dan ir-Regolament ta’ Implimentazzjoni.

|  |  |
| --- | --- |
| **Referenzi legali u struzzjonijiet** | |
| **Referenza tal-kolonna** | **Spjegazzjoni** |
| minn a sa d | **Valuri tal-iskopertura (skont il-meded /tnaqqis tal-piż tar-riskju)**  Il-valuri li għandhom jiġu ddikjarati fil-kolonni minn (a) sa (d) ta’ dan il-mudell fir-rigward tal-piżijiet tar-riskju regolatorju għandhom jiġu ddeterminati f’konformità mal-Kapitolu 5 tat-Titolu II tal-Parti Tlieta tas-CRR. |
| minn f sa h | **Valuri tal-iskopertura (skont l-approċċ regolatorju)**  Il-kolonni minn (f) sa (h) ta’ dan il-mudell li jikkorrispondu għall-approċċ regolatorju użat f’konformità mal-ġerarkija tal-approċċi tal-Artikolu 254 CRR |
| j, k, l | **RWEA (skont l-approċċ regolatorju)**  L-ammont tal-iskopertura ponderat għar-riskju (RWEA) skont l-approċċ regolatorju f’konformità mal-Kapitolu 5 tat-Titolu II tal-Parti Tlieta tas-CRR qabel l-applikazzjoni tal-limitu massimu |
| minn n sa EU-p | **Imposta kapitali wara l-limitu massimu**  Dawn il-kolonni jirreferu għall-imposta kapitali wara l-applikazzjoni tal-limitu massimu f’konformità mal-Artikoli 267 u 268 CRR. |
| e, i, m, EU-q | **1250 % RW / tnaqqis**  Il-kolonni jirreferu għall-entrati:   * Soġġetti għal piż tar-riskju ta’ 1250 % jew imnaqqsa f’konformità mal-Kapitolu 5 tat-Titolu II tal-Parti Tlieta CRR; * Soġġetti għal piż tar-riskju ta’ 1250 % jew imnaqqsa f’konformità mal-punt (b) tal-Artikolu 244(1)) u mal-punt (b) tal-Artikolu 245(1) CRR; * Soġġetti għal piż tar-riskju ta’ 1250 % f’konformità mal-Artikolu 254(7) CRR; * jew imnaqqsa f’konformità mal-Artikolu 253 CRR |

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 1 | **Skoperturi Totali**  L-iskoperturi totali għandhom jirreferu għall-ammont totali ta’ pożizzjonijiet ta’ titolizzazzjoni u ta’ rititolizzazzjoni miżmuma mill-istituzzjoni li taġixxi bħala oriġinatur jew sponsor. Din ir-ringiela għandha tiġbor fil-qosor l-informazzjoni dwar titolizzazzjoni tradizzjonali u sintetika ddikjarata mill-oriġinaturi u mill-isponsors f’ringieli sussegwenti. |
| 2 | **Tranżazzjonijiet tradizzjonali**  Ara l-ispjegazzjoni għall-Mudell EU SEC1. |
| 3, 10 | **Titolizzazzjoni**  Ammont totali ta’ pożizzjonijiet ta’ titolizzazzjoni pendenti kif iddefinit fil-punt (62) tal-Artikolu 4(1) CRR li mhumiex pożizzjonijiet ta’ rititolizzazzjoni kif iddefinit fil-punt (64) tal-Artikolu 4(1) CRR |
| 5, 7 | **KGX**  Ara l-ispjegazzjoni għall-Mudell EU SEC1. |
| 8, 13 | **Rititolizzazzjoni**  Ara l-ispjegazzjoni għall-Mudell EU SEC1. |
| 9 | **Tranżazzjonijiet sintetiċi**  Ara l-ispjegazzjoni għall-Mudell EU SEC1. |

**Mudell EU SEC4 - Skoperturi ta’ titolizzazzjoni fil-portafoll mhux tan-negozjar u rekwiżiti kapitali regolatorji assoċjati - istituzzjoni li taġixxi bħala investitur.** Format fiss.

1. L-istituzzjonijiet għandhom jiddikjaraw l-informazzjoni msemmija fil-punt (k)(ii) tal-Artikolu 449 CRR billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU SEC4 li huwa ppreżentat fl-Anness XXVII ta’ dan ir-Regolament ta’ Implimentazzjoni.
2. L-istituzzjonijiet għandhom jirreferu għall-istruzzjonijiet għall-Mudell EU SEC3 - Skoperturi ta’ titolizzazzjoni fil-portafoll mhux tan-negozjar u rekwiżiti kapitali regolatorji assoċjati - istituzzjoni li taġixxi bħala oriġinatur jew bħala sponsor.

**Mudell EU SEC5 - Skoperturi titolizzati mill-istituzzjoni - Skoperturi f’inadempjenza u aġġustamenti speċifiċi għar-riskju ta’ kreditu.** Format fiss.

1. L-istituzzjonijiet għandhom jiddikjaraw l-informazzjoni msemmija fl-Artikolu 449(l) CRR skont it-tip ta’ skopertura ta’ titolizzazzjoni, billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU SEC5 li huwa ppreżentat fl-Anness XXVII ta’ dan ir-Regolament ta’ Implimentazzjoni.

|  |  |
| --- | --- |
| **Referenzi legali u struzzjonijiet** | |
| **Referenza tal-kolonna** | **Spjegazzjoni** |
| a | **Ammont nominali totali pendenti**  L-ammont nominali totali pendenti ta’ skoperturi titolizzati mill-istituzzjoni (l-istituzzjoni taġixxi bħala oriġinatur jew bħala sponsor), diżaggregat skont it-tip ta’ skopertura ta’ titolizzazzjoni |
| b | **Ammont nominali totali pendenti - Li minnu skoperturi f’inadempjenza**  Ammont nominali totali pendenti ta’ skoperturi titolizzati mill-istituzzjoni (istituzzjoni taġixxi bħala oriġinatur jew bħala sponsor) li ġew ikklassifikati bħala “skoperturi inadempjenti” (jew skoperturi f’inadempjenza) f’konformità mal-Artikolu 178 CRR, diżaggregati skont it-tip ta’ skopertura ta’ titolizzazzjoni |
| c | **Aġġustamenti speċifiċi għar-riskju ta’ kreditu li jsiru matul il-perjodu**  L-ammont tal-aġġustamenti speċifiċi għar-riskju ta’ kreditu li jsiru matul il-perjodu, f’konformità mal-Artikolu 110 CRR, fuq l-iskoperturi titolizzati mill-istituzzjoni (istituzzjoni taġixxi bħala oriġinatur jew bħala sponsor), diżaggregati skont it-tip ta’ skopertura ta’ titolizzazzjoni |

1. Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 u li jemenda r-Regolament (UE) 2024/1623 ([ĠU L 176, 27.6.2013, p. 1](https://eur-lex.europa.eu/legal-content/EN/AUTO/?uri=OJ:L:2013:176:TOC); [Regolament - MT - 2024/1623 - MT - EUR-Lex (europa.eu)](https://eur-lex.europa.eu/legal-content/EN/TXT/?uri=OJ:L_202401623)). [↑](#footnote-ref-1)
2. IR-REGOLAMENT (UE) 2017/2402 TAL-PARLAMENT EWROPEW U TAL-KUNSILL tat-12 ta’ Diċembru 2017 li jistabbilixxi qafas ġenerali għat-titolizzazzjoni u li joħloq qafas speċifiku għal titolizzazzjoni sempliċi, trasparenti u standardizzata, u li jemenda d-Direttivi 2009/65/KE, 2009/138/KE u 2011/61/UE u r-Regolamenti (KE) Nru 1060/2009 u (UE) Nru 648/2012 (ĠU 347, 28.12.2017, p. 35). [↑](#footnote-ref-2)