**IARSCRÍBHINN XLII – Táblaí agus teimpléid nochta maidir le riosca um choigeartú luachála creidmheasa: Treoracha**

Gnáthúsáid ÚBE

1. Áirítear san iarscríbhinn seo na treoracha a chuirfidh institiúidí i bhfeidhm agus an fhaisnéis maidir lena neamhchosaint ar riosca um choigeartú luachála creidmheasa dá dtagraítear i dTeideal VI de Chuid a Trí de Rialachán (AE) 575/2013 (‘CRR’)[[1]](#footnote-2) á nochtadh acu, sna táblaí agus teimpléid nochta maidir le riosca CVA mar a chuirtear i láthair in Iarscríbhinn XLI a ghabhann le réitigh TF ÚBE, i gcomhréir le hAirteagal 445a de Rialachán (AE) 575/2013.

**Tábla EU CVAA: Ceanglais cháilíochta maidir le nochtadh a bhaineann le riosca um choigeartú luachála creidmheasa:** Boscaí téacs saorfhormáide

1. Cuirfidh institiúidí na treoracha a thugtar thíos i bhfeidhm chun tábla EU CVAA mar a chuirtear i láthair in Iarscríbhinn XLI a ghabhann leis na réitigh TF a líonadh, agus Airteagal 445a (1), pointí (a) agus (b), de Rialachán (AE) 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| (a) | **Pointe (a) d’Airteagal 445a(1) de CRR**  Agus faisnéis a cheanglaítear le hAirteagal 445a (1), pointe (a), de Rialachán (AE) 575/2013 á nochtadh ag institiúidí, ní mór dóibh tuairisc a thabhairt ar na próisis arna n‑úsáid chun riosca um choigeartú luachála creidmheasa a bhainistiú, lena n‑áirítear tuairisc ar na próisis arna gcur chun feidhme chun riosca um choigeartú luachála creidmheasa na hinstitiúide a shainaithint, a thomhas, faireachán a dhéanamh orthu agus iad a rialú agus tuairisc ar a mbeartais maidir le riosca a fhálú agus a mhaolú agus straitéisí agus próisis chun faireachán a dhéanamh ar éifeachtacht leanúnach na bhfáluithe |
| (b) | **Pointe (b) d’Airteagal 445a(1) de CRR**  Agus faisnéis a cheanglaítear le hAirteagal 445a (1), pointe (b), de Rialachán (AE) 575/2013 á nochtadh ag institiúidí, ní mór dóibh a mhíniú an gcomhlíontar na coinníollacha a leagtar amach in Airteagal 273a (2) de Rialachán (AE) 575/2013 agus, i gcás ina gcomhlíontar na coinníollacha sin, ar roghnaigh an institiúid na ceanglais cistí dílse le haghaidh riosca CVA a ríomh trí úsáid a bhaint as an gcur chuige simplithe a leagtar amach in Airteagal 385 de Rialachán (AE) 575/2013; i gcás inar roghnaigh institiúidí na ceanglais cistí dílse le haghaidh riosca CVA a ríomh trí úsáid a bhaint as an gcur chuige shimplithe, na ceanglais cistí dílse le haghaidh riosca CVA i gcomhréir leis an gcur chuige sin. |

**Teimpléad EU CVA1 - Riosca um choigeartú luachála creidmheasa faoin gCur Chuige Bunúsach Laghdaithe:** Formáid sheasta

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU CVA1 mar a chuirtear i láthair in Iarscríbhinn XLI a ghabhann leis na réitigh TF a líonadh, agus Airteagal 445a (3), pointe (a), de Rialachán (AE) 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **Comhpháirteanna córasacha de riosca CVA a chomhiomlánú**  Airteagal 384(3) de Rialachán (AE) Uimh. 575/2013. Comhpháirt na gceanglas cistí dílse faoi thoimhde comhghaolúcháin fhoirfe (). Ní chuirfear an fachtóir lascaine 0.65 i bhfeidhm. |
| 2 | **Comhpháirteanna neamhghnách de riosca CVA a chomhiomlánú**  Airteagal 384(3) de Rialachán (AE) Uimh. 575/2013. Comhpháirt na gceanglas cistí dílse faoi thoimhde comhghaolúcháin nialais (). Ní chuirfear an fachtóir lascaine 0.65 i bhfeidhm. |
| 3 | **Iomlán**  Ceanglais cistí dílse iomlána le haghaidh riosca CVA faoin gCur Chuige Bunúsach Laghdaithe. Tá an méid sin cothrom leis an méid a nochtar i ró EU 10b, colún (c), de theimpléad EU OV1 má úsáideann an institiúid an BA-CVA laghdaithe. |
| **Litir an cholúin** | **Míniú** |
| a | **Comhpháirteanna na gceanglas cistí dílse**  Comhpháirteanna na gceanglas cistí dílse i gcomhréir le hAirteagal 384(3) de Rialachán (AE) Uimh. 575/2013 le haghaidh institiúid a chomhlíonann an coinníoll a leagtar síos in Airteagal 384(1), pointe (b), de Rialachán (AE) Uimh. 575/2013. |

**Teimpléad EU CVA2 - Riosca um choigeartú luachála creidmheasa faoin gCur Chuige Bunúsach Iomlán:** Formáid sheasta

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU CVA2 mar a chuirtear i láthair in Iarscríbhinn XLI a líonadh, agus Airteagal 445a (3), pointí (a) agus (b), de Rialachán (AE) 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **BACVA csr-neamhfhálaithe**  Comhpháirt na gceanglas cistí dílse i gcomhréir le hAirteagal 384(3) le haghaidh institiúid a chomhlíonann an coinníoll a leagtar síos in Airteagal 384(1), pointe (b), de Rialachán (AE) Uimh. 575/2013. |
| 2 | **BACVA csr-fálaithe**  Comhpháirt na gceanglas cistí dílse i gcomhréir le hAirteagal 384(2) le haghaidh institiúid a chomhlíonann an coinníoll a leagtar síos in Airteagal 384(1), pointe (a), de Rialachán (AE) Uimh. 575/2013. |
| 3 | **Iomlán**  Ceanglais cistí dílse iomlána le haghaidh idirbheart atá faoi réir an chur chuige bunúsach iomlán, arna ríomh i gcomhréir le hAirteagal 384(2), le haghaidh institiúid a chomhlíonann an coinníoll a leagtar síos in Airteagal 384(1)(a) de Rialachán (AE) Uimh. 575/2013. Tá an méid sin cothrom leis an méid a nochtar i ró EU 10b, colún (c), de theimpléad EU OV1 má úsáideann an institiúid an BA-CVA iomlán. |
| EU 4-EU 6 | **Fáluithe CVA**  Airteagal 386 de Rialachán (AE) Uimh. 575/2013. |
| **Litir an cholúin** | **Míniú** |
| a | **Ceanglais cistí dílse**  Airteagal 382 de Rialachán (AE) Uimh. 575/2013. |
| EU (b) | **Méid barúlach fháluithe CVA**  Méid barúlach fháluithe CVA (glanmhéideanna), a aithnítear i gcomhréir le hAirteagal 386 de Rialachán (AE) Uimh. 575/2013. |

**Tábla EU CVAB: Ceanglais cháilíochtúla maidir le nochtadh a bhaineann le riosca CVA le haghaidh institiúidí a úsáideann an Cur Chuige Caighdeánaithe:** Boscaí téacs saorfhormáide

1. Cuirfidh institiúidí na treoracha a thugtar thíos i bhfeidhm chun tábla EU CVAB mar a chuirtear i láthair in Iarscríbhinn XLI a ghabhann leis na réitigh TF a líonadh, agus Airteagal 445a (2), pointe (a), de Rialachán (AE) Uimh. 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| (a) | Agus faisnéis a cheanglaítear le hAirteagal 445a (2), pointe (a), de Rialachán (AE) Uimh. 575/2013 á nochtadh ag institiúidí, ní mór dóibh tuairisc a thabhairt ar struchtúr agus eagrú na feidhme inmheánaí bainistíochta riosca CVA agus a rialachais; lena n‑áirítear tuairisc ar chreat bainistíochta riosca CVA an bhainc. |
| (b) | Tuairisc ar an gcaoi a bhfuil baint ag an mbainistíocht shinsearach leis an gcreat bainistíochta riosca CVA. |
| (c) | Forbhreathnú ar rialachas an chreata bainistíochta riosca CVA (e.g. doiciméadacht, aonad rialaithe neamhspleách, athbhreithniú neamhspleách, neamhspleáchas na fála sonraí ó na línte gnó) |

**Teimpléad EU CVA3 - Riosca an choigeartaithe luachála creidmheasa faoin gCur Chuige Caighdeánaithe:** Formáid sheasta

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU CVA3 mar a chuirtear i láthair in Iarscríbhinn XLI a líonadh, agus Airteagal 445a (1), pointe (c), agus Airteagal 445a (2), pointí (b) agus (c), de Rialachán (AE) 575/2013 á gcur i bhfeidhm

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1-6 | **Aicmí riosca**  Comhpháirteanna na gceanglas cistí dílse faoin gcur chuige caighdeánaithe (riosca SA-CVA) i gcomhréir le hAirteagal 383 de Rialachán (AE) Uimh. 575/2013, lena n‑áirítear miondealú de réir aicmí riosca mar a shainmhínítear in Airteagal 383(2)(1) de Rialachán (AE) Uimh. 575/2013. |
| 1 | **Riosca ráta úis**  Airteagail 383c, 383i, 383j, 383k, 383l agus 383m de Rialachán (AE) Uimh. 575/2013. |
| 2 | **Riosca malairte eachtraí**  Airteagail 383d, 383i, 383j, 383n agus 383o de Rialachán (AE) Uimh. 575/2013. |
| 3 | **Riosca raoin difríochta creidmheasa tagartha**  Airteagail 383f, 383i, 383j, 383s agus 383u de Rialachán (AE) Uimh. 575/2013 |
| 4 | **Riosca gnáthscaireanna**  Airteagail 383g, 383i, 383j, 383v agus 383w de Rialachán (AE) Uimh. 575/2013. |
| 5 | **Riosca tráchtearraí**  Airteagail 383h, 383i, 383j, 383x agus 383z de Rialachán (AE) Uimh. 575/2013. |
| 6 | **Riosca raoin difríochta creidmheasa an chontrapháirtí**  Airteagail 383e, 383i, 383j, 383p, 383q agus 383r de Rialachán (AE) Uimh. 575/2013. |
| 7 | **Iomlán**  Suim rónna 1 go 6. Tá an méid sin cothrom leis an méid a nochtar i ró EU 10a, colún (c), de theimpléad EU OV1. |
| EU 8-EU 13 | **Cineálacha idirbheart an chontrapháirtí**  Líon chontrapháirtithe na n‑idirbheart arna miondealú de réir cineáil i gcomhréir leis na treoracha in Iarscríbhinn V, Cuid 1, Roinn 6, míreanna 42-44 a ghabhann leis an réiteach TF darb ainm ‘Tuairisciú ar Fhaisnéis airgeadais de réir fhaisnéis IFRS agus GAAP de réir 2024 - leagan 1’ [arna chur ar fáil ar shuíomh gréasáin ÚBE]. |
| EU 14 | **Iomlán**  Líon iomlán na gcontrapháirtithe mar shuim rónna EU 8 go EU 13. |
| EU 15-EU 17 | **Fáluithe CVA**  Airteagal 386 de Rialachán (AE) Uimh. 575/2013. |
| EU 18 | **Iomlán**  Suim rónna EU 15 go EU 17. |
| **Litir an cholúin** | **Míniú** |
| a | **Ceanglais cistí dílse**  Airteagal 382 de Rialachán (AE) Uimh. 575/2013. |
| b | **An líon contrapháirtithe**  An líon contrapháirtithe mar a shainmhínítear in Airteagal 383(1) de Rialachán (AE) Uimh. 575/2013 a áirítear chun ceanglais cistí dílse le haghaidh riosca SA-CVA a ríomh. |
| EU c | **Méid barúlach fháluithe CVA**  Méid barúlach fháluithe CVA a aithnítear i gcomhréir le hAirteagal 386 de Rialachán (AE) Uimh. 575/2013. |

**Teimpléad EU CVA4 - Ráitis sreafa MNCUR maidir le riosca an choigeartaithe luachála creidmheasa faoin gCur Chuige Caighdeánaithe:** Formáid sheasta

1. Cuirfidh institiúidí na treoracha a thugtar thíos i bhfeidhm chun teimpléad EU CVA4 mar a chuirtear i láthair in Iarscríbhinn XLI a ghabhann leis na réitigh TF a líonadh, agus Airteagal 438, pointí (d) agus (h), de Rialachán (AE) Uimh. 575/2013 á chur i bhfeidhm.
2. Ceanglaítear ar institiúidí insint tionlacain a chur leis an teimpléad seo chun míniú a thabhairt ar aon athrú suntasach le linn na tréimhse tuairiscithe agus ar phríomhspreagthaí na n‑athruithe sin. D’fhéadfaí a áireamh ar na fachtóirí a bhaineann le hathruithe gluaiseachtaí i leibhéil riosca, athruithe ar an raon feidhme (e.g. gluaiseacht na dtacar glanluachála idir SA-CVA agus BA-CVA), fáil agus diúscairt línte gnó/línte táirgí nó eintiteas nó gluaiseachtaí aistrithe airgeadra eachtraigh

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **Méid neamhchosanta atá ualaithe ó thaobh riosca ag deireadh na tréimhse tuairiscithe roimhe sin**  Tá an méid sin cothrom leis an méid a nochtar i ró EU 10a, colún (b), de theimpléad EU OV1. |
| 2 | **Méid neamhchosanta atá ualaithe ó thaobh riosca mar atá ag deireadh na tréimhse tuairiscithe reatha**  Tá an méid sin cothrom leis an méid a nochtar i ró EU 10a, colún (a), de theimpléad EU OV1. |
| **Litir an cholúin** | **Míniú** |
| a | **Méid neamhchosanta atá ualaithe ó thaobh riosca**  Airteagal 92(4), pointe (e), de Rialachán (AE) Uimh. 575/2013.  Ceanglais cistí dílse arna iolrú faoi 12.5. |

1. Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus lena leasaítear Rialachán (AE) Uimh. 648/2012, arna leasú le Rialachán (AE) Uimh. 2024/1623 ([IO L 176, 27.6.2013, lch. 1](https://eur-lex.europa.eu/legal-content/GA/AUTO/?uri=OJ:L:2013:176:TOC); [Rialachán - AE - 2024/1623 - GA - EUR-Lex (europa.eu)](https://eur-lex.europa.eu/legal-content/GA/TXT/?uri=OJ:L_202401623)). [↑](#footnote-ref-2)