ANEXA XII – Instrucțiuni pentru publicările de informații privind indicatorul efectului de levier

Modelul EU LR1 – LRSum: Rezumatul reconcilierii activelor contabile și a expunerilor pentru calcularea indicatorului efectului de levier. Model cu format fix.

1. Instituțiile aplică instrucțiunile furnizate în prezenta secțiune pentru completarea modelului EU LR1 – LRSum în conformitate cu articolul 451 alineatul (1) litera (b) din Regulamentul (UE) nr. 575/2013[[1]](#footnote-2) („CRR”).

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| 1 | Total active conform situațiilor financiare publicate  Instituțiile publică informații privind activele totale, astfel cum sunt publicate în situațiile lor financiare în conformitate cu cadrul contabil aplicabil definit la articolul 4 alineatul (1) punctul 77 din Regulamentul (UE) nr. 575/2013. |
| 2 | Ajustare pentru entitățile consolidate în scopuri contabile, dar care nu intră în domeniul de aplicare al consolidării prudențiale  Instituțiile publică diferența de valoare dintre indicatorul de măsurare a expunerii totale prezentat pe rândul 13 din modelul EU LR1 – LRSum și totalul activelor contabile prezentat pe rândul 1 din modelul EU LR1 – LRSum, care rezultă din diferențele dintre perimetrul de consolidare contabil și domeniul de aplicare al consolidării prudențiale.  Dacă ajustarea duce la o creștere a expunerii, instituțiile o prezintă ca valoare pozitivă. Dacă ajustarea duce la o scădere a expunerii, instituțiile înscriu valoarea de pe acest rând între paranteze (valoare negativă). |
| 3 | (Ajustare pentru expunerile securitizate care îndeplinesc cerințele operaționale pentru recunoașterea transferului riscului)  Articolul 429a alineatul (1) litera (m) din Regulamentul (UE) nr. 575/2013  Instituțiile publică informații privind cuantumul expunerilor securitizate din securitizări tradiționale care îndeplinesc condițiile pentru un transfer semnificativ al riscului prevăzute la articolul 244 alineatul (2) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 4 | [Ajustare pentru exceptarea temporară a expunerilor față de băncile centrale (dacă este cazul)]  Articolul 429a alineatul (1) litera (n) din **Regulamentul (UE) nr. 575/2013**  Dacă este cazul, instituțiile prezintă cuantumul monedelor și bancnotelor care constituie moneda legală din jurisdicția băncii centrale și activele care reprezintă creanțe asupra băncii centrale, inclusiv rezervele deținute la banca centrală. Aceste expuneri pot fi exceptate temporar în condițiile menționate la articolul 429a alineatele (5) și (6) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 5 | [Ajustare pentru activele fiduciare recunoscute în bilanț în temeiul cadrului contabil aplicabil, dar excluse din indicatorul de măsurare a expunerii totale în conformitate cu articolul 429a alineatul (1) litera (i) din CRR]  Instituțiile publică informații privind cuantumul elementelor fiduciare derecunoscute în conformitate cu articolul 429a alineatul (1) litera (i) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 6 | Ajustare pentru achizițiile și vânzările standard de active financiare care fac obiectul contabilizării la data tranzacționării  Articolul 429g alineatele (1) și (2) din Regulamentul (UE) nr. 575/2013  Instituțiile publică ajustarea valorii contabile aferente achizițiilor sau vânzărilor standard care urmează a fi decontate și care fac obiectul contabilizării la data tranzacționării în conformitate cu articolul 429g alineatele (1) și (2) din Regulamentul (UE) nr. 575/2013. Ajustarea este suma dintre:   * Cuantumul compensat între sumele de încasat în numerar pentru vânzările standard care urmează a fi decontate și sumele de plătit în numerar pentru achizițiile standard care urmează a fi decontate, permis de cadrul contabil. Acest cuantum are o valoare pozitivă. * Cuantumul compensat între sumele de încasat în numerar și sumele de plătit în numerar în cazul cărora atât vânzările standard, cât și achizițiile standard aferente sunt decontate pe baza principiului „livrare contra plată”, în conformitate cu articolul 429g alineatul (2) din Regulamentul (UE) nr. 575/2013. Acest cuantum are o valoare negativă.   Achizițiile sau vânzările standard care urmează a fi decontate și care fac obiectul contabilizării la data tranzacționării în conformitate cu articolul 429g alineatul (3) din Regulamentul (UE) nr. 575/2013 se includ pe rândul 10 din modelul EU LR1 – LRSum.  Dacă ajustarea duce la o creștere a expunerii, instituțiile o prezintă ca valoare pozitivă. Dacă ajustarea duce la o scădere a expunerii, instituțiile înscriu valoarea de pe acest rând între paranteze (valoare negativă). |
| 7 | Ajustare pentru tranzacțiile de tipul „cash pooling” eligibile  Articolul 429b alineatele (2) și (3) din Regulamentul (UE) nr. 575/2013  Instituțiile publică diferența dintre valoarea contabilă și valoarea expunerii pentru calcularea indicatorului efectului de levier a acordurilor de tipul „cash pooling” în conformitate cu condițiile menționate la articolul 429b alineatele (2) și (3) din Regulamentul (UE) nr. 575/2013.  Dacă această ajustare duce la o creștere a expunerii, din cauza tranzacțiilor care sunt reprezentate în formă netă conform cadrului contabil aplicabil, dar nu îndeplinesc condițiile pentru a fi prezentate în formă netă în temeiul articolului 429b alineatele (2) și (3) din Regulamentul (UE) nr. 575/2013, instituțiile o prezintă ca valoare pozitivă. Dacă această ajustare duce la o scădere a expunerii, din cauza tranzacțiilor care nu sunt reprezentate în formă netă conform cadrului contabil aplicabil, dar îndeplinesc condițiile pentru a fi prezentate în formă netă în temeiul articolului 429b alineatele (2) și (3) din Regulamentul (UE) nr. 575/2013, instituțiile înscriu valoarea pe acest rând între paranteze (valoare negativă). |
| 8 | Ajustare pentru instrumentele financiare derivate  Pentru instrumentele financiare derivate de credit și contractele menționate în anexa II la Regulamentul (UE) nr. 575/2013, instituțiile publică diferența de valoare dintre valoarea contabilă a instrumentelor financiare derivate recunoscute ca active și valoarea expunerii pentru calcularea indicatorului efectului de levier, determinată prin aplicarea articolului 429 alineatul (4) litera (b), a articolelor 429c și 429d, a articolului 429a alineatul (1) literele (g) și (h) și a articolului 429 alineatul (5) din Regulamentul (UE) nr. 575/2013.  Dacă ajustarea duce la o creștere a expunerii, instituțiile o prezintă ca valoare pozitivă. Dacă ajustarea duce la o scădere a expunerii, instituțiile înscriu valoarea de pe acest rând între paranteze (valoare negativă). |
| 9 | Ajustare pentru operațiunile de finanțare prin instrumente financiare (SFT)  Pentru SFT-uri, instituțiile publică diferența de valoare dintre valoarea contabilă a SFT-urilor recunoscute ca active și valoarea expunerii pentru calcularea indicatorului efectului de levier determinată prin aplicarea articolului 429 alineatul (4) literele (a) și (c) coroborat cu articolul 429e, cu articolul 429 alineatul (7) litera (b), cu articolul 429b alineatul (1) litera (b), cu articolul 429b alineatul (4) și cu articolul 429a alineatul (1) literele (g) și (h) din Regulamentul (UE) nr. 575/2013.  Dacă ajustarea duce la o creștere a expunerii, instituțiile o prezintă ca valoare pozitivă. Dacă ajustarea duce la o scădere a expunerii, instituțiile înscriu valoarea de pe acest rând între paranteze (valoare negativă). |
| 10 | Ajustare pentru elementele extrabilanțiere (și anume conversia expunerilor extrabilanțiere în sume de credit echivalente)  Instituțiile publică diferența de valoare dintre expunerea pentru calcularea indicatorului efectului de levier, indicată pe rândul 13 din modelul EU LR1 – LRSum, și totalul activelor contabile, indicat pe rândul 1 din modelul EU LR1 – LRSum, care rezultă din includerea elementelor extrabilanțiere în indicatorul de măsurare a expunerii totale pentru calcularea indicatorului efectului de levier.  Aceasta include angajamentele de plată legate de achizițiile standard care fac obiectul contabilizării la data decontării, calculate în conformitate cu articolul 429g alineatul (3) din Regulamentul (UE) nr. 575/2013.  Întrucât ajustarea majorează indicatorul de măsurare a expunerii totale, se prezintă ca valoare pozitivă. |
| 11 | (Ajustare pentru ajustările prudente ale evaluării și provizioanele specifice și generale care au redus fondurile proprii de nivel 1)  Instituțiile publică cuantumul ajustărilor prudente ale evaluării în conformitate cu articolul 429a alineatul (1) literele (a) și (b) din Regulamentul (UE) nr. 575/2013 și cuantumul ajustărilor specifice (dacă sunt relevante) și al ajustărilor generale pentru riscul de credit ale elementelor bilanțiere și extrabilanțiere în conformitate cu articolul 429 alineatul (4) ultima teză și cu articolul 429f alineatul (2) din Regulamentul (UE) nr. 575/2013 care au redus fondurile proprii de nivel 1. Provizioanele specifice se includ numai dacă, în conformitate cu cadrul contabil aplicabil, nu sunt deja deduse din valorile contabile brute.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-11a | [Ajustare pentru expunerile excluse din indicatorul de măsurare a expunerii totale în conformitate cu articolul 429a alineatul (1) literele (c) și (ca) din CRR]  Articolul 429a alineatul (1) literele (c) și (ca) și articolul 113 alineatele (6) și (7) din Regulamentul (UE) nr. 575/2013  Instituțiile publică partea bilanțieră a expunerilor excluse din indicatorul de măsurare a expunerii totale în conformitate cu articolul 429a alineatul (1) litera (c) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-11b | [Ajustare pentru expunerile excluse din indicatorul de măsurare a expunerii totale în conformitate cu articolul 429a alineatul (1) litera (j) din CRR]  Articolul 429a alineatul (1) litera (j) și articolul 116 alineatul (4) din Regulamentul (UE) nr. 575/2013  Instituțiile publică partea bilanțieră a expunerilor excluse din indicatorul de măsurare a expunerii totale în conformitate cu articolul 429a alineatul (1) litera (j) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valorile de pe acest rând între paranteze (valoare negativă). |
| 12 | Alte ajustări  Instituțiile includ orice diferență de valoare rămasă între indicatorul de măsurare a expunerii totale și activele contabile totale. Instituțiile iau în considerare ajustările expunerilor efectuate în conformitate cu articolul 429 alineatul (8) din Regulamentul (UE) nr. 575/2013 și alte ajustări ale expunerilor menționate la articolul 429a alineatul (1) literele (ca), (d), (da), (e), (f), (h), (k), (l), (o), (p), (q) din Regulamentul (UE) nr. 575/2013 care nu sunt publicate nicăieri altundeva în model.  Dacă aceste ajustări duc la o creștere a expunerii, instituțiile le prezintă ca valoare pozitivă. Dacă aceste ajustări duc la o scădere a expunerii, instituțiile înscriu valoarea de pe acest rând între paranteze (valoare negativă). |
| 13 | Indicatorul de măsurare a expunerii totale  Indicatorul de măsurare a expunerii totale (publicat și pe rândul 24 din modelul EU LR2 – LRCom), care reprezintă suma elementelor anterioare. |

Modelul EU EULR2 – LRSum: Publicarea informațiilor comune cu privire la indicatorul efectului de levier. Model cu format fix

1. Instituțiile aplică instrucțiunile furnizate în prezenta secțiune pentru completarea modelului EU LR2 – LRCom în conformitate cu articolul 451 alineatul (1) literele (a) și (b) din Regulamentul (UE) nr. 575/2013 și cu articolul 451 alineatul (3) din Regulamentul (UE) nr. 575/2013, ținând cont, după caz, de articolul 451 alineatul (1) litera (c) și de articolul 451 alineatul (2) din Regulamentul (UE) nr. 575/2013.
2. Instituțiile publică în coloana „a” valorile diferitelor rânduri pentru perioada de publicare a informațiilor, iar în coloana „b” valorile rândurilor pentru perioada anterioară de publicare a informațiilor.
3. Instituțiile prezintă, în comentariul explicativ care însoțește modelul, compoziția creditelor promoționale publicate pe rândurile EU-22d și EU-22e din prezentul model, inclusiv informații defalcate pe tipurile de contrapărți.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| 1 | Elementele bilanțiere (excluzând instrumentele financiare derivate și SFT-urile, dar incluzând garanțiile reale)  Articolele 429 și 429b din Regulamentul (UE) nr. 575/2013  Instituțiile publică toate activele, altele decât contractele enumerate în anexa II la Regulamentul (UE) nr. 575/2013, instrumentele financiare derivate de credit și SFT-urile. Pentru evaluarea acestor active, instituțiile aplică principiile prevăzute la articolul 429 alineatul (7) și la articolul 429b alineatul (1) din Regulamentul (UE) nr. 575/2013.  La realizarea acestui calcul, instituțiile iau în considerare, dacă este cazul, articolul 429a alineatul (1) literele (i), (m) și (n) din Regulamentul (UE) nr. 575/2013, articolul 429g și articolul 429 alineatul (4) ultimul paragraf din Regulamentul (UE) nr. 575/2013.  Instituțiile indică în această celulă numerarul primit sau titlurile furnizate unei contrapărți prin intermediul SFT-urilor și care sunt reținute în bilanț (și anume, pentru care criteriile contabile de derecunoaștere în temeiul cadrului contabil aplicabil nu sunt îndeplinite).  Instituțiile nu iau în considerare la acest calcul articolul 429 alineatul (8) și articolul 429a alineatul (1) literele (a)-(h), (j) și (k) din Regulamentul (UE) nr. 575/2013, cu alte cuvinte, nu reduc cuantumul care trebuie publicat pe acest rând în conformitate cu exceptările respective. |
| 2 | Majorarea pentru garanțiile reale constituite pentru instrumentele financiare derivate în cazul în care au fost deduse din activele din bilanț, în conformitate cu cadrul contabil aplicabil  Articolul 429c alineatul (2) din Regulamentul (UE) nr. 575/2013  Instituțiile publică cuantumul oricărei garanții reale constituite pentru instrumente financiare derivate, atunci când oferirea respectivei garanții reduce cuantumul activelor în conformitate cu cadrul contabil aplicabil, astfel cum este stabilit la articolul 429c alineatul (2) din Regulamentul (UE) nr. 575/2013.  Instituțiile nu includ în această celulă marja inițială pentru tranzacțiile cu instrumente financiare derivate compensate pentru clienți care au fost încheiate cu o contraparte centrală calificată (CPCC) și nici marja de variație în numerar eligibilă, astfel cum este definită la articolul 429c alineatul (3) din Regulamentul (UE) nr. 575/2013. |
| 3 | (Deducerea creanțelor înregistrate ca active pentru marja de variație în numerar constituită pentru tranzacțiile cu instrumente financiare derivate)  Articolul 429c alineatul (3) din Regulamentul (UE) nr. 575/2013  Instituțiile publică creanțele pentru marja de variație plătită în numerar contrapărții în tranzacțiile cu instrumente financiare derivate, în cazul în care instituția are obligația, în temeiul cadrului contabil aplicabil, să recunoască respectivele creanțe ca active, dacă sunt îndeplinite condițiile de la articolul 429c alineatul (3) literele (a)-(e) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 4 | (Ajustarea pentru titlurile de valoare primite în cadrul operațiunilor de finanțare prin instrumente financiare recunoscute ca active)  Ajustarea pentru titlurile de valoare primite în cadrul unei operațiuni de finanțare prin instrumente financiare în cazul căreia banca a recunoscut titlurile de valoare ca active în bilanțul său. Aceste cuantumuri trebuie excluse din indicatorul de măsurare a expunerii totale în conformitate cu articolul 429e alineatul (6) din Regulamentul (UE) nr. 575/2013.  Întrucât ajustările de pe acest rând reduc indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 5 | (Ajustări generale pentru riscul de credit aferente elementelor bilanțiere)  Cuantumul ajustărilor generale pentru riscul de credit corespunzătoare elementelor bilanțiere menționate la articolul 429 alineatul (4) litera (a) din Regulamentul (UE) nr. 575/2013, pe care instituțiile îl deduc în conformitate cu articolul 429 alineatul (4) ultimul paragraf din Regulamentul (UE) nr. 575/2013.  Întrucât ajustările de pe acest rând reduc indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 6 | (Cuantumurile activelor deduse în momentul stabilirii fondurilor proprii de nivel 1)  Articolul 429a alineatul (1) literele (a) și (b) și articolul 499 alineatul (2) din Regulamentul (UE) nr. 575/2013  Instituțiile publică cuantumul ajustărilor de valoare reglementate aferente cuantumurilor fondurilor proprii de nivel 1 în conformitate cu alegerea făcută în temeiul articolului 499 alineatul (2) din Regulamentul (UE) nr. 575/2013.  Mai exact, instituțiile înscriu suma tuturor ajustărilor care vizează valoarea unui activ și care sunt impuse prin:   * articolele 32-35 din Regulamentul (UE) nr. 575/2013 sau * articolele 36-47 din Regulamentul (UE) nr. 575/2013 sau * articolele 56-60 din Regulamentul (UE) nr. 575/2013, după caz.   Instituțiile includ în această celulă cuantumul menționat la articolul 429a alineatul (1) litera (a) din Regulamentul (UE) nr. 575/2013.  În cazul în care decid să publice fondurile proprii de nivel 1 în conformitate cu articolul 499 alineatul (1) litera (a) din Regulamentul (UE) nr. 575/2013, instituțiile iau în considerare exceptările, alternativele și derogările de la aceste deduceri prevăzute la articolele 48, 49 și 79 din Regulamentul (UE) nr. 575/2013, fără a ține seama de derogarea prevăzută în partea a zecea titlul I capitolele 1 și 2 din Regulamentul (UE) nr. 575/2013. În schimb, dacă decid să publice fondurile proprii de nivel 1 în conformitate cu articolul 499 alineatul (1) litera (b) din Regulamentul (UE) nr. 575/2013, instituțiile iau în considerare exceptările, alternativele și derogările de la aceste deduceri prevăzute la articolele 48, 49 și 79 din Regulamentul (UE) nr. 575/2013, precum și derogările prevăzute în partea a zecea titlul I capitolele 1 și 2 din Regulamentul (UE) nr. 575/2013.  Pentru a evita dubla contabilizare, instituțiile nu publică ajustările deja aplicate în temeiul articolului 111 din Regulamentul (UE) nr. 575/2013 atunci când calculează valoarea expunerii și nici ajustările care nu se scad din valoarea unui anumit activ.  Întrucât cuantumul de pe acest rând reduce indicatorul de măsurare a expunerii totale, instituțiile înscriu valoarea din această celulă între paranteze (valoare negativă). |
| 7 | Totalul expunerilor bilanțiere (cu excepția instrumentelor financiare derivate și a SFT-urilor)  Suma rândurilor 1-6 |
| 8 | Costul de înlocuire a tuturor tranzacțiilor SA-CCR (și anume fără marja de variație în numerar eligibilă)  Articolele 274, 275, 295, 296, 297, 298, 429c și articolul 429c alineatul (3) din Regulamentul (UE) nr. 575/2013.  Instituțiile publică costul de înlocuire curent prevăzut la articolul 275 alineatul (1) al contractelor menționate în anexa II la Regulamentul (UE) nr. 575/2013 și al instrumentelor financiare derivate de credit, inclusiv al celor extrabilanțiere. Aceste costuri de înlocuire nu includ marja de variație în numerar eligibilă în conformitate cu articolul 429c alineatul (3) din Regulamentul (UE) nr. 575/2013, întrucât nu se include marja de variație în numerar primită, aferentă componentei CPC exceptate în conformitate cu articolul 429a alineatul (1) litera (g) sau (h) din Regulamentul (UE) nr. 575/2013.  În conformitate cu articolul 429c alineatul (1) din Regulamentul (UE) nr. 575/2013, instituțiile pot să ia în considerare efectele contractelor de novație și ale altor acorduri de compensare în conformitate cu articolul 295 din Regulamentul (UE) nr. 575/2013. Compensarea între produse diferite nu se aplică. Cu toate acestea, instituțiile pot să compenseze în cadrul categoriei de produse menționate la articolul 272 punctul 25 litera (c) din Regulamentul (UE) nr. 575/2013 și instrumente financiare derivate de credit, dacă acestea fac obiectul unui acord de compensare contractuală între produse diferite menționat la articolul 295 litera (c) din Regulamentul (UE) nr. 575/2013.  Instituțiile nu includ în această celulă contractele evaluate prin aplicarea abordărilor în conformitate cu articolul 429c alineatul (6), și anume a abordărilor din partea a treia titlul II capitolul 6 secțiunea 4 sau 5 din Regulamentul (UE) nr. 575/2013 (metoda SA-CCR simplificată sau metoda expunerii inițiale).  La calcularea costurilor de înlocuire, instituțiile includ, în conformitate cu articolul 429c alineatul (4) și cu articolul 429c alineatul (4a) din Regulamentul (UE) nr. 575/2013, efectul recunoașterii garanțiilor reale asupra NICA în ceea ce privește contractele derivate cu clienții ale căror contracte sunt compensate de o CPCC.  Cuantumul se publică după aplicarea factorului α de 1,4 specificat la articolul 274 alineatul (2) din Regulamentul (UE) nr. 575/2013. |
| EU-8a | **Derogarea pentru instrumente financiare derivate: contribuția la costurile de înlocuire în cadrul abordării standardizate simplificate**  Articolul 429c alineatul (6) și articolul 281 din Regulamentul (UE) nr. 575/2013.  În această celulă este publicat indicatorul de măsurare a expunerii pentru contractele enumerate la punctele 1 și 2 din anexa II la Regulamentul (UE) nr. 575/2013, calculat în conformitate cu abordarea standardizată simplificată prevăzută la articolul 281 din Regulamentul (UE) nr. 575/2013, fără efectul garanțiilor reale asupra NICA. Cuantumul se publică după aplicarea factorului α de 1,4 specificat la articolul 274 alineatul (2) din Regulamentul (UE) nr. 575/2013.  Instituțiile care aplică abordarea standardizată simplificată nu scad din indicatorul de măsurare a expunerii totale cuantumul marjei primite în conformitate cu articolul 429c alineatul (6) din Regulamentul (UE) nr. 575/2013. Prin urmare, nu se aplică exceptarea pentru contractele derivate cu clienții ale căror contracte sunt compensate de o CPCC prevăzută la articolul 429c alineatele (4) și (4c) din Regulamentul (UE) nr. 575/2013.  Instituțiile nu iau în considerare în această celulă contractele evaluate prin aplicarea SA-CCR sau a metodei expunerii inițiale. |
| 9 | Cuantumurile majorărilor pentru expunerea viitoare potențială aferentă tranzacțiilor cu instrumente financiare derivate SA-CCR  Articolele 274, 275, 295, 296, 297 și 298, articolul 299 alineatul (2) și articolul 429c din Regulamentul (UE) nr. 575/2013.  Instituțiile publică suma suplimentară pentru expunerea viitoare potențială a contractelor menționate în anexa II la Regulamentul (UE) nr. 575/2013 și a instrumentelor financiare derivate de credit, inclusiv a instrumentelor extrabilanțiere, calculată în conformitate cu articolul 278 din Regulamentul (UE) nr. 575/2013 pentru contractele menționate în anexa II la Regulamentul (UE) nr. 575/2013 și cu articolul 299 alineatul (2) din Regulamentul (UE) nr. 575/2013 pentru instrumentele financiare derivate de credit și aplicând norme cu privire la compensare în conformitate cu articolul 429c alineatul (1) din Regulamentul (UE) nr. 575/2013. La determinarea valorii expunerii contractelor respective, instituțiile pot lua în considerare efectele contractelor de novație și ale altor acorduri de compensare, în conformitate cu articolul 295 din Regulamentul (UE) nr. 575/2013. Compensarea între produse diferite nu se aplică. Cu toate acestea, instituțiile pot să compenseze în cadrul categoriei de produse menționate la articolul 272 punctul 25 litera (c) din Regulamentul (UE) nr. 575/2013 și instrumente financiare derivate de credit, dacă acestea fac obiectul unui acord de compensare contractuală între produse diferite menționat la articolul 295 litera (c) din Regulamentul (UE) nr. 575/2013.  În conformitate cu articolul 429c alineatul (5) din Regulamentul (UE) nr. 575/2013, instituțiile stabilesc ca valoarea multiplicatorului utilizat pentru calcularea expunerii viitoare potențiale în conformitate cu articolul 278 alineatul (1) din Regulamentul (UE) nr. 575/2013 să fie egală cu unu, cu excepția contractelor derivate încheiate cu clienți ale căror contracte sunt compensate de o CPCC.  Instituțiile nu includ în această celulă contractele evaluate prin aplicarea abordărilor în conformitate cu articolul 429c alineatul (6), și anume a abordărilor din partea a treia titlul II capitolul 6 secțiunea 4 sau 5 din Regulamentul (UE) nr. 575/2013 (metoda SA-CCR simplificată sau metoda expunerii inițiale). |
| EU-9a | **Derogarea pentru instrumente financiare derivate: contribuția la expunerea viitoare potențială în cadrul abordării standardizate simplificate**  Articolul 429c alineatul (5) din Regulamentul (UE) nr. 575/2013  Expunerea viitoare potențială în conformitate cu abordarea standardizată simplificată prevăzută la articolul 281 din Regulamentul (UE) nr. 575/2013, presupunând că multiplicatorul este egal cu 1. Cuantumul este publicat după aplicarea factorului α de 1,4 specificat la articolul 274 alineatul (2) din Regulamentul (UE) nr. 575/2013.  Instituțiile care aplică abordarea standardizată simplificată nu scad din indicatorul de măsurare a expunerii totale cuantumul marjei primite în conformitate cu articolul 429c alineatul (6) din Regulamentul (UE) nr. 575/2013. Prin urmare, nu se aplică excepția prevăzută la articolul 429c alineatul (5) din Regulamentul (UE) nr. 575/2013 referitoare la contractele derivate încheiate cu clienți ale căror contracte sunt compensate de o CPCC.  Instituțiile nu iau în considerare în această celulă contractele evaluate prin aplicarea SA-CCR sau a metodei expunerii inițiale. |
| EU-9b | Expunerea stabilită în conformitate cu metoda expunerii inițiale  Articolul 429c alineatul (6) și partea a treia titlul II capitolul 6 secțiunea 4 sau 5 din Regulamentul (UE) nr. 575/2013  Instituțiile publică indicatorul de măsurare a expunerii pentru contractele enumerate la punctele 1 și 2 din anexa II la Regulamentul (UE) nr. 575/2013, calculat în conformitate cu metoda expunerii inițiale prevăzută în partea a treia titlul II capitolul 6 secțiunea 4 sau 5 din Regulamentul (UE) nr. 575/2013.  Instituțiile care aplică metoda expunerii inițiale nu scad din indicatorul de măsurare a expunerii totale cuantumul marjei primite în conformitate cu articolul 429c alineatul (6) din Regulamentul (UE) nr. 575/2013.  Instituțiile care nu utilizează metoda expunerii inițiale nu completează această celulă. |
| 10 | (Segmentul CPC exclus din expunerile aferente tranzacțiilor compensate pentru clienți) (SA-CCR)  Articolul 429a alineatul (1) literele (g) și (h) din Regulamentul (UE) nr. 575/2013  Instituțiile publică expunerile față de o CPCC excluse din tranzacțiile cu instrumente financiare derivate compensate pentru clienți (SA-CCR), dacă respectivele elemente îndeplinesc condițiile prevăzute la articolul 306 alineatul (1) litera (c) din Regulamentul (UE) nr. 575/2013.  Întrucât reduce indicatorul de măsurare a expunerii totale, instituțiile înscriu valoarea din această celulă între paranteze (valoare negativă).  Cuantumul publicat trebuie inclus, de asemenea, în celulele aplicabile de mai sus, ca și când nu s-ar aplica nicio exceptare. |
| EU-10a | **(Segmentul CPC exclus din expunerile aferente tranzacțiilor compensate pentru clienți) (abordarea standardizată simplificată)**  Articolul 429a alineatul (1) literele (g) și (h) din Regulamentul (UE) nr. 575/2013  Instituțiile publică expunerile față de o CPCC excluse din tranzacțiile cu instrumente financiare derivate compensate pentru clienți (abordarea standardizată simplificată), dacă respectivele elemente îndeplinesc condițiile prevăzute la articolul 306 alineatul (1) litera (c) din Regulamentul (UE) nr. 575/2013. Cuantumul este publicat după aplicarea factorului α de 1,4 specificat la articolul 274 alineatul (2) din Regulamentul (UE) nr. 575/2013 (valoare negativă).  Cuantumul publicat trebuie inclus, de asemenea, în celulele aplicabile de mai sus, ca și când nu s-ar aplica nicio exceptare. |
| EU-10b | (Segmentul CPC exclus din expunerile aferente tranzacțiilor compensate pentru clienți) (metoda expunerii inițiale)  Articolul 429a alineatul (1) literele (g) și (h) din Regulamentul (UE) nr. 575/2013  Instituțiile publică expunerile față de o CPCC excluse din tranzacțiile cu instrumente financiare derivate compensate pentru clienți (metoda expunerii inițiale), dacă respectivele elemente îndeplinesc condițiile prevăzute la articolul 306 alineatul (1) litera (c) din Regulamentul (UE) nr. 575/2013.  Întrucât reduce indicatorul de măsurare a expunerii totale, instituțiile înscriu valoarea din această celulă între paranteze (valoare negativă).  Cuantumul publicat trebuie inclus, de asemenea, în celulele aplicabile de mai sus, ca și când nu s-ar aplica nicio exceptare. |
| 11 | Valoarea noțională efectivă ajustată a instrumentelor financiare derivate de credit subscrise  Articolul 429d din Regulamentul (UE) nr. 575/2013  Instituțiile publică valoarea noțională plafonată a instrumentelor financiare derivate de credit subscrise (și anume, atunci când instituția oferă protecție de credit unei contrapărți), astfel cum se prevede la articolul 429d din Regulamentul (UE) nr. 575/2013. |
| 12 | (Compensările valorilor noționale efective ajustate și deducerile suplimentare pentru instrumentele financiare derivate de credit subscrise)  Articolul 429d din Regulamentul (UE) nr. 575/2013  Instituțiile publică valoarea noțională plafonată a instrumentelor financiare derivate de credit achiziționate (și anume, atunci când instituția cumpără protecție de credit de la o contraparte) pentru aceleași nume de referință ca ale instrumentelor financiare derivate de credit subscrise de instituție, în cazul în care scadența rămasă a acestei protecții achiziționate este mai mare sau egală cu scadența rămasă a protecției vândute. Prin urmare, valoarea nu poate fi mai mare decât valoarea introdusă pe rândul 11 din modelul EU LR2 – LRCom pentru fiecare nume de referință.  Întrucât cuantumul publicat reduce indicatorul de măsurare a expunerii totale, instituțiile înscriu valoarea din această celulă între paranteze (valoare negativă).  Cuantumul publicat trebuie inclus, de asemenea, în celula precedentă, ca și când nu s-ar aplica nicio ajustare. |
| 13 | Total expuneri din instrumente financiare derivate  Suma rândurilor 8-12 |
| 14 | Active SFT brute (fără recunoașterea compensării), după ajustarea pentru tranzacțiile contabilizate ca vânzări  Articolul 4 alineatul (1) punctul 77, articolul 206 și articolul 429e alineatul (6) din Regulamentul (UE) nr. 575/2013  Instituțiile publică valoarea contabilă din bilanț, conform cadrului contabil aplicabil, a SFT-urilor, atât a celor care fac obiectul unui acord-cadru de compensare eligibil în conformitate cu articolul 206 din Regulamentul (UE) nr. 575/2013, cât și a celor care nu fac obiectul unui astfel de acord, în cazul în care contractele sunt recunoscute în bilanț ca active plecând de la premisa că nu există efecte ale compensării prudențiale sau contabile ori ale diminuării riscurilor (și anume, valoarea contabilă din bilanț ajustată pentru a ține seama de efectele compensării contabile sau ale diminuării riscurilor).  În plus, atunci când, conform cadrului contabil aplicabil, SFT se înregistrează în contabilitate ca o vânzare, instituțiile trebuie să inverseze toate înregistrările contabile legate de vânzare în conformitate cu articolul 429e alineatul (6) din Regulamentul (UE) nr. 575/2013.  Instituțiile nu includ în această celulă numerarul primit sau titlurile care sunt furnizate unei contrapărți prin intermediul tranzacțiilor sus-menționate și care sunt reținute în bilanț (și anume, pentru care criteriile contabile de derecunoaștere nu sunt îndeplinite). |
| 15 | (Cuantumurile compensate ale sumelor de plătit și de încasat în numerar ale activelor SFT brute)  Articolul 4 alineatul (1) punctul 77, articolul 206, articolul 429b alineatul (1) litera (b), articolul 429b alineatul (4) și articolul 429e alineatul (6) din Regulamentul (UE) nr. 575/2013  Instituțiile publică sumele de plătit în numerar aferente activelor SFT brute care au fost compensate în conformitate cu articolul 429b alineatul (4) din Regulamentul (UE) nr. 575/2013.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 16 | Expunerea la riscul de credit al contrapărții aferentă activelor SFT  Articolul 429e alineatul (1) din Regulamentul (UE) nr. 575/2013  Instituțiile publică majorarea pentru riscul de credit al contrapărții aferent SFT-urilor, inclusiv celor extrabilanțiere, determinată în conformitate cu articolul 429e alineatul (2) sau (3) din Regulamentul (UE) nr. 575/2013, după caz.  În această celulă, instituțiile includ tranzacțiile în conformitate cu articolul 429e alineatul (7) litera (c) din Regulamentul (UE) nr. 575/2013.  Instituțiile nu includ în această celulă SFT-urile încheiate în calitate de agent atunci când instituția furnizează unui client sau unei contrapărți o indemnizație sau o garanție limitată la orice diferență între valoarea titlului de valoare sau a sumei în numerar pe care clientul a dat-o cu împrumut și valoarea garanției reale pe care debitorul a furnizat-o în conformitate cu articolul 429e alineatul (7) litera (a) din Regulamentul (UE) nr. 575/2013. |
| EU-16a | Derogarea pentru SFT-uri: expunerea la riscul de credit al contrapărții în conformitate cu articolul 429e alineatul (5) și cu articolul 222 din CRR  Articolul 429e alineatul (5) și articolul 222 din Regulamentul (UE) nr. 575/2013  Instituțiile publică majorarea pentru SFT-uri, inclusiv cele extrabilanțiere, calculată în conformitate cu articolul 222 din Regulamentul (UE) nr. 575/2013, sub rezerva unui prag de 20 % pentru ponderea de risc aplicabilă.  Instituțiile includ în această celulă tranzacțiile în conformitate cu articolul 429e alineatul (7) litera (c) din Regulamentul (UE) nr. 575/2013.  Instituțiile nu includ în această celulă tranzacțiile pentru care partea de majorare din valoarea expunerii pentru calcularea indicatorului efectului de levier este determinată în conformitate cu metoda definită la articolul 429e alineatul (1) din Regulamentul (UE) nr. 575/2013. |
| 17 | Expunerile la tranzacțiile instituției în calitate de agent  Articolul 429 alineatele (2) și (3) și articolul 429e alineatul (7) litera (a) din Regulamentul (UE) nr.575/2013  Instituțiile publică valoarea expunerii pentru SFT-urile încheiate în calitate de agent atunci când instituția furnizează unui client sau unei contrapărți o indemnizație sau o garanție limitată la orice diferență între valoarea titlului de valoare sau a sumei în numerar pe care clientul a dat-o cu împrumut și valoarea garanției reale pe care debitorul a furnizat-o în conformitate cu articolul 429e alineatul (7) litera (a) din Regulamentul (UE) nr. 575/2013. Valoarea expunerii constă doar în majorarea determinată în conformitate cu articolul 429e alineatul (2) sau (3) din Regulamentul (UE) nr. 575/2013, după caz.  Instituțiile nu includ în această celulă tranzacțiile în conformitate cu articolul 429e alineatul (7) litera (c) din Regulamentul (UE) nr. 575/2013. |
| EU-17a | (Segmentul CPC exclus din expunerile aferente SFT-urilor compensate pentru clienți)  Articolul 429a alineatul (1) literele (g) și (h) și articolul 306 alineatul (1) litera (c) din Regulamentul (UE) nr. 575/2013  Instituțiile publică segmentul CPC exclus din expunerile aferente SFT-urilor compensate pentru clienți, dacă elementele respective îndeplinesc condițiile prevăzute la articolul 306 alineatul (1) litera (c) din Regulamentul (UE) nr. 575/2013.  Atunci când este un titlu de valoare, segmentul CPC exclus nu trebuie inclus în această celulă decât dacă este un titlu de valoare regajat care, în temeiul cadrului contabil aplicabil [și anume, în conformitate cu articolul 111 alineatul (1) prima teză din Regulamentul (UE) nr. 575/2013], este inclus la valoarea sa totală.  Întrucât ajustarea reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă).  Cuantumul publicat trebuie inclus, de asemenea, în celulele aplicabile de mai sus, ca și când nu s-ar aplica nicio exceptare. |
| 18 | Totalul expunerilor din operațiuni de finanțare prin instrumente financiare  Suma rândurilor de la 14 la EU-17a |
| 19 | Expuneri extrabilanțiere exprimate în valoarea noțională brută  Articolul 429f din Regulamentul (UE) nr. 575/2013  Instituțiile publică valoarea nominală a tuturor elementelor extrabilanțiere, definită la articolul 429f din Regulamentul (UE) nr. 575/2013, înainte de orice ajustare pentru factorii de conversie și de ajustările specifice pentru riscul de credit. |
| 20 | (Ajustări pentru conversia în sume de credit echivalente)  Articolul 429f din Regulamentul (UE) nr. 575/2013  Reducerea cuantumului brut al expunerilor extrabilanțiere ca urmare a aplicării factorilor de conversie a creditului. Întrucât reduce indicatorul de măsurare a expunerii totale, valoarea publicată pe acest rând contribuie negativ la calcularea sumei publicate pe rândul 22 din modelul EU LR2 – LRCom. |
| 21 | (Provizioanele generale deduse pentru determinarea fondurilor proprii de nivel 1 și provizioanele specifice aferente expunerilor extrabilanțiere)  Articolul 429 alineatul (4) și articolul 429f alineatele (1) și (2) din Regulamentul (UE) nr. 575/2013  Instituțiile pot reduce cuantumul echivalent expunerii din credite al unui element extrabilanțier cu cuantumul corespunzător al ajustărilor generale pentru riscul de credit care sunt deduse din fondurile proprii de nivel 1. Calculul este supus unui prag egal cu zero.  Instituțiile pot reduce cuantumul echivalent expunerii din credite al unui element extrabilanțier cu cuantumul corespunzător al ajustărilor specifice pentru riscul de credit. Calculul este supus unui prag egal cu zero.  Valoarea absolută a acestor ajustări pentru riscul de credit nu trebuie să depășească suma rândurilor 19 și 20.  Întrucât aceste ajustări reduc indicatorul de măsurare a expunerii totale, instituțiile înscriu valorile de pe acest rând între paranteze (valoare negativă).  Cuantumul publicat trebuie inclus, de asemenea, în celulele aplicabile de mai sus, ca și când reducerea respectivă nu s-ar aplica. |
| 22 | Expuneri extrabilanțiere  Articolul 429f, articolul 111 alineatul (2) și articolul 166 alineatul (9) din Regulamentul (UE) nr. 575/2013; suma rândurilor 19-21  Instituțiile publică valorile expunerilor pentru calcularea indicatorului efectului de levier pentru elementele extrabilanțiere, determinate în conformitate cu articolul 429f din Regulamentul (UE) nr. 575/2013, ținând cont de factorii de conversie relevanți.  Instituțiile țin cont de faptul că rândurile 20-21 din modelul EU LR2 – LRCom contribuie negativ la calcularea acestei sume. |
| EU-22a | [Expunerile excluse din indicatorul de măsurare a expunerii totale în conformitate cu articolul 429a alineatul (1) litera (c) din CRR]  Articolul 429a alineatul (1) literele (c) și (ca) și articolul 113 alineatele (6) și (7) din Regulamentul (UE) nr. 575/2013  Instituțiile publică expunerile excluse în conformitate cu articolul 429a alineatul (1) literele (c) și (ca).  Cuantumul publicat este inclus, de asemenea, în celulele aplicabile de mai sus, ca și când nu s-ar aplica nicio exceptare.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22b | [Expunerile exceptate în conformitate cu articolul **429a alineatul (1)** litera (j) din CRR (bilanțiere și extrabilanțiere )]  Articolul 429a alineatul (1) litera (j) din Regulamentul (UE) nr. 575/2013  Instituțiile publică expunerile excluse în conformitate cu articolul 429a alineatul (1) litera (j) din Regulamentul (UE) nr. 575/2013 dacă sunt îndeplinite condițiile prevăzute la articolul menționat.  Cuantumul publicat este inclus, de asemenea, în celulele aplicabile de mai sus, ca și când nu s-ar aplica nicio exceptare.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22c | **[Expunerile excluse ale băncilor (sau ale unităților) publice de dezvoltare – investiții în sectorul public]**  Articolul 429a alineatul (1) și articolul 429a alineatul (2) litera (d) din Regulamentul (UE) nr. 575/2013  Expunerile care decurg din active ce constituie creanțe asupra administrațiilor centrale, a administrațiilor regionale, a autorităților locale sau a entităților din sectorul public în ceea ce privește investițiile în sectorul public, care pot fi excluse în conformitate cu articolul 429a alineatul (1) litera (d) din Regulamentul (UE) nr. 575/2013. Sunt incluse aici numai cazurile în care instituția este o instituție de credit pentru dezvoltare publică sau expunerile sunt deținute în cadrul unei unități tratate ca o unitate de dezvoltare publică în conformitate cu articolul 429a alineatul (2) ultimul paragraf din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea din această celulă între paranteze (valoare negativă). |
| EU-22d | **[Expunerile excluse ale băncilor (sau ale unităților) publice de dezvoltare – credite promoționale]**  Articolul 429a alineatul (1) litera (d) și articolul 429a alineatul (2) din Regulamentul (UE) nr. 575/2013  Instituțiile publică creditele promoționale excluse în conformitate cu articolul 429a alineatul (1) litera (d) din Regulamentul (UE) nr. 575/2013. Sunt incluse aici numai cazurile în care instituția este o instituție de credit pentru dezvoltare publică sau creditele promoționale sunt deținute în cadrul unei unități tratate ca o unitate de dezvoltare publică în conformitate cu articolul 429a alineatul (2) ultimul paragraf din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22e | **[Expuneri excluse care decurg din creditele promoționale de tipul „pass through” acordate de instituții care nu sunt bănci (sau unități) publice de dezvoltare]**  Articolul 429a alineatul (1) litera (e) din Regulamentul (UE) nr. 575/2013  Instituțiile publică expunerile excluse în conformitate cu articolul 429a alineatul (1) litera (e) din Regulamentul (UE) nr. 575/2013 corespunzătoare părților din expuneri care decurg din credite promoționale de tip „pass through” acordate altor instituții de credit. Sunt incluse aici numai cazurile în care instituția nu este o instituție de credit pentru dezvoltare publică și activitatea nu se desfășoară cu o unitate tratată ca o unitate de dezvoltare publică în conformitate cu articolul 429a alineatul (2) ultimul paragraf din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22f | **(Părțile garantate excluse ale expunerilor care decurg din credite de export)**  Articolul 429a alineatul (1) litera (f) din Regulamentul (UE) nr. 575/2013  Părțile garantate ale expunerilor care decurg din credite de export care pot fi excluse atunci când sunt îndeplinite condițiile prevăzute la articolul 429a alineatul (1) litera (f) din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22g | **(Garanțiile reale excedentare depuse la agenți tripartiți excluse)**  Articolul 429a alineatul (1) litera (k) din Regulamentul (UE) nr. 575/2013  Garanțiile reale excedentare depuse la agenți tripartiți care nu au fost date cu împrumut, care pot fi excluse în conformitate cu articolul 429a alineatul (1) litera (k) din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22h | **[Serviciile legate de CSD-uri ale CSD-urilor/instituțiilor, excluse în conformitate cu articolul 429a alineatul (1) litera (o) din CRR]**  Articolul 429a alineatul (1) litera (o) din Regulamentul (UE) nr. 575/2013  Serviciile legate de depozitarii centrali de titluri de valoare (CSD) ale CSD­urilor/instituțiilor care pot fi excluse în conformitate cu articolul 429a alineatul (1) litera (o) din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22i | **[Servicii legate de CSD-uri ale instituțiilor desemnate, excluse în conformitate cu articolul 429a alineatul (1) litera (p) din CRR]**  Articolul 429a alineatul (1) litera (p) din Regulamentul (UE) nr. 575/2013  Serviciile legate de CSD-uri ale instituțiilor desemnate care pot fi excluse în conformitate cu articolul 429a alineatul (1) litera (p) din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22j | **(Reducerea valorii expunerii împrumuturilor de prefinanțare sau a împrumuturilor intermediare)**  Articolul 429 alineatul (8) din Regulamentul (UE) nr. 575/2013  Cuantumul redus din valoarea expunerii unui împrumut de prefinanțare sau a unui împrumut intermediar, în conformitate cu articolul 429 alineatul (8) din Regulamentul (UE) nr. 575/2013.  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22k | **[Expuneri față de acționari excluse în conformitate cu articolul 429a alineatul (1) litera (da) din CRR]**  Articolul 429a alineatul (1) litera (da) din Regulamentul (UE) nr. 575/2013  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22l | **[Expuneri deduse în conformitate cu articolul 429a alineatul (1) litera (q) din CRR]**  Articolul 429a alineatul (1) litera (q) din CRR  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| EU-22m | **(Total expuneri excluse)**  Suma rândurilor EU-22a–EU-22l  Întrucât acest cuantum reduce indicatorul de măsurare a expunerii totale, instituțiile înscriu valoarea de pe acest rând între paranteze (valoare negativă). |
| 23 | Fondurile proprii de nivel 1  Articolul 429 alineatul (3) și articolul 499 alineatele (1) și (2) din Regulamentul (UE) nr. 575/2013.  Instituțiile publică cuantumul fondurilor proprii de nivel 1, calculat în conformitate cu alegerea pe care făcut-o instituția în temeiul articolului 499 alineatul (2) din Regulamentul (UE) nr. 575/2013, astfel cum a fost publicată pe rândul EU-27 din modelul EU LR2 – LRCom.  Mai exact, în cazul în care instituția a decis să publice fondurile proprii de nivel 1 în conformitate cu articolul 499 alineatul (1) litera (a) din Regulamentul (UE) nr. 575/2013, instituția publică valoarea fondurilor proprii de nivel 1, calculată în conformitate cu articolul 25 din Regulamentul (UE) nr. 575/2013, fără a ține seama de derogările prevăzute în partea a zecea titlul I capitolele 1 și 2 din Regulamentul (UE) nr. 575/2013.  În schimb, în cazul în care instituția a decis să publice fondurile proprii de nivel 1 în conformitate cu articolul 499 alineatul (1) litera (b) din Regulamentul (UE) nr. 575/2013, instituția publică valoarea fondurilor proprii de nivel 1, calculată în conformitate cu articolul 25 din Regulamentul (UE) nr. 575/2013, după ce ține seama de derogările prevăzute în partea a zecea titlul I capitolele 1 și 2 din Regulamentul (UE) nr. 575/2013. |
| 24 | Indicatorul de măsurare a expunerii totale  Suma cuantumurilor de pe rândurile 7, 13, 18, 22 și EU-22k din modelul EU LR 2 – LRCom |
| 25 | Indicatorul efectului de levier (%)  Instituțiile prezintă cuantumul de pe rândul 23 din modelul EU LR2 – LRCom exprimat ca procentaj din cuantumul de pe rândul 24 din modelul EU LR2 – LRCom. |
| EU-25 | Indicatorul efectului de levier (excluzând impactul exceptării investițiilor în sectorul public și al creditelor promoționale) (%)  În conformitate cu articolul 451 alineatul (2) din Regulamentul (UE) nr. 575/2013, instituțiile de credit pentru dezvoltare publică definite la articolul 429a alineatul (2) din Regulamentul (UE) nr. 575/2013 publică indicatorul efectului de levier fără ajustarea indicatorului de măsurare a expunerii totale determinată în conformitate cu articolul 429a alineatul (1) litera (d) din Regulamentul (UE) nr. 575/2013, cu alte cuvinte, fără ajustarea publicată pe rândurile EU-22c și EU-22d din prezentul model. |
| 25a | **Indicatorul efectului de levier (excluzând impactul oricărei exceptări temporare aplicabile rezervelor la bănci centrale) (%)**  Dacă indicatorul de măsurare a expunerii totale al unei instituții face obiectul exceptării temporare a rezervelor la bănci centrale prevăzute la articolul 429a alineatul (1) litera (n) din Regulamentul (UE) nr. 575/2013, acest indicator se calculează prin împărțirea indicatorului de măsurare a fondurilor proprii la suma dintre indicatorul de măsurare a expunerii totale și cuantumul exceptării corespunzătoare rezervelor la bănci centrale, exprimat sub formă de procentaj.  Dacă indicatorul de măsurare a expunerii totale al instituției nu face obiectul unei exceptări temporare a rezervelor la bănci centrale, acest indicator va fi egal cu indicatorul publicat pe rândul 25. |
| 26 | **Cerința privind indicatorul minim al efectului de levier reglementată (%)**  Articolul 92 alineatul (1) litera (d), articolul 429a alineatul (1) litera (n) și articolul 429a alineatul (7) din Regulamentul (UE) nr. 575/2013  Instituțiile publică cerința privind indicatorul efectului de levier, astfel cum este prevăzută la articolul 92 alineatul (1) litera (d) din Regulamentul (UE) nr. 575/2013. În cazul în care o instituție exclude expunerile menționate la articolul 429a alineatul (1) litera (n) din Regulamentul (UE) nr. 575/2013, aceasta publică cerința privind indicatorul efectului de levier ajustat calculată în conformitate cu articolul 429a alineatul (7) din Regulamentul (UE) nr. 575/2013. |
| EU-26a | **Cerințele de fonduri proprii suplimentare pentru abordarea riscului asociat folosirii excesive a efectului de levier (%)**  Cerințele de fonduri proprii suplimentare pentru abordarea riscului asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE („CRD”), exprimate ca procentaj din indicatorul de măsurare a expunerii totale |
| EU-26b | **din care: vor consta în fonduri proprii de nivel 1 de bază (puncte procentuale)**  Partea din cerințele de fonduri proprii suplimentare pentru abordarea riscului asociat folosirii excesive a efectului de levier, impuse de autoritatea competentă în temeiul articolului 104 alineatul (1) litera (a) din Directiva 2013/36/UE, care trebuie să fie acoperită cu fonduri proprii de nivel 1 de bază în conformitate cu articolul 104a alineatul (4) al treilea paragraf |
| 27 | **Cerința privind amortizorul pentru indicatorul efectului de levier (%)**  Articolul 92 alineatul (1a) din Regulamentul (UE) 575/2013  Instituțiile care fac obiectul articolului 92 alineatul (1a) din Regulamentul (UE) nr. 575/2013 publică cerința privind amortizorul pentru indicatorul efectului de levier care li se aplică. |
| EU-27a | **Cerința globală privind indicatorul efectului de levier (%)**  Suma rândurilor 26, EU-26a și 27 din prezentul model |
| EU-27b | Alegerea privind dispozițiile tranzitorii în scopul definirii indicatorului de măsurare a capitalului  Articolul 499 alineatul (2) din Regulamentul (UE) nr. 575/2013  Instituțiile prezintă dispozițiile tranzitorii pe care le-au ales cu privire la fondurile proprii în vederea cerințelor de publicare, indicând una din cele două mențiuni de mai jos:   * „aplicare integrală”, dacă instituția decide să publice indicatorul efectului de levier în conformitate cu articolul 499 alineatul (1) litera (a) din Regulamentul (UE) nr. 575/2013; * „aplicare conform dispozițiilor tranzitorii”, dacă instituția decide să publice indicatorul efectului de levier în conformitate cu articolul 499 alineatul (1) litera (b) din Regulamentul (UE) nr. 575/2013. |
| 28 | Media valorilor zilnice ale activelor SFT brute, după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar  Articolul 451 alineatul (3) din Regulamentul (UE) nr. 575/2013; media sumelor de pe rândurile 14 și 15, pe baza sumelor calculate pentru fiecare zi a trimestrului de publicare |
| 29 | Valoarea de sfârșit de trimestru a activelor SFT brute, după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar  Dacă rândurile 14 și 15 se bazează pe valorile de sfârșit de trimestru, acest cuantum reprezintă suma rândurilor 14 și 15.  Dacă rândurile 14 și 15 se bazează pe valorile medii, acest cuantum reprezintă suma valorilor de sfârșit de trimestru corespunzătoare conținutului rândurilor 14 și 15. |
| 30 | Indicatorul de măsurare a expunerii totale (inclusiv impactul oricărei exceptări temporare aplicabile rezervelor la bănci centrale) care include valorile medii de pe rândul 28 ale activelor SFT brute (după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar)  Articolul 451 alineatul (3) din Regulamentul (UE) nr. 575/2013  Indicatorul de măsurare a expunerii totale (inclusiv impactul oricărei exceptări temporare aplicabile rezervelor la bănci centrale), utilizând valorile medii calculate pentru fiecare zi a trimestrului de publicare, pentru cuantumurile indicatorului de măsurare a expunerii aferente activelor SFT brute (după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar) |
| 30a | Indicatorul de măsurare a expunerii totale (excluzând impactul oricărei exceptări temporare aplicabile rezervelor la bănci centrale) care include valorile medii de pe rândul 28 ale activelor SFT brute (după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar)  Articolul 451 alineatul (3) din Regulamentul (UE) nr. 575/2013  Indicatorul de măsurare a expunerii totale (excluzând impactul oricărei exceptări temporare aplicabile rezervelor la bănci centrale), utilizând valorile medii calculate pentru fiecare zi a trimestrului de publicare, pentru cuantumurile indicatorului de măsurare a expunerii aferente activelor SFT brute (după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar).  Dacă indicatorul de măsurare a expunerii totale al unei instituții nu face obiectul unei exceptări temporare a rezervelor la bănci centrale, această valoare va fi egală cu valoarea publicată pe rândul 30 din prezentul model. |
| 31 | Indicatorul efectului de levier (inclusiv impactul oricărei exceptări temporare aplicabile rezervelor la bănci centrale) care include valorile medii de pe rândul 28 ale activelor SFT brute (după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar)  Articolul 451 alineatul (3) din Regulamentul (UE) nr. 575/2013 |
| 31a | Indicatorul efectului de levier (excluzând impactul oricărei exceptări temporare aplicabile rezervelor la bănci centrale) care include valorile medii de pe rândul 28 ale activelor SFT brute (după ajustarea pentru tranzacțiile contabilizate ca vânzări și deducerea cuantumurilor aferente sumelor de plătit și de încasat în numerar)  Articolul 451 alineatul (3) din Regulamentul (UE) nr. 575/2013 |

Modelul EU LR3 – LRSpl: defalcarea expunerilor bilanțiere (cu excepția instrumentelor financiare derivate, a SFT-urilor și a expunerilor exceptate). Format fix

1. Instituțiile aplică instrucțiunile furnizate în prezenta secțiune pentru completarea modelului LRSpl în conformitate cu articolul 451 alineatul (1) litera (b) din Regulamentul (UE) nr. 575/2013.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| EU-1 | Totalul expunerilor bilanțiere (cu excepția instrumentelor financiare derivate, a SFT-urilor și a expunerilor exceptate), din care:  Instituțiile publică suma cuantumurilor de pe rândurile EU-2 și EU-3 din modelul EU LR3 – LRSpl. |
| EU-2 | Expuneri incluse în portofoliul de tranzacționare  Instituțiile publică expunerile care fac parte din valoarea totală a expunerii corespunzătoare activelor din portofoliul de tranzacționare, cu excepția instrumentelor financiare derivate, a SFT-urilor și a expunerilor exceptate. |
| EU-3 | Expuneri incluse în portofoliul bancar, din care:  Instituțiile publică suma valorilor de pe rândurile de la EU-4 la EU-12 din modelul EU LR3 – LRSpl. |
| EU-4 | Obligațiuni garantate  Instituțiile publică suma expunerilor, care este valoarea totală a expunerii corespunzătoare activelor care iau forma obligațiunilor garantate definite la articolul 129 și la articolul 161 alineatul (1) litera (d) din Regulamentul (UE) nr. 575/2013.  Instituțiile publică expunerea totală corespunzătoare obligațiunilor garantate, fără expunerile aflate în stare de nerambursare. |
| EU-5 | Expuneri tratate ca suverane  Instituțiile publică suma expunerilor, care este valoarea totală a expunerii față de entitățile care sunt tratate ca entități suverane în temeiul Regulamentului (UE) nr. 575/2013. [Administrații centrale și bănci centrale) [articolul 114 și articolul 147 alineatul (2) litera (a) din Regulamentul (UE) nr. 575/2013]; administrații regionale și autorități locale tratate ca entități suverane [articolul 115 alineatele (2) și (4) și articolul 147 alineatul (3) litera (a) din Regulamentul (UE) nr. 575/2013], bănci de dezvoltare multilaterală și organizații internaționale tratate ca entități suverane [articolul 117 alineatul (2), articolul 118 și articolul 147 alineatul (3) literele (b) și (c) din Regulamentul (UE) nr. 575/2013], entități din sectorul public [articolul 116 alineatul (4) și articolul 147 alineatul (3) litera (a) din Regulamentul (UE) nr. 575/2013]  Instituțiile publică totalul expunerilor suverane, fără expunerile aflate în stare de nerambursare. |
| EU-6 | Expuneri față de administrații regionale, bănci de dezvoltare multilaterală, organizații internaționale și entități din sectorul public, care nu sunt tratate ca entități suverane  Instituțiile publică suma expunerilor, care este valoarea totală a expunerilor față de administrații regionale și autorități locale definite la articolul 115 alineatele (1), (3) și (5) din Regulamentul (UE) nr. 575/2013 pentru expunerile conform abordării standardizate, respectiv la articolul 147 alineatul (4) litera (a) din Regulamentul (UE) nr. 575/2013 pentru expunerile conform abordării bazate pe modele interne de rating; față de bănci de dezvoltare multilaterală definite la articolul 117 alineatele (1) și (3) din Regulamentul (UE) nr. 575/2013 pentru expunerile conform abordării standardizate și la articolul 147 alineatul (4) litera (c) din Regulamentul (UE) nr. 575/2013 pentru expunerile conform abordării IRB; față de organizații internaționale și entități din sectorul public definite la articolul 116 alineatele (1), (2), (3) și (5) din Regulamentul (UE) nr. 575/2013 pentru expunerile conform abordării standardizate și la articolul 147 alineatul (4) litera (b) din Regulamentul (UE) nr. 575/2013, pentru expunerile conform abordării IRB, care nu sunt tratate ca entități suverane în temeiul Regulamentului (UE) nr. 575/2013.  Instituțiile publică totalul expunerilor menționate mai sus, fără expunerile aflate în stare de nerambursare. |
| EU-7 | Instituții  Instituțiile publică suma expunerilor, care este valoarea expunerilor față de instituțiile care fac obiectul articolelor 119-121 din Regulamentul (UE) nr. 575/2013 pentru expunerile conform abordării standardizate și la articolul 147 alineatul (2) litera (b) din Regulamentul (UE) nr. 575/2013, pentru expunerile conform abordării IRB și care nu sunt expuneri sub formă de obligațiuni garantate în conformitate cu articolul 161 alineatul (1) litera (d) din Regulamentul (UE) nr. 575/2013 și nu fac obiectul articolului 147 alineatul (4) literele (a)-(c) din Regulamentul (UE) nr. 575/2013.  Instituțiile publică expunerea totală fără expunerile aflate în stare de nerambursare. |
| EU-8 | Expuneri garantate cu ipoteci asupra bunurilor imobile  Instituțiile publică suma expunerilor, care este valoarea expunerii corespunzătoare activelor care reprezintă expuneri garantate cu ipoteci asupra bunurilor imobile care fac obiectul articolului 124 din Regulamentul (UE) nr. 575/2013 în cazul expunerilor SA și care reprezintă expuneri față de societăți, astfel cum sunt prevăzute la articolul 147 alineatul (2) litera (c) din Regulamentul (UE) nr. 575/2013, sau expuneri de tip retail, astfel cum sunt prevăzute la articolul 147 alineatul (2) litera (d) din Regulamentul (UE) nr. 575/2013, dacă aceste expuneri sunt garantate cu ipoteci asupra bunurilor imobile în conformitate cu articolul 199 alineatul (1) litera (a) din Regulamentul (UE) nr. 575/2013 în cazul expunerilor IRB.  Instituțiile publică expunerea totală fără expunerile aflate în stare de nerambursare. |
| EU-9 | Expuneri de tip retail  Instituțiile publică suma expunerilor, care este valoarea totală a expunerii corespunzătoare activelor care reprezintă expuneri de tip retail care fac obiectul articolului 123 din Regulamentul (UE) nr. 575/2013 în cazul expunerilor SA și care reprezintă expuneri în conformitate cu articolul 147 alineatul (2) litera (d) din Regulamentul (UE) nr. 575/2013 dacă aceste expuneri **nu** sunt garantate cu ipoteci asupra bunurilor imobile în conformitate cu articolul 199 alineatul (1) litera (a) din Regulamentul (UE) nr. 575/2013 în cazul expunerilor IRB.  Instituțiile publică expunerea totală fără expunerile aflate în stare de nerambursare. |
| EU-10 | Societăți  Instituțiile publică suma expunerilor, care este valoarea totală a expunerii corespunzătoare activelor care reprezintă expuneri față de societăți (adică financiare și nefinanciare). În cazul expunerilor SA, acestea sunt expuneri față de societăți care intră sub incidența articolului 122 din Regulamentul (UE) nr. 575/2013, iar în cazul expunerilor IRB, acestea sunt expuneri față de societăți în conformitate cu articolul 147 alineatul (2) litera (c) din Regulamentul (UE) nr. 575/2013, dacă aceste expuneri **nu** sunt garantate cu ipoteci asupra bunurilor imobile în conformitate cu articolul 199 alineatul (1) litera (a) din Regulamentul (UE) nr. 575/2013.  Societăți financiare înseamnă societăți reglementate și nereglementate, altele decât instituțiile menționate pe rândul EU-7 din prezentul model, a căror activitate principală constă în achiziționarea de participații sau în desfășurarea uneia sau mai multora dintre activitățile incluse în anexa I la CRD, precum și întreprinderile definite la articolul 4 alineatul (1) punctul 27 din Regulamentul (UE) nr. 575/2013, altele decât instituțiile menționate pe rândul EU-7 din prezentul model.  În sensul acestei celule, noțiunea de „întreprindere mică sau mijlocie” este definită în conformitate cu articolul 501 alineatul (2) litera (b) din Regulamentul (UE) nr. 575/2013.  Instituțiile publică expunerea totală fără expunerile aflate în stare de nerambursare. |
| EU-11 | Expuneri în stare de nerambursare  Instituțiile publică suma expunerilor, care reprezintă valoarea totală a expunerii corespunzătoare activelor aflate în stare de nerambursare și care – în cazul expunerilor SA – intră sub incidența articolului 127 din Regulamentul (UE) nr.575/2013 sau, în cazul expunerilor IRB, sunt încadrate în clasele de expuneri enumerate la articolul 147 alineatul (2) din Regulamentul (UE) nr. 575/2013, dacă s-a înregistrat o intrare în stare de nerambursare în conformitate cu articolul 178 din Regulamentul (UE) nr. 575/2013. |
| EU-12 | Alte expuneri (de exemplu, titluri de capital, securitizări și alte active care nu corespund unor obligații de credit)  Instituțiile publică suma expunerilor, care este valoarea totală a expunerii corespunzătoare altor expuneri din afara portofoliului de tranzacționare [de exemplu, titluri de capital, securitizări și alte active care nu corespund unor obligații de credit), în conformitate cu Regulamentul (UE) nr. 575/2013; în cazul expunerilor SA, acestea sunt active încadrate în clasele de expuneri enumerate la articolul 112 literele (k), (m), (n), (o), (p) și (q) din Regulamentul (UE) nr. 575/2013, iar în cazul expunerilor IRB – la articolul 147 alineatul (2) literele (e), (f) și (g) din Regulamentul (UE) nr. 575/2013]. Instituțiile includ activele care sunt deduse în momentul stabilirii fondurilor proprii de nivel 1 și care sunt publicate, astfel, pe rândul 2 din modelul EU LR2 – LRCom, cu excepția cazului în care aceste active sunt incluse pe rândurile EU-2, EU-4–E-11 din modelul EU LR3 – LRSpl. |

Tabelul EU LRA – Publicarea informațiilor calitative privind indicatorul efectului de levier. Rubrici în care se poate introduce text liber în scopul publicării de informații calitative

1. Instituțiile completează tabelul EU LRA urmând instrucțiunile de mai jos, în conformitate cu articolul 451 alineatul (1) literele (d) și (e) din Regulamentul (UE) nr. 575/2013.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| (a) | Descrierea proceselor utilizate pentru a gestiona riscul asociat folosirii excesive a efectului de levier  Articolul 451 alineatul (1) litera (d) din Regulamentul (UE) nr. 575/2013  La „descrierea proceselor utilizate pentru a gestiona riscul asociat folosirii excesive a efectului de levier” se includ orice informații relevante privind:   1. procedurile și resursele utilizate pentru a evalua riscul asociat folosirii excesive a efectului de levier; 2. instrumentele cantitative, dacă este cazul, folosite pentru a evalua riscul asociat folosirii excesive a efectului de levier, inclusiv detalii cu privire la potențialele obiective interne, precum și dacă s-au folosit și alți indicatori în afara indicelui efectului de levier; 3. (c) modul în care se au în vedere neconcordanțele scadențelor și grevarea cu sarcini a activelor în gestionarea riscului asociat folosirii excesive a efectului de levier;   (d) procesele de răspuns la modificările indicatorului efectului de levier, inclusiv procesele și termenele pentru o eventuală majorare a fondurilor proprii de nivel 1, astfel încât să se gestioneze riscul asociat folosirii excesive a efectului de levier sau procesele și termenele pentru ajustarea numitorului indicatorului efectului de levier (indicatorul de măsurare a expunerii totale), astfel încât să se gestioneze riscul asociat folosirii excesive a efectului de levier. |
| (b) | Descrierea factorilor care au influențat indicatorul efectului de levier în perioada la care se referă indicatorul efectului de levier publicat  Articolul 451 alineatul (1) litera (e) din Regulamentul (UE) nr. 575/2013  La „descrierea factorilor care au influențat indicatorul efectului de levier în perioada la care se referă indicatorul efectului de levier publicat” se includ informații semnificative cu privire la:   1. cuantificarea modificării indicatorului efectului de levier de la ultima dată de referință la care au fost publicate informațiile; 2. principalii factori care au influențat indicatorul efectului de levier de la ultima dată de referință la care au fost publicate informațiile, cu note explicative cu privire la: 3. (1) natura modificării și dacă modificarea a survenit la numărătorul sau la numitorul indicatorului sau la ambele; 4. (2) dacă modificarea este urmarea unei decizii strategice interne și, în caz afirmativ, dacă această decizie strategică viza în mod direct indicatorul efectului de levier sau dacă a avut numai un impact indirect asupra indicatorului efectului de levier; 5. (3) cei mai importanți factori externi aferenți mediilor economice și financiare care au avut impact asupra indicatorului efectului de levier. |

1. Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012, astfel cum a fost modificat prin Regulamentului (UE) 2024/1623 [[JO L 176, 27.6.2013, p. 1](https://eur-lex.europa.eu/legal-content/RO/TXT/?uri=OJ%3AL%3A2013%3A176%3ATOC); [Regulamentul (UE) 2024/1623 – RO – EUR-Lex (europa.eu)](https://eur-lex.europa.eu/legal-content/RO/TXT/?uri=OJ:L_202401623)]. [↑](#footnote-ref-2)