Παράρτημα XXIV – Δημοσιοποίηση ανοιγμάτων ειδικού δανεισμού και ανοιγμάτων σε μετοχές

**Υπόδειγμα EU CR10 – Ανοίγματα ειδικού δανεισμού και ανοίγματα σε μετοχές.** Σταθερό υπόδειγμα.

1. Τα ιδρύματα δημοσιοποιούν τις πληροφορίες που αναφέρονται στο άρθρο 438 στοιχείο ε) του κανονισμού (ΕΕ) αριθ. 575/2013 («ΚΚΑ»)[[1]](#footnote-1) ακολουθώντας τις οδηγίες που παρέχονται παρακάτω στο παρόν παράρτημα για τη συμπλήρωση του υποδείγματος EU CR10, το οποίο παρατίθεται στο παράρτημα XXIII των λύσεων ΤΠ της ΕΑΤ. Τα ιδρύματα δημοσιοποιούν τα εξής στοιχεία:
   1. πληροφορίες σχετικά με τα ακόλουθα είδη ανοιγμάτων ειδικού δανεισμού που αναφέρονται στον πίνακα 1 του άρθρου 153 παράγραφος 5:

* «Χρηματοδότηση έργου» στο υπόδειγμα EU CR10.1·
* «Ακίνητα που παράγουν εισόδημα και εμπορικά ακίνητα υψηλής μεταβλητότητας» στο υπόδειγμα EU CR10.2·
* «Χρηματοδότηση αντικειμένου» στο υπόδειγμα EU CR10.3·
* «Χρηματοδότηση εμπορευμάτων» στο υπόδειγμα EU CR10.4·
  1. πληροφορίες σχετικά με τα ανοίγματα σε μετοχές στο υπόδειγμα EU CR10.5.

|  |  |
| --- | --- |
| **Αναφορά στήλης** | **Νομικά κείμενα αναφοράς και οδηγίες** |
| **Επεξήγηση** |
| α | **Ανοίγματα εντός ισολογισμού**  Τα ιδρύματα δημοσιοποιούν την αξία ανοίγματος των εντός ισολογισμού ανοιγμάτων σύμφωνα με το άρθρο 166 παράγραφοι 1 έως 7 και το άρθρο 167 παράγραφος 1 του κανονισμού (ΕΕ) αριθ. 575/2013. |
| β | **Ανοίγματα εκτός ισολογισμού**  Τα ιδρύματα δημοσιοποιούν την αξία ανοίγματος των εκτός ισολογισμού ανοιγμάτων σύμφωνα με το άρθρο 166 και το άρθρο 167 παράγραφος 2 του κανονισμού (ΕΕ) αριθ. 575/2013 χωρίς να λαμβάνουν υπόψη τυχόν συντελεστές μετατροπής που προσδιορίζονται στο άρθρο 166 παράγραφος 8 ή 9 του κανονισμού (ΕΕ) αριθ. 575/2013 ή τυχόν ποσοστά που προσδιορίζονται στο άρθρο 166 παράγραφος 10 του κανονισμού (ΕΕ) αριθ. 575/2013.  Τα εκτός ισολογισμού ανοίγματα περιλαμβάνουν όλα τα δεσμευμένα αλλά μη αναληφθέντα ποσά και όλα τα στοιχεία εκτός ισολογισμού, όπως παρατίθενται στο παράρτημα I του κανονισμού (ΕΕ) αριθ. 575/2013. |
| γ | **Στάθμιση κινδύνου**  Πρόκειται για σταθερή στήλη για τα υποδείγματα EU CR 10.1 έως EU CR 10.4. Δεν πρέπει να τροποποιείται.  Η στήλη αυτή έχει καθοριστεί σύμφωνα με το άρθρο 153 παράγραφος 5 του κανονισμού (ΕΕ) αριθ. 575/2013 για τα υποδείγματα EU CR10.1 έως EU CR10.4. Για το υπόδειγμα EU CR 10.5, η στήλη αυτή είναι ευέλικτη. Τα ιδρύματα εφαρμόζουν τους σχετικούς συντελεστές στάθμισης κινδύνου σύμφωνα με το άρθρο 133 παράγραφοι 3 έως 6 και το άρθρο 495α παράγραφος 3 του κανονισμού (ΕΕ) αριθ. 575/2013. |
| δ | **Αξία ανοίγματος**  Αξία ανοίγματος σύμφωνα με το άρθρο 166 ή 167 του κανονισμού (ΕΕ) αριθ. 575/2013.  Η συγκεκριμένη στήλη περιλαμβάνει το άθροισμα της αξίας των ανοιγμάτων εντός ισολογισμού και των ανοιγμάτων εκτός ισολογισμού μετά τους συντελεστές μετατροπής και τα ποσοστά σύμφωνα με το άρθρο 166 παράγραφοι 8 έως 10 του κανονισμού (ΕΕ) αριθ. 575/2013. |
| ε (υποδείγματα EU CR10.1 έως EU CR10.4) | **Ποσό ανοίγματος σταθμισμένο ως προς τον κίνδυνο (ανοίγματα ειδικού δανεισμού βάσει της προσέγγισης κατανομής)**  Το ποσό του σταθμισμένου ως προς τον κίνδυνο ανοίγματος υπολογιζόμενο σύμφωνα με το άρθρο 153 παράγραφος 5 του κανονισμού (ΕΕ) αριθ. 575/2013 μετά τους συντελεστές στήριξης σύμφωνα με τα άρθρα 501 και 501α του κανονισμού (ΕΕ) αριθ. 575/2013, κατά περίπτωση. |
| στ (υποδείγματα EU CR10.1 έως EU CR10.4) | **Ποσό αναμενόμενης ζημίας (ανοίγματα ειδικού δανεισμού βάσει της προσέγγισης κατανομής)**  Ποσό αναμενόμενης ζημίας υπολογιζόμενο σύμφωνα με το άρθρο 158 παράγραφος 6 του κανονισμού (ΕΕ) αριθ. 575/2013. |
| στ (υπόδειγμα EU CR10.5) | **Ποσό αναμενόμενης ζημίας (ανοίγματα σε μετοχές βάσει της προσέγγισης της απλής στάθμισης κινδύνου)**  Ποσό αναμενόμενης ζημίας υπολογιζόμενο σύμφωνα με το άρθρο 158 παράγραφος 7 του κανονισμού (ΕΕ) αριθ. 575/2013, κατά περίπτωση. |

|  |  |
| --- | --- |
| **Αριθμός γραμμής** | **Νομικά κείμενα αναφοράς και οδηγίες** |
| **Επεξήγηση** |
| Κανονιστική κατηγορία | **Υποδείγματα EU CR10.1 – EU CR10.4**  Τις ρυθμιστικές κατηγορίες που ισχύουν για τον ειδικό δανεισμό σύμφωνα με την προσέγγιση κατανομής (slotting) για κάθε κατηγορία ανοιγμάτων ειδικού δανεισμού· όπως προσδιορίζονται στο άρθρο 153 παράγραφος 5 του κανονισμού (ΕΕ) αριθ. 575/2013 και στο τελικό σχέδιο ρυθμιστικών τεχνικών προτύπων σχετικά με την προσέγγιση κατανομής (slotting). |
| Κατηγορίες | **Υπόδειγμα EU CR10.5. Ευέλικτο**  Τα ιδρύματα περιλαμβάνουν τις σχετικές κανονιστικές κατηγορίες που ισχύουν για τις μετοχές σύμφωνα με το άρθρο 133 παράγραφοι 3 έως 6 και το άρθρο 495α παράγραφος 3 του κανονισμού (ΕΕ) αριθ. 575/2013. |

1. Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και την τροποποίηση του κανονισμού (ΕΕ) αριθ. 648/2012, όπως τροποποιήθηκε με τον κανονισμό (ΕΕ) 2024/1623 [[ΕΕ L 176 της 27.6.2013, σ. 1](https://eur-lex.europa.eu/legal-content/EL/AUTO/?uri=OJ:L:2013:176:TOC)· [κανονισμός - ΕΕ - 2024/1623 - EL - EUR-Lex (europa.eu)](https://eur-lex.europa.eu/legal-content/EL/TXT/?uri=OJ:L_202401623)]. [↑](#footnote-ref-1)