PRÍLOHA XL – Pokyny na zverejňovanie informácií o rizikách ESG

1. Inštitúcie zverejňujú informácie uvedené v článku 449a nariadenia (EÚ) č. 575/2013 podľa pokynov uvedených v tejto prílohe. Pokyny sa majú použiť na vyplnenie tabuliek a vzorov, ktoré sú stanovené v prílohe XXXIX dokumentu s IT riešeniami orgánu EBA.
2. Na účely týchto pokynov sa nasledujúce pojmy chápu takto:
   * + 1. „riziká environmentálneho, sociálneho a správneho dosahu (riziká ESG)“ sú riziko strát, ktoré vyplývajú z akéhokoľvek negatívneho finančného vplyvu na inštitúciu, ktorý je dôsledkom súčasných alebo budúcich vplyvov environmentálnych a sociálnych faktorov alebo faktorov v oblasti správy a riadenia (ESG) na protistrany alebo investované aktíva inštitúcie;
       2. „environmentálne riziko“ je riziko strát, ktoré vyplývajú z akéhokoľvek negatívneho finančného vplyvu na inštitúciu, ktorý je dôsledkom súčasných alebo budúcich vplyvov environmentálnych faktorov na protistrany alebo investované aktíva inštitúcie, vrátane faktorov súvisiacich s transformáciou smerom k týmto environmentálnym cieľom:
          1. zmierňovanie zmeny klímy;
          2. adaptácia na zmenu klímy;
          3. udržateľné využívanie a ochrana vodných a morských zdrojov;
          4. prechod na obehové hospodárstvo;
          5. prevencia a kontrola znečisťovania;
          6. ochrana a obnova biodiverzity a ekosystémov.

Environmentálne riziko zahŕňa fyzické riziko aj prechodné riziko;

* + - 1. „fyzické riziko“ v rámci celkového environmentálneho rizika je riziko strát, ktoré vyplývajú z akéhokoľvek negatívneho finančného vplyvu na inštitúciu, ktorý je dôsledkom súčasných alebo budúcich vplyvov fyzických účinkov environmentálnych faktorov na protistrany alebo investované aktíva inštitúcie;
      2. „prechodné riziko“ v rámci celkového environmentálneho rizika je riziko strát, ktoré vyplývajú z akéhokoľvek negatívneho finančného vplyvu na inštitúciu, ktorý je dôsledkom súčasných alebo budúcich vplyvov prechodu na environmentálne udržateľné hospodárstvo na protistrany alebo investované aktíva inštitúcie;
      3. „sociálne riziko“ je riziko strát, ktoré vyplývajú z akéhokoľvek negatívneho finančného vplyvu na inštitúciu, ktorý je dôsledkom súčasných alebo budúcich vplyvov sociálnych faktorov na protistrany alebo investované aktíva inštitúcie;
      4. „riziko v oblasti správy a riadenia“ je riziko strát, ktoré vyplývajú z akéhokoľvek negatívneho finančného vplyvu na inštitúciu, ktorý je dôsledkom súčasných alebo budúcich vplyvov faktorov v oblasti správy a riadenia na protistrany alebo investované aktíva inštitúcie.

1. Medzi odkazy na medzinárodné politické rámce a politické rámce Únie a dostupné referenčné hodnoty v týchto pokynoch patrí: Parížska dohoda prijatá na základe Rámcového dohovoru Organizácie Spojených národov o zmene klímy\*1 (ďalej len „Parížska dohoda“), oznámenie Komisie o Európskej zelenej dohode\*2, smernica Európskeho parlamentu a Rady 2013/34/EÚ\*3,smernica Európskeho parlamentu a Rady 2014/95/EÚ\*4, oznámenie Komisie – Usmernenia k zverejňovaniu nefinančných informácií: doplnok týkajúci sa podávania správ súvisiacich s klímou\*5, usmernenie sprístupnené prostredníctvom odporúčaní pracovnej skupiny pre finančné informácie súvisiace s klímou v rámci Rady pre finančnú stabilitu (TCFD)\*6, finančná iniciatíva Programu OSN pre životné prostredie (UNEP FI)\*7, Štandardy iniciatívy Global Reporting Initiative pre podávanie správ o udržateľnosti\*8 a zásady zodpovedného investovania OSN (UNPRI)\*9.

**Tabuľka 1 – Kvalitatívne informácie o environmentálnom riziku:** Textové polia s ľubovoľným formátom na zverejňovanie kvalitatívnych informácií v prílohe XXXIX

1. Inštitúcie používajú tieto pokyny na vyplnenie tabuľky 1 – „Kvalitatívne informácie o environmentálnom riziku“, uvedenej v prílohe XXXIX k tomuto nariadeniu, na opísanie integrácie environmentálnych rizík vrátane špecifických informácií o rizikách súvisiacich so zmenou klímy a iných environmentálnych rizikách do svojich obchodných stratégií a procesov, správy a riadenia rizík. Tieto informácie slúžia na účely článku 449a nariadenia (EÚ) č. 575/2013 v spojení s článkom 435 uvedeného nariadenia.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
|  | **Obchodná stratégia a procesy** |
| a) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) a e) uvedeného nariadenia inštitúcie poskytujú vysvetlenie, ako sa v ich obchodnom modeli, obchodnej stratégii, obchodných procesoch a finančnom plánovaní integrujú riziká vyplývajúce z environmentálnych faktorov (t. j. environmentálne riziká) a ako sa tieto riziká môžu časom vyvíjať vzhľadom na meniace sa technológie, politický rámec, podnikateľské prostredie, preferencie zainteresovaných strán a zmeny v samotnom fyzickom prostredí. |
| b) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) a písm. c) až f) uvedeného nariadenia inštitúcie stanovujú ciele, zámery a limity posúdenia a riadenia environmentálnych rizík. Inštitúcie vysvetľujú procesy, ktoré používajú na stanovenie týchto cieľov, zámerov a limitov.  Inštitúcie majú vysvetliť, ako sú tieto ciele, zámery a limity prepojené so súčasným medzinárodným politickým rámcom a politickým rámcom Únie a s dostupnými referenčnými hodnotami. |
| c) | V súlade s článkom 449a nariadenia (EÚ) č. 575/2013 inštitúcie poskytujú informácie o svojich súčasných a budúcich (plánovaných) investíciách do environmentálne udržateľných činností a do činností a sektorov, ktoré sú v súlade s environmentálnymi cieľmi vrátane cieľov v oblasti zmeny klímy stanovenými v článku 9 nariadenia (EÚ) 2020/852.  Ak tieto informácie závisia od vlastného prístupu inštitúcie alebo sú založené na internom referenčnom rámci inštitúcií, inštitúcie zahŕňajú do svojich zverejnených informácií opis týchto prístupov a interných referenčných rámcov. |
| d) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. d) uvedeného nariadenia inštitúcie poskytujú informácie o opatreniach prijatých na zmiernenie rizík súvisiacich s environmentálnymi faktormi. Inštitúcie musia zvážiť schopnosť protistrany riadiť environmentálne riziká. |
|  | **Správa a riadenie** |
| e) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. b) a článkom 435 ods. 2 písm. a), b) a c) uvedeného nariadenia inštitúcie poskytujú informácie o zapojení ich riadiaceho orgánu do dohľadu nad environmentálnymi rizikami a ich riadenia. Inštitúcie musia zohľadňovať potenciálne prenosové kanály takýchto environmentálnych rizík (vrátane fyzických rizík, prechodných rizík a rizík zodpovednosti). |
| f) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. d) uvedeného nariadenia inštitúcie poskytujú informácie o tom, ako ich riadiaci orgán integruje krátkodobé, strednodobé a dlhodobé vplyvy environmentálnych rizík v organizačnej štruktúre inštitúcie na účely riadenia rizík. Inštitúcie majú vysvetliť, ako sa takýto výkon na úrovni riadiaceho orgánu následne odráža v ich obchodných líniách a funkciách vnútornej kontroly. |
| g) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. a), b) a c) uvedeného nariadenia inštitúcie poskytujú informácie o organizácii svojich výborov pre riziká a o prideľovaní úloh a zodpovedností v rámci riadenia rizík na monitorovanie a riadenie environmentálnych rizík, pričom sa zohľadnia prenosové kanály fyzických rizík, prechodných rizík a rizík zodpovednosti. |
| h) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. e) uvedeného nariadenia inštitúcie poskytujú informácie o spôsoboch, akými začleňujú environmentálne riziká do svojho vnútorného rámca a štruktúry podávania správ, ako aj informácie o frekvencii ich vnútorného podávania správ a výmene informácií o takýchto rizikách. |
| i) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. e) uvedeného nariadenia inštitúcie poskytujú informácie o tom, či sú environmentálne riziká zahrnuté do ich politiky odmeňovania, a o kritériách a metrikách používaných na určenie vplyvu environmentálnych rizík na pohyblivé zložky odmeny. |
|  | **Riadenie rizík** |
| j) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. f) uvedeného nariadenia inštitúcie poskytujú informácie o integrácii krátkodobých, strednodobých a dlhodobých vplyvov environmentálnych faktorov a rizík do rámca tolerancie voči riziku. Inštitúcie rozhodujú o príslušnom časovom horizonte v súlade so svojím vlastným rizikovým profilom a expozíciami. |
| k) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) uvedeného nariadenia inštitúcie poskytujú informácie o metódach, definíciách a normách používaných na určenie a riadenie environmentálnych faktorov a rizík, ako aj rámec, na ktorom sú tieto normy, definície a metódy založené.  Inštitúcie vysvetľujú, ako tieto metódy, definície a normy súvisia s platným medzinárodným politickým rámcom a politickým rámcom Únie a dostupnými referenčnými hodnotami. |
| l) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) uvedeného nariadenia inštitúcie zverejňujú informácie o:   1. procesoch, prostredníctvom ktorých inštitúcia identifikuje a monitoruje svoje činnosti a expozície, ktoré sú citlivé na environmentálne riziká a zraniteľné voči týmto rizikám, vrátane akéhokoľvek hnuteľného a nehnuteľného majetku spojeného s takýmito činnosťami a expozíciami; 2. procesoch, prostredníctvom ktorých inštitúcia identifikuje a monitoruje environmentálne riziká, ktoré sú finančne významné alebo v súčasnosti nevýznamné s vyhliadkou, že sa v budúcnosti stanú významnými.   Činnosti, expozície a aktíva, ktoré sú citlivé na environmentálne riziká a zraniteľné voči týmto rizikám, zahŕňajú činnosti, expozície a aktíva, ktoré súvisia s poľnohospodárstvom, rybárstvom, lesným hospodárstvom, energetikou v spojení s ich zemepisnou polohou, so závislosťou od vody alebo s inými environmentálnymi faktormi a rizikami, ktoré môžu byť citlivé na rôzne faktory vrátane povodní, sucha, požiarov a straty biodiverzity. Zahŕňajú aj koncentráciu operácií protistrany v ohrozených zónach a má sa za to, že pokrývajú celý hodnotový reťazec protistrany.  Pri zverejňovaní informácií uvedených v tomto bode inštitúcie uvádzajú významnosť (vrátane dvojnásobnej významnosti), ktorá sa má chápať v zmysle vymedzenia pojmov obsiahnutého v správe uvedenej v článku 98 ods. 8 smernice Európskeho parlamentu a Rady 2013/36/EÚ\*10, a zahŕňajú životný cyklus expozícií vrátane vzniku úveru spolu s posúdením úverovej bonity protistrany a monitorovaním.  Inštitúcie vysvetľujú, do akej miery sa takéto posúdenie vzťahuje na príslušné prenosové kanály, a to vrátane i) nižšej ziskovosti; ii) nižšej hodnoty nehnuteľností, nižšieho bohatstva domácností; iii) nižšej výkonnosti aktív; iv) vyšších nákladov na dodržiavanie predpisov a v) vyšších nákladov na právne úkony.  Inštitúcia, ktorá neidentifikuje žiadne environmentálne riziká ako významné, vysvetľuje a zdôvodňuje túto skutočnosť a opisuje metódy, ktoré použila na dosiahnutie takéhoto záveru. |
| m) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. d) uvedeného nariadenia inštitúcie poskytujú informácie o činnostiach, záväzkoch a expozíciách, ktoré zaviedli na zmiernenie environmentálnych rizík.  Inštitúcie zverejňujú informácie o metódach, ktoré používajú na identifikáciu opatrení a činností na zmiernenie rizík. Okrem toho poskytujú informácie o rozsahu, v akom tieto činnosti, záväzky a expozície zodpovedajú príslušným prenosovým kanálom, a to vrátane i) nižšej ziskovosti; ii) nižšej hodnoty nehnuteľností, nižšieho bohatstva domácností; iii) nižšej výkonnosti aktív; iv) vyšších nákladov na dodržiavanie predpisov a v) vyšších nákladov na právne úkony. |
| n) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) a f) uvedeného nariadenia inštitúcie poskytujú informácie o implementačných nástrojoch, ktoré používajú na identifikáciu a riadenie environmentálnych rizík. Takéto nástroje zahŕňajú stresové testovanie, analýzu citlivosti alebo iné výhľadové ukazovatele, ktoré sa používajú na úrovni expozície, portfólia, protistrany alebo sektora v závislosti od významnosti rizika.  Vo zverejnených informáciách sa uvádzajú predpoklady a metódy, z ktorých vychádzajú príslušné implementačné nástroje. Inštitúcie uvádzajú aj časový horizont použitý na posúdenie environmentálnych rizík na základe účtovných a prudenciálnych metrík, t. j. krátkodobý, strednodobý alebo dlhodobý časový horizont. |
| o) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) a f) uvedeného nariadenia inštitúcie opisujú výsledok posúdenia z rizikového nástroja použitého v súlade s bodom 14.  Inštitúcie poskytujú odhadovaný vplyv environmentálneho rizika vrátane rizika súvisiaceho so zmenou klímy na solventnosť inštitúcie, regulačné kapitálové požiadavky a profil rizika likvidity v rámci postupu hodnotenia primeranosti interného kapitálu (ICAAP) a postupu hodnotenia primeranosti internej likvidity (ILAAP). |
| p) | V súlade s článkom 449a nariadenia (EÚ) č. 575/2013 inštitúcie poskytujú informácie o údajoch a informáciách, ktoré majú k dispozícii na vykonávanie riadenia environmentálnych rizík, kľúčové údaje a informácie, ktoré v súčasnosti chýbajú, a opatrenia, ktoré prijímajú na doplnenie chýbajúcich údajov a zlepšenie kvality a presnosti údajov. |
| q) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. f) uvedeného nariadenia inštitúcie poskytujú informácie o limitoch, ktoré stanovili v súvislosti s financovaním projektov alebo protistranami, ktoré významne poškodzujú environmentálne ciele, v súlade s ich obchodnou stratégiou.  Tieto limity zahŕňajú limity stanovené inštitúciami v mieste vzniku a monitorovania s cieľom vyhnúť sa environmentálnym rizikám alebo ich zmierniť a limity, ktoré naznačujú, kedy by konkrétna expozícia vyvolala nápravné opatrenia, ďalšie vyšetrovanie, internú eskaláciu alebo vylúčenie z portfólia. |
| r) | Inštitúcie opisujú, ako mapujú a spájajú vznik environmentálnych rizík vo svojej súvahe prostredníctvom kreditného rizika, rizika likvidity, trhového rizika a operačného rizika.  Inštitúcie majú vysvetliť, ako posudzujú a riadia vplyv prechodu na nízkouhlíkové hospodárstvo odolné voči zmene klímy na kategórie prudenciálneho rizika vrátane kreditného rizika, prechodného rizika, trhového rizika a operačného rizika. |

**Tabuľka 2 – Kvalitatívne informácie o sociálnom riziku: Textové polia s ľubovoľným formátom na zverejňovanie** kvalitatívnych informácií v prílohe XXXVII

1. Inštitúcie používajú tieto pokyny na vyplnenie tabuľky 2 – „Kvalitatívne informácie o sociálnom riziku“, uvedenej v prílohe XXXIX k tomuto nariadeniu, na opísanie integrácie sociálnych rizík do svojich obchodných stratégií a procesov, správy a riadenia rizík v súlade s článkom 449a nariadenia (EÚ) č. 575/2013 v spojení s článkom 435 uvedeného nariadenia.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
|  | **Obchodná stratégia a procesy** |
| a) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) a e) uvedeného nariadenia inštitúcie opisujú, ako sa v ich obchodnom modeli, obchodnej stratégii, obchodných procesoch a finančnom plánovaní integrujú riziká vyplývajúce zo sociálnych faktorov (t. j. sociálne riziká) a ako sa tieto riziká časom vyvíjajú vzhľadom na meniace sa technológie, politický rámec, podnikateľské prostredie a preferencie zainteresovaných strán. |
| b) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) a písm. c) až f) uvedeného nariadenia inštitúcie opisujú svoje ciele, zámery a limity posúdenia a riadenia sociálnych rizík a procesy, ktoré používajú na stanovenie týchto cieľov, zámerov a limitov.  Inštitúcie majú vysvetliť prepojenia týchto cieľov, zámerov a limitov s platným medzinárodným politickým rámcom a politickým rámcom Únie a s dostupnými referenčnými hodnotami.  Sociálne aspekty zahŕňajú porušovanie ľudských práv, pracovné práva, príjmovú nerovnosť, nedostatočnú ochranu ľudských práv, bezpečnosť a ochranu zákazníkov, ochranu súkromia, chudobu a nediskrimináciu. Okrem toho má zmena klímy a prechod na nízkouhlíkové hospodárstvo sociálne vplyvy, ktoré zahŕňajú zmeny na trhu práce. Medzi tieto vplyvy patrí pokles dopytu po určitých pracovných miestach a zručnostiach, vznik nových pracovných miest a zručností, meniace sa preferencie spotrebiteľov, ochota zainteresovaných strán rýchlo integrovať klimatické, environmentálne a sociálne zmeny do svojich spoločností, ako sa uvádza v bode 78 správy orgánu EBA prijatej podľa článku 98 ods. 8 smernice 2013/36/EÚ. |
| c) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. d) uvedeného nariadenia inštitúcie opisujú, ako prijímajú opatrenia na zmiernenie rizík spojených so sociálnymi faktormi vrátane pochopenia schopnosti protistrán riadiť sociálne riziká a nadviazania dialógu s protistranami s cieľom zmierniť sociálne riziká. |
|  | **Správa a riadenie** |
| d) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. b) a článkom 435 ods. 2 písm. a), b) a c) uvedeného nariadenia inštitúcie opisujú, ako je ich riadiaci orgán zapojený do dohľadu nad sociálnymi rizikami a ich riadenia. Tieto informácie zahŕňajú odôvodnenie prístupu riadiaceho orgánu a zohľadňujú viaceré sociálne faktory. Medzi tieto faktory patrí angažovanosť inštitúcie voči komunite a spoločnosti, jej vzťahy so zamestnancami a dodržiavanie pracovných noriem, ochrana zákazníkov a zodpovednosť za výrobky a ľudské práva. |
| e) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. a), b) a c) uvedeného nariadenia inštitúcie opisujú organizáciu svojich výborov pre riziká a ako prideľujú úlohy a zodpovednosti v rámci riadenia rizík na monitorovanie a riadenie sociálnych rizík.  Inštitúcie poskytujú informácie o svojich interných aj externých zdrojoch určených na posúdenie sociálnych rizík. |
| f) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. e) uvedeného nariadenia inštitúcie opisujú, ako začleňujú sociálne riziká do svojho vnútorného rámca a štruktúry podávania správ, a ako stanovujú frekvenciu vnútorného podávania správ a výmeny informácií o sociálnych rizikách. |
| g) | V súlade s článkom 449a nariadenia (EÚ) č. 575/2013 v spojení s článkom 435 ods. 2 písm. e) uvedeného nariadenia inštitúcie poskytujú informácie o tom, či sú sociálne riziká zahrnuté do ich politiky odmeňovania, a o kritériách a metrikách používaných na určenie vplyvu sociálnych rizík na pohyblivé zložky odmeny. |
|  | **Riadenie rizík** |
| h) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) uvedeného nariadenia inštitúcie poskytujú informácie o metódach, definíciách a normách, ktoré používajú na určenie a riadenie sociálnych faktorov a rizík, ako aj rámec, na ktorom sú tieto normy, definície a metódy založené.  Inštitúcie majú vysvetliť, ako tieto metódy, definície a normy súvisia so súčasným medzinárodným politickým rámcom a politickým rámcom Únie a dostupnými referenčnými hodnotami. |
| i) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) uvedeného nariadenia inštitúcie poskytujú informácie o procese, prostredníctvom ktorého identifikujú a monitorujú svoje činnosti a expozície, ktoré sú citlivé na sociálne riziká, a to aj prostredníctvom svojich protistrán, investícií alebo činností správy aktív, vrátane akéhokoľvek hnuteľného a nehnuteľného majetku spojeného s týmito činnosťami a expozíciami.  Inštitúcie poskytujú informácie o procesoch, prostredníctvom ktorých identifikujú a monitorujú sociálne riziká, ktoré sú finančne významné alebo v súčasnosti nevýznamné s vyhliadkou, že sa v budúcnosti stanú významnými.  Takéto činnosti, expozície a aktíva citlivé na sociálne riziká môžu súvisieť s protistranami, ktoré porušujú pracovné právo, ľudské práva alebo iné právne predpisy v sociálnej oblasti, alebo sociálne práva a ktoré môžu čeliť súdnemu sporu. Presnejšie, sektory so zvýšeným sociálnym rizikom môžu zahŕňať sektory s migrujúcimi pracovníkmi, nízkymi mzdami, nedostatočnými pracovnými normami alebo nedostatočnými pracovnými podmienkami, ktoré negatívne ovplyvňujú komunity a majú väčšiu šancu byť pod verejnou a politickou kontrolou. |
| j) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) uvedeného nariadenia inštitúcie poskytujú informácie o činnostiach, záväzkoch a aktívach, ktoré zaviedli na zmiernenie sociálnych rizík. |
| k) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. a) uvedeného nariadenia inštitúcie poskytujú informácie o implementačných nástrojoch, ktoré používajú na identifikáciu a riadenie sociálnych rizík. Tieto nástroje zahŕňajú analýzu scenárov, ktorá sa používa na úrovni expozície, portfólia, protistrany alebo sektora, a zahŕňajú faktory vrátane migrácie, demografických trendov, zmeny pracovnej sily a technologických zmien.  Sociálne riziká môžu zahŕňať aj zmenu spotrebiteľského správania, otázky týkajúce sa diskriminácie a sociálnej inkluzívnosti, analýzu scenárov narastajúcej nerovnosti, sociálny vplyv zmeny klímy, adaptáciu na zmenu klímy/zmiernenie zmeny klímy a zhoršovanie životného prostredia.  Inštitúcie poskytujú informácie o predpokladoch a metódach použitých na vykonanie takejto analýzy scenárov. Inštitúcie uvádzajú časový horizont použitý na posúdenie sociálneho rizika na základe účtovných a prudenciálnych metrík, t. j. krátkodobý, strednodobý alebo dlhodobý časový horizont. |
| l) | V súlade s článkom 449a nariadenia (EÚ) č. 575/2013 v spojení s článkom 435 ods. 1 písm. f) uvedeného nariadenia inštitúcie poskytujú informácie o limitoch, ktoré stanovili v súvislosťou s financovaním projektov alebo protistranami, ktoré významne poškodzujú sociálne ciele ich obchodnej stratégie.  Tieto limity zahŕňajú limity stanovené inštitúciami v mieste vzniku a monitorovania s cieľom vyhnúť sa sociálnym rizikám alebo ich zmierniť, ako aj limity, ktoré naznačujú, kedy by konkrétna expozícia vyvolala ďalšie vyšetrovanie, internú eskaláciu, nápravné opatrenia alebo vylúčenie z portfólia. |
| m) | V súlade s článkom 449a nariadenia (EÚ) č. 575/2013 inštitúcie poskytujú informácie o spôsoboch, akými mapujú a spájajú vznik sociálnych rizík vo svojej súvahe prostredníctvom kreditného rizika, rizika likvidity, trhového rizika a operačného rizika.  Inštitúcie majú poskytnúť informácie o spôsoboch, akými posudzujú a riadia vplyv príslušných sociálne škodlivých udalostí na kategórie prudenciálnych rizík vrátane kreditného rizika, rizika likvidity, trhového rizika a operačného rizika. |

**Tabuľka 3 – Kvalitatívne informácie o riziku v oblasti správy a riadenia:** Textové polia s ľubovoľným formátom na zverejňovanie kvalitatívnych informácií v prílohe XXXVII

1. Inštitúcie používajú tieto pokyny na vyplnenie tabuľky 3 – „Kvalitatívne informácie o riziku v oblasti správy a riadenia“, uvedenej v prílohe XXXIX k tomuto nariadeniu, na opísanie integrácie rizík v oblasti správy a riadenia do svojej správy a riadenia rizík v súlade s článkom 449a nariadenia (EÚ) č. 575/2013 v spojení s článkom 435 uvedeného nariadenia.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
|  | **Správa a riadenie** |
| a) | V súlade s článkom 449a nariadenia (EÚ) č. 575/2013 v spojení s článkom 435 ods. 2 uvedeného nariadenia inštitúcie poskytujú informácie o spôsoboch, akými integrujú výkon správy a riadenia protistrany do svojich mechanizmov správy a riadenia.  Aspekty výkonu správy a riadenia protistrany sa majú vzťahovať na nevyhnutné kroky procesov rozhodovania, dohľadu a riadenia protistrany na všetkých úrovniach vrátane výborov najvyššieho správneho orgánu a výborov zodpovedných za rozhodovanie o ekonomických, environmentálnych a sociálnych témach. |
| b) | Inštitúcie vysvetľujú, ako zohľadňujú úlohu najvyššieho riadiaceho orgánu protistrany pri zverejňovaní nefinančných informácií vrátane úlohy najvyššieho výboru alebo funkčnej pozície, ktorá formálne kontroluje a schvaľuje správu organizácie o udržateľnosti a zabezpečuje, aby boli pokryté všetky podstatné témy. |
| c) | V súlade s článkom 449a nariadenia (EÚ) č. 575/2013 v spojení s článkom 435 ods. 2 uvedeného nariadenia inštitúcie poskytujú informácie o tom, ako integrujú výkon správy a riadenia protistrán do svojich mechanizmov správy a riadenia.  Aspekty týkajúce sa výkonu správy a riadenia protistrán inštitúcie sa majú vzťahovať na všetky tieto oblasti:   1. etické aspekty vrátane integrity správania, hodnôt a etiky, opatrení na boj proti podplácaniu a korupcii, zodpovednosti a právneho štátu; 2. riadenie stratégie a rizík vrátane vykonávania stratégie, prevádzkovej realizácie a monitorovania, vnútorných kontrol a politík a postupov riadenia rizík; 3. inkluzívnosť vrátane rodového rozdielu a zastúpenia ľudí z menšinových skupín v manažmente, rozdielu v príjmoch; 4. transparentnosť vrátane zverejňovania informácií o diskriminácii, daňových záväzkoch a platbách, zverejňovania informácií o lobistických aktivitách a pravidlách a postupoch; 5. riadenie konfliktu záujmov vrátane procesov pre najvyšší riadiaci orgán s cieľom zabezpečiť predchádzanie akýmkoľvek konfliktom záujmov, ich riadenie a zmierňovanie a 6. interná komunikácia o kritických obavách vrátane toho, ako funguje interný proces protistrany pri oznamovaní kritických obáv najvyššiemu riadiacemu orgánu. |
|  | **Riadenie rizík** |
| d) | V súlade s článkom 449a nariadenia (EÚ) č. 575/2013 v spojení s článkom 435 ods. 1 uvedeného nariadenia inštitúcie poskytujú informácie o tom, ako integrujú výkon správy a riadenia protistrán do svojich mechanizmov riadenia rizík s ohľadom na aspekty uvedené v riadku 3. |

**Vzor 1 – Banková kniha – ukazovatele potenciálneho prechodného rizika súvisiaceho so zmenou klímy:** kreditná kvalita expozícií podľa sektorov, emisií a zostatkovej splatnosti. Pevný formát.

1. Inštitúcie používajú tieto pokyny na vyplnenie vzoru 1 uvedeného v prílohe XXXIX k tomuto nariadeniu s cieľom poskytnúť informácie o expozíciách, ktoré sú náchylnejšie na riziká, ktorým môžu inštitúcie čeliť pri prechode na nízkouhlíkové hospodárstvo odolné voči zmene klímy. Na účely článku 449a nariadenia (EÚ) č. 575/2013:

a) inštitúcie zverejňujú informácie o svojich expozíciách voči nefinančným korporáciám pôsobiacim v sektoroch súvisiacich s emisiami CO2 a o kvalite týchto expozícií vrátane problémového stavu, klasifikácie etapy 2 a súvisiacich ustanovení, ako aj skupín splatnosti;

b) inštitúcie začnú zverejňovať informácie o emisiách svojich protistrán rozsahu 1, 2 a 3, ak sú už dostupné, vrátane kvalitatívnych informácií v slovnom opise priloženom k tomuto vzoru o metodike a zdrojoch použitých na výpočet týchto emisií. Ak inštitúcie ešte neodhadujú emisie svojich protistrán súvisiace s ich finančnými činnosťami vrátane úverových a investičných činností, zverejňujú informácie o svojich plánoch na zavedenie metodík odhadovania a zverejňovania týchto informácií. Inštitúcie začnú zverejňovať informácie v stĺpcoch i) až k) vzoru k prvému referenčnému dátumu zverejňovania 30. júna 2024.

1. Inštitúcie zahŕňajú do slovného opisu priloženého k vzoru vysvetlenia zverejnených informácií a zmeny v porovnaní s predchádzajúcimi obdobiami zverejňovania informácií, ako aj akékoľvek dôsledky, ktoré tieto expozície môžu mať z hľadiska kreditného, trhového, operačného rizika, rizika poškodenia dobrého mena a rizika likvidity pre inštitúcie.
2. Inštitúcie zahŕňajú do riadkov vzoru rozpis hrubej účtovnej hodnoty úverov a preddavkov, dlhových cenných papierov a kapitálových nástrojov nefinančným korporáciám okrem tých, ktoré sú držané na obchodovanie, podľa sektora ekonomických činností s použitím kódov nomenklatúry ekonomických činností (NACE) stanovených v nariadení Európskeho parlamentu a Rady (ES) č. 1893/2006\*11 na základe hlavnej činnosti protistrany. Uvedú aj medzisúčty hrubej účtovnej hodnoty expozícií voči sektorom a podsektorom, ktoré výrazne prispievajú k zmene klímy. Odkazuje sa najmä na sektory uvedené v sekciách A až H a sekcii L prílohy I k nariadeniu (ES) č. 1893/2006, ktoré zahŕňajú sektory ropy, plynu, ťažby a dopravy ako sektory, ktoré vo veľkej miere prispievajú k zmene klímy, ako sa uvádza v odôvodnení 6 delegovaného nariadenia Komisie (EÚ) 2020/1818\*12, a medzisúčet expozícií voči „iným sektorom“, ktoré nie sú uvedené v danom odôvodnení.
3. Prideľovanie sektora NACE protistrany je založené na povahe priamej protistrany. Ak je protistranou inštitúcie holdingová spoločnosť, inštitúcie zohľadňujú sektor NACE konkrétneho dlžníka v rámci holdingovej spoločnosti (ak nejde o samotnú holdingovú spoločnosť), ktorý prijíma financovanie (t. j. špecifická dcérska spoločnosť príslušnej holdingovej spoločnosti), a nie holdingovej spoločnosti, a to najmä v prípadoch, keď dlžníkom, ktorý využíva financovanie, je nefinančná korporácia. Podobne, ak je priamou protistranou inštitúcie (dlžníkom) účelovo vytvorený subjekt (SPV), inštitúcie zverejňujú príslušné informácie v rámci sektora NACE spojené s ekonomickou činnosťou materskej spoločnosti účelovo vytvoreného subjektu. Klasifikácia expozícií, ktoré vznikli spoločne viac než jednému dlžníkovi, sa vykonáva na základe vlastností dlžníka, ktorý bol pre inštitúciu pri udelení expozície relevantnejší alebo rozhodujúci. Rozdelenie spoločne vzniknutých expozícií podľa kódov NACE sa riadi vlastnosťami relevantnejšieho alebo rozhodujúceho dlžníka. Inštitúcie zverejňujú informácie podľa kódov NACE na úrovni podrobnosti vyžadovanej v riadkoch vzoru.

|  |  |
| --- | --- |
| Stĺpce | Pokyny |
| a | **Celková hrubá účtovná hodnota**  Inštitúcie zverejňujú hrubú účtovnú hodnotu uvedenú v časti 1 prílohy V k vykonávaciemu nariadeniu (EÚ) 2021/451 týchto expozícií voči nefinančným korporáciám vrátane úverov a preddavkov, dlhových cenných papierov a kapitálových nástrojov klasifikovaných v účtovných portfóliách v bankovej knihe v súlade s uvedeným vykonávacím nariadením, s výnimkou finančných aktív držaných na obchodovanie alebo držaných na predaj. |
| b | **Z toho: expozície voči spoločnostiam vylúčeným z referenčných hodnôt EÚ pre investície v súlade s Parížskou dohodou**  Inštitúcie zverejňujú hrubú účtovnú hodnotu expozícií voči protistranám, ktoré sú vylúčené z referenčných hodnôt EÚ pre investície v súlade s Parížskou dohodou, ako je uvedené v článku 12 ods. 1 písm. d) až g) a článku 12 ods. 2 delegovaného nariadenia (EÚ) 2020/1818. |
| c | **Z toho: environmentálne udržateľné (CCM)**  Inštitúcie zverejňujú expozície, ktoré sa označujú za environmentálne udržateľné, pretože financujú činnosti, ktoré prispievajú k dosiahnutiu environmentálneho cieľa zmiernenia zmeny klímy alebo umožňujú jeho dosiahnutie v súlade s článkami 10 a 16 nariadenia (EÚ) 2020/852, ako je uvedené vo vzore 7 prílohy XXXIX k tomuto nariadeniu.  Inštitúcie začnú zverejňovať tieto informácie v roku 2024 k prvému referenčnému dátumu zverejňovania 31. decembra 2023 v prípade expozícií zahrnutých v menovateli podielu zelených aktív (GAR).  Inštitúcie začnú zverejňovať tieto informácie v roku 2025 k prvému referenčnému dátumu zverejňovania 31. decembra 2024 v prípade expozícií zahrnutých v menovateli podielu zosúladenia bankovej knihy s taxonómiou (BTAR), ale nie v menovateli GAR. |
| d | **Z toho: etapa 2**  Inštitúcie uplatňujúce medzinárodné štandardy finančného výkazníctva (IFRS) zverejňujú hrubú účtovnú hodnotu nástrojov „etapy 2“, ako sa uvádza v štandarde IFRS 9.  Stĺpce „z čoho: etapa 2“ nezverejňujú inštitúcie, ktoré uplatňujú vnútroštátne všeobecne uznávané účtovné zásady na základe smernice Rady 86/635/EHS\*13. |
| e | **Z čoho: problémové expozície**  Inštitúcie zverejňujú informácie o problémových expozíciách podľa článku 47a ods. 3 nariadenia (EÚ) č. 575/2013. |
| f | **Akumulovaná znížená hodnota, akumulované záporné zmeny reálnej hodnoty z dôvodu kreditného rizika a rezerv**  Inštitúcie zverejňujú sumy stanovené v časti 2 bodoch 11, 69, 70, 71, 106 a 110 prílohy V k vykonávaciemu nariadeniu (EÚ) 2021/451. |
| g | **Z toho: etapa 2**  Inštitúcie zverejňujú akumulované zníženie hodnoty expozícií etapy 2.  Inštitúcie, ktoré uplatňujú štandardy IFRS, majú zverejňovať hrubú účtovnú hodnotu nástrojov „etapy 2“, ako je stanovené v štandarde IFRS 9.  Stĺpce „z čoho: etapa 2“ nezverejňujú inštitúcie, ktoré uplatňujú vnútroštátne všeobecne uznávané účtovné zásady na základe smernice 86/635/EHS. |
| h | **Z čoho: problémové expozície**  Inštitúcie zverejňujú informácie o problémových expozíciách, ako sa uvádza v článku 47a ods. 3 nariadenia (EÚ) č. 575/2013. |
| i | **financované emisie skleníkových plynov (rozsah 1, rozsah 2 a rozsah 3 emisií protistrany) (v tonách ekvivalentu CO2)**  Ak sú tieto informácie dostupné, inštitúcie zverejňujú odhady svojich emisií skleníkových plynov rozsahu 3 v tonách CO2 (TCO2) v rámci stĺpca i). Zverejnené informácie sa vzťahujú na všetky sektory a subsektory, ktoré výrazne prispievajú k zmene klímy, vrátane podsektorov ropy, plynu, ťažby a dopravy, ako sa uvádza v odôvodnení 6 delegovaného nariadenia (EÚ) 2020/1818 – uvedené v riadkoch 2 až 52 vzoru.  Pri odhade emisií rozsahu 3 inštitúcie vychádzajú z informácií o emisiách získaných od svojich protistrán a z informácií o priemernej intenzite emisií v sektore. Metódy na výpočet emisií uhlíka spoločností zahŕňajú globálny štandard započítavania a vykazovania emisií skleníkových plynov pre finančný sektor, ktorý vypracovalo partnerstvo pre finančné započítavanie uhlíka\*14 (PCAF, obzvlášť dôležité pre TCFD), alebo projekt Carbon Disclosure Project\*15.  Inštitúcie odhadujú emisie rozsahu 3 za sektor primeraným spôsobom, a to aj zohľadnením svojich expozícií (úverov a preddavkov, dlhových cenných papierov a kapitálových podielov) voči protistrane s celkovými záväzkami (účtovnými záväzkami a vlastným kapitálom) protistrany.  V slovnom opise priloženom k vzoru inštitúcie poskytujú podrobné vysvetlenia použitých zdrojov údajov a metodiky, ktorú použili na odhad svojich emisií skleníkových plynov rozsahu 3. Inštitúcie najmä vysvetľujú, či zverejňujú niektoré z týchto informácií:  a) nahlásené emisie (emisie sa zozbierajú priamo od dlžníka alebo spoločnosti, do ktorej sa investuje);  b) emisie založené na fyzickej činnosti (emisie odhaduje oznamujúca finančná inštitúcia na základe primárnych údajov o fyzickej činnosti zozbieraných od dlžníka alebo spoločnosti, do ktorej sa investuje);  c) emisie založené na ekonomickej činnosti (emisie odhaduje oznamujúca finančná inštitúcia na základe údajov o ekonomickej činnosti zozbieraných od dlžníka alebo spoločnosti, do ktorej sa investuje).  Ak inštitúcie ešte neodhadujú emisie svojich protistrán súvisiace s ich finančnými činnosťami vrátane úverových a investičných činností, zverejňujú informácie o svojich plánoch na zavedenie metód odhadovania týchto informácií. Inštitúcie zverejňujú informácie v stĺpcoch i), j) a k) vzoru k prvému referenčnému dátumu zverejňovania 30. júna 2024.  Inštitúcie sa môžu rozhodnúť začať zverejňovať tieto informácie skôr, t. j. k prvému referenčnému dátumu zverejňovania 31. decembra 2022. |
| j | **Z toho: financované emisie rozsahu 3**  Inštitúcie zverejňujú informácie o emisiách rozsahu 3 svojich protistrán spojené s poskytovaním úverov a investičnými činnosťami inštitúcií. Ak inštitúcie ešte neodhadujú svoje emisie rozsahu 3, nechajú stĺpec j) prázdny a v slovnom opise priloženom k vzoru zverejňujú informácie o svojich plánoch na zavedenie metód odhadovania a zverejňovania týchto informácií.  Inštitúcie zverejňujú informácie o svojich emisiách rozsahu 3 na základe maximálneho úsilia, pričom tieto informácie sa vzťahujú na najrelevantnejšie sektory v súlade s prístupom PCAF a postupným zavádzaním emisií rozsahu 3, ktoré je uvedené v článku 5 delegovaného nariadenia (EÚ) 2020/1818.  Inštitúcie zverejňujú informácie o emisiách rozsahu 3 protistrany za všetky sektory zahrnuté vo vzore k prvému referenčnému dátumu 30. júna 2024.  V sektoroch, v ktorých existujú problémy s údajmi a metodikou, sa inštitúcie riadia protokolom o skleníkových plynoch a jeho 15 fázami, a to smerom nahor aj nadol.  V súlade s usmerneniami TCFD o metrikách a cieľoch musia byť inštitúcie transparentné, pokiaľ ide o problémy spojené so zbieraním tohto typu informácií, a v maximálnej možnej miere sa musia vyhýbať dvojitému započítaniu.  Inštitúcie začnú zverejňovať informácie v stĺpci j) vzoru k prvému referenčnému dátumu zverejňovania 30. júna 2024.  Inštitúcie sa môžu rozhodnúť začať zverejňovať tieto informácie skôr, t. j. k prvému referenčnému dátumu zverejňovania 31. decembra 2022. |
| k | **Emisie skleníkových plynov (stĺpec i): percentuálny podiel hrubej účtovnej hodnoty portfólia odvodený zo správ o jednotlivých spoločnostiach**  Inštitúcie uvádzajú percentuálny podiel portfólia (hrubú účtovnú hodnotu expozícií), pri ktorom boli schopné odhadnúť emisie rozsahu 1, 2 a 3 svojich protistrán súvisiace s úverovými a investičnými činnosťami inštitúcií na základe informácií zverejnených ich protistranami alebo oznámených inštitúcii na bilaterálnom základe. |
| l – p | **<= 5 rokov; > 5 rokov <= 10 rokov; > 10 rokov <= 20 rokov; > 20 rokov; priemerná vážená splatnosť**  Inštitúcie priraďujú expozície do príslušnej skupiny v závislosti od zostávajúcej splatnosti finančného nástroja, pričom zohľadňujú tieto skutočnosti:  a) ak sa suma spláca v splátkach, expozícia sa priraďuje do skupiny splatností, ktorá zodpovedá poslednej splátke;  b) ak expozícia nemá určenú splatnosť z iných dôvodov, než je to, že protistrana má možnosť vybrať si dátum splatenia, alebo v prípade kapitálových podielov, suma tejto expozície sa zverejňuje v skupine najdlhšej splatnosti „> 20 rokov“;  c) pri výpočte priemernej splatnosti expozícií inštitúcie zvažujú splatnosť každej expozície hrubou účtovnou hodnotou expozícií. |

**Vzor 2: Banková kniha – ukazovatele potenciálneho prechodného rizika súvisiaceho so zmenou klímy: úvery zabezpečené kolaterálom vo forme nehnuteľného majetku – energetická efektívnosť kolaterálu. Pevný formát.**

1. Inštitúcie používajú tieto pokyny na zverejnenie informácií požadovaných vo „Vzore 2: Banková kniha – ukazovatele potenciálneho prechodného rizika súvisiaceho so zmenou klímy: úvery zabezpečené kolaterálom vo forme nehnuteľného majetku – energetická efektívnosť kolaterálu“, ako sa uvádza v prílohe XXXIX k tomuto nariadeniu.
2. V smernici Európskeho parlamentu a Rady 2010/31/EÚ\*16 a smernici Európskeho parlamentu a Rady 2012/27/EÚ\*17 sa presadzujú politiky, ktorých cieľom je dosiahnuť do roku 2050 vysoko energeticky efektívny a dekarbonizovaný fond budov. Smernicou 2010/31/EÚ sa zaviedli energetické certifikáty ako nástroje na zlepšenie energetickej hospodárnosti budov. Tieto certifikáty sa označujú ako certifikáty uznané členským štátom alebo ním určenou právnickou osobou a uvádza sa v nich energetická hospodárnosť budovy alebo jednotky budovy vypočítaná v súlade s uvedenou smernicou.
3. V tomto vzore sa uvádza hrubá účtovná hodnota, ako sa stanovuje v časti 1 prílohy V k vykonávaciemu nariadeniu (EÚ) 2021/451, úverov zabezpečených kolaterálom vo forme nehnuteľného majetku určeného na podnikanie a bývanie a znovunadobudnutých kolaterálov vo forme nehnuteľností vrátane informácií o úrovni energetickej efektívnosti kolaterálov meranej v spotrebe energie v kWh/m² [stĺpce b) až g) vzoru], pokiaľ ide o štítok energetického certifikátu kolaterálu, ako je uvedené v článku 2 bode 12 smernice 2010/31/EÚ pre členské štáty, alebo ako je vymedzené v akýchkoľvek príslušných miestnych predpisoch pre expozície mimo Únie, ak existuje priradenie k štítku energetického certifikátu Únie [stĺpce h) až n)].
4. Konkrétne v stĺpcoch b) až g) inštitúcie zverejňujú hrubú účtovnú hodnotu expozícií podľa skupín energetickej efektívnosti na základe špecifickej spotreby energie kolaterálu v kWh/m², ako je uvedené na štítku energetického certifikátu kolaterálu alebo odhadované inštitúciami v prípade neexistencie štítka energetického certifikátu. Inštitúcie uvádzajú v riadkoch 5 a 10 vzoru rozsah, v akom tieto údaje predstavujú odhad a nevychádzajú zo štítkov energetického certifikátu. V stĺpcoch h) až n) inštitúcie zverejňujú hrubú účtovnú hodnotu expozícií zoskupených podľa štítka energetického certifikátu kolaterálu v prípade kolaterálov, pri ktorých má inštitúcia k dispozícii energetický certifikát.
5. Pri zverejňovaní informácií o rozdelení energetického certifikátu kolaterálov inštitúcie samostatne zverejňujú v stĺpci o) informácie o expozíciách, pri ktorých nemajú informácie o energetickom certifikáte kolaterálu. Ak inštitúcie nemajú informácie o energetickom certifikáte, ale používajú interné výpočty na odhadovanie energetickej efektívnosti kolaterálu, musia zverejňovať percentuálny podiel expozícií kolaterálu bez štítka energetického certifikátu, pri ktorom poskytujú odhady (percentuálny podiel sa má vypočítať na základe hrubej účtovnej hodnoty expozícií). Inštitúcie zverejňujú celkové hrubé účtovné hodnoty podľa úrovne spotreby energie a podľa štítku energetického certifikátu s rozdelením podľa miesta (Únia verzus oblasť mimo Únie), pričom sa rozlišuje medzi úvermi zabezpečenými kolaterálom vo forme nehnuteľného majetku určeného na podnikanie, úvermi zabezpečenými kolaterálom vo forme nehnuteľného majetku určeného na bývanie a kolaterálom získaným nadobudnutím vlastníctva.
6. V prípade expozícií voči subjektom so sídlom v tretích krajinách, v ktorých neexistuje ekvivalent štítka energetického certifikátu, inštitúcie nechávajú stĺpce h) až n) prázdne. Inštitúcie však zverejňujú informácie požadované v stĺpcoch o) a p) a prípadne v stĺpcoch b) až g) na základe odhadovaných údajov.
7. V prípade expozícií spojených s viac ako jedným kolaterálom, ako sú napríklad dve nehnuteľnosti, sa informácie o energetickej efektívnosti nehnuteľností spojené s expozíciou rozdeľujú a zverejňujú samostatne podľa úrovní energetickej efektívnosti [pokiaľ ide o údaje o spotrebe v kWh/m2 daného kolaterálu – stĺpce b) až g) – aj údaje o štítku energetického certifikátu – stĺpce h) až n) – zodpovedajúce energetickej efektívnosti každého kolaterálu]. Konkrétnejšie, inštitúcie vypočítavajú podiel každého kolaterálu na hrubej účtovnej hodnote expozície na základe hodnoty kolaterálu a zverejňujú ho v rámci skupiny energetickej efektívnosti spojenej s každým kolaterálom. Inštitúcia má napríklad úver s hrubou účtovnou hodnotou 100 000 EUR zabezpečený dvoma nehnuteľnosťami: nehnuteľnosťou A a nehnuteľnosťou B. Nehnuteľnosť A má hodnotu kolaterálu 80 000 EUR a štítok energetického certifikátu A, zatiaľ čo nehnuteľnosť B má hodnotu kolaterálu 70 000 EUR a štítok energetického certifikátu D. V tomto príklade by inštitúcie mali zverejňovať 53 333 EUR (to je 100 000 EUR \* [80 000 / (80 000 + 70 000)] v rámci štítku energetického certifikátu A a 46 667 EUR (to je 100 000 EUR \* [70 000 / (80 000 + 70 000)] v rámci štítku energetického certifikátu D, pričom obe zodpovedajú konkrétnemu predmetnému úveru.

**Vzor 3: Banková kniha – ukazovatele potenciálneho prechodného rizika súvisiaceho so zmenou klímy: metriky zosúladenia**. Flexibilný formát (pevné stĺpce, flexibilné riadky).

1. Inštitúcie používajú tieto pokyny na zverejnenie informácií požadovaných vo „Vzore 3: Banková kniha – ukazovatele potenciálneho prechodného rizika súvisiaceho so zmenou klímy: metriky zosúladenia“, ako sa uvádza v prílohe XXXIX k tomuto nariadeniu.
2. Inštitúcie v tomto vzore zverejňujú informácie o svojom úsilí o zosúladenie s cieľmi Parížskej dohody pri vybranom počte sektorov. Zverejnené informácie o zosúladení zachytávajú rozsah, v akom sú finančné toky v súlade s cieľom dosiahnutia nízkych emisií skleníkových plynov a rozvoja odolného voči zmene klímy, ako sa uvádza v Parížskej dohode. Ekonomický scenár, v ktorom sa opisuje tento cieľ dekarbonizácie, je scenár Medzinárodnej agentúry pre energiu (IEA) týkajúci sa nulovej bilancie emisií do roku 2050 (NZE2050)\*18. Inštitúcie tento scenár zohľadňujú. Keďže IEA vypracúva scenáre na globálnej úrovni a niektoré špecifické metriky na európskej úrovni, inštitúcie majú merať vzdialenosť od referenčných hodnôt scenára IEA na globálnej úrovni a na európskej úrovni, ak sú k dispozícii špecifické metriky na európskej úrovni.
3. Inštitúcie, ktoré už odhadujú informácie o svojom sektorovom zosúladení s Parížskou dohodou, zverejňujú informácie v tomto vzore. Inštitúcie majú v slovnom opise priloženom k vzoru vysvetliť použitú metódu a zdroj údajov. Inštitúcie, ktoré ešte neodhadujú svoje sektorové zosúladenie, zverejňujú informácie o svojich plánoch na zavedenie metód odhadovania a zverejňovania týchto informácií. Inštitúcie v každom prípade začnú zverejňovať informácie uvedené v tomto vzore k prvému referenčnému dátumu zverejňovania 30. júna 2024.
4. Inštitúcie v tomto vzore zverejňujú tieto informácie:
   1. Stĺpce a) a b): tieto stĺpce obsahujú sektory (sektory IEA) v stĺpci a), v ktorom sa v riadkoch 1 až 8 uvádza povinný minimálny súbor sektorov, a podsektory [sektory NACE v stĺpci b) podľa minimálneho „zoznamu sektorov NACE, ktoré sa majú zvážiť“, ako je uvedené vo vzore].
   2. Ak je protistranou inštitúcie holdingová spoločnosť, inštitúcie zohľadňujú sektor NACE konkrétneho dlžníka kontrolovaného holdingovou spoločnosťou (ak nejde o samotnú holdingovú spoločnosť), ktorý prijíma financovanie, a nie holdingovej spoločnosti, a to najmä v prípadoch, keď je dlžníkom nefinančná korporácia. Podobne, ak je priamou protistranou inštitúcie (dlžníkom) účelovo vytvorený subjekt (SPV), inštitúcie zverejňujú príslušné informácie v rámci sektora NACE spojené s ekonomickou činnosťou materskej spoločnosti účelovo vytvoreného subjektu.
   3. Klasifikácia expozícií, ktoré vznikli spoločne viac než jednému dlžníkovi, sa vykonáva na základe vlastností dlžníka, ktorý bol pre inštitúciu pri udelení expozície relevantnejší alebo rozhodujúci. Inštitúcie zverejňujú informácie podľa kódov NACE na úrovni podrobnosti vyžadovanej v stĺpci b).
   4. Stĺpec c): hrubá účtovná hodnota, ako je vymedzená v časti 1 prílohy V k vykonávaciemu nariadeniu (EÚ) 2021/451, týchto expozícií voči nefinančným korporáciám v každom sektore uvedenom v stĺpcoch a) a b) vrátane úverov a preddavkov, dlhových cenných papierov a kapitálových nástrojov klasifikovaných v účtovných portfóliách v bankovej knihe v súlade s uvedeným vykonávacím nariadením, s výnimkou finančných aktív držaných na obchodovanie alebo držaných na predaj.
   5. Stĺpce d) a e): metriky zosúladenia uplatňované inštitúciou a najbližší referenčný rok pre metriky zosúladenia pre každý sektor. Inštitúcie používajú metriky zosúladenia, ktoré možno merať voči scenáru nulovej bilancie emisií do roku 2050 (NZE2050). Inštitúcie majú zabezpečiť, aby metriky umožňovali komplexne zverejňovať informácie o financovaných výrobných kapacitách inštitúcií a zahŕňali všetky relevantné financované činnosti náročné na uhlík. Vzor obsahuje niektoré vzorové metriky. Inštitúcie majú zverejňovať niekoľko metrík pre každý sektor, ktoré sú relevantné pre ich finančnú činnosť. Majú zahŕňať metriky intenzity emisií, metriky založené na technologickom mixe a metriky založené na výrobe. Inštitúcie majú vychádzať z posúdenia podkladových aktív a činností spojených s finančnými nástrojmi.

V prípade úverov, pri ktorých je známe použitie výnosov, sa uvádza hodnota pre príslušný sektor a metrika zosúladenia. V prípade úverov, pri ktorých nie je známe použitie výnosov, sa hrubá účtovná hodnota expozície prideľuje príslušným sektorom a metrikám zosúladenia na základe rozloženia činností protistrán vrátane obratu protistrán podľa činností.

Inštitúcie pridávajú do vzoru riadok pre každú relevantnú kombináciu sektorov uvedených v stĺpci b) a metrík zosúladenia zahrnutých v stĺpci d).

1. Stĺpec f): časový bod metrík stĺpca d) k údajovým bodom scenára nulovej bilancie emisií do roku 2050 (NZE2050) na rok 2030 sa vyjadruje v percentuálnych bodoch. Táto vzdialenosť predstavuje súčasný stupeň zosúladenia s ukazovateľom scenára na rok 2030 a vyjadruje sa ako rozdiel medzi ukazovateľom v stĺpci d) a prognózou scenára IEA na rok 2030, vydelený referenčným ukazovateľom scenára a prevedený na percentá.

Relevantné informácie a príslušné ukazovatele scenára na rok 2030 podľa sektora nájdu inštitúcie na webovom sídle IEA. Inštitúcie vychádzajú najmä zo správy „Net Zero by 2050 – A Roadmap for the Global Energy Sector“ (Nulová bilancia do roku 2050 – plán pre globálny energetický sektor), ktorú IEA každoročne zverejňuje\*19. Konkrétne údajové body a ukazovatele sú k dispozícii na stiahnutie z tabuľky vo formáte Excel, ktorá je súčasťou scenára nulovej bilancie do roku 2050 navrhnutého Medzinárodnou agentúrou pre energiu.

Podkladové činnosti expozícií sa považujú za zosúladené, ak je úroveň ukazovateľa nižšia ako úroveň referenčnej hodnoty pre znižovanie referenčných hodnôt (uhlíkovo náročné činnosti) alebo vyššia ako referenčná hodnota pre zvyšovanie referenčných hodnôt (nízkouhlíkové činnosti);

g) Stĺpec g): cieľ inštitúcií na tri roky po referenčnom roku uvedenom v stĺpci e) a metrike zosúladenia uvedenej v stĺpci d). V stĺpci g) sa uvádza postup zosúlaďovania portfólia a ciele, ktoré inštitúcie plánujú dosiahnuť, aby z dlhodobého hľadiska dodržali scenár agentúry IEA.

**Vzor 4 – Banková kniha – ukazovatele potenciálneho prechodného rizika súvisiaceho so zmenou klímy: expozície voči 20 spoločnostiam s najväčšou uhlíkovou náročnosťou**. **Pevný formát**

1. Inštitúcie používajú tieto pokyny na zverejnenie informácií požadovaných vo „Vzore 4: Banková kniha – ukazovatele potenciálneho prechodného rizika súvisiaceho so zmenou klímy: expozície voči 20 spoločnostiam s najväčšou uhlíkovou náročnosťou“, ako sa uvádza v prílohe XXXIX k tomuto nariadeniu.
2. Inštitúcie v tomto vzore zverejňujú súhrnné informácie o expozíciách voči protistranám s najväčšou uhlíkovou náročnosťou na svete. Tieto informácie zahŕňajú súhrnné a anonymizované informácie o hrubej účtovnej hodnote expozícií voči 20 protistranám, ktoré patria medzi 20 spoločností s najväčšou uhlíkovou náročnosťou na svete. Informácie musia vychádzať z verejne dostupných, dôveryhodných a presných informácií. Príklady zdrojov údajov na identifikáciu spoločností s najväčšou uhlíkovou náročnosťou zahŕňajú databázu Carbon Majors Database a správy projektu Carbon Disclosure Project a Climate Accountability Institute, ako aj Thomson Reuters.
3. Inštitúcie zverejňujú v slovnom opise priloženom k zverejneniu informácií zdroj údajov, ktoré používajú. Ak inštitúcie nie sú schopné identifikovať expozície voči 20 spoločnostiam s najväčšou uhlíkovou náročnosťou na svete, vysvetľujú, prečo takéto expozície neuviedli, a to aj v prípade, keď nemajú žiadne expozície voči 20 spoločnostiam s najväčšou uhlíkovou náročnosťou na svete.

|  |  |  |
| --- | --- | --- |
|  | Stĺpec | Pokyny |
| a | Hrubá účtovná hodnota (súhrnná) | Hrubá účtovná hodnota má význam uvedený v časti 1 prílohy V k vykonávaciemu nariadeniu (EÚ) 2021/451. Zahŕňa úvery a preddavky, dlhové cenné papiere a kapitálové nástroje zaradené do účtovných portfólií v bankovej knihe podľa uvedeného vykonávacieho nariadenia, s výnimkou finančných aktív držaných na obchodovanie a aktív držaných na predaj.  Inštitúcie uvádzajú súhrnné expozície voči najviac 20 protistranám inštitúcie, ktoré patria medzi 20 spoločností s najväčšou uhlíkovou náročnosťou na svete. |
| b | Hrubá účtovná hodnota voči spoločnosti v porovnaní s celkovou hrubou účtovnou hodnotou (súhrnná) | Inštitúcie zverejňujú percentuálny podiel vyplývajúci zo súhrnnej hrubej účtovnej hodnoty uvedenej v stĺpci a) vydelenej celkovou hrubou účtovnou hodnotou expozícií inštitúcií v bankovej knihe, ako sa uvádza v časti 1 prílohy V k vykonávaciemu nariadeniu (EÚ) 2021/451, vrátane úverov a preddavkov, dlhových cenných papierov a kapitálových nástrojov v bankovej knihe, zaradených do účtovných portfólií v bankovej knihe v súlade s uvedeným vykonávacím nariadením, s výnimkou finančných aktív držaných na obchodovanie a aktív držaných na predaj. |
| c | Z toho: environmentálne udržateľné (CCM) | Inštitúcie zverejňujú súhrnnú hrubú účtovnú hodnotu environmentálne udržateľných expozícií, ktoré prispievajú k cieľu zmiernenia zmeny klímy. Táto hodnota vychádza z účelu financovanej činnosti, ak ide o poskytovanie úveru na osobitné účely, alebo z informácií protistrany o úrovni zosúladenia jej ekonomických činností s nariadením (EÚ) 2020/852 s cieľom zmiernenia zmeny klímy (% obratu, ktorý výrazne prispieva k zmierňovaniu zmeny klímy).  Inštitúcie začnú zverejňovať tieto informácie k prvému referenčnému dátumu zverejňovania 31. decembra 2023. |
| d | Priemerná splatnosť | Inštitúcie zverejňujú priemernú splatnosť expozícií zohľadnených pri výpočte váženú hrubou účtovnou hodnotou expozície. |
| e | Zahrnutý počet z 20 najviac znečisťujúcich firiem | Inštitúcie uvádzajú počet najviac znečisťujúcich spoločností zahrnutých do výpočtu súhrnnej hrubej účtovnej hodnoty. |

**Vzor 5 – Banková kniha – ukazovatele potenciálneho fyzického rizika súvisiaceho so zmenou klímy: expozície voči fyzickému riziku**. Pevný formát.

1. Inštitúcie používajú tieto pokyny na zverejnenie informácií požadovaných vo „Vzore 5: Banková kniha – ukazovatele potenciálneho fyzického rizika súvisiaceho so zmenou klímy: expozície voči fyzickému riziku“, ako sa uvádza v prílohe XXXIX k tomuto nariadeniu.
2. Inštitúcie zahŕňajú do tohto vzoru informácie o expozíciách v bankovej knihe vrátane úverov a preddavkov, dlhových cenných papierov a kapitálových nástrojov, ktoré nie sú držané na obchodovanie a ktoré nie sú držané na predaj, voči nefinančným korporáciám, o úveroch zabezpečených nehnuteľným majetkom a znovunadobudnutých kolateráloch vo forme nehnuteľností, ktoré sú vystavené chronickým a akútnym nebezpečenstvám súvisiacim s klímou, spolu s rozdelením podľa sektora ekonomickej činnosti (klasifikácia NACE) a podľa geografického umiestnenia činnosti protistrany alebo kolaterálu, pre tieto sektory a geografické oblasti podliehajúce akútnym a chronickým udalostiam zmeny klímy.
3. Na identifikáciu geografických oblastí náchylných na špecifické nebezpečenstvá súvisiace s klímou inštitúcie využívajú špecializované portály a databázy. Na získanie informácií o charakteristikách oblastí citlivých na udalosti súvisiace so zmenou klímy môžu inštitúcie použiť údaje, ktoré ponúkajú orgány Únie a vnútroštátne vládne orgány vrátane meteorologických, environmentálnych, štatistických úradov alebo organizácií geologických vied. Medzi príklady zdrojov údajov na identifikáciu geografických oblastí vystavených nebezpečenstvám súvisiacim so zmenou klímy patrí\*20: GFDRR – ThinkHazard! (vlny tepla, nedostatok vody, povodne, prírodné požiare, hurikány, zosuv pôdy); PREP – PREPdata (pobrežné povodne, extrémne horúčavy, zosuv pôdy, nedostatok vody, prírodné požiare); WRI – Aqueduct Water Risk Atlas (povodne, pobrežné povodne, nedostatok vody) Swiss Re – CatNet® [povodne, tropický cyklón (hurikán a tajfún), prírodné požiare]; Svetová banka – Climate Change Knowledge Portal (extrémne horúčavy, extrémne zrážky, sucho); PCA – platforma Global Drought Risk (sucho); NOAA – Historical hurricane tracks [tropický cyklón (hurikán a tajfún)].
4. Ak je protistranou holdingová spoločnosť, inštitúcie zohľadňujú sektor NACE konkrétneho dlžníka kontrolovaného holdingovou spoločnosťou (ak nejde o samotnú holdingovú spoločnosť), ktorý prijíma financovanie, a to najmä v prípadoch, keď je dlžníkom nefinančná korporácia. Podobne, ak je priamou protistranou inštitúcie (dlžníkom) účelovo vytvorený subjekt, inštitúcie zverejňujú príslušné informácie v rámci sektora NACE spojené s ekonomickou činnosťou materskej spoločnosti účelovo vytvoreného subjektu. Klasifikácia spoločných expozícií voči viac než jednému dlžníkovi sa vykonáva na základe vlastností dlžníka, ktorý bol pre inštitúciu pri udelení expozície najrelevantnejší. Rozdelenie spoločne vzniknutých expozícií podľa kódov NACE sa riadi vlastnosťami relevantnejšieho alebo rozhodujúceho dlžníka.
5. Inštitúcie zverejňujú informácie v tomto vzore na základe maximálneho úsilia a v slovnom opise priloženom k vzoru vysvetlia zdroje informácií a metódy, ktoré použili na identifikáciu expozícií vystavených fyzickému riziku súvisiacemu so zmenou klímy.

|  |  |
| --- | --- |
| Stĺpce | Pokyny |
| a | **Geografická oblasť podliehajúca akútnym a chronickým udalostiam zmeny klímy**  Inštitúcie uvádzajú geografické oblasti vystavené nepriaznivým vplyvom fyzických udalostí súvisiacich so zmenou klímy. Tieto geografické oblasti zahŕňajú krajiny alebo iné geografické alebo administratívne regióny, v ktorých sa nachádzajú činnosti protistrany alebo kolaterál a ktoré sú vystavené chronickým alebo akútnym udalostiam zmeny klímy. Na geografické pokrytie expozícií inštitúcie používajú úroveň divízií uvedenú v nomenklatúre územných jednotiek pre štatistické účely (alebo NUTS), podľa potreby. |
| b | **Hrubá účtovná hodnota**  Inštitúcie zverejňujú hrubú účtovnú hodnotu uvedenú v časti 1 prílohy V k vykonávaciemu nariadeniu (EÚ) 2021/451 týchto expozícií voči nefinančným korporáciám (vrátane úverov a preddavkov, dlhových cenných papierov a kapitálových nástrojov) klasifikovaných v účtovných portfóliách v bankovej knihe v súlade s uvedeným vykonávacím nariadením, s výnimkou finančných aktív držaných na obchodovanie a držaných na predaj. |
| c – o | **Z toho: expozície citlivé na vplyv fyzických udalostí súvisiacich so zmenou klímy**  Inštitúcie zverejňujú hrubú účtovnú hodnotu expozícií, ktoré sú náchylné na vplyv fyzických udalostí súvisiacich so zmenou klímy. Hrubá účtovná hodnota expozícií náchylných na vplyv fyzických udalostí súvisiacich so zmenou klímy sa môže rovnať úplnej hodnote expozícií uvedenej v stĺpci b) tohto vzoru alebo môže byť súčasťou tejto hodnoty expozícií. |
| c – g | **Rozdelenie podľa skupiny splatnosti**  Inštitúcie priraďujú expozície do príslušnej skupiny v závislosti od zostávajúcej splatnosti finančného nástroja, pričom zohľadňujú tieto skutočnosti:   1. ak sa má suma splácať v splátkach, expozícia sa priraďuje do skupiny splatností, ktorá zodpovedá poslednej splátke; 2. ak expozícia nemá určenú splatnosť z iných dôvodov, než je to, že protistrana má možnosť vybrať si dátum splatenia, suma tejto expozície sa zverejňuje v stĺpci „> 20 rokov“; 3. pri výpočte priemernej splatnosti expozícií inštitúcie zvažujú splatnosť každej expozície hrubou účtovnou hodnotou expozícií. |
| h | **Z toho: expozície citlivé na vplyv chronických udalostí súvisiacich so zmenou klímy**  Inštitúcie zverejňujú iba hrubú účtovnú hodnotu expozícií citlivých na vplyv chronických udalostí súvisiacich so zmenou klímy vrátane rizík súvisiacich s postupnými zmenami počasia a klímy, ktoré môžu mať vplyv na hospodársku produkciu a produktivitu. |
| i | **Z toho: expozície citlivé na vplyv akútnych udalostí súvisiacich so zmenou klímy**  Inštitúcie zverejňujú iba hrubú účtovnú hodnotu expozícií citlivých na vplyv akútnych udalostí súvisiacich so zmenou klímy vrátane rizík, ktoré môžu spôsobiť náhle poškodenie majetku, narušenie dodávateľských reťazcov a znehodnotenie aktív. |
| j | **Z toho: expozície citlivé na vplyv chronických aj akútnych udalostí súvisiacich so zmenou klímy**  Inštitúcie zverejňujú hrubú účtovnú hodnotu, ktorá je vystavená vplyvu chronických aj akútnych udalostí súvisiacich so zmenou klímy, ako sa uvádza v stĺpcoch h) a i). |
| k | **Z toho: etapa 2**  Inštitúcie, ktoré uplatňujú štandardy IFRS, zverejňujú hrubú účtovnú hodnotu nástrojov „etapy 2“, ako je vymedzené v štandarde IFRS 9.  Stĺpce „z čoho: etapa 2“ nezverejňujú inštitúcie, ktoré uplatňujú vnútroštátne všeobecne uznávané účtovné zásady na základe smernice 86/635/EHS. |
| l | **Z čoho: problémové expozície**  Inštitúcie zverejňujú hrubú účtovnú hodnotu problémových expozícií, ako sa uvádza v článku 47a ods. 3 nariadenia (EÚ) č. 575/2013, ktoré sú náchylné na vplyv udalostí súvisiacich so zmenou klímy. |
| m, n, o | **Akumulovaná znížená hodnota, akumulované záporné zmeny reálnej hodnoty z dôvodu kreditného rizika a rezerv**  Inštitúcie zverejňujú hodnoty stanovené v časti 2 bodoch 11, 69, 70, 71, 106 a 110 prílohy V k vykonávaciemu nariadeniu (EÚ) 2021/451. |
| n | **Z toho: expozície etapy 2**  Stĺpec m) obsahuje akumulovanú zníženú hodnotu expozícií etapy 2.  Inštitúcie, ktoré uplatňujú štandardy IFRS, zverejňujú hrubú účtovnú hodnotu nástrojov „etapy 2“, ako je vymedzené v štandarde IFRS 9.  Stĺpce „z čoho: etapa 2“ nezverejňujú inštitúcie, ktoré uplatňujú vnútroštátne všeobecne uznávané účtovné zásady na základe smernice 86/635/EHS. |
| o | **Z čoho: problémové expozície**  Inštitúcie zverejňujú akumulovanú zníženú hodnotu, akumulované záporné zmeny reálnej hodnoty z dôvodu kreditného rizika a rezerv, ktoré možno pripísať problémovým expozíciám, ako sa uvádza v článku 47a ods. 3 nariadenia (EÚ) č. 575/2013. |

**Vzor 6 – Súhrn kľúčových ukazovateľov výkonnosti (KPI) pre expozície zosúladené s taxonómiou.** Pevný formát.

1. Inštitúcie poskytujú vo vzore 6 prehľad KPI vypočítaných na základe vzorov 7 a 8 prílohy XXXIX vrátane podielu zelených aktív (GAR), ako sa uvádza v delegovanom nariadení Komisie (EÚ) 2021/2178\*21.
2. Zatiaľ čo v delegovanom nariadení (EÚ) 2021/2178 sa vyžaduje, aby subjekty odhadovali a zverejňovali GAR dvakrát, raz na základe zosúladenia obratu protistrany s taxonómiou (pri nefinančných korporáciách) pri expozíciách, ktorých účelom nie je financovanie konkrétnych identifikovaných činností (úvery poskytované na všeobecné účely), a druhýkrát na základe zosúladenia kapitálových výdavkov protistrany s taxonómiou pri tých istých expozíciách v oblasti poskytovania úverov na všeobecné účely, v tomto vzore inštitúcie zverejňujú GAR iba raz na základe zosúladenia obratu protistrany len pre časť poskytovania úverov na všeobecné účely.
3. Pokiaľ ide o objem, GAR (zmiernenie zmeny klímy), GAR (adaptácia na zmenu klímy), GAR (zmiernenie zmeny klímy a adaptácia na zmenu klímy) zodpovedajú KPI uvedeným v stĺpcoch b), g), resp. l) vzoru 8. Podobne, pokiaľ ide o tok, GAR (zmiernenie zmeny klímy), GAR (adaptácia na zmenu klímy), GAR (zmiernenie zmeny klímy a adaptácia na zmenu klímy) zodpovedajú KPI uvedeným v riadku 1, stĺpcoch r), w) a ab) vzoru 8.
4. Informácie o pokrytí sa uvádzajú vo vzore 8, riadku 1, stĺpci p) pre objem GAR a stĺpci af) pre tok GAR.
5. Inštitúcie zverejňujú tieto informácie k prvému referenčnému dátumu 31. decembra 2023, čo je v súlade s prvým referenčným dátumom zverejňovania informácií o GAR podľa delegovaného nariadenia (EÚ) 2021/2178.

**Vzor 7 – Zmierňujúce opatrenia: aktíva na výpočet GAR.** Pevný formát

1. Inštitúcie používajú tieto pokyny na zverejnenie informácií požadovaných vo „Vzore 7 – Zmierňujúce opatrenia: aktíva na výpočet GAR“, ako sa uvádza v prílohe XXXIX k tomuto nariadeniu.
2. Inštitúcie zverejňujú v tomto vzore informácie o hrubej účtovnej hodnote úverov a preddavkov inštitúcií, dlhových cenných papierov a kapitálových nástrojov vo svojej bankovej knihe s rozdelením informácií podľa typu protistrany vrátane finančných korporácií, nefinančných korporácií, domácností, miestnych samospráv, ako aj poskytovania úverov na nehnuteľnosti domácnostiam, a informácie o oprávnenosti expozícii v rámci taxonómie a zosúladení expozícií s taxonómiou s ohľadom na environmentálne ciele zmiernenia zmeny klímy a adaptácie na zmenu klímy, ako sa uvádza v článku 9 písm. a) a b) nariadenia (EÚ) 2020/852.
3. Inštitúcie do tohto vzoru zahŕňajú najmä informácie potrebné na výpočet GAR v súlade s delegovaným nariadením (EÚ) 2021/2178. Zatiaľ čo v delegovanom nariadení (EÚ) 2021/2178 sa vyžaduje, aby inštitúcie odhadovali a zverejňovali GAR dvakrát, raz na základe zosúladenia obratu protistrany s taxonómiou (pri nefinančných korporáciách) pri expozíciách, ktorých účelom nie je financovanie konkrétnych identifikovaných činností (úvery poskytované na všeobecné účely), a druhýkrát na základe zosúladenia kapitálových výdavkov protistrany s taxonómiou pri tých istých expozíciách v oblasti poskytovania úverov na všeobecné účely, v tomto vzore inštitúcie zverejňujú GAR iba raz na základe zosúladenia obratu protistrany len pre časť poskytovania úverov na všeobecné účely.
4. Na základe týchto informácií inštitúcie vypočítavajú a zverejňujú svoj GAR, ako sa uvádza v delegovanom nariadení (EÚ) 2021/2178. Uvedené informácie sa týkajú zmierňovania zmeny klímy a adaptácie na zmenu klímy, ako sa uvádza v článku 9 písm. a) a b) nariadenia (EÚ) 2020/852.
5. Inštitúcie zverejňujú tieto informácie k prvému referenčnému dátumu 31. decembra 2023, čo je prvý referenčný dátum zverejňovania informácií o GAR, ako sa uvádza v delegovanom nariadení (EÚ) 2021/2178.

|  |  |
| --- | --- |
| Stĺpce | Pokyny |
| a | **Hrubá účtovná hodnota**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451. |
| b | **Z čoho: voči sektorom relevantným pre taxonómiu**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Inštitúcie zverejňujú informácie o hrubej účtovnej hodnote oprávnených expozícií voči sektorom (kódy NACE úrovne 4) relevantným pre zodpovedajúci environmentálny cieľ podľa taxonómie, ako je uvedené v prílohe I k delegovanému nariadeniu Komisie (EÚ) 2021/2139\*22.  Inštitúcie zverejňujú expozície voči príslušným sektorom v rámci cieľa zmiernenia zmeny klímy v súlade s článkom 9 písm. a) a článkom 10 nariadenia (EÚ) 2020/852. |
| c | **Z čoho: environmentálne udržateľné**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Inštitúcie zverejňujú informácie o hrubej účtovnej hodnote oprávnených expozícií, ktoré sú environmentálne udržateľné, ako je uvedené v prílohe I k delegovanému nariadeniu (EÚ) 2021/2139.  Inštitúcie zverejňujú environmentálne udržateľné expozície v rámci cieľa zmiernenia zmeny klímy v súlade s článkom 9 písm. a) a článkom 10 nariadenia (EÚ) 2020/852.  Keď je známe použitie výnosov [špecializované financovanie vrátane úverov na financovanie projektov, ako sa uvádza v prílohe V k vykonávaciemu nariadeniu (EÚ) 2021/451], inštitúcie zverejňujú rozsah, v akom je expozícia environmentálne udržateľná. Toto zverejnenie je založené na rozsahu, v akom financovaný projekt podstatne prispieva k zmierneniu zmeny klímy v súlade s článkom 10 nariadenia (EÚ) 2020/852, alebo je podpornou činnosťou v súlade s článkom 16 uvedeného nariadenia a spĺňa kritériá uvedené v článku 3 uvedeného nariadenia. Ak nie je známe použitie výnosov, inštitúcie zverejňujú rozsah, v akom je expozícia environmentálne udržateľná, s využitím informácií získaných od protistrany v súlade s článkom 8 nariadenia (EÚ) 2020/852 o podiele obratu vyplývajúceho z produktov alebo zo služieb, ktoré súvisia s ekonomickými činnosťami, ktoré sa označujú za environmentálne udržateľné podľa článku 3 uvedeného nariadenia.  Každá expozícia sa zohľadňuje iba raz a prideľuje sa len jednému environmentálnemu cieľu. Ak sa expozície týkajú viac než jedného environmentálneho cieľa, prideľujú sa najrelevantnejšiemu cieľu. |
| d | **Z čoho: špecializované financovanie**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Expozície vo forme špecializovaného financovania sa chápu podľa článku 147 ods. 8 nariadenia (EÚ) č. 575/2013. Zahŕňajú expozície, ktoré sú environmentálne udržateľné v rámci cieľa zmiernenia zmeny klímy v súlade s článkom 9 písm. a) a článkom 10 nariadenia (EÚ) 2020/852.  Keď je známe použitie výnosov, inštitúcie v prípade špecializovaného financovania zverejňujú rozsah, v akom je expozícia environmentálne udržateľná, a to na základe rozsahu a pomeru, v akom sa konkrétny financovaný projekt označuje za významne prispievajúci k zmierneniu zmeny klímy (informácie špecifické pre projekt) v súlade s článkom 10 nariadenia (EÚ) 2020/852 alebo za podpornú činnosť v súlade s článkom 16 a spĺňa kritériá uvedené v článku 3 uvedeného nariadenia. Inštitúcie poskytujú transparentné informácie o druhu ekonomických činností, ktoré sú financované prostredníctvom špecializovaného financovania. Ak sa rovnaká expozícia vo forme špecializovaného financovania týka dvoch environmentálnych cieľov, inštitúcie ju priraďujú najrelevantnejšiemu cieľu. |
| e | **Z čoho: prechodné**  Článok 10 nariadenia (EÚ) 2020/852. |
| f | **Z čoho: podporné**  Článok 16 nariadenia (EÚ) 2020/852. |
| g | **Z čoho: voči sektorom relevantným pre taxonómiu**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Inštitúcie zverejňujú informácie o hrubej účtovnej hodnote oprávnených expozícií voči sektorom (kódy NACE úrovne 4) relevantným pre zodpovedajúci environmentálny cieľ podľa taxonómie, ako je uvedené v prílohe II k delegovanému nariadeniu (EÚ) 2021/2139.  Inštitúcie zverejňujú expozície voči príslušným sektorom v rámci cieľa adaptácie na zmenu klímy v súlade s článkom 9 písm. b) a článkom 11 nariadenia (EÚ) 2020/852. |
| h | **Z čoho: environmentálne udržateľné**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Inštitúcie zverejňujú informácie o hrubej účtovnej hodnote oprávnených expozícií, ktoré sú environmentálne udržateľné, ako je uvedené v prílohe II k delegovanému nariadeniu (EÚ) 2021/2139.  Inštitúcie zverejňujú environmentálne udržateľné expozície v rámci cieľa adaptácie na zmenu klímy v súlade s článkom 9 písm. b) a článkom 11 nariadenia (EÚ) 2020/852.  Keď je známe použitie výnosov, inštitúcie v prípade špecializovaného financovania zverejňujú rozsah, v akom je expozícia environmentálne udržateľná, a to na základe rozsahu a pomeru, v akom sa financovaný projekt označuje za významne prispievajúci k adaptácii na zmenu klímy v súlade s článkom 11 nariadenia (EÚ) 2020/852 alebo za podpornú činnosť v súlade s článkom 16 uvedeného nariadenia a spĺňa kritériá uvedené v článku 3 uvedeného nariadenia.  Ak nie je známe použitie výnosov, inštitúcie zverejňujú rozsah, v akom je expozícia environmentálne udržateľná, s využitím informácií od protistrany v súlade s článkom 8 nariadenia (EÚ) 2020/852 o podiele obratu vyplývajúceho z produktov alebo zo služieb, ktoré súvisia s ekonomickými činnosťami, ktoré sa označujú za environmentálne udržateľné podľa článku 3 uvedeného nariadenia.  Každá expozícia sa zohľadňuje iba raz a prideľuje sa len jednému environmentálnemu cieľu. Ak sa expozície týkajú viac než jedného environmentálneho cieľa, prideľujú sa najrelevantnejšiemu cieľu. |
| i | **Z čoho: špecializované financovanie**  Inštitúcie majú zverejňovať informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Expozície vo forme špecializovaného financovania sa chápu podľa článku 147 ods. 8 nariadenia (EÚ) č. 575/2013.  Inštitúcie zverejňujú expozície vo forme špecializovaného financovania, ktoré sú environmentálne udržateľné, v rámci cieľa adaptácie na zmenu klímy v súlade s článkom 9 písm. b) a článkom 11 nariadenia (EÚ) 2020/852.  Inštitúcie zverejňujú rozsah, v akom je expozícia environmentálne udržateľná, s využitím informácií od protistrany.  Keď je známe použitie výnosov, inštitúcie v prípade špecializovaného financovania zverejňujú rozsah, v akom je expozícia environmentálne udržateľná, a to na základe rozsahu a pomeru, v akom sa konkrétny financovaný projekt označuje za významne prispievajúci k adaptácii na zmenu klímy (informácie špecifické pre projekt) v súlade s článkom 11 nariadenia (EÚ) 2020/852 alebo za podpornú činnosť v súlade s článkom 16 uvedeného nariadenia a spĺňa kritériá uvedené v článku 3 uvedeného nariadenia. Inštitúcie poskytujú transparentné informácie o druhu ekonomických činností, ktoré sú financované prostredníctvom špecializovaného financovania. Ak sa rovnaká expozícia vo forme špecializovaného financovania môže týkať dvoch environmentálnych cieľov, prideľuje sa najrelevantnejšiemu cieľu. |
| j | **Z čoho: adaptačné**  Článok 11 nariadenia (EÚ) 2020/852. Tieto činnosti sa vzťahujú na činnosti, ktoré nie sú podpornými činnosťami. |
| k | **Z čoho: podporné**  Článok 16 nariadenia (EÚ) 2020/852. |
| l | **Z čoho: voči sektorom relevantným pre taxonómiu**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Inštitúcie uvádzajú súčet stĺpca b) a stĺpca g) tohto vzoru. |
| m | **Z čoho: environmentálne udržateľné**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Inštitúcie uvádzajú súčet stĺpca c) a stĺpca h) tohto vzoru. |
| n | **Z čoho: špecializované financovanie**  Inštitúcie zverejňujú informácie o hrubej účtovnej hodnote vymedzenej v časti 1 prílohy V k vykonávaciemu nariadeniu (EÚ) 2021/451.  Expozície vo forme špecializovaného financovania sa chápu podľa článku 147 ods. 8 nariadenia (EÚ) č. 575/2013.  Inštitúcie uvádzajú súčet stĺpca d) a stĺpca i) tohto vzoru. |
| o | **Z čoho: prechodné/adaptačné**  Články 10 a 11 nariadenia (EÚ) 2020/852.  Inštitúcie uvádzajú súčet stĺpca e) a stĺpca j) tohto vzoru. |
| p | **Z čoho: podporné**  Článok 16 nariadenia (EÚ) 2020/852.  Inštitúcie uvádzajú súčet stĺpca f) a stĺpca k) tohto vzoru. |

|  |  |
| --- | --- |
| Riadky | Pokyny |
|  | **GAR – Aktíva zahrnuté v čitateli aj menovateli**  Oprávnené expozície sú expozície, ktoré súvisia s protistranami a triedami aktív, na ktoré sa vzťahujú požiadavky na zverejňovanie informácií v súlade s článkom 8 nariadenia (EÚ) 2020/852. |
| 1 | **Úvery a preddavky, dlhové cenné papiere a kapitálové nástroje, ktoré nie sú držané na obchodovanie, oprávnené na účely GAR**  Inštitúcie zverejňujú úvery a preddavky, dlhové cenné papiere a kapitálové nástroje klasifikované v bankovej knihe, ktoré nie sú držané na obchodovanie ani na predaj, ako je vymedzené v prílohe V k vykonávaciemu nariadeniu (EÚ) 2021/451. |
| 2 | **Finančné korporácie**  Inštitúcie zverejňujú expozície uvedené v časti 1 bode 42 písm. c) a d) prílohy V k vykonávaciemu nariadeniu (EÚ) 2021/451. |
| 3 | **Úverové inštitúcie**  Inštitúcie zverejňujú expozície uvedené v časti 1 bode 42 písm. c) prílohy V k vykonávaciemu nariadeniu (EÚ) 2021/451. |
| 4, 9, 13, 17, 21, 34, 40 | **Úvery a preddavky**  Inštitúcie zverejňujú úvery a preddavky uvedené v časti 1 bode 32 prílohy V k vykonávaciemu nariadeniu (EÚ) 2021/451. |
| 5, 10, 14, 18, 22, 37, 41 | **Dlhové cenné papiere**  Inštitúcie zverejňujú dlhové cenné papiere uvedené v časti 1 bode 31 prílohy V k vykonávaciemu nariadeniu (EÚ) 2021/451. |
| 6, 11, 15, 19, 23, 38, 42 | **Nástroje vlastného imania**  Inštitúcie zverejňujú kapitálové nástroje uvedené v prílohe V k vykonávaciemu nariadeniu (EÚ) 2021/451. Kapitálové nástroje v bankovej knihe zahŕňajú investície do pridružených podnikov, spoločných podnikov a dcérskych spoločností, ktoré nie sú plne alebo proporcionálne konsolidované. |
| 7 | **Ostatné finančné korporácie**  Inštitúcie zverejňujú expozície voči ostatným finančným korporáciám, ako sú uvedené v časti 1 bode 42 písm. d) prílohy V k vykonávaciemu nariadeniu (EÚ) 2021/451. |
| 8 | **Z čoho: investičné spoločnosti**  Inštitúcie zverejňujú expozície voči investičným spoločnostiam, ako sú vymedzené v článku 4 ods. 1 bode 2 nariadenia (EÚ) č. 575/2013. |
| 12 | **Z čoho: správcovské spoločnosti**  Inštitúcie zverejňujú expozície voči správcovským spoločnostiam, ako sú vymedzené v článku 4 ods. 1 bode 19 nariadenia (EÚ) č. 575/2013. |
| 16 | **Z čoho: poisťovne**  Inštitúcie zverejňujú expozície voči poisťovniam, ako sú vymedzené v článku 4 ods. 1 bode 5 nariadenia (EÚ) č. 575/2013. |
| 20 | **Nefinančné korporácie, na ktoré sa vzťahujú povinnosti zverejňovania podľa smernice o zverejňovaní nefinančných informácií**  Inštitúcie zverejňujú expozície voči nefinančným korporáciám, ako sú uvedené v časti 1 bode 42 písm. e) prílohy V k vykonávaciemu nariadeniu (EÚ) 2021/451, na ktoré sa vzťahujú povinnosti zverejňovania podľa smernice 2014/95/EÚ. |
| 28 | **Z čoho: úvery na nehnuteľný majetok určený na podnikanie**  Inštitúcie zverejňujú expozície uvedené v časti 2 bode 173 písm. a) a bode 239ix prílohy V k vykonávaciemu nariadeniu (EÚ) 2021/451. |
| 24 | **Domácnosti**  Inštitúcie zverejňujú úvery a preddavky uvedené v časti 1 bode 42 písm. f) prílohy V k vykonávaciemu nariadeniu (EÚ) 2021/451.  Inštitúcie majú zbierať informácie od svojich protistrán bilaterálne prostredníctvom procesu vzniku úveru a pravidelného procesu kreditného preskúmania a monitorovania. |
| 25 | **Z čoho: úvery zabezpečené kolaterálom vo forme nehnuteľného majetku určeného na bývanie**  Inštitúcie zverejňujú úvery a preddavky zabezpečené kolaterálom vo forme nehnuteľného majetku určeného na bývanie, uvedené v časti 2 bode 173 písm. a) prílohy V k vykonávaciemu nariadeniu (EÚ) 2021/451.  Zosúladenie týchto expozícií s nariadením (EÚ) 2020/852 sa posudzuje len na základe zjednodušeného prístupu s cieľom zmiernenia zmeny klímy v súlade s technickými kritériami preskúmania týkajúcimi sa budov, a to obnovou a nadobudnutím a vlastníctvom v súlade s bodmi 7.2, 7.3, 7.4, 7.5, 7.6 a 7.7 prílohy I k delegovanému nariadeniu (EÚ) 2021/2139 na základe energetickej efektívnosti podkladového kolaterálu. |
| 26 | **Z čoho: úvery na obnovu budov**  Inštitúcie zverejňujú úvery, ktoré sú poskytnuté domácnostiam na účely obnovy ich domu.  Zosúladenie týchto expozícií s nariadením (EÚ) 2020/852 sa posudzuje len na základe zjednodušeného prístupu s cieľom zmiernenia zmeny klímy v súlade s technickými kritériami preskúmania týkajúcimi sa budov, a to obnovou a nadobudnutím a vlastníctvom v súlade s bodmi 7.2, 7.3, 7.4, 7.5, 7.6 a 7.7 prílohy I k delegovanému nariadeniu (EÚ) 2021/2139 na základe energetickej efektívnosti podkladového kolaterálu. |
| 27 | **Z toho: úvery na motorové vozidlá**  Inštitúcie zverejňujú úvery na motorové vozidlá uvedené v časti 2 bode 173 písm. b) bode ii) prílohy V k vykonávaciemu nariadeniu (EÚ) 2021/451 a iné úvery poskytnuté na nadobudnutie motorového vozidla posúdené na základe zjednodušeného prístupu s cieľom zmiernenia zmeny klímy v súlade s technickými kritériami preskúmania týkajúcimi sa financovania, prenájmu a lízingu vozidiel v súlade s oddielom 6.5 prílohy I k delegovanému nariadeniu (EÚ) 2021/2139 na základe energetickej efektívnosti podkladového vozidla. |
| 28 | **Financovanie miestnych samospráv**  Pridanie riadkov 29 a 30. |
| 29 | **Financovanie bývania**  Inštitúcie zverejňujú úvery poskytnuté inštitúciami miestnej samospráve s cieľom financovať nadobudnutie nájomného bývania. |
| 30 | **Iné financovanie miestnych samospráv**  Inštitúcie zverejňujú úvery poskytnuté inštitúciami miestnej samospráve s cieľom financovať expozície vo forme špecializovaného financovania s výnimkou tých, ktoré vyplývajú z nadobudnutia nájomného bývania. |
| 31 | **Kolaterál získaný nadobudnutím vlastníctva: nehnuteľný majetok určený na bývanie a podnikanie**  Inštitúcie zverejňujú kolaterál získaný nadobudnutím vlastníctva, ako je uvedený v časti 2 bode 341 prílohy V k vykonávaciemu nariadeniu (EÚ) 2021/451. |
| 32 | **Celkové aktíva zahrnuté v GAR**  Tento riadok je rovnaký ako riadok 1 tohto vzoru. |
|  | **Aktíva vylúčené z čitateľa na výpočet GAR (zahrnuté v menovateli)** |
| 33 | **Nefinančné korporácie EÚ (na ktoré sa nevzťahujú povinnosti zverejňovania podľa smernice o zverejňovaní nefinančných informácií)**  Inštitúcie zverejňujú expozície voči nefinančným korporáciám, ako sú vymedzené v časti 1 bode 42 písm. e) prílohy V k vykonávaciemu nariadeniu (EÚ) 2021/451, ktoré sa nachádzajú v Únii a na ktoré sa nevzťahujú povinnosti zverejňovania podľa smernice 2014/95/EÚ. |
| 37 | **Nefinančné korporácie mimo EÚ (na ktoré sa nevzťahujú povinnosti zverejňovania podľa smernice o zverejňovaní nefinančných informácií)**  Inštitúcie zverejňujú expozície voči nefinančným korporáciám, ako sú vymedzené v časti 1 bode 42 písm. e) prílohy V k vykonávaciemu nariadeniu (EÚ) 2021/451, ktoré sa nenachádzajú v Únii a na ktoré sa nevzťahujú povinnosti zverejňovania podľa smernice 2014/95/EÚ. |
|  | **Aktíva vylúčené z čitateľa GAR (zahrnuté v menovateli)** |
| 41 | **Deriváty**  Inštitúcie zverejňujú deriváty, ktoré nie sú držané na obchodovanie, uvedené v časti 1 oddiele 10 prílohy V k vykonávaciemu nariadeniu (EÚ) 2021/451. |
| 42 | **Medzibankové úvery na požiadanie**  Inštitúcie zverejňujú „ostatné vklady splatné na požiadanie“ uvedené v časti 2 bode 3 prílohy V k vykonávaciemu nariadeniu (EÚ) 2021/451. |
| 43 | **Hotovosť a aktíva súvisiace s hotovosťou**  Inštitúcie zverejňujú „hotovosť“ uvedenú v časti 2 bode 1 prílohy V k vykonávaciemu nariadeniu (EÚ) 2021/451. |
| 44 | **Iné aktíva (vrátane goodwillu, komodít atď.)**  Inštitúcie zverejňujú iné aktíva v súvahe inštitúcie, ktoré nie sú zahrnuté v riadkoch 41, 42 a 43 tohto vzoru. |
| 45 | **Celkové aktíva v menovateli (GAR)**  V tomto riadku sa uvádza súčet riadkov 32, 33, 37 a 41 až 44 tohto vzoru. |
|  | **Iné aktíva vylúčené z čitateľa aj menovateľa na výpočet GAR** |
| 46 | **Štáty**  Inštitúcie zverejňujú orgány verejnej správy uvedené v časti 1 bode 42 prílohy V k vykonávaciemu nariadeniu (EÚ) 2021/451, s výnimkou expozícií zahrnutých v riadkoch 29 a 30 tohto vzoru. |
| 47 | **Expozície voči centrálnej banke**  Inštitúcie zverejňujú expozície voči centrálnym bankám. |
| 48 | **Obchodná kniha**  Inštitúcie zverejňujú finančné aktíva držané na obchodovanie alebo obchodné finančné aktíva, ako sú vymedzené v príslušných účtovných zásadách. |
| 49 | **Celkové aktíva vylúčené z čitateľa a menovateľa**  V tomto riadku sa uvádza súčet riadkov 46, 47 a 48 tohto vzoru. |
| 50 | **Celkové aktíva**  V tomto riadku sa uvádza súčet riadkov 45 a 49 tohto vzoru. |

**Vzor 8 –****GAR (%)**

1. Inštitúcie používajú tieto pokyny na zverejnenie informácií požadovaných vo „Vzore 8 – GAR (%)“, ako je stanovené v prílohe XXXIX k tomuto nariadeniu.
2. Na základe informácií uvedených vo vzore 7 inštitúcie v tomto vzore zverejňujú GAR, ako sa uvádza v delegovanom nariadení (EÚ) 2021/2178.
3. Účelom tohto vzoru je ukázať, do akej miery sa činnosti inštitúcií označujú za environmentálne udržateľné v súlade s článkami 3 a 9 nariadenia (EÚ) 2020/852, aby zainteresované strany porozumeli opatreniam, ktoré inštitúcie zaviedli na zmiernenie prechodného rizika a fyzického rizika súvisiaceho so zmenou klímy.
4. V delegovanom nariadení (EÚ) 2021/2178 sa vyžaduje, aby inštitúcie odhadovali a zverejňovali GAR dvakrát. Prvé zverejnenie je založené na zosúladení obratu protistrany (pri nefinančných korporáciách) s taxonómiou pri tých expozíciách, ktorých účelom nie je financovanie špecifických identifikovaných činností (úvery poskytované na všeobecné účely). Druhé zverejnenie je založené na zosúladení kapitálových výdavkov protistrany s nariadením (EÚ) 2020/852 pri rovnakých expozíciách vo forme úverov poskytovaných na všeobecné účely. V tomto vzore inštitúcie zverejňujú GAR iba raz, a to na základe zosúladenia obratu protistrany len v súvislosti s časťou týkajúcou sa poskytovania úverov na všeobecné účely.
5. Inštitúcie začnú zverejňovať tieto informácie k prvému referenčnému dátumu 31. decembra 2023, čo je v súlade s prvým referenčným dátumom zverejňovania informácií o GAR podľa delegovaného nariadenia (EÚ) 2021/2178.

|  |  |
| --- | --- |
| Stĺpce | Pokyny |
| a | **Podiel aktív na financovanie sektorov relevantných pre taxonómiu**  Inštitúcie zverejňujú podiel objemu aktív na financovanie činností uvedených v nariadení (EÚ) 2020/852 (t. j. oprávnených aktív) na celkovom objeme zahrnutých aktív. Táto položka sa vyjadruje v percentách.  Čitateľom KPI je hrubá účtovná hodnota oprávnených aktív na financovanie sektorov relevantných pre taxonómiu podľa nariadenia (EÚ) 2020/852 s cieľom zmiernenia zmeny klímy, ako sa uvádza v pokynoch zodpovedajúcich stĺpcu b) vzoru 7.  Menovateľom KPI je hrubá účtovná hodnota zahrnutých aktív, ako je vymedzené v pokynoch zodpovedajúcich stĺpcu a) vzoru 7. |
| b | **Z čoho: environmentálne udržateľné**  Inštitúcie zverejňujú podiel objemu aktív na financovanie environmentálne udržateľných činností (t. j. zosúladených aktív) na objeme oprávnených aktív. Táto položka sa vyjadruje v percentách.  Čitateľom KPI je hrubá účtovná hodnota oprávnených aktív na financovanie environmentálne udržateľných činností s cieľom zmiernenia zmeny klímy, ako sa uvádza v pokynoch zodpovedajúcich stĺpcu c) vzoru 7.  Menovateľom KPI je hrubá účtovná hodnota zahrnutých expozícií, ako je uvedené v pokynoch zodpovedajúcich stĺpcu a) vzoru 7. |
| c | **Z čoho: špecializované financovanie**  Inštitúcie zverejňujú podiel objemu aktív kategorizovaných ako špecializované financovanie environmentálne udržateľných činností s cieľom zmiernenia zmeny klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu d) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| d | **Z čoho: prechodné**  Článok 10 nariadenia (EÚ) 2020/852.  Inštitúcie zverejňujú podiel objemu aktív súvisiacich s prechodnými činnosťami s cieľom zmiernenia zmeny klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu e) vzoru 8.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| e | **Z čoho: podporné**  Článok 16 nariadenia (EÚ) 2020/852.  Inštitúcie zverejňujú podiel objemu aktív súvisiacich s podpornými činnosťami s cieľom zmiernenia zmeny klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu f) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| f | **Podiel aktív na financovanie sektorov relevantných pre taxonómiu**  Inštitúcie zverejňujú podiel objemu aktív na financovanie činností relevantných pre taxonómiu (t. j. oprávnených aktív) na celkovom objeme zahrnutých aktív. Táto položka sa vyjadruje v percentách.  Čitateľom KPI je hrubá účtovná hodnota oprávnených aktív na financovanie sektorov relevantných pre taxonómiu s cieľom adaptácie na zmenu klímy, ako sa uvádza v pokynoch zodpovedajúcich stĺpcu g) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| g | **Z čoho: environmentálne udržateľné**  Inštitúcie zverejňujú podiel objemu aktív na financovanie environmentálne udržateľných činností (t. j. zosúladených aktív) na objeme oprávnených aktív. Táto položka sa vyjadruje v percentách.  Čitateľom KPI je hrubá účtovná hodnota oprávnených aktív na financovanie environmentálne udržateľných činností s cieľom adaptácie na zmenu klímy, ako sa uvádza v pokynoch zodpovedajúcich stĺpcu h) vzoru 7.  Menovateľom KPI je hrubá účtovná hodnota zahrnutých expozícií, ako je uvedené v pokynoch zodpovedajúcich stĺpcu a) vzoru 7. |
| h | **Z čoho: špecializované financovanie**  Inštitúcie zverejňujú podiel objemu aktív kategorizovaných ako špecializované financovanie environmentálne udržateľných činností s cieľom adaptácie na zmenu klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu i) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| i | **Z čoho: adaptačné**  Článok 11 nariadenia (EÚ) 2020/852.  Inštitúcie zverejňujú podiel objemu aktív súvisiacich s adaptačnými činnosťami s cieľom adaptácie na zmenu klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu j) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| j | **Z čoho: podporné**  Článok 16 nariadenia (EÚ) 2020/852.  Inštitúcie zverejňujú podiel objemu aktív súvisiacich s podpornými činnosťami s cieľom adaptácie na zmenu klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu k) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| k | **Podiel aktív na financovanie sektorov relevantných pre taxonómiu**  Inštitúcie zverejňujú podiel objemu aktív na financovanie činností relevantných pre taxonómiu (t. j. oprávnených aktív) s cieľom zmiernenia zmeny klímy a adaptácie na zmenu klímy v porovnaní s celkovým objemom zahrnutých aktív. Táto položka sa vyjadruje v percentách.  Čitateľom KPI je hrubá účtovná hodnota oprávnených aktív na financovanie sektorov relevantných pre taxonómiu, ako je uvedené v pokynoch zodpovedajúcich stĺpcu l) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| l | **Z čoho: environmentálne udržateľné**  Inštitúcie zverejňujú podiel objemu aktív na financovanie environmentálne udržateľných činností s cieľom zmiernenia zmeny klímy a adaptácie na zmenu klímy na objeme oprávnených aktív. Táto položka sa vyjadruje v percentách.  Čitateľom KPI je hrubá účtovná hodnota oprávnených aktív na financovanie environmentálne udržateľných činnosti, ako je uvedené v pokynoch zodpovedajúcich stĺpcu m) vzoru 7.  Menovateľom KPI je hrubá účtovná hodnota zahrnutých expozícií, ako je uvedené v pokynoch zodpovedajúcich stĺpcu a) vzoru 7. |
| m | **Z čoho: špecializované financovanie**  Inštitúcie zverejňujú podiel objemu aktív kategorizovaných ako špecializované financovanie environmentálne udržateľných činností s cieľom zmiernenia zmeny klímy a adaptácie na zmenu klímy na objeme aktív na financovanie environmentálne udržateľných činností. Táto položka sa vyjadruje v percentách.  Čitateľom KPI je hrubá účtovná hodnota aktív, ako je uvedené v pokynoch zodpovedajúcich stĺpcu n) vzoru 7.  Menovateľom KPI je hrubá účtovná hodnota zahrnutých aktív, ako je uvedené v pokynoch zodpovedajúcich stĺpcu a) vzoru 7. |
| n | **Z čoho: prechodné/adaptačné**  Články 10 a 11 nariadenia (EÚ) 2020/852.  Percentuálny podiel zodpovedá stĺpcu d) a stĺpcu i). |
| o | **Z čoho: podporné**  Článok 16 nariadenia (EÚ) 2020/852.  Percentuálny podiel zodpovedá stĺpcu e) a stĺpcu j). |
| p | **Podiel celkových zahrnutých aktív**  Inštitúcie zverejňujú podiel celkových aktív zahrnutých v GAR. Táto položka sa vyjadruje v percentách.  Čitateľom KPI je hrubá účtovná hodnota objemu zahrnutých aktív, ako je uvedené v pokynoch zodpovedajúcich stĺpcu 1) vzoru 7.  Menovateľom KPI je hrubá účtovná hodnota celkových aktív v súvahe inštitúcií, ako je uvedené v pokynoch zodpovedajúcich riadku 50 vzoru 7. |
| q | **Podiel nových aktív na financovanie sektorov relevantných pre taxonómiu**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) na financovanie činností relevantných pre taxonómiu (t. j. oprávnené aktíva) s cieľom zmiernenia zmeny klímy na celkových nových oprávnených aktívach (t. j. oprávnených aktívach, ktoré vznikli v rámci aktuálneho obdobia zverejňovania informácií). Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív na financovanie sektorov relevantných pre taxonómiu, ako je uvedené v pokynoch zodpovedajúcich stĺpcu b) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| r | **Z čoho: environmentálne udržateľné**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností s cieľom zmiernenia zmeny klímy na celkových nových oprávnených aktívach (t. j. oprávnených aktívach, ktoré vznikli v rámci aktuálneho obdobia zverejňovania informácií). Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu c) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| s | **Z čoho: špecializované financovanie**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) kategorizovaných ako špecializované financovanie environmentálne udržateľných činností s cieľom zmiernenia zmeny klímy na celkových nových oprávnených aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové oprávnené aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu d) vzoru 8.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| t | **Z čoho: prechodné**  Článok 10 nariadenia (EÚ) 2020/852.  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) súvisiacich s prechodnými činnosťami s cieľom zmiernenia zmeny klímy na celkových nových oprávnených aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové oprávnené aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu e) vzoru 8.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| u | **Z čoho: podporné**  Článok 16 nariadenia (EÚ) 2020/852.  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) súvisiacich s podpornými činnosťami s cieľom zmiernenia zmeny klímy na celkových nových oprávnených aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové oprávnené aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu f) vzoru 8.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| v | **Podiel nových aktív na financovanie sektorov relevantných pre taxonómiu**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) na financovanie činností, na ktoré sa vzťahuje nariadenie (EÚ) 2020/852, s cieľom adaptácie na zmenu klímy na celkových nových oprávnených aktívach (t. j. oprávnených aktívach, ktoré vznikli v rámci aktuálneho obdobia zverejňovania informácií). Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív na financovanie sektorov relevantných pre taxonómiu, ako je uvedené v pokynoch zodpovedajúcich stĺpcu g) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| w | **Z čoho: environmentálne udržateľné**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností s cieľom adaptácie na zmenu klímy na celkových nových oprávnených aktívach (t. j. oprávnených aktívach, ktoré vznikli v rámci aktuálneho obdobia zverejňovania informácií). Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu h) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| x | **Z čoho: špecializované financovanie**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) kategorizovaných ako špecializované financovanie environmentálne udržateľných činností s cieľom adaptácie na zmenu klímy na celkových nových oprávnených aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové oprávnené aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu i) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| y | **Z čoho: adaptačné**  Článok 11 nariadenia (EÚ) 2020/852.  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) súvisiacich s prechodnými činnosťami s cieľom adaptácie na zmenu klímy na celkových nových oprávnených aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové oprávnené aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu j) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| z | **Z čoho: podporné**  Článok 16 nariadenia (EÚ) 2020/852.  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) súvisiacich s podpornými činnosťami s cieľom adaptácie na zmenu klímy na celkových nových oprávnených aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové oprávnené aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu k) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| aa | **Podiel aktív na financovanie sektorov relevantných pre taxonómiu**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) na financovanie činností, na ktoré sa vzťahujú ciele zmiernenia zmeny klímy a adaptácie na zmenu klímy stanovené v nariadení (EÚ) 2020/852, na celkových nových oprávnených aktívach (t. j. oprávnených aktívach, ktoré vznikli v rámci aktuálneho obdobia zverejňovania informácií). Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív na financovanie sektorov relevantných pre taxonómiu, ako je uvedené v pokynoch zodpovedajúcich stĺpcu l) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| ab | **Z čoho: environmentálne udržateľné**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností s cieľom zmiernenia zmeny klímy a adaptácie na zmenu klímy na celkových nových oprávnených aktívach (t. j. oprávnených aktívach, ktoré vznikli v rámci aktuálneho obdobia zverejňovania informácií). Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu m) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| ac | **Z čoho: špecializované financovanie**  Inštitúcie zverejňujú podiel nových aktív (t. j. aktív, ktoré vznikli v rámci aktuálneho obdobia zverejňovania informácií) kategorizovaných ako špecializované financovanie environmentálne udržateľných činností s cieľom zmiernenia zmeny klímy a adaptácie na zmenu klímy na celkových nových aktívach (t. j. aktívach, ktoré vznikli v rámci aktuálneho obdobia zverejňovania informácií) na financovanie environmentálne udržateľných činností. Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je hrubá účtovná hodnota oprávnených nových aktív, ako je uvedené v pokynoch zodpovedajúcich stĺpcu n) vzoru 7.  Menovateľom KPI je hrubá účtovná hodnota nových zahrnutých aktív z týchto aktív, ako je uvedené v pokynoch zodpovedajúcich stĺpcu a) vzoru 7. |
| ad | **Z čoho: prechodné/adaptačné**  Články 10 a 11 nariadenia (EÚ) 2020/852.  Percentuálny podiel zodpovedá stĺpcu t) a stĺpcu y). |
| ae | **Z čoho: podporné**  Článok 16 nariadenia (EÚ) 2020/852.  Percentuálny podiel zodpovedá stĺpcu u) a stĺpcu z). |
| af | **Podiel nových celkových zahrnutých aktív**  Inštitúcie zverejňujú podiel nových celkových aktív zahrnutých v GAR. Nové aktíva sa vypočítavajú bez splátok a iných znížení.  Táto položka sa vyjadruje v percentách.  Čitateľom KPI je rozdiel v hrubej účtovnej hodnote zahrnutých aktív, ako je uvedené v pokynoch zodpovedajúcich riadku 1 vzoru 7, medzi aktuálnym obdobím zverejňovania informácií (t) a predchádzajúcim obdobím zverejňovania informácií (t – 1).  Menovateľom KPI je rozdiel v hrubej účtovnej hodnote nových celkových aktív, ako je uvedené v pokynoch zodpovedajúcich riadku 53 vzoru 7, medzi aktuálnym obdobím zverejňovania informácií (t) a predchádzajúcim obdobím zverejňovania informácií (t – 1). |
| Riadky | Pokyny |
| 1 | **GAR**, ako sa uvádza v delegovanom nariadení (EÚ) 2021/2178. |
| 2 | **Úvery a preddavky, dlhové cenné papiere a kapitálové nástroje, ktoré nie sú držané na obchodovanie, oprávnené na účely výpočtu GAR**  % GAR v prípade expozícií v riadku 1 vzoru 7. |
| 3 | **Finančné korporácie**  % GAR v prípade expozícií v riadku 2 vzoru 7. |
| 4 | **Úverové inštitúcie**  % GAR v prípade expozícií v riadku 3 vzoru 7. |
| 5 | **Ostatné finančné korporácie**  % GAR v prípade expozícií v riadku 7 vzoru 7. |
| 6 | **Z čoho: investičné spoločnosti**  % GAR v prípade expozícií v riadku 8 vzoru 7. |
| 7 | **Z čoho: správcovské spoločnosti**  % GAR v prípade expozícií v riadku 12 vzoru 7. |
| 8 | **Z čoho: poisťovne**  % GAR v prípade expozícií v riadku 16 vzoru 7. |
| 9 | **Nefinančné korporácie, na ktoré sa vzťahujú povinnosti zverejňovania podľa smernice o zverejňovaní nefinančných informácií**  % GAR v prípade expozícií v riadku 20 vzoru 7. |
| 10 | **Domácnosti**  % GAR v prípade expozícií v riadku 24 vzoru 7. |
| 11 | **Z toho: úvery zabezpečené kolaterálom vo forme nehnuteľného majetku určeného na bývanie**  % GAR v prípade expozícií v riadku 25 vzoru 7. |
| 12 | **Z toho: úvery na obnovu budov**  % GAR v prípade expozícií v riadku 26 vzoru 7. |
| 13 | **Z toho: úvery na motorové vozidlá**  % GAR v prípade expozícií v riadku 27 vzoru 7. |
| 14 | **Financovanie miestnych samospráv**  % GAR v prípade expozícií v riadku 28 vzoru 7. |
| 15 | **Financovanie bývania**  % GAR v prípade expozícií v riadku 29 vzoru 7. |
| 16 | **Iné financovanie miestnych samospráv**  % GAR v prípade expozícií v riadku 30 vzoru 7. |
| 17 | **Kolaterál získaný nadobudnutím vlastníctva: nehnuteľný majetok určený na bývanie a podnikanie**  % GAR v prípade expozícií v riadku 31 vzoru 7. |

**Vzor 9 – Zmierňujúce opatrenia: BTAR**

1. V článku 9 vykonávacieho nariadenia (EÚ) 2021/2178 sa stanovuje, že Komisia preskúma uplatňovanie uvedeného nariadenia do 30. júna 2024. Komisia posúdi najmä potrebu akýchkoľvek ďalších zmien, pokiaľ ide o zahrnutie:

a) expozícií voči ústredným vládam a centrálnym bankám do čitateľa a menovateľa kľúčových ukazovateľov výkonnosti finančných podnikov;

b) expozícií voči podnikom, ktoré nezverejňujú nefinančný výkaz podľa článku 19a alebo 29a smernice 2013/34/EÚ, do čitateľa kľúčových ukazovateľov výkonnosti finančných podnikov.

1. Inštitúcie môžu do tohto vzoru zahrnúť tieto informácie. Pokiaľ ide o protistrany, ktoré sú nefinančnými korporáciami a nevzťahuje sa na ne povinnosť zverejňovania, inštitúcie môžu s vynaložením primeraného úsilia a na základe informácií, ktoré sú už dostupné a zozbierané na dobrovoľnom a bilaterálnom základe od protistrán alebo vypočítané pomocou odhadov, zverejňovať rozšírené informácie o oprávnenosti v rámci taxonómie a zosúladení s taxonómiou, ako sa uvádza v nariadení (EÚ) 2020/852, s ohľadom na environmentálne ciele zmiernenia zmeny klímy a adaptácie na zmenu klímy, ako sa uvádza v článku 9 písm. a) a b) nariadenia (EÚ) 2020/852, v súvislosti s expozíciami voči európskym nefinančným korporáciám, na ktoré sa nevzťahujú povinnosti zverejňovania stanovené v smernici 2013/34/EÚ, a mimoeurópskym nefinančným korporáciám, na ktoré sa nevzťahujú povinnosti zverejňovania stanovené v smernici 2013/34/EÚ. Tieto informácie sa môžu zverejniť iba raz na základe zosúladenia obratu protistrán v súvislosti s poskytovaním úverov na všeobecné účely tak ako v prípade GAR.

Prvým referenčným dátumom zverejnenia tohto vzoru je 31. december 2024. Inštitúcie nie sú povinné zverejňovať tieto informácie pred 1. januárom 2025.

**Vzor 9.1 – Zmierňujúce opatrenia: aktíva na výpočet BTAR**

1. Inštitúcie môžu v tomto vzore zverejňovať hrubú účtovnú hodnotu aktív relevantných pre výpočet BTAR. Tento vzor sa uplatňuje len v prípade protistrán, na ktoré sa nevzťahujú povinnosti zverejňovania.

|  |  |
| --- | --- |
| 1 | **CELKOVÉ AKTÍVA ZAHRNUTÉ V GAR**  Ako je uvedené v riadku 32 vzoru 7. |
| 2 | **Nefinančné korporácie EÚ (na ktoré sa nevzťahujú povinnosti zverejňovania podľa smernice o zverejňovaní nefinančných informácií)**  Inštitúcie zverejňujú expozície voči nefinančným korporáciám, ako sú vymedzené v časti 1 bode 42 písm. e) prílohy V k vykonávaciemu nariadeniu (EÚ) 2021/451, ktoré sa nachádzajú v Únii a na ktoré sa nevzťahujú povinnosti zverejňovania podľa smernice 2013/34/EÚ.  Ak sa na protistranu nevzťahuje povinnosť zverejňovania informácií podľa článku 8 nariadenia (EÚ) 2020/852, na výpočet percentuálneho podielu expozícií zosúladených s taxonómiou, ako sa uvádza v nariadení (EÚ) 2020/852, môžu inštitúcie s vynaložením primeraného úsilia zozbierať informácie od svojich protistrán na dobrovoľnom a bilaterálnom základe prostredníctvom vzniku úveru a prostredníctvom pravidelného procesu kreditného preskúmania a monitorovania. Úverové inštitúcie používajú interné odhady a zástupné údaje len, ak protistrana nie je schopná alebo ochotná poskytnúť príslušné údaje, a v slovnom opise priloženom k vzoru vysvetľujú rozsah použitia týchto odhadov a druh použitých odhadov. Ak inštitúcie nedokážu zozbierať príslušné informácie na dobrovoľnom a bilaterálnom základe, resp. vykonávať odhady, alebo tak nie sú schopné zozbierať ich primeraným spôsobom, ktorý by pre ne alebo ich protistrany nebol nadmerne zaťažujúci, vysvetľujú túto skutočnosť v slovnom opise priloženom k vzoru spolu s objasnením dôvodov a dotknutých protistrán.  Pokiaľ ide o zverejňovanie informácií týkajúcich sa korporácií, na ktoré sa nevzťahujú povinnosti zverejňovania podľa smernice 2013/34/EÚ, vrátane malých a stredných podnikov (MSP), inštitúcie pri posudzovaní poskytovania úverov/financovania na všeobecné účely s neznámym použitím výnosov používajú zjednodušený prístup a zameriavajú svoje posúdenie na hlavnú ekonomickú činnosť korporácie, teda na jej hlavný zdroj obratu, s cieľom určiť celkové zosúladenie expozícií s nariadením (EÚ) 2020/852. V prípade špecializovaného financovania sa pri posudzovaní vychádza z rozsahu, v akom sa konkrétny financovaný projekt označuje za významne prispievajúci k zmierneniu zmeny klímy alebo adaptácii na zmenu klímy (informácie špecifické pre projekt). |
| 4 | **Z čoho: úvery zabezpečené kolaterálom vo forme nehnuteľného majetku určeného na podnikanie**  Expozície uvedené v časti 2 bode 173 písm. a) a bode 239ix prílohy V k vykonávaciemu nariadeniu (EÚ) 2021/451.  Zosúladenie týchto expozícií s taxonómiou podľa nariadenia (EÚ) 2020/852 sa posudzuje len na základe zjednodušeného prístupu s cieľom zmiernenia zmeny klímy v súlade s technickými kritériami preskúmania týkajúcimi sa budov, a to obnovou a nadobudnutím a vlastníctvom v súlade s bodmi 7.2, 7.3, 7.4, 7.5, 7.6 a 7.7 prílohy I k delegovanému nariadeniu (EÚ) 2021/2139 na základe energetickej efektívnosti podkladového kolaterálu. |
| 5 | **Z čoho: úvery na obnovu budov**  Úvery poskytované MSP a iným nefinančným korporáciám, na ktoré sa nevzťahujú povinnosti zverejňovania podľa smernice 2014/95/EÚ, na účely obnovy budovy.  Zosúladenie týchto expozícií s taxonómiou podľa nariadenia (EÚ) 2020/852 sa posudzuje len na základe zjednodušeného prístupu s cieľom zmiernenia zmeny klímy v súlade s technickými kritériami preskúmania týkajúcimi sa budov, a to obnovou a nadobudnutím a vlastníctvom v súlade s bodmi 7.2, 7.3, 7.4, 7.5, 7.6 a 7.7 prílohy I k delegovanému nariadeniu (EÚ) 2021/2139 na základe energetickej efektívnosti podkladového kolaterálu. |
| 8 | **Nefinančné korporácie mimo EÚ (na ktoré sa nevzťahujú povinnosti zverejňovania podľa smernice o zverejňovaní nefinančných informácií)**  Expozície voči nefinančným korporáciám, vymedzeným v časti 1 bode 42 písm. e) prílohy V k vykonávaciemu nariadeniu (EÚ) 2021/451, ktoré sa nenachádzajú v Únii a na ktoré sa nevzťahujú povinnosti zverejňovania podľa smernice 2014/95/EÚ.  Ak inštitúcie poskytujú tieto informácie vo svojich zverejneniach podľa článku 8 nariadenia (EÚ) 2020/852 v súlade s článkom 7 ods. 7 delegovaného nariadenia (EÚ) 2021/2178, na tomto mieste zverejňujú rovnaké informácie. V opačnom prípade inštitúcie zozbierajú informácie od svojich protistrán na bilaterálnom základe prostredníctvom vzniku úveru a prostredníctvom pravidelného procesu kreditného preskúmania a monitorovania, alebo na zverejňovanie informácií o expozíciách mimo EÚ s vynaložením maximálneho úsilia použijú tieto zástupné údaje:  a) svoje vlastné modely a klasifikáciu expozícií podľa nich; v tomto prípade inštitúcie vysvetľujú hlavné vlastnosti použitých modelov;  b) zverejnenia protistrán na základe medzinárodných štandardov (vrátane TCFD), ak sú dostupné; v tomto prípade inštitúcie vysvetľujú druh dostupných informácií a použité štandardy;  c) iné verejne dostupné údaje.  Inštitúcie majú v slovnom opise priloženom k tomuto vzoru vysvetliť zdroje použité na zverejnenie týchto informácií. Ak inštitúcie nedokážu zozbierať príslušné informácie na dobrovoľnom a bilaterálnom základe, resp. vykonávať odhady, alebo tak nie sú schopné robiť primeraným spôsobom, ktorý by pre ne alebo ich protistrany nebol nadmerne zaťažujúci, vysvetľujú túto skutočnosť v slovnom opise priloženom k vzoru spolu s objasnením dôvodov a dotknutých protistrán.  Pri tomto type protistrán inštitúcie pri posudzovaní poskytovania úverov/financovania na všeobecné účely s neznámym použitím výnosov používajú zjednodušený prístup a zameriavajú svoje posúdenie na hlavnú ekonomickú činnosť korporácie, teda na jej hlavný zdroj obratu, s cieľom určiť celkové zosúladenie expozícií s nariadením (EÚ) 2020/852. V prípade špecializovaného financovania sa pri posúdení vychádza z rozsahu a pomeru, v akom sa konkrétny financovaný projekt označuje za významne prispievajúci k zmierneniu zmeny klímy alebo adaptácii na zmenu klímy (informácie špecifické pre projekt), a v prípade portfólia nehnuteľností sa posúdenie vykoná s ohľadom na cieľ zmiernenia zmeny klímy na základe energetickej efektívnosti podkladového kolaterálu a zosúladenia s kritériami stanovenými pre príslušné činnosti v nariadení (EÚ) 2020/852. |
| Riadok 12 | CELKOVÉ AKTÍVA ZAHRNUTÉ V BTAR  Súčet riadkov 1, 2 a 8 |
| Riadky 13 až 19 | Pozri vymedzenie pojmov vo vzore 7 (riadky 41 až 50) |

**Vzor 9.2 – BTAR (%)**

Inštitúcie môžu v tomto vzore zverejňovať percentuálny podiel aktív BTAR, ako je uvedené vo vzore 1, v porovnaní s celkovými aktívami v menovateli BTAR, ako je uvedené v riadku 17 vzoru 9.1.

**Vzor 9.3 – BTAR (%)**

Tento vzor obsahuje súhrn KPI BTAR, rozdelenie podľa environmentálnych cieľov v oblasti zmeny klímy, celkový súčet a rozdelenie podľa objemu a toku.

**Vzor 10 – Iné opatrenia na zmiernenie zmeny klímy, ktoré nie sú zahrnuté v nariadení (EÚ) 2020/852**

1. Tento vzor sa vzťahuje na iné opatrenia na zmiernenie zmeny klímy a zahŕňa expozície inštitúcií, ktoré nie sú zosúladené s taxonómiou, ako sa uvádza v nariadení (EÚ) 2020/852, podľa vzorov 7 a 8, ale napriek tomu podporujú protistrany v procese prechodu a adaptácie s ohľadom na ciele zmiernenia zmeny klímy a adaptácie na zmenu klímy. Tieto zmierňujúce opatrenia a činnosti zahŕňajú dlhopisy a úvery vydané podľa iných noriem, ako sú normy Únie, vrátane zelených dlhopisov; udržateľné dlhopisy, ktoré súvisia s aspektmi zmeny klímy; dlhopisy spojené s udržateľnosťou, ktoré súvisia s aspektmi zmeny klímy; zelené dlhopisy; úvery spojené s udržateľnosťou, ktoré súvisia s aspektmi zmeny klímy; úvery spojené s udržateľnosťou, ktoré súvisia s aspektmi zmeny klímy.
2. Inštitúcie zahŕňajú do slovného opisu priloženého k tomuto vzoru podrobné vysvetlenia o povahe a druhu zmierňujúcich opatrení uvedených v tomto vzore vrátane informácií o type rizík, ktoré sa snažia zmierniť, cieľoch v oblasti zmeny klímy, ktoré podporujú, a informácií o súvisiacich protistranách a načasovaní opatrení. Takisto vysvetľujú, prečo tieto expozície nie sú úplne zosúladené s kritériami stanovenými v nariadení (EÚ) 2020/852 a nie sú udržateľné v súlade s nariadením (EÚ) 2020/852, ale napriek tomu prispievajú k zmierňovaniu prechodného rizika alebo fyzického rizika súvisiaceho so zmenou klímy, ako aj akékoľvek ďalšie relevantné informácie, ktoré môžu pomôcť pochopiť rámec riadenia rizík inštitúcie.
3. Inštitúcie začnú zverejňovať informácie uvedené v týchto vzoroch k prvému referenčnému dátumu zverejňovania 31. decembra 2022.

|  |  |
| --- | --- |
| Stĺpce | Pokyny |
| a | **Typ finančného nástroja**  Inštitúcie zverejňujú typ finančného nástroja, ako sa uvádza v prílohe V k vykonávaciemu nariadeniu (EÚ) 2021/451. |
| b | **Typ protistrany**  Inštitúcie zverejňujú typ protistrany, ako sa uvádza v časti 1 bode 42 prílohy V k vykonávaciemu nariadeniu (EÚ) 2021/451. |
| c | **Hrubá účtovná hodnota (v miliónoch EUR)**  Inštitúcie zverejňujú hrubú účtovnú hodnotu, ako sa uvádza v časti 1 bode 34 prílohy V k vykonávaciemu nariadeniu (EÚ) 2021/451. |
| d | **Typ zmierneného rizika (prechodné riziko súvisiace so zmenou klímy)**  Inštitúcie zverejňujú typ rizika, ktoré sa opatrením zmierňuje: prechodné riziko súvisiace so zmenou klímy. |
| e | **Typ zmierneného rizika (fyzické riziko súvisiace so zmenou klímy)**  Inštitúcie zverejňujú typ rizika, ktoré sa opatrením zmierňuje: fyzické riziko súvisiace so zmenou klímy. |
| f | **Kvalitatívne informácie o povahe zmierňujúcich opatrení**  Inštitúcie opisujú povahu zmierňujúcich opatrení, pokiaľ ide o ich prínos k zmierneniu zmeny klímy, ako sa uvádza v článku 10 nariadenia (EÚ) 2020/852, a k adaptácii na zmenu klímy, ako sa uvádza v článku 11 uvedeného nariadenia, ako aj dôvody, prečo sa expozície nepovažujú za zosúladené s taxonómiou na účely GAR. |

\_\_\_\_\_\_\_\_\_\_\_

⃰1 Ú. v. EÚ L 282, 19.10.2016, s. 4.

\*2 COM/2019/640 final.

\*3 Smernica Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS (Ú. v. EÚ L 182, 29.6.2013, s. 19).

\*4 Smernica Európskeho parlamentu a Rady 2014/95/EÚ z 22. októbra 2014, ktorou sa mení smernica 2013/34/EÚ, pokiaľ ide o zverejňovanie nefinančných informácií a informácií týkajúcich sa rozmanitosti niektorými veľkými podnikmi a skupinami (Ú. v. EÚ L 330, 15.11.2014, s. 1).

\*5 C/2019/4490 (Ú. v. EÚ C 209, 20.6.2019, s. 1).

\*6 Odporúčania pracovnej skupiny pre finančné informácie súvisiace s klímou v rámci Rady pre finančnú stabilitu, [https://www.fsb-tcfd.org/recommendations](https://www.fsb-tcfd.org/recommendations/).

\*7 Finančná iniciatíva Programu OSN pre životné prostredie (UNEP FI), <https://www.unepfi.org>.

\*8 Štandardy iniciatívy Global Reporting Initiative pre podávanie správ o udržateľnosti, <https://www.globalreporting.org/standards>.

\*9 Zásady zodpovedného investovania OSN (UNPRI), <https://www.unpri.org>.

\*10 Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

\*11 Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).

\*12 Delegované nariadenie Komisie (EÚ) 2020/1818 zo 17. júla 2020, ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o minimálne normy pre referenčné hodnoty EÚ pre investície do transformácie hospodárstva v súvislosti so zmenou klímy a referenčné hodnoty EÚ pre investície v súlade s Parížskou dohodou (Ú. v. EÚ L 406, 3.12.2020, s. 17).

\*13 Smernica Rady 86/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií (Ú. v. ES L 372, 31.12.1986, s. 1).

\*14 <https://carbonaccountingfinancials.com/standard>.

\*15 https://www.cdp.net/en.

\*16 Smernica Európskeho parlamentu a Rady 2010/31/EÚ z 19. mája 2010 o energetickej hospodárnosti budov (Ú. v. EÚ L 153, 18.6.2010, s. 13).

\*17 Smernica Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (Ú. v. EÚ L 315, 14.11.2012, s. 1).

\*18 Scenár nulovej bilancie emisií do roku 2050 (NZE), IEA (2021) – Svetový energetický model, IEA, Paríž, [https://www.iea.org/reports/world-energy-model/sustainable-development-scenario](https://www.iea.org/reports/world-energy-model).

\*19 Správa za rok 2021 je k dispozícii na tomto [odkaze](https://iea.blob.core.windows.net/assets/deebef5d-0c34-4539-9d0c-10b13d840027/NetZeroby2050-ARoadmapfortheGlobalEnergySector_CORR.pdf).

\*20 Ďalšie príklady sú uvedené v UNEP FI a správe spoločnosti Acclimatise: Chartering New Climate. State-of-the-art tools and data for banks to assess credit risks and opportunities from physical climate change impacts (Prenajímanie novej klímy. Najmodernejšie nástroje a údaje pre banky na posúdenie úverových rizík a príležitostí vyplývajúcich z fyzických vplyvov zmeny klímy), september 2020, <https://www.unepfi.org/publications/banking-publications/charting-a-new-climate/>. V správe sa uvádzajú podrobné informácie týkajúce sa zahrnutých časových období, použitia budúcich scenárov, priestorového rozlíšenia a pokrytia, formátu výstupov, ktoré sa majú získať z konkrétnych súborov údajov, ako aj licencovania a nákladov (pripomíname, že väčšina portálov a databáz ponúka bezplatný prístup). Okrem toho sa v správe rozpracúvajú rôzne techniky posúdenia a merania fyzického rizika, ako napr. teplotné mapovanie, korelačná analýza, špecializované nástroje a analýzy.

\*21 Delegované nariadenie Komisie (EÚ) 2021/2178 zo 6. júla 2021, ktorým sa dopĺňa nariadenie Európskeho parlamentu a Rady (EÚ) 2020/852 upresnením obsahu a prezentácie informácií, ktoré majú zverejňovať podniky, na ktoré sa vzťahuje článok 19a alebo 29a smernice 2013/34/EÚ, pokiaľ ide o environmentálne udržateľné hospodárske činnosti, a upresnením metodiky na splnenie uvedenej povinnosti zverejňovania (Ú. v. EÚ L 443, 10.12.2021, s. 9).

\*22 Delegované nariadenie Komisie (EÚ) 2021/2139 zo 4. júna 2021, ktorým sa dopĺňa nariadenie Európskeho parlamentu a Rady (EÚ) 2020/852 stanovením technických kritérií preskúmania na určenie podmienok, za ktorých sa hospodárska činnosť označuje za významne prispievajúcu k zmierneniu zmeny klímy alebo adaptácii na zmenu klímy, a na určenie toho, či daná hospodárska činnosť výrazne nenarúša plnenie niektorého z iných environmentálnych cieľov (Ú. v. EÚ L 442, 9.12.2021, s. 1).“