IARSCRÍBHINN XXXIV – Treoracha maidir le nochtadh na dteimpléad beartais luacha saothair

**Tábla EU REMA – Beartas luacha saothair:** Formáid sholúbtha

1. Nochtfaidh institiúidí an fhaisnéis dá dtagraítear i bpointí (a), (b), (c), (d), (e), (f), (j) agus (k) d’Airteagal 450(1) agus d’Airteagal 450(2) de CRR[[1]](#footnote-1) trí na treoracha a thugtar thíos san Iarscríbhinn seo a leanúint chun tábla EU REMA a léirítear in Iarscríbhinn XXXIII a ghabhann le réitigh TF ÚBE a chomhlánú.
2. Tá formáid sholúbtha ag an tábla seo. I gcás ina gcuireann institiúidí formáid dhifriúil i bhfeidhm, cuirfidh siad faisnéis ar fáil atá inchomparáide leis an bhfaisnéis a cheanglaítear leis an tábla seo, ar faisnéis í a bhfuil an leibhéal gráinneachta céanna aici agus lena n‑áirítear an fhaisnéis uile maidir leis an tsubstaint is gá.
3. Chun críoch an tábla seo agus na teimpléad a mhínítear san Iarscríbhinn seo, ciallaíonn bronnadh luach saothair inathraithe a dheonú le haghaidh tréimhse fabhrúcháin ar leith, gan beann ar an bpointe ama iarbhír a n‑íoctar an tsuim a bronnadh.

|  |  |
| --- | --- |
| **Tagairtí dlí agus treoracha** | |
| **Uimhir an ró** | **Míniú** |
| (a) | Faisnéis a bhaineann leis na comhlachtaí a mhaoirsíonn luach saothair. Áireofar an méid seo a leanas i nochtaí:   * ainm, comhdhéanamh agus sainordú an phríomhchomhlachta (an comhlacht bainistíochta agus an coiste luacha saothair nuair atá sé bunaithe) a dhéanann maoirseacht ar an mbeartas luacha saothair agus ar líon na gcruinnithe a thionóil an príomhchomhlacht sin le linn na bliana airgeadais; * sainchomhairleoirí seachtracha a bhfuil a gcomhairle á lorg, an comhlacht a choimisiúnaigh iad, agus réimsí den chreat luacha saothair; * tuairisc ar réim feidhme bheartas luacha saothair na hinstitiúide (*e.g.* de réir réigiún, réimeanna gnó), lena n‑áirítear a mhéid a bhfuil sé infheidhme maidir leis na fochuideachtaí agus brainsí atá lonnaithe i dtríú tíortha; * tuairisc ar an bhfoireann nó catagóirí foirne a mbíonn tionchar ábhartha ag a gcuid gníomhaíochtaí gairmiúla ar phróifíl riosca na n‑institiúidí (foireann aitheanta). |
| (b) | Faisnéis maidir le dearadh agus struchtúr an chórais luacha saothair don fhoireann aitheanta. Áireofar an méid seo a leanas i nochtaí:   * forléargas ar phríomhghnéithe agus ar phríomhchuspóirí an bheartais luacha saothair, agus faisnéis faoin bpróiseas cinnteoireachta a úsáidtear chun an beartas luacha saothair agus ról na ngeallsealbhóirí ábhartha a chinneadh (*e.g.* cruinniú na scairshealbhóirí); * faisnéis faoi na critéir a úsáidtear chun feidhmíocht a thomhas agus riosca *ex ante* agus *ex post* a choigeartú; * an ndearna an comhlacht bainistíochta agus an coiste luacha saothair, i gcás ina bhfuil ceann bunaithe, athbhreithniú ar bheartas luacha saothair na hinstitiúide le linn na bliana a chuaigh thart, agus má rinne, forléargas ar aon athrú a rinneadh, na cúiseanna atá leis na hathruithe sin agus a dtionchar ar luach saothair; * faisnéis faoin gcaoi a n‑áirithíonn an institiúid go n‑íoctar luach saothair na foirne i bhfeidhmeanna rialaithe inmheánaigh go neamhspleách ar na gnólachtaí a ndéanann siad maoirseacht orthu; * beartais agus critéir a cuireadh i bhfeidhm le haghaidh bronnta luacha saothair inathraithe agus scaoilíocaíochtaí. |
| (c) | Tuairisc ar na bealaí ina gcuirtear rioscaí reatha agus rioscaí a bheidh ann amach anseo san áireamh sna próisis luacha saothair  Áireofar i nochtaí forléargas ar na príomhrioscaí, ar a dtomhas agus ar an gcaoi a ndéanann na bearta sin difear do luach saothair. |
| (d) | Na cóimheasa idir luach saothair seasta agus inathraithe a leagtar síos i gcomhréir le pointe (g) d’Airteagal 94(1) de Threoir (AE) 2013/36 (‘CRD’)[[2]](#footnote-2) |
| (e) | Tuairisc ar na bealaí ina bhféachann an institiúid leis an bhfeidhmíocht a nascadh leis na leibhéil luacha saothair le linn tréimhse tomhais feidhmíochta  Áireofar an méid seo a leanas i nochtaí:   * forléargas ar na príomhchritéir feidhmíochta agus na príomh-mhéadrachtaí le haghaidh institiúidí, réimeanna gnó agus daoine aonair. * forléargas ar an gcaoi a ndéantar méideanna luacha saothair inathraithe aonair a nascadh le feidhmíocht ar fud na hinstitiúide agus le feidhmíocht aonair. * faisnéis faoi na critéir a úsáidtear chun cothromaíocht a chinneadh idir cineálacha éagsúla ionstraimí arna mbronnadh lena n‑áirítear scaireanna, leas úinéireachta coibhéiseach, roghanna agus ionstraimí eile * faisnéis faoi na bearta a chuirfidh an institiúid chun feidhme chun luach saothair inathraithe a choigeartú má bhíonn na méadrachtaí feidhmíochta lag, lena n‑áirítear critéir na hinstitiúide chun méadrachtaí feidhmíochta a chinneadh nuair a mheastar na méadrachtaí feidhmíochta a bheith ‘lag’. I gcomhréir le pointe (n) d’Airteagal 94(1) de CRD, ní mór bonn cirt a bheith leis an luach saothair inathraithe atá le híoc nó le dílsiú ar bhonn fheidhmíocht na hinstitiúide, an aonaid ghnó agus an duine aonair lena mbaineann. Míneoidh institiúidí na critéir/na tairseacha lena gcinnfear go bhfuil an fheidhmíocht lag agus nach dtugann sin údar gur féidir an luach saothair inathraithe a íoc nó a dhílsiú. |
| (f) | Tuairisc ar na bealaí ina bhféachann an institiúid leis an luach saothair a choigeartú chun feidhmíocht fhadtéarmach a chur san áireamh  Áireofar an méid seo a leanas i nochtaí:   * forléargas ar bheartas na hinstitiúide maidir le hiarchur, íoc amach i bhfoirm ionstraimí, tréimhsí coinneála agus dílsiú luacha saothair inathraithe lena n‑áirítear i gcás ina bhfuil sé difriúil i measc na foirne nó i measc na gcatagóirí foirne. * faisnéis ar chritéir na hinstitiúide maidir le coigeartuithe *ex post* (malus le linn iarchurtha agus aisghlámadh tar éis an dílsithe, má cheadaítear sin faoin dlí náisiúnta). * i gcás inarb infheidhme, ceanglais maidir le scairshealbhóireacht a d’fhéadfaí a fhorchur ar bhaill foirne shainaitheanta. |
| (g) | Tuairisc ar na príomhpharaiméadair agus an réasúnaíocht atá le haon scéim comhpháirteanna athraitheacha agus le haon sochar neamhairgid eile, dá dtagraítear i bpointe (f) d’Airteagal 450(1) de CRR. Áireofar an méid seo a leanas i nochtaí:   * Faisnéis faoi na táscairí riosca/feidhmíochta sonracha a úsáidtear chun comhpháirteanna athraitheacha an luacha saothair a chinneadh agus na critéir a úsáidtear chun an chothromaíocht a chinneadh idir cineálacha éagsúla ionstraimí arna mbronnadh, lena n‑áirítear scaireanna, leasanna úinéireachta coibhéiseacha, ionstraimí atá nasctha le scaireanna, ionstraimí coibhéiseacha neamh-airgead tirim, roghanna agus ionstraimí eile. |
| (h) | Arna iarraidh sin don Bhallstát ábhartha nó don údarás inniúil ábhartha, luach saothair iomlán gach comhalta den chomhlacht bainistíochta nó den bhainistíocht shinsearach, dá dtagraítear i bpointe (j) d’Airteagal 450(1) de CRR |
| (i) | Faisnéis maidir le cé acu a bhaineann nó nach mbaineann an institiúid tairbhe as maolú a leagtar síos le hAirteagal 94(3) de CRD, dá dtagraítear i bpointe (k) d’Airteagal 450(1) de CRR  Chun críocha an phointe sin, institiúidí a bhaineann tairbhe as maolú den sórt sin, cuirfidh siad in iúl cé acu atá sé sin amhlaidh nó nach bhfuil ar bhonn phointe (a) agus/nó phointe (b) d’Airteagal 94(3) de CRD. Cuirfidh siad ceanglais an luacha saothair in iúl freisin a gcuirfidh siad an maolú nó maoluithe, (i.e. pointe (l) agus/nó (m) agus/nó (o) d’Airteagal 94(1) de CRD), i bhfeidhm maidir leo, an líon ball foirne a bhaineann tairbhe as an maolú/na maoluithe agus an luach saothair iomlán atá acu, á dheighilt ina luach saothair seasta agus inathraithe. |
| (j) | Nochtfaidh institiúidí móra an fhaisnéis chainníochtúil faoi luach saothair chomhlacht comhbhainistíochta, agus idirdhealú á dhéanamh idir comhaltaí feidhmiúcháin agus comhaltaí neamhfheidhmiúcháin, dá dtagraítear in Airteagal 450(2) de CRR. |

**Teimpléad EU REM1 – Luach saothair a bhronntar don bhliain airgeadais:** Formáid sheasta

1. Cuirfidh institiúidí na treoracha a thugtar thíos san Iarscríbhinn seo i bhfeidhm maidir le teimpléad iomlán EU REM1 mar a léirítear in Iarscríbhinn XXXIII a ghabhann leis an Rialachán Cur Chun Feidhme seo, i gcur i bhfeidhm phointe (h)(i)-(ii) d’Airteagal 450(1) de CRR.

|  |  |
| --- | --- |
| **Tagairtí dlí agus treoracha** | |
| **Uimhir an ró** | **Míniú** |
| 1 agus 9 | Líon na foirne aitheanta  Líon na foirne a bhfuil tionchar ábhartha ag a gcuid gníomhaíochtaí gairmiúla ar phróifíl riosca na n‑institiúidí i gcomhréir le hAirteagal 92 de CRD agus an Rialachán Tarmligthe ón gCoimisiún maidir le foireann aitheanta[[3]](#footnote-3) lena gcuirtear chun feidhme Airteagal 94(2) de CRD (foireann aitheanta) agus tairbhithe na gcomhpháirteanna luacha saothair a liostaítear sa teimpléad seo. Déanfar é a ríomh leis an gcur chuige FTE (coibhéiseach lánaimseartha) le haghaidh foireann shonrach seachas comhaltaí den chomhlacht bainistíochta agus nochtfar an líon foirne mar líon na ndaoine. |
| 2 | Iomlán an luacha saothair sheasta  Suim na méideanna i rónna 3 go 7 den teimpléad seo |
| 3 | Ar a bhfuil: Bunaithe ar airgead tirim  Méid an luacha saothair atá bunaithe ar airgead tirim laistigh den luach saothair seasta |
| EU-4 a | Ar a bhfuil: scaireanna nó leasanna úinéireachta coibhéiseacha  Suim na méideanna scaireanna nó leasanna úinéireachta coibhéiseacha, faoi réir struchtúr dlíthiúil na hinstitiúide lena mbaineann dá dtagraítear i bpointe (l)(i) d’Airteagal 94(1) CRD, laistigh den luach saothair seasta. |
| 5 | Ar a bhfuil: Ionstraimí atá nasctha le scaireanna nó ionstraimí neamhairgid coibhéiseacha  Suim na méideanna ionstraimí atá nasctha le scaireanna nó ionstraimí neamhairgid coibhéiseacha dá dtagraítear i bpointe (l)(i) d’Airteagal 94(1) de CRD, laistigh den luach saothair seasta |
| EU-5x | Ar a bhfuil: ionstraimí eile  Méid na n‑ionstraimí eile dá dtagraítear i bpointe (l)(ii) d’Airteagal 94(1) de CRD, laistigh den luach saothair seasta |
| 7 | Ar a bhfuil: cineálacha eile  Méideanna an luacha saothair sheasta arna mbronnadh don bhliain airgeadais nach bhfuil nochta i rónna eile faoi cheannteideal iomlán an luacha saothair sheasta  D’fhéadfaí a áireamh leis sin ranníocaíochtaí pinsin rialta comhréireacha, nó sochair (i gcás nach dtugtar aird ar aon chritéir feidhmíochta sna sochair sin), dá dtagraítear in aithris (64) de CRD nó cineálacha eile luacha saothair amhail liúntais ghluaisteáin. |
| 10 | Iomlán an luacha saothair inathraithe  Suim na méideanna i rónna EU-13a, EU-13b, EU-14x agus 15 den teimpléad seo  Suim na gcomhpháirteanna luacha saothair uile nach luach saothair seasta iad a nochtar i ró 2 den teimpléad seo, lena n‑áirítear íocaíochtaí inathraithe ráthaithe agus scaoilíocaíochtaí arna mbronnadh i rith na bliana sin. |
| 11 | Ar a bhfuil: bunaithe ar airgead tirim  Méid an luacha saothair atá bunaithe ar airgead tirim laistigh den luach saothair inathraithe |
| 12, EU-14a, EU-14b, EU-14y agus 16 | Ar a bhfuil: iarchurtha  Méideanna an luacha saothair inathraithe de réir cineálacha éagsúla comhpháirte a iarchuirtear, arna gcinneadh i gcomhréir le hAirteagal 94 de CRD. |
| EU-13 a | Ar a bhfuil: scaireanna nó leasanna úinéireachta coibhéiseacha  Suim na méideanna scaireanna nó leasanna úinéireachta coibhéiseacha, faoi réir struchtúr dlíthiúil na hinstitiúide lena mbaineann dá dtagraítear i bpointe (l)(i) d’Airteagal 94(1) CRD, laistigh den luach saothair inathraithe |
| EU-13b | Ar a bhfuil: Ionstraimí atá nasctha le scaireanna nó ionstraimí neamhairgid coibhéiseacha  Suim na méideanna ionstraimí atá nasctha le scaireanna nó ionstraimí neamhairgid coibhéiseacha dá dtagraítear i bpointe (l)(i) d’Airteagal 94(1) de CRD, laistigh den luach saothair inathraithe |
| EU-14x | Ar a bhfuil: ionstraimí eile  Méid na n‑ionstraimí eile dá dtagraítear i bpointe (l)(ii) d’Airteagal 94(1) CRD, laistigh den luach saothair inathraithe |
| 15 | Ar a bhfuil: cineálacha eile  Méideanna an luacha saothair inathraithe arna mbronnadh don bhliain airgeadais nach iad siúd iad atá nochta i rónna eile faoin gceannteideal luacha saothair inathraithe |
| 17 | Iomlán an luacha saothair  Suim na méideanna i rónna 2 go 10 den teimpléad seo. |
| **Litir an cholúin** | **Míniú** |
| a | MB Feidhm mhaoirseachta  An Comhlacht Bainistíochta ag gníomhú ina fheidhm mhaoirseachta, ina cháil mar an comhlacht bainistíochta ag gníomhú dó ina ról ó thaobh maoirseacht agus faireachán a dhéanamh ar chinnteoireacht na bainistíochta, mar a shainmhínítear i bpointe (8) d’Airteagal 3(1) de CRD  Nochtfaidh institiúidí faisnéis bunaithe ar líon na ndaoine.  I gcomhréir le hAirteagal 13 de CRR, nochtfaidh máthairinstitiúidí an Aontais an fhaisnéis sin ar bhonn a gcáis chomhdhlúite agus nochtfaidh fochuideachtaí móra máthairinstitiúidí an Aontais an fhaisnéis sin ar bhonn aonair nó, i gcás inarb infheidhme, i gcomhréir leis an Rialachán seo agus le CRD, ar bhonn fo-chomhdhlúite. Sa cholún seo léireoidh an t‑eintiteas nochta faisnéis maidir lena chomhlacht bainistíochta. Más ar an leibhéal comhdhlúite nó ar an leibhéal fo-chomhdhlúite a dhéantar an nochtadh de réir Airteagail 6 agus 13 de CRR, nochtfar an fhaisnéis faoi bhaill foirne aitheanta chomhlachtaí bainistíochta na bhfochuideachtaí faoin réimse gnó ábhartha |
| b | MB Feidhm bhainistíochta  Comhaltaí an Chomhlachta Bainistíochta, atá freagrach as a fheidhmeanna Bainistíochta  Nochtfaidh institiúidí faisnéis bunaithe ar líon na ndaoine.  Nochtfaidh institiúidí faisnéis bunaithe ar líon na ndaoine. I gcomhréir le hAirteagal 13 de CRR. Nochtfaidh máthairinstitiúidí an Aontais an fhaisnéis sin ar bhonn a gcáis chomhdhlúite agus nochtfaidh fochuideachtaí móra máthairinstitiúidí an Aontais an fhaisnéis sin ar bhonn aonair nó, i gcás inarb infheidhme, i gcomhréir leis an Rialachán seo agus leis an Treoir um Cheanglais Chaipitil (CRD), ar bhonn fo-chomhdhlúite. Léireoidh an t‑eintiteas nochta faisnéis faoina gcomhlacht bainistíochta sa cholún sin. Más ar an leibhéal comhdhlúite nó ar an leibhéal fo-chomhdhlúite a dhéantar an nochtadh de réir Airteagail 6 agus 13 de CRR, nochtfar an fhaisnéis faoi bhaill foirne aitheanta chomhlachtaí bainistíochta na bhfochuideachtaí faoin réimse gnó ábhartha |
| c | Bainistíocht shinsearach eile  Bainistíocht shinsearach mar a shainmhínítear i bpointe (9) d’Airteagal 3(1) de CRD  Nochtfaidh institiúidí líon na mbainisteoirí sinsearacha nach nochtar faoin gComhlacht Bainistíochta ina fheidhm bhainistíochta agus mar Fhoireann aitheanta eile. Nochtfaidh institiúidí faisnéis bunaithe ar FTE. |
| d | Foireann aitheanta eile  Foireann nach í foireann an Chomhlachta Bainistíochta ina fheidhm Mhaoirseachta nó ina fheidhm Bhainistíochta í, agus foireann nach foireann na bainistíochta sinsearaí í, a mbíonn tionchar ábhartha ag a ngníomhaíochtaí gairmiúla ar phróifíl riosca na hinstitiúide i gcomhréir leis na critéir a leagtar amach sa Rialachán Tarmligthe ón gCoimisiún maidir le foireann aitheanta lena gcuirtear chun feidhme Airteagal 94(2) de CRD agus, i gcás inarb iomchuí, bunaithe ar chritéir na n‑institiúidí  Féadfaidh institiúidí an miondealú de réir réimsí gnó a mholtar i dteimpléad EU REM5 a áireamh sa teimpléad seo. Nochtfaidh institiúidí faisnéis bunaithe ar FTE. |

**Teimpléad EU REM2 – Íocaíochtaí speisialta leis an bhfoireann a mbíonn tionchar ábhartha ag a gcuid gníomhaíochtaí gairmiúla ar phróifíl riosca institiúidí (foireann aitheanta):** Formáid sheasta

1. Nochtfaidh institiúidí an fhaisnéis dá dtagraítear i bpointe (h)(v)-(vii) d’Airteagal 450(1) CRR trí na treoracha a thugtar thíos san Iarscríbhinn seo a leanúint chun teimpléad EU REM2 a léirítear in Iarscríbhinn XXXIII a ghabhann leis an Rialachán Cur Chun Feidhme seo a chomhlánú.

|  |  |
| --- | --- |
| **Tagairtí dlí agus treoracha** | |
| **Uimhir an ró** | **Míniú** |
| 1, 4 agus 6 | **Líon na foirne aitheanta**  Líon na foirne aitheanta a bhfuil tionchar ábhartha ag a gcuid gníomhaíochtaí gairmiúla ar phróifíl riosca na n‑institiúidí i gcomhréir le hAirteagal 92 de CRD agus an Rialachán Tarmligthe ón gCoimisiún maidir le foireann aitheanta lena gcuirtear chun feidhme Airteagal 94(2) de CRD, i gcás gach comhpháirte sonraí luacha saothair  I gcás colúin a agus b (MB) den teimpléad seo beidh an luach bunaithe ar líon na ndaoine. I gcás colúin c agus d den teimpléad seo ríomhfar an luach tríd an modh FTE (coibhéis lánaimseartha) a úsáid.  Tagraíonn ró 4 den teimpléad seo do scaoilíocaíochtaí a bronnadh i dtréimhsí roimhe sin agus a íocadh amach le linn na bliana airgeadais (an bhliain reatha) agus tagraíonn ró 6 den teimpléad seo do thréimhsí a bronnadh le linn na bliana airgeadais (an bhliain reatha). |
| 2 | **Bronntaí luacha saothair inathraithe ráthaithe – An méid iomlán**  Méid na mbronntaí luacha saothair inathraithe ráthaithe, dá dtagraítear i bpointe (e) d’Airteagal 94(1) de CRD. |
| 3 | **Lena n‑áirítear bronntaí luacha saothair inathraithe ráthaithe a íocadh le linn na bliana airgeadais, nach gcuirtear san áireamh san uasteorainn bhónais**  Méideanna na mbronntaí luacha saothair inathraithe ráthaithe dá dtagraítear i bpointe (e) d’Airteagal 94(1) de CRD arna mbronnadh le linn na bliana airgeadais (an bhliain reatha), nach gcuirtear san áireamh san uasteorainn bhónais  Maidir leis an bhfaisnéis nochta dá dtagraítear i bpointe (g) agus i bpointe (h)(v)-(vi) d’Airteagal 450(1) de CRR, luafaidh institiúidí go soiléir an léiríonn an fhaisnéis chainníochtúil chomhiomlán maidir le luach saothair, arna miondealú de réir réimse gnó, an uasteorainn bhónais nuair a bheidh íocaíochtaí sínithe agus scaoilíocaíochtaí nua i gceist. |
| 5 | **Na scaoilíocaíochtaí a bronnadh i dtréimhsí roimhe seo, a íocadh amach le linn na bliana airgeadais – An méid iomlán**  Méid na scaoilíocaíochtaí dá dtagraítear i bpointe (h) d’Airteagal 94(1) de CRD, a bronnadh le linn na tréimhsí roimhe sin agus a íocadh le linn na bliana airgeadais (an bhliain reatha) |
| 7 | **Na scaoilíocaíochtaí a bronnadh i rith na bliana airgeadais – An méid iomlán**  Méid na scaoilíocaíochtaí dá dtagraítear i bpointe (h) d’Airteagal 94(1) de CRD, a bronnadh le linn na bliana airgeadais (an bhliain reatha) |
| 8 | **Ar díobh sin, scaoilíocaíochtaí arna mbronnadh le linn na bliana airgeadais – Íoctha le linn na bliana airgeadais**  Méid na scaoilíocaíochtaí dá dtagraítear i bpointe (h) d’Airteagal 94(1) de CRD, a bronnadh le linn na bliana airgeadais a íocadh le linn na bliana airgeadais |
| 9 | **Ar díobh sin, scaoilíocaíochtaí a bronnadh i rith na bliana airgeadais – Iarchurtha**  Méideanna na scaoilíocaíochtaí dá dtagraítear i bpointe (h) d’Airteagal 94(1) de CRD, a bronnadh le linn na bliana airgeadais, a iarchuirtear, a chinntear i gcomhréir le hAirteagal 94 de CRD |
| 10 | **Lena n‑áirítear scaoilíocaíochtaí a íocadh le linn na bliana airgeadais, nach gcuirtear san áireamh san uasteorainn bhónais**  Méideanna na scaoilíocaíochtaí dá dtagraítear i bpointe (h) d’Airteagal 94(1) de CRD, arna n‑íoc le linn na bliana airgeadais, nach gcuirtear san áireamh san uasteorainn bhónais  Maidir leis an bhfaisnéis nochta dá dtagraítear i bpointe (g) agus i bpointe (h)(v)-(vi) d’Airteagal 450(1) de CRR, luafaidh institiúidí go soiléir an léiríonn an fhaisnéis chainníochtúil chomhiomlán maidir le luach saothair, arna miondealú de réir réimse gnó, an uasteorainn bhónais nuair a bheidh íocaíochtaí sínithe agus scaoilíocaíochtaí nua i gceist. |
| 11 | **Ar díobh sin, scaoilíocaíochtaí a bronnadh i rith na bliana airgeadais – An íocaíocht is airde a bronnadh ar dhuine aonair**  Méid na scaoilíocaíochta is airde, dá dtagraítear i bpointe (h) d’Airteagal 94(1) de CRD, a bronnadh ar dhuine aonair le linn na bliana airgeadais. |
| **Litir an cholúin** | **Míniú** |
| a | **MB Feidhm mhaoirseachta**  An Comhlacht Bainistíochta ag gníomhú ina fheidhm Mhaoirseachta, ina cháil mar an comhlacht bainistíochta ag gníomhú dó ina ról ó thaobh maoirseacht agus faireachán a dhéanamh ar chinnteoireacht na bainistíochta, mar a shainmhínítear i bpointe (8) d’Airteagal 3(1) de CRD (An líon daoine) |
| b | **MB Feidhm bhainistíochta**  Comhaltaí an Chomhlachta Bainistíochta, atá freagrach as a fheidhmeanna Bainistíochta (Líon na ndaoine) |
| c | **Bainistíocht shinsearach eile**  Bainistíocht shinsearach mar a shainmhínítear i bpointe (9) d’Airteagal 3(1) de CRD  Nochtfaidh institiúidí líon na mbainisteoirí sinsearacha nach nochtar faoin gComhlacht Bainistíochta ina fheidhm bhainistíochta agus mar Fhoireann aitheanta eile (FTE). |
| d | **Foireann aitheanta eile**  Foireann nach í foireann an Chomhlachta Bainistíochta ina fheidhm Mhaoirseachta nó ina fheidhm Bhainistíochta í, agus foireann nach foireann na bainistíochta sinsearaí í, a mbíonn tionchar ábhartha ag a ngníomhaíochtaí gairmiúla ar phróifíl riosca na hinstitiúide i gcomhréir leis na critéir a leagtar amach sa Rialachán Tarmligthe ón gCoimisiún maidir le foireann aitheanta lena gcuirtear chun feidhme Airteagal 94(2) de CRD agus, i gcás inarb iomchuí, bunaithe ar chritéir na n‑institiúidí  Féadfaidh institiúidí an miondealú de réir réimsí gnó a mholtar i dteimpléad EU REM5 (FTE) a áireamh sa teimpléad seo. |

**Teimpléad EU REM3 –Luach saothair iarchurtha:** Formáid sheasta

1. Nochtfaidh institiúidí an fhaisnéis dá dtagraítear i bpointe (h)(iii)-(iv) d’Airteagal 450(1) CRR trí na treoracha a leanúint dá bhforáiltear thíos san Iarscríbhinn seo chun teimpléad EU REM3 a léirítear in Iarscríbhinn XXXIII a ghabhann leis an Rialachán Cur Chun Feidhme seo a chomhlánú.

|  |  |
| --- | --- |
| **Tagairtí dlí agus treoracha** | |
| **Uimhir an ró** | **Míniú** |
| 1 | **MB Feidhm mhaoirseachta**  An Comhlacht Bainistíochta ag gníomhú ina fheidhm mhaoirseachta, ina cháil mar an comhlacht bainistíochta ag gníomhú dó ina ról ó thaobh maoirseacht agus faireachán a dhéanamh ar chinnteoireacht na bainistíochta, mar a shainmhínítear i bpointe (8) d’Airteagal 3(1) de CRD  Suim na méideanna i rónna 2, 3, 4, 5, agus 6 den teimpléad seo |
| 2, 8, 14 agus 20 | **Bunaithe ar airgead tirim**  Méid an luacha saothair atá bunaithe ar airgead tirim laistigh den luach saothair inathraithe |
| 3, 9, 15 agus 21 | **Scaireanna nó leasanna úinéireachta coibhéiseacha**  Suim na méideanna scaireanna nó leasanna úinéireachta coibhéiseacha, faoi réir struchtúr dlíthiúil na hinstitiúide lena mbaineann dá dtagraítear i bpointe (l)(i) d’Airteagal 94(1) CRD, laistigh den luach saothair inathraithe |
| 4, 10, 16 agus 22 | **Ionstraimí atá nasctha le scaireanna nó ionstraimí neamhairgid coibhéiseacha**  Suim na méideanna ionstraimí atá nasctha le scaireanna nó ionstraimí neamhairgid coibhéiseacha dá dtagraítear i bpointe (l)(i) d’Airteagal 94(1) de CRD, laistigh den luach saothair inathraithe |
| 5, 11, 17 agus 23 | **Ionstraimí eile**  Méid na n‑ionstraimí eile dá dtagraítear i bpointe (l)(ii) d’Airteagal 94(1) CRD, laistigh den luach saothair inathraithe |
| 6, 12, 18 agus 24 | **Cineálacha eile**  Méideanna an luacha saothair inathraithe seachas méideanna an luacha saothair a nochtar i rónna ‘Bunaithe ar airgead tirim’, ‘Scaireanna nó leasanna úinéireachta coibhéiseacha, faoi réir struchtúr dlíthiúil na hinstitiúide lena mbaineann nó ionstraimí atá nasctha le scaireanna nó ionstraimí coibhéiseacha neamhairgid’ agus ‘Ionstraimí eile’  D’fhéadfaí a áireamh leis sin ranníocaíochtaí pinsin rialta comhréireacha, nó sochair (i gcás nach ndéantar breithniú ar na sochair sin ar aon chritéar feidhmíochta), dá dtagraítear in aithris (64) de CRD, nó cineálacha eile luacha saothair amhail liúntais ghluaisteáin. |
| 7 | **MB Feidhm bhainistíochta**  Comhaltaí an Chomhlachta Bainistíochta, atá freagrach as a fheidhmeanna Bainistíochta; suim na méideanna i rónna 8, 9, 10, 11, agus 12 den teimpléad seo. |
| 13 | **Bainistíocht shinsearach eile**  Bainistíocht shinsearach mar a shainmhínítear i bpointe (9) d’Airteagal 3(1) de CRD; suim na méideanna i rónna 14, 15, 16, 17, agus 18 den teimpléad seo  Nochtfaidh institiúidí líon na mbainisteoirí sinsearacha nach nochtar faoin gComhlacht Bainistíochta ag gníomhú ina fheidhm bhainistíochta agus mar Fhoireann aitheanta eile. |
| 19 | **Foireann aitheanta eile**  Foireann nach í foireann an Chomhlachta Bainistíochta ina fheidhm Mhaoirseachta nó ina fheidhm Bhainistíochta í, agus foireann nach foireann na bainistíochta sinsearaí í, a mbíonn tionchar ábhartha ag a ngníomhaíochtaí gairmiúla ar phróifíl riosca na hinstitiúide i gcomhréir leis na critéir a leagtar amach sa Rialachán Tarmligthe ón gCoimisiún maidir le foireann aitheanta lena gcuirtear chun feidhme Airteagal 94(2) CRD agus, i gcás inarb iomchuí, bunaithe ar chritéir na n‑institiúidí; suim na méideanna i rónna 20, 21, 22, 23, agus 24 den teimpléad seo |
| 25 | **Méid Iomlán**  Suim na méideanna i rónna 1, 7, 13 agus 19 den teimpléad sin |
| **Litir an cholúin** | **Míniú** |
| a | **Méid iomlán an luacha saothair iarchurtha a dámhadh do thréimhsí feidhmíochta roimhe seo**  Méid an luacha saothair iarchurtha, arna chinneadh i gcomhréir le hAirteagal 94 de CRD, a bronnadh le haghaidh tréimhsí feidhmíochta roimhe sin (suim na méideanna i gcolúin b agus c den teimpléad seo) |
| b | **Atá le dílsiú sa bhliain airgeadais**  Méid an luacha saothair iarchurtha a bronnadh le haghaidh na tréimhsí feidhmíochta roimhe sin, arna chinneadh i gcomhréir le hAirteagal 94 de CRD, atá le dílsiú sa bhliain airgeadais |
| c | **Lena n‑áirítear dílsiú i mblianta airgeadais ina dhiaidh sin**  Méid an luacha saothair iarchurtha a bronnadh le haghaidh tréimhsí feidhmíochta roimhe sin, arna chinneadh i gcomhréir le hAirteagal 94 de CRD, a dhílseofar sna blianta airgeadais ina dhiaidh sin |
| d | **Méid an choigeartaithe feidhmíochta a rinneadh sa bhliain airgeadais ar luach saothair iarchurtha a bhí le dílsiú sa bhliain airgeadais**  Méid an choigeartaithe feidhmíochta ar luach saothair iarchurtha, arna chinneadh i gcomhréir le hAirteagal 94 de CRD, a bhí le dílsiú sna bhlianta airgeadais |
| e | **Méid an choigeartaithe feidhmíochta a rinneadh sa bhliain airgeadais ar luach saothair iarchurtha a bhí le dílsiú sna blianta airgeadais amach anseo**  Méid an choigeartaithe feidhmíochta ar an luach saothair iarchurtha, arna chinneadh i gcomhréir le hAirteagal 94 de CRD, a bhí le dílsiú sna blianta feidhmíochta amach anseo |
| f | **Méid iomlán an choigeartaithe le linn na bliana airgeadais coigeartuithe intuigthe *ex post* le linn na bliana airgeadais (*i.e.* athruithe ar luach saothair iarchurtha mar gheall ar athruithe ar phraghsanna ionstraimí)**  Nuair is ábhartha, suim an athraithe ar luach le linn na bliana airgeadais i ngeall ar choigeartuithe intuigthe *ex post*, amhail athruithe ar luach luacha saothair iarchurtha i ngeall ar athruithe ar phraghsanna ionstraimí, arna meas ar bhonn na hiarrachta is fearr. |
| EU - g | **Méid iomlán an luacha saothair iarchurtha arna bhronnadh roimh an mbliain airgeadais arna íoc go hiarbhír sa bhliain airgeadais**  Méid an luacha saothair iarchurtha, arna chinneadh i gcomhréir le hAirteagal 94 de CRD, a íocadh sa bhliain airgeadais  A luaithe a dhílseofar an luach saothair iarchurtha, measfar é a bheith íoctha. |
| EU - h | **Méid iomlán an luacha saothair iarchurtha arna bhronnadh le haghaidh na tréimhse feidhmíochta roimhe sin a dílsíodh ach atá faoi réir tréimhsí coinneála**  Méid an luacha saothair iarchurtha, arna bhronnadh le haghaidh tréimhsí feidhmíochta roimhe seo, a dílsíodh ach atá faoi réir tréimhsí coinneála, arna chinneadh i gcomhréir le hAirteagal 94 de CRD |

**Teimpléad EU REM4 – Luach saothair EUR 1 milliún nó níos mó in aghaidh na bliana:** Formáid sheasta

1. Nochtfaidh institiúidí an fhaisnéis dá dtagraítear i bpointe (i) d’Airteagal 450(1) CRR trí na treoracha a thugtar thíos san Iarscríbhinn seo a leanúint chun teimpléad EU REM4 a léirítear in Iarscríbhinn XXXIII a ghabhann leis an Rialachán Cur Chun Feidhme seo a chomhlánú.
2. Déanfar sonraí a thíolacadh trí figiúirí dheireadh na bliana cuntasaíochta in EUR a úsáid. Nochtfar na méideanna uile mar mhéideanna iomlána, *i.e.* méideanna nár slánaíodh, in euro (*e.g.* EUR 1 234 567 in ionad EUR 1.2 milliún). I gcás ina mbeidh luach saothair in airgeadra seachas EUR, úsáidfear an ráta malairte a úsáideann an Coimisiún le haghaidh clárú airgeadais agus le haghaidh bhuiséad Nollaig na bliana tuairiscithe chun na figiúirí comhdhlúite a bheidh le nochtadh a choinbhéartú.

|  |  |
| --- | --- |
| **Tagairtí dlí agus treoracha** | |
| **Uimhir an ró** | **Míniú** |
| 1 go 8 | Luach saothair idir EUR 1 mhilliún agus EUR 5 mhilliún in aghaidh na bliana airgeadais, arna mhiondealú de réir bandaí EUR 500 000 |
| 9 go x | Luach saothair is mó ná EUR 5 mhilliún in aghaidh na bliana airgeadais, arna mhiondealú de réir bandaí EUR 1 mhilliún |
| **Litir an cholúin** | **Míniú** |
| a | Líon na foirne aitheanta a fuair luach saothair EUR 1 mhilliún nó níos mó in aghaidh na bliana airgeadais  Nochtfaidh institiúidí faisnéis bunaithe ar líon na ndaoine. |

**Teimpléad EU REM5 – Faisnéis faoin bhfoireann a mbíonn tionchar ábhartha ag a gcuid gníomhaíochtaí gairmiúla ar phróifíl riosca na n‑institiúidí (foireann aitheanta):** Formáid sheasta

1. Nochtfaidh institiúidí an fhaisnéis dá dtagraítear i bpointe (g) d’Airteagal 450(1) CRR trí na treoracha a thugtar thíos san Iarscríbhinn seo a leanúint chun teimpléad EU REM5 a léirítear in Iarscríbhinn XXXIII a ghabhann leis an Rialachán Cur Chun Feidhme seo a chomhlánú.
2. Maidir leis na colúin ina bhfuil an miondealú ar réimsí gnó, in iasachtú miondíola áireofar gach iasachtú, lena n‑áirítear iasachtú mórdhíola. I gcás baincéireacht infheistíochta, áireofar leis sin airgeadas corparáideach agus trádáil agus díolacháin. Tá tuilleadh treorach maidir leis na gníomhaíochtaí a chuimsítear sna réimeanna gnó sin le fáil in Airteagal 317 de CRR laistigh den tábla lena sainítear na línte gnó laistigh den chur chuige caighdeánaithe maidir le riosca oibriúcháin.

|  |  |
| --- | --- |
| **Tagairtí dlí agus treoracha** | |
| **Uimhir an ró** | **Míniú** |
| 1 | **Líon iomlán na foirne aitheanta**  Baill foirne institiúide agus a fochuideachtaí, a mbíonn tionchar ábhartha ag a ngníomhaíochtaí gairmiúla ar phróifíl riosca institiúidí (foireann aitheanta), lena n‑áirítear fochuideachtaí nach bhfuil faoi réir CRD agus comhaltaí uile a gcuid gcomhlachtaí bainistíochta faoi seach  Nochtfar an luach bunaithe ar FTE. |
| 2 | **Ar a bhfuil: comhaltaí an MB**  Líon na gcomhaltaí sa chomhlacht Bainistíochta faoi seach ag gníomhú ina fheidhm mhaoirseachta agus ina fheidhm Bainistíochta, agus sa chomhlacht bainistíochta ina iomláine |
| 3 | **Ar a bhfuil: Bainistíocht shinsearach eile**  Foireann eile seachas comhaltaí an Chomhlachta Bainistíochta, atá ina mbainistíocht shinsearach mar a shainmhínítear i bpointe (9) d’Airteagal 3(1) de CRD |
| 4 | **Ar a bhfuil: foireann aitheanta eile**  Foireann nach í foireann an Chomhlachta Bainistíochta í, agus foireann nach foireann na bainistíochta sinsearaí í, a mbíonn tionchar ábhartha ag a ngníomhaíochtaí gairmiúla ar phróifíl riosca na hinstitiúide i gcomhréir leis na critéir a leagtar amach sa Rialachán Tarmligthe ón gCoimisiún maidir le foireann aitheanta lena gcuirtear chun feidhme Airteagal 94(2) de CRD agus, i gcás inarb iomchuí, bunaithe ar chritéir na n‑institiúidí |
| 5 | **Luach saothair iomlán na foirne aitheanta**  Ciallóidh méid iomlán an luacha saothair gach cineál luacha saothair sheasta agus inathraithe agus áireofar leis íocaíochtaí airgeadaíochta nó neamhairgeadaíochta agus agus sochair airgeadaíochta nó neamhairgeadaíochta, arna mbronnadh go díreach ar bhaill foirne nó thar ceann institiúidí mar mhalairt ar sheirbhísí gairmiúla arna dtabhairt ag baill foirne, íocaíochtaí úis iompartha de réir bhrí phointe (d) d’Airteagal 4(1) de Treoir 2011/61/AE[[4]](#footnote-4), agus íocaíochtaí eile a dhéantar trí mhodhanna agus feithiclí a dtiocfaí sárú ar cheanglais luacha saothair CRD as mura measfaí gur luach saothair iad. |
| 6 | **Ar a bhfuil: luach saothair inathraithe**  Suim na gcomhpháirteanna luacha saothair uile nach luach saothair seasta iad dá dtagraítear i ró 7 den teimpléad seo. |
| 7 | **Ar a bhfuil: luach saothair seasta**  Breithneoidh institiúidí luacha saothair sheasta sna cásanna seo a leanas ina gcomhlíontar na coinníollacha chun é a bhronnadh agus a mhéid:   1. tá siad bunaithe ar chritéir réamhchinntithe; 2. tá siad neamhroghnach a léiríonn leibhéal na taithí gairmiúla agus sinsearacht na foirne; 3. tá siad trédhearcach maidir leis an méid aonair a bhronntar ar an mball foirne aonair; 4. tá siad buan, *i.e.* go gcoinnítear ar bun iad thar thréimhse atá ceangailte leis an ról sonrach agus leis na freagrachtaí eagraíochtúla; 5. nach bhfuil siad neamh-inchúlghairthe; ní athraítear an méid buan ach trí chómhargáil nó tar éis athchaibidlíochta i gcomhréir leis na critéir náisiúnta maidir le socrú pá; 6. nach féidir leis an institiúid í a laghdú, a chur ar fionraí ná a chealú; 7. nach gcuirtear dreasachtaí ar fáil chun riosca a thoimhdiú leo; agus 8. nach bhfuil siad ag brath ar fheidhmíocht. |
| **Litir an cholúin** | **Míniú** |
| a, b agus c | **An comhlacht bainistíochta (MB)**  Comhlacht bainistíochta na hinstitiúide, agus miondealú na feidhme Maoirseachta agus na feidhme Bainistíochta  Nochtfaidh institiúidí faisnéis bunaithe ar líon na ndaoine. |
| d go h | **Réimsí gnó**  Réimsí gnó móra na hinstitiúide, amhail baincéireacht Infheistíochta, Baincéireacht mhiondíola, Bainistíocht sócmhainní, Feidhmeanna corparáideacha, Feidhmeanna neamhspleácha rialaithe inmheánaigh  Nochtfar faisnéis bunaithe ar FTE. |
| i | **Gach ceann eile**  Gach réimse gnó eile nach gcumhdaítear sna colúin roimhe seo ar leithligh  Nochtfar faisnéis bunaithe ar FTE. |

1. Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus lena leasaítear Rialachán (AE) Uimh. 648/2012, arna leasú le Rialachán (AE) Uimh. 2024/1623 ([IO L 176, 27.6.2013, lch. 1](https://eur-lex.europa.eu/legal-content/EN/AUTO/?uri=OJ:L:2013:176:TOC); [Rialachán - AE - 2024/1623 - GA - EUR-Lex (europa.eu)](https://eur-lex.europa.eu/legal-content/GA/TXT/?uri=OJ:L_202401623)). [↑](#footnote-ref-1)
2. Treoir 2013/36/AE Ó PHARLAIMINT NA hEORPA AGUS ÓN gCOMHAIRLE an 26 Meitheamh 2013 maidir le rochtain ar ghníomhaíochtaí institiúidí creidmheasa agus maoirseacht stuamachta ar institiúidí creidmheasa, lena leasaítear Treoir 2002/87/CE agus lena n‑aisghairtear Treoracha 2006/48/CE agus 2006/49/CE (IO L 176, 27.6.2013, lch. 338). [↑](#footnote-ref-2)
3. RIALACHÁN TARMLIGTHE (AE) Uimh. 604/2014 ÓN gCOIMISIÚN an 4 Márta 2014 lena bhforlíontar Treoir 2013/36/AE ó Pharlaimint na hEorpa agus ón gComhairle maidir le caighdeáin theicniúla rialála i leith critéir cháilíochtúla agus chainníochtúla iomchuí chun catagóirí foirne a shainaithint a bhfuil tionchar ábhartha ag a gcuid gníomhaíochtaí gairmiúla ar phróifíl riosca institiúide (IO L 167, 6.6.2014, lch. 30). [↑](#footnote-ref-3)
4. Treoir 2011/61/AE ó Pharlaimint na hEorpa agus ón gComhairle an 8 Meitheamh 2011 maidir le Bainisteoirí Cistí Infheistíochta Malartacha agus lena leasaítear Treoir 2003/41/CE agus Treoir 2009/65/CE agus Rialachán (CE) Uimh. 1060/2009 agus Rialachán (AE) Uimh. 1095/2010 (IO L 174, 1.7.2011, lch 1) [↑](#footnote-ref-4)