ANNESS XX – Struzzjonijiet dwar id-divulgazzjoni tal-użu tal-approċċ standardizzat għar-riskju ta’ kreditu (esklużi r-riskju ta’ kreditu tal-kontroparti u l-pożizzjonijiet ta’ titolizzazzjoni)

1. L-istrumenti soġġetti għall-Kapitolu 6 tat-Titolu II tal-Parti Tlieta tar-Regolament (UE) 575/2013 (“CRR”)[[1]](#footnote-2) (skoperturi għas-CCR), kif ukoll l-istrumenti li għalihom japplikaw ir-rekwiżiti fil-Kapitolu 5 tat-Titolu II tal-Parti Tlieta tar-Regolament (UE) 575/2013 (skoperturi tat-titolizzazzjoni), mhumiex koperti mill-mudelli li għalihom l-istruzzjonijiet huma pprovduti f’dan l-Anness.

**Tabella EU CRD – Rekwiżiti ta’ divulgazzjoni kwalitattiva relatati mal-approċċ standardizzat.** Format flessibbli

1. L-istituzzjonijiet għandhom jiddivulgaw l-informazzjoni msemmija fil-punti (a) sa (d) tal-Artikolu 444 tar-Regolament (UE) 575/2013 billi jsegwu l-istruzzjonijiet ipprovduti hawn taħt f’dan l-Anness sabiex jimlew it-tabella EU CRD li hija ppreżentata fl-Anness XIX tas-soluzzjonijiet tal-IT tal-EBA.

|  |  |
| --- | --- |
| **Ringiela**  **referenza** | **Referenzi legali u struzzjonijiet** |
| **Spjegazzjoni** |

|  |  |  |
| --- | --- | --- |
| (a) | Il-punt (a) tal-Artikolu 444 CRR | L-istituzzjonijiet għandhom jiddivulgaw l-ismijiet tal-istituzzjonijiet esterni tal-valutazzjoni tal-kreditu (ECAIs) nominati u tal-aġenziji ta’ kreditu għall-esportazzjoni (ECAs) użati u r-raġunijiet għal kwalunkwe tibdil f’dawk in-nomini matul il-perjodu ta’ divulgazzjoni. |
| (b) | Il-punt (b) tal-Artikolu 444 CRR | L-istituzzjonijiet għandhom jindikaw il-klassijiet tal-iskoperturi, speċifikati fl-Artikolu 112 tar-Regolament (UE) 575/2013, li għalihom l-istituzzjonijiet jikkalkolaw l-ammonti ta’ skoperturi ponderati għar-riskju f’konformità mal-Kapitolu 2 tat-Titolu II tal-Parti Tlieta tas-CRR bl-użu tal-valutazzjoni tal-kreditu tal-ECAI nominata jew tal-ECA. |
| (c) | Il-punt (c) tal-Artikolu 444 CRR | Meta jintuża emittent jew valutazzjoni tal-kreditu tal-ħruġ sabiex jiġi ddeterminat il-piż tar-riskju li għandu jiġi assenjat għal skopertura mhux inkluża fil-portafoll tan-negozjar f’konformità mal-Artikolu 139 tal-Kapitolu 2 tat-Titolu II tal-Parti Tlieta tar-Regolament (UE) Nru 575/2013, l-istituzzjonijiet għandhom jiddeskrivu l-proċess użat. |
| (d) | Il-punt (d) tal-Artikolu 444 CRR | Għal kull waħda mill-klassijiet tal-iskoperturi speċifikati fl-Artikolu 112 tar-Regolament (UE) 575/2013, l-istituzzjonijiet għandhom jindikaw l-iskala alfanumerika ta’ kull ECAI nominata/ECA (kif imsemmi fir-ringiela (a) ta’ dan il-mudell) bil-piżijiet tar-riskju li jikkorrispondu għall-iskali tal-kwalità tal-kreditu kif stabbiliti fil-Kapitolu 2 tat-Titolu II tal-Parti Tlieta tar-Regolament (UE) Nru 575/2013, ħlief meta l-istituzzjoni tikkonforma mal-assoċjazzjoni standard ippubblikata mill-EBA. |

**Mudell EU CR4 – Skopertura għar-riskju ta’ kreditu u l-effetti tas-CRM.** Format fiss

1. L-istituzzjonijiet li jikkalkolaw l-ammonti ta’ skoperturi ponderati għar-riskju ta’ kreditu f’konformità mal-Kapitolu 2 tat-Titolu II tal-Parti Tlieta tar-Regolament (UE) Nru 575/2013 għandhom jiddikjaraw l-informazzjoni msemmija fl-Artikolu 453(g), (h) u (i) tar-Regolament (UE) Nru 575/2013 u fl-Artikolu 444(e) tar-Regolament (UE) Nru 575/2013 billi jsegwu l-istruzzjonijiet ipprovduti hawn taħt f’dan l-Anness sabiex jimlew il-Mudell EU CR4 li huwa ppreżentat fl-Anness XIX tas-soluzzjonijiet tal-IT tal-EBA.

|  |  |
| --- | --- |
| **Referenza tal-kolonna** | **Referenzi legali u struzzjonijiet** |
| **Spjegazzjoni** |
| a | **Skoperturi qabel is-CCF u qabel is-CRM – Skoperturi fil-karta bilanċjali:**  L-istituzzjonijiet għandhom jiddikjaraw l-iskopertura fil-karta bilanċjali skont l-ambitu tal-konsolidament prudenzjali f’konformità mal-Artikolu 111 tar-Regolament (UE) Nru 575/2013, wara l-aġġustamenti speċifiċi għar-riskju ta’ kreditu f’konformità mal-Artikolu 110 tar-Regolament (UE) Nru 575/2013, l-aġġustamenti addizzjonali fil-valur f’konformità mal-Artikoli 34 u 105 tar-Regolament (UE) Nru 575/2013, l-ammonti mnaqqsa f’konformità mal-Artikolu 36(1)(m) tar-Regolament (UE) Nru 575/2013, tnaqqis fil-fondi proprji u tħassir oħrajn (kif iddefiniti fil-qafas kontabilistiku applikabbli), iżda qabel (i) l-applikazzjoni tal-fatturi ta’ konverżjoni tal-kreditu kif speċifikati fl-istess Artikolu u (ii) l-applikazzjoni tat-tekniki tas-CRM speċifikati fil-Kapitolu 4 tat-Titolu II tal-Parti Tlieta tar-Regolament (UE) Nru 575/2013. Valuri tal-iskoperturi għal lokazzjonijiet huma soġġetti għall-Artikolu 134(7) tar-Regolament (UE) Nru 575/2013. |
| b | **Skoperturi qabel is-CCF u qabel is-CRM – Skoperturi li ma jidhrux fil-karta bilanċjali:**  L-istituzzjonijiet għandhom jiddikjaraw il-valur tal-iskopertura li ma tidhirx fil-karta bilanċjali skont l-ambitu tal-konsolidament prudenzjali, wara t-tnaqqis tal-aġġustamenti speċifiċi għar-riskju ta’ kreditu u l-ammonti mnaqqsa f’konformità mal-Artikolu 36(1)(m) tar-Regolament (UE) 575/2013, iżda qabel l-applikazzjoni tal-fatturi ta’ konverżjoni tal-kreditu f’konformità mal-Artikolu 111 tar-Regolament (UE) 575/2013 u qabel l-effett tat-tekniki tas-CRM (b’applikazzjoni tal-Kapitolu 4 tat-Titolu II tal-Parti Tlieta tar-Regolament (UE) 575/2013). |
| c | **Skoperturi wara s-CCF u wara s-CRM – Skoperturi fil-karta bilanċjali:**  L-istituzzjonijiet għandhom jiddikjaraw l-ammont tal-iskopertura fil-karta bilanċjali skont l-ambitu tal-konsolidament prudenzjali (f’konformità mal-Artikolu 111 tar-Regolament (UE) 575/2013), wara l-aġġustamenti speċifiċi għar-riskju ta’ kreditu f’konformità mal-Artikolu 110 tar-Regolament (UE) 575/2013, l-aġġustamenti addizzjonali fil-valur f’konformità mal-Artikoli 34 u 105 tar-Regolament (UE) 575/2013, l-ammonti mnaqqsa f’konformità mal-Artikolu 36(1)(m) tar-Regolament (UE) 575/2013, tnaqqis fil-fondi proprji u tħassir ieħor kif iddefiniti fil-qafas kontabilistiku applikabbli, wara l-applikazzjoni tal-mitiganti tar-riskju ta’ kreditu u tal-fatturi ta’ konverżjoni tal-kreditu kollha. Dan huwa l-ammont li għalih jiġu applikati l-piżijiet tar-riskju (f’konformità mal-Artikolu 113 tar-Regolament (UE) 575/2013 u mat-Taqsima 2 tal-Kapitolu 2 tat-Titolu II tal-Parti Tlieta tar-Regolament (UE) 575/2013). Huwa ammont nett ekwivalenti ta’ kreditu, wara li jiġu applikati t-tekniki tas-CRM u s-CCF. |
| d | **Skoperturi wara s-CCF u wara s-CRM – Skoperturi li ma jidhrux fil-karta bilanċjali:**  L-istituzzjonijiet għandhom jiddikjaraw l-ammont tal-iskopertura li ma tidhirx fil-karta bilanċjali wara li jqisu l-aġġustamenti speċifiċi għar-riskju ta’ kreditu kif iddefiniti fir-Regolament ta’ Delega tal-Kummissjoni (UE) 183/2014[[2]](#footnote-3), l-aġġustamenti addizzjonali fil-valur u tnaqqis ieħor fil-fondi proprji, wara l-applikazzjoni tal-mitiganti tar-riskju ta’ kreditu u tal-fatturi ta’ konverżjoni tal-kreditu kollha. Dan huwa l-ammont li għalih jiġu applikati l-piżijiet tar-riskju (f’konformità mal-Artikolu 113 tar-Regolament (UE) 575/2013 u mat-Taqsima 2 tal-Kapitolu 2 tat-Titolu II tal-Parti Tlieta CRR). Huwa ammont nett ekwivalenti ta’ kreditu, wara li jiġu applikati t-tekniki tas-CRM u s-CCF. |
| e | **RWEAs**  L-ammonti ta’ skoperturi ponderati għar-riskju (RWEAs) ikkalkolati f’konformità mat-Taqsima 2 tal-Kapitolu 2 tat-Titolu II tal-Parti Tlieta tar-Regolament (UE) 575/2013. |
| f | **Densità tal-RWEA**  (Kolonna e/Kolonni(c+d) ta’ dan il-mudell)  Il-proporzjon għandu jiġi kkalkolat billi l-RWEAs tal-klassi tal-iskopertura rispettiva (kolonna e ta’ dan il-mudell) jiġu diviżi bl-ammont tal-iskopertura rispettivi wara li jitqiesu l-mitiganti tar-riskju ta’ kreditu u l-fatturi ta’ konverżjoni tal-kreditu kollha (somma tal-ammonti fil-kolonni c u d ta’ dan il-mudell). |

|  |  |
| --- | --- |
| **Referenzi legali u struzzjonijiet** | |
| **Numru tar-ringiela** | **Spjegazzjoni** |
| 1, EU 2a, EU 2b, 3, EU 3a, 4, 5, 6, EU 7a, EU 7b, 8, 9, 10, EU 10a, EU 10b, EU 10c | Klassijiet tal-iskoperturi kif definiti f’konformità mal-Artikolu 112 tar-Regolament (UE) Nru 575/2013.  L-iskoperturi assenjati għall-klassi tal-iskoperturi “elementi li jirrappreżentaw pożizzjonijiet ta’ titolizzazzjoni” li tissemma fl-Artikolu 112(m) tar-Regolament (UE) 575/2013 mhumiex inklużi. |
| 2 | **Entitajiet pubbliċi mhux tal-gvern ċentrali**  Somma tal-iskoperturi fir-ringieli EU 2a u EU 2b. |
| EU 2a | **Gvernijiet reġjonali jew awtoritajiet lokali**  Skoperturi kif definiti fl-Artikolu 112(b) tar-Regolament (UE) Nru 575/2013 u l-Artikolu 115(-1), (1), (3), (4) u (5) tar-Regolament (UE) Nru 575/2013 għal skoperturi SA. |
| EU 2b | **Entitajiet tas-settur pubbliku**  Skoperturi kif definiti fl-Artikolu 4(1)(8) tar-Regolament (UE) Nru 575/2013, fl-Artikolu 112(c) u l-Artikolu 116(1), (2), (3), (4) u (5) tar-Regolament (UE) Nru 575/2013 għal skoperturi SA. |
| 6 | **Impriżi**  Skoperturi kif definiti fl-Artikolu 112(g) u l-Artikolu 122 tar-Regolament (UE) 575/2013. |
| 6.1 | **Li minnhom: Għoti ta’ Self Speċjalizzat**  Skoperturi kif definiti fl-Artikolu 122a tar-Regolament (UE) Nru 575/2013. |
| 7 | **Skoperturi ta’ dejn subordinat u ekwità**  Somma tal-iskoperturi fir-ringieli EU 7a u EU 7b. |
| EU 7a | **Skoperturi għal dejn subordinat**  Skoperturi kif definiti fl-Artikolu 112(k) tar-Regolament (UE) 575/2013 u l-Artikolu 128 tar-Regolament (UE) 575/2013. |
| EU 7b | **Ekwità**  Skoperturi kif definiti fl-Artikolu 112(p) tar-Regolament (UE) 575/2013 u l-Artikolu 133(1) tar-Regolament (UE) 575/2013. |
| 9 | **Skoperturi ggarantiti b’ipoteki fuq proprjetà immobbli u skoperturi ADC**  Skoperturi ggarantiti bi proprjetajiet immobbli definiti fl-Artikolu 4(1), il-punti (75) sa (75f), tar-Regolament (UE) Nru 575/2013 u skoperturi kif definiti fl-Artikolu 4(1), il-punt (78a) tar-Regolament (UE) Nru 575/2013 għandhom jiġu rrapportati hawnhekk.  Ir-ringiela hija s-somma tar-ringieli 9.1; 9.2; 9.3; 9.4; 9.5. |
| 9.1 | **Iggarantiti b’ipoteki fuq proprjetà immobbli residenzjali — mhux IPRE**  Skoperturi ttrattati f’konformità mal-Artikolu 125(1) tar-Regolament (UE) Nru 575/2013 għandhom jiġu rrapportati hawnhekk.  F’din ir-ringiela dawn jiġu ddivulgati wkoll: skoperturi mhux IPRE oħra ggarantiti b’ipoteki fuq proprjetà immobbli residenzjali li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(a) tar-Regolament (UE) Nru 575/2013. |
| 9.2 | **Iggarantiti b’ipoteki fuq proprjetà immobbli residenzjali — IPRE**  Huma biss l-iskoperturi li jissodisfaw id-definizzjoni tal-Artikolu 4(1)(75b) tar-Regolament (UE) 575/2013 li għandhom jiġu rrapportati hawnhekk, inklużi skoperturi IPRE li jissodisfaw kwalunkwe waħda mill-kundizzjonijiet stabbiliti fl-Artikolu 124(2)(a)(ii), il-punti (1) sa (4) tar-Regolament (UE) 575/2013; Skoperturi IPRE fejn tiġi applikata d-deroga stabbilita fl-Artikolu 125(2) tar-Regolament (UE) 575/2013.  F’din ir-ringiela jiġu ddivulgati wkoll skoperturi oħra ggarantiti b’ipoteki fuq proprjetà immobbli residenzjali - IPRE li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(b) tar-Regolament (UE) Nru 575/2013. |
| 9.3 | **Iggarantiti b’ipoteki fuq proprjetà immobbli kummerċjali — mhux IPRE**  Skoperturi ttrattati f’konformità mal-Artikolu 126(1) tar-Regolament (UE) Nru 575/2013 għandhom jiġu rrapportati hawnhekk.  F’din ir-ringiela dawn jiġu ddivulgati wkoll: skoperturi mhux IPRE oħra ggarantiti b’ipoteki fuq proprjetà immobbli kummerċjali li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(a) tar-Regolament (UE) Nru 575/2013. |
| 9.4 | **Iggarantiti b’ipoteki fuq proprjetà immobbli kummerċjali — IPRE**  L-iskoperturi li jissodisfaw id-definizzjoni tal-Artikolu 4(1)(75b) u l-Artikolu 124(2), il-punt (b) (ii) tar-Regolament (UE) Nru 575/2013 għandhom jiġu rrapportati hawnhekk, inklużi l-iskoperturi IPRE meta tiġi applikata d-deroga stabbilita fl-Artikolu 126(2) tar-Regolament (UE) Nru 575/2013.  F’din ir-ringiela jiġu ddivulgati wkoll skoperturi oħra ggarantiti b’ipoteki fuq proprjetà immobbli kummerċjali- IPRE li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(b) tar-Regolament (UE) Nru 575/2013. |
| 11 | Mhux Applikabbli |
| 12 | **“Total”**  Somma tal-iskoperturi fir-ringieli 1, 2, 3, EU 3a, 4, 5, 6, 7, 8, 9, 10, EU 10a, EU 10b, EU 10c hawn fuq. |

**Mudell EU CR5 – Approċċ standardizzat**. Format fiss

1. L-istituzzjonijiet għandhom jiddivulgaw l-informazzjoni msemmija fl-Artikolu 444(e) tar-Regolament (UE) 575/2013 billi jsegwu l-istruzzjonijiet ipprovduti hawn taħt f’dan l-Anness sabiex jimlew il-mudell EU CR5 li hija ppreżentata fl-Anness XIX tas-soluzzjonijiet tal-IT tal-EBA.

|  |  |
| --- | --- |
| **Referenza tal-kolonna** | **Referenzi legali u struzzjonijiet** |
| **Spjegazzjoni** |
| a - y | **Piż tar-riskju:**  L-istituzzjonijiet għandhom jiddikjaraw l-informazzjoni dwar l-allokazzjoni tal-piżijiet tar-riskju fil-klassi tal-iskopertura rispettiva skont it-Taqsima 2 tal-Kapitolu 2 tat-Titolu II tal-Parti Tlieta tar-Regolament (UE) Nru 575/2013. |
| z | **Total:**  L-ammont totali ta’ skoperturi fil-karta bilanċjali u li ma jidhrux fil-karta bilanċjali skont l-ambitu tal-konsolidament prudenzjali:  - wara l-aġġustamenti speċifiċi għar-riskju ta’ kreditu f’konformità mal-Artikolu 110 tar-Regolament (UE) Nru 575/2013, l-aġġustamenti fil-valur addizzjonali f’konformità mal-Artikoli 34 u 105 tar-Regolament (UE) Nru 575/2013, l-ammonti mnaqqsa f’konformità mal-Artikolu 36(1)(m) tar-Regolament (UE) Nru 575/2013, fondi proprji u tħassir oħrajn (kif iddefiniti fil-qafas kontabilistiku applikabbli) għal skoperturi fil-karta bilanċjali, f’konformità mal-Artikolu 111 tar-Regolament (UE) Nru 575/2013;  - wara t-tnaqqis tal-aġġustamenti speċifiċi għar-riskju ta’ kreditu u l-ammonti mnaqqsa f’konformità mal-Artikolu 36(1)(m) tar-Regolament (UE) 575/2013 għal skoperturi li ma jidhrux fil-karta bilanċjali, f’konformità mal-Artikolu 111 tar-Regolament (UE) 575/2013;  - wara (i) l-applikazzjoni tal-fatturi ta’ konverżjoni kif speċifikati fl-istess Artikolu u (ii) l-applikazzjoni tat-tekniki tas-CRM speċifikati fil-Kapitolu 4 tat-Titolu II tal-Parti Tlieta tas-CRR kemm għall-iskoperturi fil-karta bilanċjali kif ukoll għall-iskoperturi li ma jidhrux fil-karta bilanċjali |
| aa | **Li minnhom mhux klassifikati:**  Skoperturi li għalihom ma tkunx disponibbli valutazzjoni tal-kreditu minn ECAI nominata u li jiġu applikati piżijiet tar-riskju speċifiċi skont il-klassi tal-iskopertura tagħhom, kif speċifikat fl-Artikolu 113 sal-Artikolu 134 tar-Regolament (UE) 575/2013. |

|  |  |
| --- | --- |
| **Numru tar-ringiela** | **Referenzi legali u struzzjonijiet** |
| **Spjegazzjoni** |
| 1, EU 2a, EU 2b, 3, EU 3a, 4, 5, 6, EU 7a, EU 7b, 8, 9, 10, EU 10a, EU 10b, EU 10c | Klassijiet tal-iskopertura f’konformità mal-Artikolu 112 tar-Regolament (UE) Nru 575/2013.  L-iskoperturi assenjati għall-klassi tal-iskoperturi “elementi li jirrappreżentaw pożizzjonijiet ta’ titolizzazzjoni” li tissemma fl-Artikolu 112(m) tar-Regolament (UE) 575/2013 mhumiex inklużi. |
| 2 | **Entitajiet pubbliċi mhux tal-gvern ċentrali**  Somma tal-iskoperturi fir-ringieli EU 2a u EU 2b. |
| EU 2a | **Gvernijiet reġjonali jew awtoritajiet lokali**  Skoperturi kif definiti fl-Artikolu 112(b) tar-Regolament (UE) Nru 575/2013 u l-Artikolu 115(-1), (1), (3), (4) u (5) tar-Regolament (UE) Nru 575/2013 għal skoperturi SA. |
| EU 2b | **Entitajiet tas-settur pubbliku**  Skoperturi kif definiti fl-Artikolu 4(1)(8) tar-Regolament (UE) Nru 575/2013, fl-Artikolu 112(c) u l-Artikolu 116(1), (2), (3), (4) u (5) tar-Regolament (UE) Nru 575/2013 għal skoperturi SA. |
| 6 | **Impriżi**  Skoperturi kif definiti fl-Artikolu 112(g) u l-Artikolu 122 tar-Regolament (UE) 575/2013. |
| 6.1 | **Li minnhom: Għoti ta’ Self Speċjalizzat**  Skoperturi kif definiti fl-Artikolu 122a tar-Regolament (UE) Nru 575/2013. |
| 7 | **Skoperturi ta’ dejn subordinat u ekwità**  Hija s-somma tar-ringieli definiti hawn taħt (EU 7a u EU 7b). |
| EU 7a | **Skoperturi għal dejn subordinat**  Skoperturi kif definiti fl-Artikolu 112(k) tar-Regolament (UE) 575/2013 u l-Artikolu 128 tar-Regolament (UE) 575/2013. |
| EU 7b | **Ekwità**  Skoperturi kif definiti fl-Artikolu 112(p) tar-Regolament (UE) 575/2013 u l-Artikolu 133(1) tar-Regolament (UE) 575/2013. |
| 9 | **Skoperturi ggarantiti b’ipoteki fuq proprjetà immobbli u skoperturi ADC**  Skoperturi ggarantiti bi proprjetajiet immobbli definiti fl-Artikolu 4(1), il-punti (75) sa (75f), tar-Regolament (UE) Nru 575/2013 u skoperturi kif definiti fl-Artikolu 4(1), il-punt (78a) tar-Regolament (UE) Nru 575/2013 għandhom jiġu rrapportati hawnhekk.  Ir-ringiela hija s-somma tar-ringieli 9.1; 9.2; 9.3; 9.4; 9.5. |
| 9.1 | **Iggarantiti b’ipoteki fuq proprjetà immobbli residenzjali — mhux IPRE**  Skoperturi ttrattati f’konformità mal-Artikolu 125(1) tar-Regolament (UE) Nru 575/2013 għandhom jiġu ddikjarati hawnhekk.  F’din ir-ringiela dawn jiġu ddivulgati wkoll: l-iskoperturi oħrajn iggarantiti b’ipoteki fuq proprjetà immobbli residenzjali — mhux IPRE li ma jissodisfawx il-kundizzjonijiet fl-Artikolu 124(3); jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, skont l-Artikolu 124(1), il-punt (a) tar-Regolament (UE) Nru 575/2013.  Ir-ringiela hija s-somma tar-ringieli 9.1.1, 9.1.2 u 9.1.3. |
| 9.1.1 | **Ma ġie applikat l-ebda qsim tas-self**  Skoperturi ggarantiti b’ipoteki fuq proprjetà immobbli residenzjali mhux IPRE li għalihom ma japplikax l-approċċ tal-qsim tas-self kif deskritt fl-Artikolu 125(1) tar-Regolament (UE) Nru 575/2013. |
| 9.1.2 | **Qsim tas-self applikat (garantit)**  Il-parti ggarantita tal-iskoperturi ggarantiti b’ipoteki fuq proprjetà immobbli residenzjali li għalihom ma japplikax l-approċċ tal-qsim tas-self kif deskritt fl-Artikolu 125(1)(a) tar-Regolament (UE) Nru 575/2013. |
| 9.1.3 | **Qsim tas-self applikat (mhux garantit)**  Il-parti li jifdal tal-iskoperturi ggarantiti b’ipoteki fuq proprjetà immobbli residenzjali li għalihom ma japplikax l-approċċ tal-qsim tas-self kif deskritt fl-Artikolu 125(1) tar-Regolament (UE) Nru 575/2013. |
| 9.2 | **Iggarantiti b’ipoteki fuq proprjetà immobbli residenzjali — IPRE**  L-iskoperturi li jissodisfaw id-definizzjoni tal-Artikolu 4(1)(75b) tar-Regolament (UE) Nru 575/2013 għandhom jiġu rapportati hawn.  F’din ir-ringiela dawn jiġu ddivulgati wkoll:  - skoperturi IPRE oħra ggarantiti b’ipoteki fuq proprjetà immobbli residenzjali li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(b) tar-Regolament (UE) Nru 575/2013;  - skoperturi IPRE li jissodisfaw kwalunkwe waħda mill-kundizzjonijiet stabbiliti fl-Artikolu 124(2)(a)(ii), il-punti (1) sa (4) tar-Regolament (UE) 575/2013;  - l-iskoperturi IPRE fejn tiġi applikata d-deroga stabbilita fl-Artikolu 125(2) tar-Regolament (UE) 575/2013. |
| 9.3 | **Iggarantiti b’ipoteki fuq proprjetà immobbli kummerċjali — mhux IPRE**  Skoperturi ttrattati f’konformità mal-Artikolu 126(1) tar-Regolament (UE) Nru 575/2013 għandhom jiġu ddikjarati hawnhekk.  F’din ir-ringiela dawn jiġu ddivulgati wkoll: skoperturi mhux IPRE oħra ggarantiti b’ipoteki fuq proprjetà immobbli kummerċjali li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(a) tar-Regolament (UE) Nru 575/2013.  Ir-ringiela hija s-somma tar-ringieli 9.3.1, 9.3.2 u 9.3.3. |
| 9.3.1. | **Ma ġie applikat l-ebda qsim tas-self**  Skoperturi ggarantiti b’ipoteki fuq proprjetà immobbli kummerċjali li għalihom ma japplikax l-approċċ tal-qsim tas-self kif deskritt fl-Artikolu 126(1) tar-Regolament (UE) Nru 575/2013. |
| 9.3.2. | **Qsim tas-self applikat (garantit)**  Il-parti ggarantita tal-iskoperturi ggarantiti b’ipoteki fuq proprjetà immobbli kummerċjali li għalihom ma japplikax l-approċċ tal-qsim tas-self kif deskritt fl-Artikolu 126(1) tar-Regolament (UE) Nru 575/2013. |
| 9.3.3. | **Qsim tas-self applikat (mhux garantit)**  Il-parti li jifdal tal-iskoperturi ggarantiti b’ipoteki fuq proprjetà immobbli kummerċjali li għalihom ma japplikax l-approċċ tal-qsim tas-self kif deskritt fl-Artikolu 126(1) tar-Regolament (UE) Nru 575/2013. |
| 9.4 | **Iggarantiti b’ipoteki fuq proprjetà immobbli kummerċjali — IPRE**  Hawnhekk għandhom jiġu rrapportati biss l-iskoperturi li jissodisfaw id-definizzjoni tal-Artikolu 4(1)(75b) u tal-Artikolu 124(2)(b)(ii) tar-Regolament (UE) Nru 575/2013.  F’din ir-ringiela dawn jiġu ddivulgati wkoll:  - skoperturi IPRE oħra ggarantiti b’ipoteki fuq proprjetà immobbli kummerċjali li ma jissodisfawx il-kundizzjonijiet fl-Artikolu 124(3), jew kwalunkwe parti ta’ skopertura mhux ADC li taqbeż l-ammont nominali tar-rahan tal-proprjetà, imsemmi fl-Artikolu 124(1)(b) tar-Regolament (UE) Nru 575/2013  - l-iskoperturi IPRE fejn tiġi applikata d-deroga stabbilita fl-Artikolu 126(2) tar-Regolament (UE) 575/2014. |
| 9.5 | **Akkwist, Żvilupp u Kostruzzjoni (ADC)**  Hawnhekk għandhom jiġu rrapportati biss l-iskoperturi li jissodisfaw id-definizzjoni tal-Artikolu 4(1)(78a) tar-Regolament (UE) Nru 575/2013. |
| EU 10c | **Oġġetti oħra**  Il-klassi tal-iskoperturi tirreferi għal:  - assi soġġetti għal piż tar-riskju speċifiku stabbilit fl-Artikolu 134 tal-Kapitolu 4 tat-Titolu II tal-Parti Tlieta tar-Regolament (UE) Nru 575/2013;  - assi mhux imnaqqsa b’applikazzjoni tal-Artikolu 39 tar-Regolament (UE) 575/2013 (pagamenti eċċessivi ta’ taxxa, trasferiment lura tat-telf u assi ta’ taxxa differita li ma jiddependux fuq il-profittabbiltà futura), tal-Artikolu 41 tar-Regolament (UE) 575/2013 (assi ta’ fond tal-pensjoni b’benefiċċji definiti), tal-Artikolu 46 u tal-Artikolu 469 tar-Regolament (UE) 575/2013 (investimenti mhux sinifikanti f’CET1 ta’ entitajiet tas-settur finanzjarju), tal-Artikolu 49 u tal-Artikolu 471 tar-Regolament (UE) 575/2013 (parteċipazzjonijiet f’entitajiet tal-assigurazzjoni kemm jekk l-entitajiet tal-assigurazzjoni jkunu taħt superviżjoni skont id-direttiva dwar il-konglomerati kif ukoll jekk le), tal-Artikolu 60 u l-Artikolu 475 tar-Regolament (UE) 575/2013 (investimenti diretti, indiretti u sintetiċi mhux sinifikanti u sinifikanti f’livell 1 addizzjonali (AT1) ta’ entitajiet tas-settur finanzjarju), tal-Artikolu 70 u tal-Artikolu 477 tar-Regolament (UE) 575/2013 (parteċipazzjonijiet diretti, indiretti u sintetiċi insinifikanti u sinifikanti ta’ T2 minn entità tas-settur finanzjarju) meta ma jkunux allokati għal klassijiet tal-iskoperturi oħrajn, u għal parteċipazzjonijiet kwalifikanti barra mis-settur finanzjarju meta ma jkunux ponderati b’1250 % għar-riskju (b’applikazzjoni tal-punt (k) tal-Artikolu 36 tal-Kapitolu 1 tat-Titolu I tal-Parti Tnejn tar-Regolament (UE) 575/2013). |
| 11 | Mhux applikabbli |
| 11c | **Total**  Somma tar-ringieli 1, 2, 3, EU 3a, 4, 5, 6, 7, 8, 9, 10, EU 10a, EU 10b, EU 10c hawn fuq. |

1. Ir-Regolament (UE) 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012, kif emendat bir-Regolament (UE) 2024/1623 ([ĠU L 176, 27.6.2013, p. 1](https://eur-lex.europa.eu/legal-content/MT/AUTO/?uri=OJ:L:2013:176:TOC); [Ir-Regolament - UE - 2024/1623 - MT - EUR-Lex (europa.eu)](https://eur-lex.europa.eu/legal-content/MT/TXT/?uri=OJ:L_202401623)). [↑](#footnote-ref-2)
2. IR-REGOLAMENT DELEGAT TAL-KUMMISSJONI (UE) Nru 183/2014 tal-20 ta’ Diċembru 2013 li jissupplimenta r-Regolament (UE) Nru 575/2013 tal-Parlament Ewropew u tal-Kunsill dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment, fir-rigward ta’ standards tekniċi regolatorji biex jiġi speċifikat il-kalkolu tal-aġġustamenti għar-riskju ta’ kreditu speċifiċi u ġenerali (ĠU L 57, 27.2.2014, p. 3). [↑](#footnote-ref-3)